
THE CANTERBURY TALES. 



THE PROLOGE OP THE FBEBE* 

This worthy lymytour, this noble Frere, 
He made alway a maner lourynge cheere 
Upon the Sompnour, but for honeste 
No vileyns worde yit to him spak he. <J8*^ 

But atte last he sayd unto the wyf, 
" Dame,'* quod he, " God give yow good lyf ! 
Ye han her touchid, al so mot I the, 
In scole matier gret difficulte. 
Ye han sayd mochel thing right wel, I say : 
But, dame, right as we ryden by the way, 
Us needeth nought but for to speke of game, 
And lete auctorites, in Goddes name. 
To preching and to scoles of clergie. 
But if it like to this companye, ^^^ 

I wil yow of a sompnour telle a game : 
Parde, ye may wel knowe by the name, 
That of a sompnour may no good be sayd ; 
I pray that noon of yow be evel apayd ; 
A sompnour is a renner up and doun 

6868. — Auctorites. "Auctoritas was the usual word for what we call 
a (ea:/ of Scripture. MS. Harl. 106, 10. Expositio auc^ori/a/M, M^us 
gaudiom §uper uno peccatore. Ibid 21. Ezpositio auctoritatUt Stetit 
popolus de loDge/' 4ec. Tyrwhitt, 

76 THE GANTEBBUBY TALES. 

With maundementz for fomicaxjioun, 

And is y-bete at every tounes eende." 

Our oste spak, "A ! sir, ye schold been heende 

And curteys, as a man of your estaat, 

In company we wol have no debaat : ^870 

Telleth your tale, and let the Sompnour be." 
"Nay, "quoth the Sompnour, **let him say to me 

What so him list ; whan it cometh to my lot. 

By God ! I schal him quyten every grot. 

I schal him telle which a gret honour 

Is to ben a Ms flateryng lymytour. 

And his offis I schal him telle i-wis." 

Oure host answerd, "Pees, no more of this." ^^880 

And after this he sayd unto the Frere, 
" Telleth forth your tale, my leve maister deere." 

THE FBEBES TALE. 

Whilom there was dwellyng in my countre 

An erchedeken, a man of gret degre, 

That boldely did execucioun 

In punyschyng of fomicacioim. 

Of wicchecraft, and eek of bauderye. 

Of diffamacioun, and avoutrie, 

6880 — PeeSy no more of this. The Harl. MS. reads, and sayd the 
Sompnour this. 

6882 — leve. This word is omitted in the MS. Harl., but seems neces- 
sary for the metre, and is adopted from the Lansdown MS. Tynrhitt has 
owen maister. 

The Freres Tale. — It is probable that Chaucer took this admirable story 
from an old fabliau, now lost, or at least unknown. It has however been 
preserved in an abridged form in a tale printed in my Selection of Latin 
StorieSy p. 70, under the title of De Advocdio et Didbolo, from ihePromp.- 
tuarium Exemplorumy a work compiled in the earlier part of the 6fteenth 
centnry. 



THE FBEBES TALE. O 

Of chirche-reves, and of testamentes, 

Of contmctes, and of lak of sacraments, 

And eek of many another maner cryme, 

Which needith not to reherse at this tyme, <^®^ 

Of usor, ami of symony also ; 

But certes lecchoiirs did he grettest woo; 

Thay schulde synge, if thay were hent ; 

And smale tythers thay were fouly schent, 

If eny persoun wold upon' hem pleyne, 

Ther might astert him no pecunial peyne. 

For smale tythes and for smal offrynge, 

He made the poeple pitously to synge. 

For er the bisschop caught hem in his hook, 

They weren in the archedeknes book ; **^ 

And hadde thurgh his jurediccioun 

Power to have of hem correccioun. 

He had a sompnour redy to his bond, 

A slyer boy was noon in Engelond ; 

Ful prively he had his espiaile, 

That taughte him wher he might avayle. 

He couthe spare of lecchours oon or tuo, 

To techen him to four and twenty mo. 

For though this Sompnour wood were as an hare, 

To telle his harlottry T wol not spare ; ®8io 

For we ben out of here correccioun, 

Thay have of us no jurediccioun, 

Ne never schul to terme of alle her lyves. 

6897 — nnale tythe* and for smal offirynge. The sermons of tihe friars in 
the fourteenth century- were most frequently designed to impress the 
ahsolute duty of paying full tithes and offerings, which were enforced 
by a number of l^^ds and storiet. 

THE CANTERBURY TALES. 



" Peter ! so been the wommen of the styves," 
Quod this Sompnour, " i-put out of oure cures." 

" Pees! with meschaunce and with mesaventures !" 
Thus sayd our host, "and let him telle his tale. 
Now telleth forth, although the Sompnour gale, 
Ne spareth nought, myn owne maister deere." 

This false theef, the sompnour, quoth the frere, 692o 
Had alway bawdes redy to his hond. 
As eny hauk to lure in Engelond, 
That told him al the secre that thay knewe, 
For here acqueintaunce was not come of newe ; 
Thay were his approwours prively. 
He took himself a gret profyt therby : 
His maister knew nat alway what he wan. 
Withoute maundement, a lowed man 
He couthe sompne, up peyne of Cristes curs, 
And thay were glad to fille wel his purs, 6930 

And make him grete festis atte nale. 
And right as Judas hadde purses smale 
And was a theef, right such a theef was he, 
His maister had not half his duete ; 

6915 — qttod this Sompnour. The MS. Harl. reads here. They beth 
i-put al out, etc. 

6932 — Judas. According to the medicTal legends, Judas was Christ's 
parse-hearer, and embezzled a part of the money which was giyen to 
him for his master. We are injformed in the metrical life of Judas, in 
MS . Harl. 2277 (fol. 228, vo..) that— 

Slththe oare Loverd him makede apostle to fondi his mod, 

And siththe porsberer of bis pans to spene al bis god ; 

For meni men gyve oure Loverd god that were of gode tbogbt, 

To susteyni bis apostles, other nadde be nogbt. 

Ao tho Judas witbinne was and bis migbte founde, 

Of oure Loverdes god that be wiste be stal al to grounde : 

When be migbte of ecbe thing, the teotbing be wolde stele: 

A scbrewe be was al bis lyf, y ne mai no leng bele. 

Wel wiste oure Loverd thas and al bis litber dede, 

Ao natbeles he moste fulfuUe that the propbetes sede. 



THE FRERE8 TALE. Q 

He was (if 1 schal give him his laude) 
A theef, a sompnour, and eek a baude. 
And he had wenches at his retenue, 
That whethir that sir Eobert or sir Hughe, 
Or Jak, or Bauf, or who so that it were 
That lay by hem, thay told it in his eere. •^^ 

Thus was the wenche and he of oon assent 
And he wold fecche a feyned maundement. 
And sompne hem to chapitre bothe tuo, 
And pyle the man, and let the wenche go. 
Than wold he sayn : " I schal, frend, for thy sake, 
Don strike the out of oure lettres blake ; 
The thar no more as in this cas travayle ; 
I am thy frend ther I the may avayle." 
Certeynly he knew of bribours mo 
Than possible is to telle in yeres tuo : ^^^^ 

For in this world nys dogge for the bowe, 
That can an hurt deer £rom an hoi y-knowe, 
Bet than this sompnour knew a leccheour. 
Or avoutier, or ellis a paramour : 
And for that was the fruyt of al his rent, 
Therfore theron he set al his entent. 
And so bifel, that oones on a day 
This sompnour, ever wayting on his pray. 
Rod forth to sompne a widow, an old ribibe, 
Feynyng a cause, for he wolde han a bribe. ^^w 

And happed that he say bifore him ryde 
A gay yeman under a forest syde : 

6960— ^n a. These words are omitted in the Harl. and Lansd. MSS. 

A bow he bar, and arwes bright and kene, 

He had upon a courtepy of grene, 

An hat upon his heed, with frenges blake. 

Sir," quod this sompnour, " heyl and wel overtake !" 

Welcome," quod he, " and every good felawe ; 

Whider ridestow under this grene schawe ?" 

Sayde this yiman, " Wiltow fer to day?" 

This sompnour aoswerd, and sayde, " Nay. ^^'^^ 

Her feste by," quod he, ** is myn entent 

To ryden, for to reysen up a rent, 

That longith to my lordes duete." 
** Artow than a bayely ?" " Ye," quod he. 

He durste not for verray filth and schame 

Sayn that he was a sompnour, for the name. 

" De par dieuxl " quod the yeman, " lieve brother, 

Thou art a bayly, and I am another. 

I am unknowen, as in this centre; 

Of thin acqueintance I wol praye the, ^^^ 

And eek of brotherheed,if it yow lest 

I have gold and silver in my chest ; 

If that the happe come into oure schire, 

Al schal be thin, right as thou wolt desire." 
" Oraunt mercy,'' quod this sompnour, *''by my faith! 

Everich in otheres hond his trouthe laith. 

For to be swome bretheren til thay deyen. 

In daliaunce forth thay ride and pleyen. 



6974 — Je. This word is omitted in the Harl. MS., probably by an 
OTersight 

6987 — 9%Dome bretheren. The cnstom of swearing fraternity has been 
already alluded to in a note on line 1134. 

THE FRERES TALE. 7 

This sompnour, ^shich that ytbb as ful as jangles, 
As fill of venym ben these weryangles, ^^^ 

And ever enquering upon every thing, 
" Brother," quod he, " wher now is your dwellyng, 
Another day if that I schuld yow seeche ? " 
This yiman him answered in softe speche ; 
" Brother," quod he, ** fer in the north centre, 
Wheras I hope somtyme I schal the se. 
Er we depart I schal the so wel wisse. 
That of myn hous ne schaltow never misse." 

"Now brother," quod this sompnour, " I yow pray, 

Teche me, whil that we ryden by the way, ^ooo 

Syn that ye ben a baily as am I, 

Som subtilte, as tel me faithfully 

In myn office how that I may wynne. 

And spare not for consciens or for synne. 

But, as my brother, tel me how do ye." 

" Now, by my trouthe, brothir myn," sayd he, 
" As I schal telle the a faithful tale. 

My wages ben ful streyt and eek ful smale ; 

My lord to me is hard and daungerous. 

And myn office is ful laborous ; '^oio 

And therfor by extorciouns I lyve, 

Fosoth I take al that men wil me give, 

Algate by sleighte or by violence 

Fro yer to yer I wynne my despence ; 

I can no better telle faithfully." 

6995 — north contrS. According to medieTal legends, hell lay to the 
north, (see my Patrick's Purgatory) so that there is irony in this reply. 

7009— hard. The Harl. MS. reads streyt j prohahly ,a mere error, 
arising from the occurrence of the same word in the preceding line. 

" Now certes," quod this sompnour, ** so fare I : 
I spare not to take, God it woot, 
But if it be to hevy or to hoot. 
What I may gete in counseil prively, 
No more consciens of that have I. '^^ 

Nere myn extorcions, I might not lyven, 
Ne of such japes I wil not be schriven. 
Stomak ne conscience know I noon ; 
I schrew thes schrifte-fadres everychocn. 
Wei be we met, by God and by seint Jame ! 
But, leve brother, telle me thy name," 
Quod this sompnour. In this mene while 
This yeman gan a litel for to smyle. 
« Brothir," quod he, " woltow that I the t«lle ? 
I am a feend, my dwellyng is in helle, '^^^ 

And her I ryde about my purchasyng, 
To wite wher men wol give me eny thing. 
My purchas is theffect of al my rent. 
Loke how thou ridest for the same entent 
To Wynne good, thou rekkist never how. 
Eight so fere I, for ryde I wolde now 
Unto the worldes ende for a pray." 

*• A!" quod the sompnour, " henedidte, what ye say? 
I wende ye were a yeman trewely. 
Ye han a mannes schap as wel as I. 7040 

Have ye a figure than determinate 

7018 — io hevy or to hoot. This was a common expression. Tjrwhitt 
quotes an example from Froissart, v. i. c. 229, nelaissoient rien k prendre, 
s'il n'estoit trop chaud^ trop froid, on trop pe$ant. 

70^1^— figure tJian determinate. In this and the following lines, Chaucer 
^ters into the ordinary philosophical speculations of his time on the 
nature of spirits. 



THE FKKRKS TALK. D 

In helle, ther yc ben in your estate ?" 
** Nay, certe}Tily," quod he, ** ther have we non, 

But whan us likith we can take us on, 

Or ellis make yow seme that we ben schape 

Som t}'me like a man, or like an ape ; 

Or lik an aungel can I ryde or go ; 

It is no wonder thing though it be so, 

A lousy jogelour can deceyve the. 

And, parfay, yit can I more craft than he.*' ^0;>o 

"Why," quod this sompnour, "ryde ye than or goon 

In sondry wjse, and nought alway in oon?" 
** For," quod he, " we wol us in such forme make, 

As most abil is oure pray to take." 
" What makith yow to have al this laboiu: r" 
" Ful many a cause, lieve sir sompnour," 

Sayde this feend. " But al thing hath a tyme ; 

The day is schort, and it is passed prime, 

And yit ne wan I nothing in this day ; 

I wol entent to Avynnyng, if I may. 

And not entende oure thinges to declare : 

For, brother myn, thy wit is al to bare 

To understond although I told hem the. 

For but thou axid whi laboure we ; 



71)44 — take. The Hail. MS. has make, but the reading of 
the Lansd. MS., here adopted, seems best. 

7045 — yow seme, i.e. make it seem to you. TjT^'liitt reads 
wene, but the reading of the present text is supported by the 
best MSS. 

7049 — Unisy jogelour. The jogelour (Joculator) was oiiginally 
the minstrel, and at an earlier peiiod was an important member 
of society. He always combined mimiciy and mountebank per- 
formances with poetry and music. In Chaucer's time he hud so 
far degenerated as to have become a mere mounte))ahk, and, n.•^ 
it appears, to have merited the energetic epithet here applied 
to him. 

vol,. II. 

10 THE CAXTEKBURY TALES. 

For som tyme we ben Goddis instrumentcs, 

And menes to don his comaundementes, 

AVhan that him list, upon his creatures, 

In divers act and in divers figures. 

Withouten him we have no might certe}Ti, 

If that him liste stonde ther agayn. '"^^^ 

And som tyme at our prayer have we leeve, 

Only the body, and not the soule greve : 

Witness on Jobe, whom we dide ful wo. 

And som tyme have we might on bothe tuo, 

This is to say of body and soule eeke. 

And som tyme be we suffred for to seeke 

Upon a man, and doon his soule unrest 

And not his body, and al is for the best. 

Whan he withstondith oure temptacioun. 

It is a cause of his savacioun, *^"^*^ 

Al be it so it was nought oure entent 

He schuld be sauf, but that we wold him hent. 

And som tyme we ben servaunt unto man. 

As to therchebisschop seynt Dunstan, 

And to thapostolis, servaunt was I." 

'' Yit tel me,'' quod the sompnour, *' faithfully, 
Make ye yow newe bodies alway 
Of elementz ?" The fend answerde, *^ Nay : 
Som tyme we feyne, and som tyme we ryse 
With dede bodies, in ful wonder wyse, "^*^ 

7085 — seynt Dunstan. This probably alludes to some popular 
story of Dunstan now lost. 

7090 — dede bodies. The adoption of the bodies of the deceased 
by evil spirits in their wanderings upon earth, was an important 
part of the medieval superstitions of this country, and enters 
largely into a variety of legendary stories found in the old 
chroniclers. 



THE FBEBES TAJ^E. 11 

And speke renably, and as fiedr and wel, 

As to the Phitonissa dede Samuel : 

And yit wol somme say, it was not he. 

I do no fors of your divinite. 

But oon thing wame I the, I wol not jape, 

Thou wilt algates wite how we ben schape : 

Thow schalt herafter-ward, my brother deere, 

Come, wher the nedith nothing for to leere. 

For thou schalt by thin oughn experience 

Conne in a chayer reden of this sentence, '^^^ 

Bet than Virgile, whils he was on lyve. 

Or Daunt also. Now let us ryde blyve. 

For I wol holde company with the. 

Til it be so that thou forsake me." 

* Nay, "quod the sompnour, "that schal nought betyde. 
I am a yiman that knowen is ful wyde ; 
My trouthe wol I hold, as in this caas. 
For though thou be the devyl Sathanas, 
My trouthe wol I holde to the, my brother. 
As I am swore, and ech of us, to other, 71 lo 

For to be trewe bretheren in this caas ; 
For bothe we goon abouten oure purchas. 
Tak thou thi part, and that men wil the gyven, 
And I schal myn, thus may we bothe lyven. 
And if eny of us have more than other. 
Let him be trewe, and part it with his brother." 

" I graunte," quod the devel, " by my fay!" 
And with that word thay riden forth her way ; 
And right at thentryng of a townes ende. 
To which this sompnour schope him for to wende, 7120 

12 THE GANTEBBUBY TALES. 

Thdy seigh a cart, that chargid was with hay. 

Which that a carter drof forth in his way. 

Deep was the way, for which the carte stood : 

This carter smoot, and cryde as he wer wood, 

Hayt, brok ; hayt, stot ; what spare ye for the stoones ? 

The fend," quod he, " yow fech body and bones. 

As ferforthly as ever wer ye folid ! 

So moche wo as I have with yow tholid ! 

The devyl have al, bothe cart, and hors, and hay !" 

This sompnour sayde, " Her schal we se play." ^^^ 

And ner the feend he drough, as nought ne were, 

Ful prively, and rouned in his eere : 

Herke, my brother, herke, by thi faith ! 

Ne herest nought thou what the carter saith ? 

Hent it anoon, for he hath given it the, 

Bothe hay and caples, and eek his cart, parde !" 

" Nay," quod the devyl, " God wot, never a del. 
It is nought his entente, trustith wel. 
Ask it thiself, if thou not trowist me. 
Or ellis stint a while and thou schalt se." '^i^ 

This carter thakketh his hors upon the croupe. 
And thay bygon to drawen and to stowpe. 

" Hayt now," quod he, " ther Jhesu Crist yow blesse, 
And al his hondwerk, bothe more and lesse ! 
That was wel twight, myn oughne lyard, boy, 
I pray God save thy body and seint Loy. 
Now is my cart out of the sloo parde !" 

" Lo ! brother," quod the feend, " what told I the ? 



7180 — te play. The Lansd. MS. reads, have a pleie, Tjrwhitt's 
reading is, have a pray. 



THE FREBES TALE. 13 

Her may ye seen, myn oime deere brother. 

The carter spak oon thing, and thought another. ^1*0 

Let us go forth abouten our viage ; 

Hier wynne I nothing upon cariage." 

Whan that thay comen somwhat out of toune. 

This sompnour to his brothir gan to roune ; 
" Brothir," quod he, ** her wonyth an old rebekke, 

That had almost as lief to leese hir necke, 

As for to give a peny of hir good. 

I wol han twelf pens though that sche go wood, 

Or I wol somone hir to oure office ; 

And yit, God wot, I know of hir no vice. 7^^ 

But for thou canst not, as in this centre, 

Wynne thy cost, tak her ensample of me." 

This sompiour clapped at the widowes gate ; 
" Com out," quod he, " thou olde viritrate ; 

I trowe thou hast som frere or prest with the." 
" Who clappith ther?" sayd this widow, ** henedicite! 

God save yow, sir ! what is your swete wille?" 
" I have," quod he, " a somonaunce of a bille. 

Up payne of cursyng, loke that thou be 

To morwe bifom our erchedeknes kne, 7170 

To answer to the court of certeyn thinges." 
^*Now," quod sche, " Jhesu Crist, and king of kinges, 

So wisly helpe me, as I ne may. 

I have ben seek, and that ful many a day. 

I may not goon so fer," quod sche, " ne ryde. 

But I be deed, so prikith it in my syde. 



7158— iro{ han twelf. By a curious error of the scribe, these three 
words are contracted into wolf in the Harl. MS. 



I>* 



14 THE CAMTEHBUBY TALES. 

May I nat aske a lybel, sir sompuour, 

And answer ther by my procuratour 

To suche thing as men wol oppose me?* 
" Yis," quod this sompnour, " pay anoon, let se, 7180 

Twelf pens to me, and I the wil acquite. 

I schal no profyt haye therby but lite : 

My mayster hatli the profyt and not I. 

Com of, and let me lyden hastily ; 

Gif me my twelf pens, I may no longer tary." 
" Twelf pens?" quod sche, " now lady seinte Mary 

So wisly help me out of care and synne. 

This wyde world though that I schulde wynne, 

Ne have I not twelf pens withinne myn hold. 

Ye knowen wel that I am pore and old ; 7i©o 

Kithe youre almes on me pore wrecche." 
"Nay than," quod he, "the foule fend me fecche! 

If I thexcuse, though thou schalt be spilt." 
"Alias!" quod sche, " God wot, I have no gilt." 
"Pay me," quod he, " or by the swet seint Anne! 

As I wol here away thy newe panne 

For dette, which thou owest me of old, 

Whan that thou madest thin housbond cokewold, 

I payd at hom for thy correccioun." 
"Thou lixt," quod sche, " by my savacioun, 7200 

Ne was I never er now, wydow ne wyf, 

Somound unto your court in al my lyf ; 

Ne never I was but of my body trewe. 

Unto the devel rough and blak of hiewe 



7186 — twelf pem. The penny was at this time a coin of much greater 
relatiTe value than the coin known under that name at the present day. 



THE FBERE8 TALE. 15 

Give I thy body and the panne alsol" 
And whan the devyl herd hir curse so 
Upon hir knees, he Bayd in this manere ; 

" Now, Mabely; myn owne modir deere. 
Is this your wil in emest that ye seye?" 

"The devel," quod sche, " fecche him er he deye, 7210 
And panne and al, but he wol him repentei" 

*' Nay, olde stot, that is not myn entente. 
Quod this sompnour, for to repente me 
For eny thing that I have had of the ; 
I wold I had thy smok and every cloth." 

** Now brothir," quod the devyl, " be not wroth ; 
Thy body and this panne is myn by right. 
Thow schalt with me to helle yit to night, 
Wher thou schalt knowen of oure privete 
More than a maister of divinite." ^^^ 

And with that word the foule fend him hente ; 
Body and soule, he with the devyl wente, 
Wher as the sompnours han her heritage ; 
And God that maked after his ymage 
Mankynde, save and gyde us alle and some. 
And leeve this Sompnour good man to bycome. 
"Lordyngs, I couth han told yow," quod the frere, 

** Had I had leysir for this Sompnour here. 
After the text of Crist, and Powel, and Jon, 
And of oure other doctours many oon, ^280 

Such peynes that our herte might agrise, 
Al be it so, no tonge may devyse, 
Though that I might a thousand wynter telle. 
The peyn of thilke cursed hous of helle. 

But for to kepe us from that cursed place, 

Wakith, and prayeth Jhesu for his grace, 

So kepe us £ro the temptour Sathanas. 

Herknith this word, both war as in this cas. 

The lyoun syt in his awayt alway 

To slen the innocent, if that he may. ^^^ 

Disposith youre hertes to withstonde 

The fend, that wolde make ybw thral and bonde ; 

He may not tempte yow over your might. 

For Crist wol be your champioun and knight ; 

And prayeth, that cure Sompnour him repente 

Of his mysdede, er that the fend him hente.'^ 

THE SOMPNOUBES PBOLOGE. 

This Sompnour in his styrop up he stood. 
Upon the Frere his herte was so wood, 
That lyk an aspen leef he quok for ire : 
" Lordyngs," quod he, " but oon thing I desire ^250 
I yow biseke, that of your curtesye, 
Syn ye han herd this false Frere lye. 
As suffrith me I may my tale telle. 
This Frere bostetli that he knowith helle. 
And, God it wot, that is litil wonder, 
Freres and feendes been but litel asonder. 
For, pardy, ye han often tyme herd telle. 
How that a frere ravyscht was to helle 
In spirit ones by a visioun, 

And as an aungel lad him up and doun, 7260 

To schewen him the peynes that ther were 

In al the place saugh he not a frere. 
Of other folk he saugh y-nowe in wo. 
Unto this aungel spak this frere tho ; 

* Now, sire,' quod he, * han freres such a grace, 
That noon of hem schal comen in this place ?' 

* Yis, ' quod this aungil, * many a mylioun.* 
And unto Sathanas he lad him doun. 

* And now hath Sathanas,* saith he, 'a tayl 

Broder than of a carrik is the sayl.* 7270 

* Hold up thy tayl, thou Sathanas,* quod he, 

* Schew forth thyn ars, and let the frere se, 
Wher is the nest of freres in this place.* 
And er than half a forlong way of space, 
Eight so as bees swarmen out of an hy ve, 
Out of the develes ers thay gonne dry ve. 
Twenty thousand freres on a route. 

And thorughout helle swarmed al aboute, 

And comen agen, as iast as thay may goon. 

And in his ers thay crepen everichoon : ^280 

He clappid his tayl agayn, and lay fill stille. 

This frere, whan he loked had his fiUe 

Upon the torment of this sory place, 

His spirit God restored of his grace 

Unto his body agayn, and he awook ; 

But natibeles for fere yit he quook. 

So was the develes ers yit in his mynde. 

That is his heritage of verray kynde. 

God save yow alle, save this cursed Frere ; 

My proloug wol I ende in this manere.'* 7290 

THE SOMPNOUJEIES TALE. 

LoRDYNGs, ther is in Engelond, I gesse, 
A mersschly lond called Holdemesse, 
In which ther went a lymytour aboute 
To preche, and eek to begge, it is no doute. 
And so bifel it on a day this frere 
Had preched at a chirch in his manere, 
And specially aboven every thing 
Excited he the poepul in his preching 
To trentals, and to give for Goddis sake, 
Wherwith men mighten holy houses make, '^^^ 

Ther as divine servys is honoured, 
Nought ther as it is wasted and devoured ; 
Neither it needeth not for to be give 
As to possessioneres, that mow lyve, 
Thanked be God ! in wele and abundaunce. 
"Trentals," sayd he, " delyvereth fro penaunce 
Her frendes soules, as w«l eld as yonge. 
Ye, whanne that thay hastily ben songe. 
Nought for to hold a prest jolif and gay. 
He syngith not but ioon mas86 in a day. '^^^^ 



The Sompnoures Tale. I hare not met with this story elsewhere. It 
is a bitter satire on the covetousness of the friars, who were eager and 
officioos attendants on the death-beds of those who had anything to ^re 
away. In this respect, it may be compared with the satirical notices in 
Piers Ploughman's Creede. 

7292— 'Holdemesse. This district lies on the coast of Yorkshire. 

7800 — houses. The Harl. MS. reads toules. 

7304 — possessioneres — ^i.e. the regular orders of monks, who possessed 
landed property, and enjoyed rich revennes. The friars were forbidden 
by their rule to possess property, which they only did under false pre- 
tences : they depended for support on voluntary offerings. 

7806— jTren/afo. A service of thirty masses, for which of course the 
friars required a much greater sum than for a single mass. 

Delyverith out, " quod he, " anoon the soules. 
Ful hard it is,, with fleischhok or with oules 
To ben y-clawed, or brend, or i-bake : 
Now speed yow hastily for Cristes sake." 

And whan this frere had sayd al his entent, 
With qui cum patre forth his way he went. 
Whan folk in chirch had give him what hem lest, 
He went his way, no lenger wold he rest, 
With scrip and pyked staf, y-touked hye: 
In every hous he gan to pore and prye, ^^^ 

And beggyd mele or chese, or ellis com. 
His felaw had a staf typped with horn, 
A payr of tablis al of yvory, 
And apoyntel y-polischt fetisly, 
And wroot the names alway as he stood, 
Of alle folk that gaf him eny good, 
Ascaunoe that he wolde for hem preye. 
" Gif us a busshel whet, or malt, or reye, 
A Goddes kichil, or a trip of chese. 



7811-^iioon. This word is omitted in the HasL MS. 

7313 — fleischhok or with <mle». In the old paintings and illuminations, 
representing the infernal regions, the fiends are pictmed tearing and 
pterdi^ the wicked with hooks and other similar instruments, wMle they 
are roasting in fires and hoiling in pots, or tormented in other nmilar 
manners. 

7816 — qui cum patre. The conclusion of the formula of final hene- 
diction. MS. Harl. omits Hie words his way, which seem necessary for 
the metre. 

7329—^ Goddes kichil. Tyrwhitt explams this phrase by a note of 
M. De la Monnaye on the Contes of Bonat«ntiiredes Feriers, t. ti, 
p. 107. BeUe serrure de ZMeu. .ezpressicm du petit peuple, qui rapporte 
piensement tout a Dieu. — Rien n'est plus commun dans la bouche des 
bonnes Titles, que ces esp^ce^ d'Hebraismes : Ilm'en couie vn bel ecu 
it Dieu; Rneme reste que oe pauvre enfant de Dieu ; Donnet moi une 
benile aumone de Dieu. So we have two lines below, a Goddes halpeny. 

c 2 

Or elles what yow list, we may not chese ; 73S0 

A Goddes halpeny, or a masse peny ; 

Or gif us of youre braone, if ye have eny, 

A dagoun of your blanket, leeve dame, 

Oure suster deer, — ^lo ! her I write your name — 

Bacoun or beef, or such thing as we fynde." 

A stourdy harlot ay went hem byhynde. 

That was her hostis man, and bar a sak. 

And what men gaf hem, layd it on his bak. 

And whan that hiB was out atte dore, anoon 

He planed out the names everychoon, 7^-*o 

That he bifom had writen in his tablis : 

He served hem with nyfles and with fablis. 

" Nay, ther thou lixt, thou Sompnour," sayd the Frere . 
Pees," quod our host, " for Cristes moder deere, 
Tel forth thy tale, and spare it not at al." 
So thrive I," quod the Sompnour, " so I schal !" 

So long he wente hous by hous, til he 
Cam til an hous, ther he was wont to be 
Kefresshid mor than in an hundrid placis. 
Syk lay the housbond man, whos that the place is, 7S50 
Bedred upon a couche lowe he lay : 

**D«« hie,"' quod he, ** O Thomas, frend, good day!" 
Sayde this frere al curteysly and softe. 

** O Thomas, God yeld it yow, ful ofte 
Have I upon this bench i-fare ful wel. 
Her have I eten many a mery mel." 
And fro the bench he drof away the cat. 



cc 

7««a— 2>ei« hie ! God be heve ! the orainary formula of benediction 
<m entering a hotiae. 

And lajd adoun his potent and his hat. 
And eek his scrip, and set him soft adoun : 
His felaw was go walkid in the toun 7360 

Forth mth his knave, into the ostelrye, 
Wher as he schop him thilke night to lye. 
'* O deere maister," quod the seeke man, 
'* How have ye fare siththe March hygan ? 
I saygh yow nought this fourtenight or more." 

" God wot," quod he, " labord have I ful sore ; 
And specially for thj salvacioun 
Have I sayd many a precious orisoun, 
And for myn other frendes, God hem blesse. 
I have to day ben at your chirche at messe, 7370 

And sayd a sermoun after my simple mt. 
Nought al after the text of holy wryt. 
For it is hard for yow, as I suppose. 
And therfor wil I teche yow ay the glose. 
Glosyng is a ful glorious thing certayn, 
For letter sleth, so as we clerkes sayn. 
Ther have I taught hem to be charitable. 
And spend her good ther it is resonable ; 
And ther I seigh our dame, wher is she ?" 
" Yond in the yerd I trowe that sche be," 7380 

Sayde this man, "and sche wil come anoon." 

" Ey, mayster, welcome be ye, by seint Johan !" 
Sayde this wyf, " how fare ye hertily ?" 

The frere ariseth up ful curteysly, 
And her embracith in his armes narwe, 
And kist hir swete, and chirkith as a sparwe 
With his lippes : ** Dame," quod he, " right wel. 
As he that is your servaunt everydeh 

Thankyd be God, that yow gaf soule and lif, 

Yit saugh I not this day so fair a wyf 7390 

In al the chirche, God so save me." 

" Ye, God amend defiautes, sir," quod sche, 
" Algates welcome be ye, by my fay." 

'^ Grautit mercy 9 dame; this have I found alway. 
But of your grete goodnes, by youre leve, 
T wolde pray yow that ye yow not greeve, 
I wil with Thomas speke a litel throwe : 
These curates ben ful negligent and slowe 
To grope tendurly a conscience. 
In schrift and preohing is my diligence, 740o 

And study in Petres wordes and in Poules, 
I walk and fissche Cristen mennes soules, 
To yelde Jhesu Crist his propre rent ; 
To spreden his word is al myn entent." 

" Now, by your leve, o deere sir," quod sche, 
" Chyd him right wel for seinte Trinite. 
He is as angry as a pissemyre, 
Though that he have al that he can desire. 
Though I him wrye on night, and make him warm, 
And over him lay my leg other myn arm, 74io 

He groneth lik our boor, that lith in sty : 
Othir disport of him right noon have I, 
I may please him in no maner caas." 

"0 Thomas, j«o vom dy, Thomas, Thomas, 
This makth the feend, this moste ben amendid. 
Ire is a thing that highe God defendid. 
And therof wold I speke a word or tuo." 

" Now, maister," quod the wyf, " er that I go, 
What wil ye diite ? I wil go theraboute." 

" Now, dame," quod he,"^>o vous dy saunz doitte^ 74aio 
Have I not of a capoun but the lyvere. 
And of your softe brede but a schivere, 
And after that a rostyd pigges heed, 
(But that I wold for me no best were deed) 
Than had I with yow homly suffisaunce. 
I am a man of litel sustmaunce. 
My spirit hath his fostryng on the Bible. 
The body is ay so redy and so penyble 
To wake, that my stomak is destroyed. 
I pray yow, dame, that ye be not anoyed, '^^^ 

For I so frendly yow my couilseil schewe ; 
By God ! I nold not telle it but a fewe." 

" Now, sir," quod sche, " but o word er I go. 
My child is deed withinne this wykes tuo. 
Soon after that ye went out of this toun." 

" His deth saugh I by revelacioun," 
Sayde this frere, '* at hoom in oure dortour. 
I dai^ wel sayn, er that half an hour 
After his deth^ I seigh him bom to blisse 
In myn avysioun, so God me wisse. ^-^^o 

So did -our sextein, and our fermerere, 
That han ben trewe freres fifty yere ; 
Thay may now, God be thanked of his lone, 
Maken her jubile, and walk alloone. 

im^-juhili, " See Dacaoge in v. Sempceta, Pecaliar honours 
and inminnitieB were granted by the Rule of St. Benedict to those monks, 
qui quinqttaginta annos in ordine exegetxmt, quoi annum jubiUBum exegiue 
vulgo dieimut. It is probable that some simil^ regulation obtained in 
the other orders." Tgrwhitt. The Harl. MS. has many instead of fiftj/^ 
which reading is giren bj MS. Lansd., and would seem by the context to 
be the correct one. 

And up I roos, and al our covent eeke, 

With m^y a teere trilling on my cheeke, 

Te Deum was our song, and nothing ellis, 

Withouten noys or clateryng of bellis, 

Save that to Crist I sayd an orisoiin, 

Thankyng him of my revelacioun. ^450 

For, sire and dame, trusdth me right wel, 

Our orisouns ben more effectuel, 

And more we se of Goddis secre thinges. 

Than borel folk, although that thay ben kinges. 

We lyve in povert, and in abstinence. 

And borel folk in riches and dispence 

Of mete and drink, and in her fill delyt. 

We han al this worldes lust al in despyt. 

Lazar and Dives lyveden diversely. 

And divers guerdoun hadde thay thereby. "^^^o 

Who so wol praye, he must fieiste, and be clene. 

And fiatte his soule, and make his body lene. 

We faxen, as saith thapostil ; cloth and foode 

Sufficeth us, though thay ben not goode. 

The clennes and the fastyng of us freres 

Makith that Crist acceptith oure prayeres. 

Lo, Moyses fourty dayes and fourty night 

Fasted, er that the highe God of might 

Spak with him in the mount of Synay : 

7454 — harel folk — laymen. The tenn appears to hare arisen from the 
material of their clothing which was not used by the clergy. 

7468 — lust al. I have adopted this reading from the Lansdowne MS., 
as the reading of the Harl. MS., delUf seems to hare been an error of the 
scribe, who had in his ears the last word of the preceding line. 

7461 — he must. These words, omitted in the Harl. MS., seem neces- 
sary to the sense. 

With empty wombe fiastyng many a day, ''^^^ 

Receyved he the lawe, that was writen 

With Goddis fynger; and Eli, wel ye witen, 

In mount Oreb, er he had any speche 

With highe God, that is oure lyves leche, 

He fastid, and was in contemplacioun. 

Aron, that had the temple in govemacioun, 

And eek the other prestos everychoon, 

Into the temple whan thay schulden goon 

To preye for the poeple, and doon service, 

Thay nolden drinken in no manor wise "^^^ 

No drynke, which that dronke might hem make, 

But ther in abstinence prey and wake. 

Lest that thay dedin : tak heed what I say — 

But thay ben sobre that for the pepul pray — 

War that I say — ^po mor : for it sufiGbith. 

Oure Lord Jhesu, as oure lore devysith, 

Gaf us ensampil of &styng and pray ores : 

Therfore we mendinauntz, we sely freres, 

Ben wedded to povert and to continence. 

To charite, humblesse, and abstinence, 7490 

To persecucioun for rightwisnesse, 

To wepyng, misericord, and clennesse. 

And therfor may ye seen that oure prayeres 

(I speke of us, we mendeaunts, we freres) 

Ben to the hihe God mor acceptable 

Than youres, with your festis at your table. 

Fro Paradis first, if I schal not lye, 



7486 — oure lore. The Lansd. MS. reads holy God, and Tyrwhitt 
gives holy writ. 

Was man out chaced for his glotonye, • .' V ; 

And chast was man in Paradis certejn. 

But now herk, Thomas, what I schal the seyn; ;' 7^^ 

I ne have no tixt of it» as I suppose, .' *" 

But I schal fynd it in a maner glose ; '.!/..•; 

That specially our swete Lord Jhesus ' '* ' • 

Spak this by freres, whan he sayde thus, . yi-.'. 

Blessed be thay that pover in spirit ben. . ;. • * ••' 

And so forth in the gospel ye may seen, 

Whether it be likir oure professioun. 

Or heris that swymmen in possessioun. 

Fy on her pomp» and on her glotenye, 

And on her lewydnesse ! I hem defye. T^io 

Me thinldth thay ben lik Jovynian, 

Fat as a whal, and walken as a swan ; 

Al vinolent as hotel in the spence. 

Her prayer is of fol gret reverence ; . • •. 

Whan thay for soules sayn the Psalm of David, • 

Lo, boef thay say, Cor meum ^ructavit, . • 

Who folwith Cristes gospel and his lore 

But we, that humble ben, and chast, and pore,. 

Workers of Goddes word, not auditours ? 

Therfor right as an hauk upon a sours ■teofi: 

• • • 

Upspringeth into thaer, right so prayeres •' • 

Of charitabil and chaste busy freres 
Maken her sours to Goddis eeres tuo. 

7511 — Jovynian. Probablj an allasion to an emperor Jovinian, cele- 
brated in the Gttia Romanorum (c. lix.) and in other medieval l^nds, 
for his pride and luxury. In the sixteenth century, the story was in 
France worked into a morality, under the title L'orgueil et pKetompiioii 
d» rempereur Jovinien. It is the same story as that of Robert king of 
Sicily, in the early English romance. 

Thomas, Thomas, so mote I ryde or go. 

And by that hord that clepid is seint Ive, 

Ner thou oore brotiher, schuldestow never thrive. 

In oure chapitee p«y we day and night 

To Crist, that he the sende hele and might 

Thy body for to welden hastily." 

" God wot/* quod he, " therof nought feele I, 7580 
As help me Crist, as I in fewe yeeres 
Have spendid upon many divers freres 
Ful many a pound, yit fare I never the bet ; 
Certeyn my good have I almost byset : 
Farwel my gold, for it is almost ago." 
The frere answerd, " O Thomas, dostow so ? 
What needith yow dyverse freres seche ? 
What needith him that hath a parfyt leche. 
To sechen othir leches in the toun? 
Youre inconstance is youre oonfusioun. 7fi40 

Holde ye than me, or elles oure covent, 
To praye for yow insu£Gicient? 
Thomas, that jape is not worth a myte ; 
Youre malady is for we have to lite. 
A! give that covent half a quarter otes ; 
A ! give that covent four and twentv grotes ; 
A ! give that frere a peny, and let him go : 
Nay, nay, Thomas, it may nought be so. 
What is a ferthing worth depart in tuclve ? 
Lo, ech thing that is ooned in himselve 7550 

Is more strong than whan it is to-skatrid. 
Thomas, of me thou schalt not ben y-flatrid, 
Thow woldist have our labour al for nought. 



4 

The hihe God, that al this world hath wrought, 

Saith, that the werkman is worthy of his hyre. 

Thomas, nought of your tresor I desire 

As for myself, but for that oure covent 

To pray for yow is ay so diligent : 

And for to buylden Cristes holy chirche. 

Thomas, if ye wil leme for to wirche, 7560 

Of buyldyng up on chirches may ye fynde 

If it be good, in Thomas lyf of Ynde. 

Ye lye her fill of anger and of ire. 

With which the devel set your hert on fuyre. 

And chyden her the holy innocent 

Your wyf, that is so meke and pacient. 

And therfor trow me, Thomas, if thou list, 

Ne stryve nought with thy wyf, as for thi best. . 

And her this word away now by thy faith, 

Touchinge such thing, lo, the wise man saith : 7570 

Withinne thin hous be thou no lyoun ; 

To thy subjects do noon oppressioun ; 

Ne make thyn acqueyntis fro the fle. 

And yit, Thomas, eftsons I charge the. 

Be war for ire that in thy bosom slepith. 

War for the serpent, that so slely crepith 

Under the gras, and styngith prively ; 

Be war, my sone, and werk paciently. 

For twenty thousend men ban lost her lyves 

For stryvyng with her lemmans and her wyves. 7680 



1662—in Thomas lyf of Ynde. I find nothing of the sort in the life of 
St. Thomas. Perhaps the friar is made to quote at random, reckoning 
upon the ignorance of his auditor. 

Now syns ye han so holy and meeke a wif. 

What nedith yow, Thomas, to make strif ? 

Ther nys i-wis no serpent so cruel. 

When men trede on his tail, ne haK so fel, 

As womman is, whan sche hath caught an ire ; 

Vengeans is thanne al that thay desire. 

Schortly may no man, by lym and vers, 

Tellen her thoughtes, thay ben so dyvers. 

Ire is a sinne, oon the grete of sevene, 

Abhominable to the God of hevene, 

And to himself it is destruccioun. 

This every lewed vicory or parsoun "^^^^ 

Can say, how ire engendrith homicide ; 

Ire is m soth executour of pride. 

I couthe of ire seyn so moche sorwe. 

My tale schulde laste til to morwe. 

Ire is the grate of synne, as saith the wise, 

To fle therfro ech man schuld him devyse. 

And therfor pray I God bothe day and night. 

An irous man God send him litil might. 

It is greet harm, and also gret pite. 

To set an irous man in high degre. 

" Whilom ther was an irous potestate, 
As seith Senek, that dnryng his estaat 7««o 

Upon a day out riden knightes tuo ; 



7587 — Schort'j/f etc. This and the following line are not in Tjr- 
whitt's text 

7695 — Jret etc. This line and the following are not in Tjrwhitt. 

7600 — Senek, This story is told of Cornelius riso,hy Seneca, de Ira, 
lib. I. c. xvi. It is also found in the Qesia Romanorum, where it is told 
of an emperor named Eraclius. 

And, as fortune wolde right as it ^^re so, 

That oon of hem cam home, that other nought 

Anoon the knight hifore the juge is brought. 

That sayde thus : thou hast thy felaw slayn. 

For which I dome the to deth certayn. 

And to anothir knight comaundid he : 

Go, lede him to the deth, I charge the. 

And happed, as thay wente by the weye 

Toward the place ther he schulde deye, '•lo 

The knight com, which men wend hadde be deed. 

Than thoughten thay it were the beste reed 

To lede hem bothe to the juge agayn. 

Thay sayden, Lord, the knight hath not slayn 

His felaw ; lo, heer he stent hool on lyve. 

Ye schal be deed, quod he, so mote I thrive ! 

That is to sayn, bothe oon, tuo, and thre. 

And to the firste knyght right thus spak he : 

I deme the, thou most algate be deed. 

Than thoughte thay it were the beste rede, 7«20 

To lede him forth into a fair mede. 

And, quod the juge, also thou most lese thin heed. 

For thou art cause why thy felaw deyth. 

And to the thridde felaw thus he seith. 

Thou hast nought dck)n that I comaundid the. 

And thus he let don sle hem alle thre. 

Irons Cambises was eek dronkelewe, 

And ay delited him to ben a schrewe ; 

7613 — Than thoughten, etc. I retain this and the following line, hecanse 
they form part of the Harl. MS., although they seem to be an unneces* 
aary interruption of the sense. They are not in Tyrwhitt. 

7637'^Caffi&Me«. See Seneca, it Ira, lib. iii. c. 14. 

And so bifel, a lord of his meigne, 

That loved- vertues, and eek mondite, 

Sayd on a day bitwix hem tuo right thus : 

A lord is lost, if he be vicious ; ^*^ 

An irons man is lik a ^ntik best, 

In which ther is of wisdom noon arrest ; 

And dronkenes is eek a foul record 

Of any man, and namly of a lord. 

Ther is ful many an eyghe and many an eere 

Awaytand on a lord, and he not where. 

For Goddes love, drynk more attemperelly : 

Wyn makith man to lese wrecchedly 

His mynde, and eek his lymes everichoon. 

The revers schaltow seen, quod he, anoon. 

And prove it by thin owne experience, 

That wyn ne doth to folk non such offence. 7640 

Ther is no wyn byreveth me my might 

Of bond, of foot, ne of myn eyghe sight 

And for despyt he dronke moche more 

An hundrid part than he had doon byfore ; 

And right anoon, this irons cursid wrecche 

Let this knightes sone anoon bifom him fecche, 

Comaundyng hem thay schuld bifom him stonde : 

And sodeinly he took his bowe on honde. 

And up the strong he pulled to his eere. 

And with an arwe he slough the child right there. 7650 

Now whethir have I a sikur bond or noon ? 

Quod he, Is al my mynde and might agoon ? 



7631 — j4n itwu fnan. Thewtwo lines are al90 peculiar to theHarl . MS. 
7641 — might. The Harl. MS. reads toit. 

Hath wyn byrevyd me myn eye sight ? 

What schuld I telle the answer of the knight ? 

His sone was slayn, ther is no more to say. 

Be war therfor with lordes how ye play, 

Syngith Placebo, and I schal if I can. 

But if it be unto a pore man ; 

To a pore man men schuld his vices telle, 

But not to a lord, they he schuld go to helle. ''^^^ 

Lo, irons Cirus, thilke Percien, 

How he destruyed the ryver of Gysen, 

For that an hors of his was dreynt therinne, 

Whan that he wente Babiloyne to wynne : 

He made that the ryver was so smal, 

That wommen mighte wade it over al. 

Lo, what sayde he, that so wel teche can ? 

Ne be no felaw to an irons man, 

Ne with no wood man walke by the way. 

Lest the repent. I wol no longer say. 7670 

Now, Thomas, leve brother, leve thin ire, 

Thow schalt me fynde as just, as is a squire ; 

Thyn anger doth the al to sore smerte, 

Hald not the develes knyf ay at thyn herte, 

But schewe to me al thy confessioun." 



7667 — Placebo, ** The allusion is to an Anthem in the Romish church, 
from Psalm cxvi. 9, which in the yulgate stands thus : Placebo Dfrnxne^ 
in regione virorum. Hence the complacent brother in the Marchant's 
Tale is called Placebo" Tyrwhitt ' 

7662 — Gyeen, Seneca, de lra» lib. iii. c. 31, from whom the storj 
is taken, calls the riyer Gyndes. Sir John Maundeville tells this story of 
the Euphrates. 

7674 — ay. The Harl. MS. reads alwayy which seems to destroy the 
metre. 

" Nay," quod this syke man, " by seynt Symoun, 
I have ben schriven this day of my curate ; 
I have him told holly al myn estate. 
Nedith no more to speken of it, saith he, 
But if me list of myn humilite." ''^^^ 

**Gif me than of thy good to make our cloyster," 
Quod he, "for many a muscle and many an oyster 
Hath ben oure foode, our cloyster to arreyse, 
Whan other men han ben ful wel at eyse : 
And yit, God wot, unnethe the foundement 
Parformed is, ne of oure pavyment 
Is nought a tyle yit withinne our wones : 
By God, we owe yit fourty pound for stones. 
Now help, Thomas, for him that harewed helle, 
Or elles moote we oure bookes selle ; ^690 

And gif yow lakke oure predicacioim, 
Thanne goth the world al to destruccioun. 
For who so wold us fro the world byreve, 
So God me save, Thomas, by youre leve. 
He wolde byreve out of this world the sonne. 
For who can teche and werken as we conne ? 
And this is not of litel tyme," quod he, 
But siththen Elye was her, or Elisee, 
Han freres ben, fynde I of record, 
In charite, i-thanked be oure Lord. 7700 

Now, Thomas, help for seynte Charite." 



7687 — a tyle. The pavements were made of eDcaustic tiles, and there- 
fore must have been rather costly. 

7698 — or EiUee. The Harl. MS. reads, or Ele, an evident cor* 
ruption by the scribe. 

Adoon he sette him anoon on his kne. 
This sike man wex wehieigh wood for ire, 

He wolde that the frere had ben on fuyre 

With his fals dissimulacioun. 
" Such thing as is in my possessioun," 

Quod he, " that may I geve yow and noon other : 

Ye sayn me thus, how that I am your brother." 
" Ye certes," quod the frere, " trusteth wel ; 

I took our dame the letter, under cure sel." '^^^ 

" Now wel," quod he, " and somwhat schal I give 

Unto your holy covent whils that I lyve ; 

And in thyn hond thou schalt it have anoon. 

On this condicioun, and other noon. 

That thou depart it so, my deere brother. 

That every frere have as moche as other : 

This schaltow swere on thy professioun, 

Withouten fraude or cavillacioun." » 
" I swere it," quod this frere, '* upon my faith." 

And therwith his hond in his hfe laith ; 7720 

" Lo here myn hond, in me schal be no lak." 
** Now thanne, put thyn hond doun at my bak," 

Sayde this man, ** and grope wel byhynde, 

Bynethe my buttok, there schaltow fynde 

A thing, that I have hud in privete." 
" A !" thought this frere, "that schal go with me." 

And doun his hond he launcheth to the clifte. 

In hope for to fynde ther a gifte. 

7710 — the letter. It was a common practice to grant under the con- 
ventual seal to benefactors and others a brotherly participation in the 
spiritual good woilcs of the convent, and in their expected reward after 
death. 

And Yfhsji this syke man felte this frere 
Aboute his tuel grope ther and heere, ^730 

Amyd his hond he leet the freere a fiELrt ; 
Ther is no capul drawyng in a oart, 
That might have let a faxt of such a somi. 
The frere upstart, as doth a wood lyoun : 
" A ! false cherl," quod he, ** fDr Gt)ddes bones ! 
This hastow in despit don for the noones : 
Thou schalt abye this fjEurt, if that I may." 

His meyne, which that herd of this affray. 
Com lepand in, and chased out the frere. 
And forth he goth with a foul angry cheere, ^^740 
And fat his felaw, there lay his stoor : 
He lokid as it were a wylde boor. 
And grynte with his teeth, so was he wroth. 
A stordy paas doun to the court he goth, 
Wher as ther wonyd a man of gret honour, 
To whom that he was alway confessour : 
This worthy man was lord of that village. 
This frere com, as he were in a rage, 
Wher that this lord sat etyng at his bord : 



7740. *' The leimdnder of ihU tale is omitted in MSS. B. 6. and 
Bod. B. and instead of it thej give us the following lame and impotent 
eonehttion:-^ 

He ne had m^t ellis for his sermon 

To part among his brethren when he cam home. 

And thus is this tale idon : 

For we were almost att the toun. 
I only mention this to shew what liberties some copyists have taken with 
our axLthor:'—Tprwhitt. 

7744 — the court. The larger country-houses consisted generally of an 
inclosed court, from which circumstance this name was usually giyen to 
the manorial residence, and it has been preserved to modem times as a 
common term for gentlemen's seats. 

Unnethe might the frere speke a word, '^^^ 

Til atte last he sayde, " God yow se 1" 

This lord gan loke, and sayde, '^Benedicite ! 

What, frere Johan ! what manor world is this ? 

I se wel that som thing is amys; 

Ye loke as though the woode were ful of thevys. 

Sit doun anoon, and tel me what your gref is, 

And it schal hen amendit, if that I may." 
" I have," quod he, "had a despit to day, 

God yelde yow, adoun in youre vilage, 

That in this world is noon so pore a page, ''^eo 

That he nold have ahhominacioun 

Of that I have receyved in youre toun : 

And yet ne grevith me no thing so sore, 

As that this elde cherl, with lokkes hore, 

Blasphemed hath our holy covent eeke." 
" Now, maister," quod this lord, " I yow biseke.'' 
** No maister, sir," quod he, " but servitour, 

Though I have had in scole such honour. 

God likith not that Baby men us calle, 

Neither in market, neyther in your large halle." ^770 
" No fors," quod he, " tellith me al your greef." 

This frere sayd, " Sire, an odious meschief 

This day bytid is to myn ordre, and to me. 

And so par consequens to ech degre 

Of holy chirche, God amend it soone !" 
" Sir," quod the lord, " ye wot what is to doone ; 

Distempre yow nought, ye ben my confessour, 

Ye ben the salt of therthe, and savyour ; 

For Goddes love, youre pacience ye holde ; » 

Tel me your greef." And he anoon him tolde 7780 

As ye han herd bifore, ye wot wel what. 
The lady of that hous ay stille sat, 

Til sche had herd what the frere sayde. 
" Ey, Goddes moodir!" quod sche, " blisful mayde I 

Is ther ought elles ? tel me fiaithfully." 
"Madame," quod he, "how thynke yow therby?" 
" Howthatme thynkith?"quod sche ; " so God me speede ! 

I say, a cherl hath doon a cherles deede. 

What schuld I say? God let him never the I 

His syke heed is ful of vanyte. 7790 

I hold him in a manor frenesye." 
" Madame," quod he, " i-wis I schal not lye. 

But I in othir wise may be wreke, 

I schal defame him over al wher I speke ; 

The Mse blasfememour, that chargid me 

To parten that wil not departed be. 

To every man y-liche, with meschaunce !" 
The lord sat stille, as he were in a traunce, 

And in his hert he rollid up and doun, 
" How had this cherl ymaginacioun 7800 

To schewe such a probleme to the frere ? 

Never eft er now herd I of such matiere ; 

I trowe the devel put it in his mynde. 

In arsmetrik schal ther no man fynde 

Bifom this day of such a questioun. 

Who schulde make a demonstracioun. 

That every man schuld have alyk his part 

As of a soun or savour of a fiart ? 



7802— €/<. Some of the MSS. read erst. 

nyce proude cherl, I schrew his fiace ! 

Lo, sires," quod the lord, with harde grace, 78io 

" Who ever herde of such a thing er now? 
To every man y-like ? tel me how. 
It is impossible, it may not be. 
Ey, nyce cherl, God let him never the ! 
The romblyng of a fert, and every soun, 
Nis but of aier reverberacioun. 
And ever it wastith lyte and lyte away ; 
Ther nys no man can deme, by my fey, 
If that it were departed equally. 
What, lo, my cherl, what, lo, how schrewedly 7820 
Unto my confessour to day he spak ! 

1 hold him certeinly demoniak. 

Now etith your mete, and let the cherl go play, 
Let him go honge himself on devel way !" 
Now stood the lordes squier at the bord. 
That carf his mete, and herde word by word 
Of al this thing, which that I (^ have sayd : 
" My lord," quod he, " be ye nought evel payd, 
I couthe telle for a gowne-cloth 
To yow, sir frere, so that ye be not wroth, 7830 

How that this fert even departed schuld be 
Among your covent, if I comaunded be." 



7829. — gowne-cloth. In the middle ages, the most common rewards, 
and even those given by the feudal land-holders to their dependants and re- 
tainers, were articles of apparel, especially the gown or outer robe. We 
meet with constant allurions to this custom in the romances and poetry 
of former days, and they sometimes occur in historical writers. Money 
was comparatively very scarce in the middle ages ; and as the household 
retainers were lo^ed and fed, clothing was almost the only article they 
wanted. 

" Tel," quod the lord, " and thou schalt have anoon 
A goune-cloth, by God and by seint Johan 1" 

" My lord," quod he, " whan that the wedir is fiur, 
Withoute wynd, or pertourbyng of ayr. 
Let bring a large whel into this halle, 
But loke that it have his spokes alle ; 
Twelf spokes hath a cart whel comunly ; 
And bring me twelve freres, wit ye why ? 7840 

For threttene is a covent as I gesse : 
Your noble confessour, her God him blesse, 
Schal parfoum up the nombre of this covent. 
Thanne schal thay knele doun by oon assent, 
And to every spokes ende in this manere 
Ful sadly lay his nose schal a frere ; 
Your noble confessour ther, God him save, 
Schal hold his nose upright under the nave. 
Than schal this churl, with bely stif and tought 
As eny tabor, hider ben y-brought ; 7850 

And sette him on the whole of this cart 
Upon the nave, and make him lete a fiait. 
And ye schul seen, up peril of my lif, 
By verray proef that is demonstratif. 
That equally the soun of it wol wende. 
And eek the stynk, unto the spokes ende ; 



7841 — threttene. The regular number of monks or friars in a convent 
had been fixed at twelve, with their superior ; in imitation, it is said, of 
the number of twelve apostles and their divine master. The larger 
religious houses were considered as consisting of a certain number of 
convents. Thus Thorn, speaking of the abbot of St. Augustine's at 
Canterbury, says, Anno Domini m.c.zlvi. iste Hugo reparavit antiquum 
Dumerura monachorum istius monasterii, et erant Ix. monachi professi 
prster abbatem, hoc est, qwnque conventtu in universo. — Decern Scrip- 
tores, col. 1807. 

Save that this worthy man, your confessour, 

(Bycause he is a man of gret honour) 

Schal have the firste fruyt, as resoun is. 

The noble usage of freres is this, 7860 

The worthy men of hem first schal be served. 

And certeynly he hath it wel deserved ; 

He hath to day taught us so mochil good, 

With preching in the pulpit ther he stood. 

That I may vouchesauf, I say for me. 

He hadde the firste smel of fartes thre. 

And so wold al his covent hardily, 

He berith him so fiair and holily." 

The lord, the lady, and ech man, sauf the frere, 
Sayde that Jankyn spak in this matiere 7870 

As wel as Euclide, or elles Phtolome. 
Touchand the cherl, thay sayd that subtilte 
And high wy t made him speken as he spak ; 
He nas no fool, ne no demoniak : 
And Jankyn hath i-wonne a new goune ; 
My tale is don, we ben almost at toune. 

THE CLERK OF OXENFORDES PROLOGE. 

" Sir Clerk of Oxenford," our hoste sayde, 
" Ye ryde as stille and coy as doth a mayde, 
Were newe spoused, sittyng at the bord : 
This day ne herd I of your mouth a word. 7880 

I trowe ye study aboute som sophime : 
But Salomon saith, every thing hath tyme. 
For Goddis sake ! as beth of better cheere. 
It is no tyme for to stody hiere. 
Tel us som mery tale, by your fay ; 

For what man is entred unto play, 
He moot nodes unto that play assent. 
But prechith not, as freres doon in Lent, 
To make us for our olde synnes wepe, 
Ne that thy tale make us for to slepe. 7^®^ 

Tel us som mery thing of aventures. 
Yqure termes, your colours, and your figures, 
Keep hem in stoor, til so be that ye endite 
High style, as whan that men to kynges write. 
Spekith so playn at this tyme, I yow pray, 
That we may understonde what ye say." 
This worthy Clerk benignely answerde ; 
" Sir host," quod he, " I am under your yerde, 
Ye have of us as now the govemaunce, 
And therfor wol I do yow obeissaunce, 7»oo 

Als fer as resoun askith hardily : 
I wil yow telle a tale, which that I 
Lemed at Padowe of a worthy clerk, 
As proved by his wordes and his werk. 
He is now deed, and nayled in his chest, 
Now God give his soule wel good rest! 
Fraunces Petrark, the laureat poete, 
Highte this clerk, whos rethorique swete 
Enlumynd al Ytail of poetrie. 

As Tnnifln did of philosophic, '910 

Or lawue, or other art particulere ; 
But deth, that wol not suffre us duellen heere. 
But as it were a twyncling of an ye, 
Hem bothe hath slayn, and alle we schul dye. 

7912 — But deth. Petrarch died in 1374. Linian, who was celebrated 
as a lawyer and as a philosophier, died about 1378. 

But forth to telle of this worthy man. 

That taughte me this tale, as I bigan, 

I say that he first with heigh stile enditith 

(Er he the body of his tale writith) 

A proheme, in the which descrivith he 

Piemounde, and of Saluces the centre, ^920 

And spekith of Appenyne the hulles hye, 

That ben the boundes of al west Lombardye : 

And of mount Yesulus in special, 

Wher as tJie Poo out of a welle smal 

Takith his firste springyng and his sours. 

That est-ward ay encresceth in his cours 

To Emyl-ward, to Ferare, and to Venise, 

To which a long thing were to devyse. 

And trewely, as to my juggement, 

Me thinketh it a thing impertinent, 7980 

Save that he wold conveyen his matiere : 

But this is the tale which that ye schuln heere.' 

THE CLERKES TALE. 

Ther is at the west ende of Ytaile, 
Doun at the root of Vesulus the colde, 
A lusty playn, abundaunt of vitaile, 



7027 — Emyl-ward, " One of the regions of Itally was called Emilia, 
from the Via JEmilia, which crossed it from Flacentia to Rimim. Fla* 
centia stood upon the Po. Htisc. Lex. Ant. Rom. in t. Via Emilia, 
Petrarch's description of this part of the Po is a little different He 
tspeaks of it as dividing the iEmilian and Flaminian regions from Venice 
'—JEmiliam atque Flaminiam Venetiamque discriminaru. But our 
Author's Emelie is plainly taken from him." — Tyrwhitt. 

The Clerkei Tale. The popular story of Griseldis, which has appeared 
in so great a variety of forms from the days of Petrarch almost to the 
present time, is so well known, that it is hardly necessary to say more 
than that Chaucer translates it closely from Petrarch's Latin romance 
J)e obedieniia eifiie uxoria Mythologia. 



»» 

Wher many a tour and toun thou maist byholde^ 
That foundid were in tyme of fadres olde. 
And many anothir delitable sight, 
And Saluces this noble contray bight. 

A marquys whilom duellid in that lend, 7940 

As were his worthy eldris him bifore. 
And obeisaunt ay redy to his hond» 
Were alle his liegis, bothe lesse and more : 
Thus in delyt he lyveth and hath don yore, 
Biloved and drad, thuigh favour of fortune, 
Bothe of his lordes and of his comune. 

Therwith he was, as to speke of lynage. 
The gentileste bom of Lumbardye, 
A fair persone, and strong, and yong of age, 
And fill of honour and of curtesie : 7950 

Discret y-nough his centre for to gye, 
Savynge in som thing he was to blame. 
And Wautier was this yonge lordes name. 

I blame him thus, that he considered nought 
In tyme comyng what mighte bityde. 
But on his lust present was al his thought. 
As for to hauke and hunte on every syde : 
Wei neigh al othir cures let he slyde, 
And eek he nolde (that was the worst of al) 
Wedde no wyf for no thing that might bifid. 7960 

Only that poynt his poeple bar so sore, 
That flokmel on a day to him thay went. 
And oon of hem, that wisest was of lore, 
(Or elles that the lord wolde best assent 
That he schuld telle him what his poeple ment» 

Or ellis couthe he schewe wel such matiere) 
He to the marquys sayd as ye schuln Mere. 

" noble marquys, youre humanite 
Assureth us and giveth us hardynesse, 
As ofte as tyme is of necessite, 7970 

That we to yow may telle oure hevynesse : 
Acceptith, lord, now of your gentilesse, 
That we with pitous hert unto yow playne, 
And let youre eeris my vois not disdeyne. 

** And have I nought to doon in this matere 
More than another man hath in this place, 
Yit for as moche as ye, my lord so deere, 
Han alway schewed me favour and grace, 
I dar the better ask of yow a space 
Of audience, to schewen oure request, ''^^o 

And ye, my lord, to doon right as yow lest. 

" For certes, lord, so wel us likith yow 
And al your werk, and ever han doon, that we 
Ne couthen not ourselve devysen how 
We mighte lyve more in felicite : 
Save oon thing, lord, if that your wille be. 
That for to be a weddid man yow list, 
Than were your pepel in sovereign hertes rest, 

" Bowith your neck undir that blisful yok 
Of sovereignete, nought of servise, 7»90 

Which that men clepe spousail or wedlok : 
And thenketh, lord, among your thoughtes wise, 

7972 — ^entilegge. The Harl. MS. reads necessiU, a mere repedtion of 
the conclusion of 1. 7970. 

7080. The reading of the Harl. MS. is And audience to cuken oure 
request. 

How that our dayes passe in sondry wjse ; 
For though we slope, or wake, or rome, or ryde, 
Ay fleth the tyme, it wil no man abyde. 

" And though your grene youthe floure as yit, 
In crepith age alway as stille as stoon, 
And deth manasith every age, and smyt 
In ech estat, for ther ascapith noon : 
And as certeyn, as we knowe everychon sooo 

That we schubi deye, as uncerteyn we alle 
Ben of that day that deth schal on us falle. 

'' Acceptith thanne of us the trewe entent, 
That never yit refusid youre hest, 
And we wil, lord, if that ye wil assent, 
♦Chese yow a wyf, in schort tyme atte lest, 
Bom of the gentilest and the heighest 
Of al this lond, so that it oughte seme 
Honour to God and yow, as we can deme. 

" Deliver us out of al this busy drede, 80io 

And tak a wyf, for hihe Goddes sake : 
For if it so bifel, as God forbede, 
That thurgh your deth your lignage schuld aslake, 
And that a straunge successour schuld take 
Your heritage, o ! wo were us on lyve : 
Wherfor we pray yow hastily to wyve." 

Her meeke prayer and her pitous chere 
Made the marquys for to han pite. 
" Ye wolde," quod he, " myn owne poeple deere, 
To that I never erst thought, constreigne me. 8020 
I me rejoysid of my liberte, 
That selden tyme is founde in mariage : 



46 THE CANTEBBURY TALES. 

Ther I was £re, I mot ben in servage. 

" But natheles I se youre trewe entent, 
And trust upon your witt, and have doon ay : 
Wherfor of my fire wil I ml assent 
To wedde me, as soon as ever I may. 
But ther as ye have profired me to day 
To chese me a wyf, I wol relese 
That choys, and pray yow of that profre cesse. ^^ 

" For God it v^oot, that childer ofte been 
Unlik her worthy eldris hem bifore ; 
Bounte cometh al of God, nought of the streen 
Of which thay ben engendnd and i-bore. 
I trust in Goddes bounte, and therfore 
My manage, and myn estat and rest, 
I him bytake, he may doon as him lest. 

** Let me alloon in chesyng of my wif, 
That charge upon my bak I wil endure : 
But I yow pray, and charge upon your lyf, ^^^ 

That what wyf that I take, ye me assure 
To worschip whil that hir lif may endure. 
In word and werk, bothe heer and every where. 
As sche an emperoures doughter were, 

" And forthermor thus schul ye swer, that ye 
Ageins my chois schuLn never grucche ne stryve. 
For sins I schal forgo my liberte 
At your request, as ever mot I thrive, 
Ther as myn hert is set, ther wil I wyve : 
And but ye wil assent in such manere, ^^^ 

8024 — ge youre trewe. The MS. Harl. reads se of yow the trewe. 

I pray yow spek no more of this matiere." 

With hertly wil thay sworen and assentyn 
To al this thing, ther sayde no wight nay, 
Bysechyng him of grace, er that thay wentyn, 
That he wold graunten hem a certeyn day 
Of his spousail, as soone as ever he may ; 
For yit alway the peple som what dredde, 
Lest that the marquys wolde no wyf wedde. 

He graimted hem a day, such as him lest, 
On which he wolde he weddid sicurly ; 8060 

And sayd he dede al this at her requeste. 
And thay with humhle hert ful huxomly 
Knelyng upon her knees fill reverently 
Him thanken alle, and thus thay have an ende 
Of her entent, and hom agein they wende. 

And herupon he to his officeris 
Comaundith for the feste to purveye. 
And to his prive knightes and squyeres 
Such charge gaf as him list on hef& leye : 
And thay to his comaundement obeye, ^70 

And ech of hem doth his diligence 
To doon unto the feste reyerence* 

Pars secunda. 

Nought fer fro thilke palys honurable, 
Wher as this marquys schop his manage, 
Ther stood a throp, of sighte delitable, 
In which that pore folk of that vilage 
Hadden her bestes and her herburgage, 
And after her labour took her sustienaunce, 
After the erthe gaf hem abundaimce. 

Among this pore folk ther duelt a man, 8O8O 

Which that was holden porest of hem alle : 
But heighe God som tyme sende can 
His grace mito a litel oxe stalle : 
Janicula men of that throop him calle. 
A doughter had he, fair y-nough to sight, 
And Grisildes this yonge mayden hight. 

But for to speke of hir vertuous heaute, 
Than was sche oon the fayrest under sonne : 
For porely i-fostred up was sche. 
No licorous lust was in hir body ronne ; ^090 

Wei ofter of the welle than of the tonne 
Sche dronk, and for sche wolde vertu please, 
Sche knew wel labour, but noon ydel ease. 

But though this mayden tender were of age. 
Yet in the brest of hir virginite 
Ther was enclosed rype and sad corrage : 
And in gret reverence and charite 
Hir olde pore fader fostred sche : 
A fewe scheep spynnyng on the feld sche kept, 
Sche nold not ben ydel til sche slept. ^^^ 

And whan sche com horn sche wolde brynge 
Wortis and other herbis tymes ofte. 
The which sche schred and seth for hir lyvyng, 
And made hir bed ful haxd, and no thing softe : 
And ay sche kept hir fadres lif on lofte. 
With every obeissance and diligence, 
That child may do to fadres reverence. 



8086 — mayden. The Harl. MS. reads doughter^ which prohably is 
only an accidental repetition of the word in the preceding line. 

Upon Grisildes, the pore creature, 
Fill ofte sithes this marquys set his ye, 
As he on huntyng rood peraventure. ®> i<> 

And whan it fel he mighte hir espye, 
He not with wantoun lokyng of folye 
His eyghen csist upon hir, hut in sad wyse 
Upon hir cheer he wold him oft aviso, 

Comendyng in his hert hir wommanhede, 
And eek hir vertu, passyng any other wight 
Of so yong age, as wel in cheer as dede. 
For though the poeple have no gret insight 
In vertu, he considereth aright 
Hir hounte, and desposed that he wolde ^^'^ 

Wedde hir oonly, if ever he wedde scholde. 

The day of weddyng cam, but no wight can 
Telle what womman it schulde be ; 
For which mervayle wondrith many a man. 
And sayden, whan thay were in privete, 
" Wol nought our lord yit leve his vanite ? 
Wol he not wedde ? alias, alias the while ! 
Why wol he thus himself and us bigyle ?" 

But natheles this maxquys hath doon make 
Of gemmes, set in gold and in asure, 81 30 

Broches and rynges, for Grisildes sake. 
And of hir clothing took he the mesure. 
By a mayde y-lik to hir of stature. 
And eek of other omamentes alle 
That unto such a weddyng schulde falle. 

The tyme of imdem of the same day 
Approchith, that this weddyng schulde be, 

E 

And al the palys put was in array, 

Bothe halle and chambur, y-lik here degre, 

Houses of office stuffid with plente ®^*^ 

Ther maystow se of deyntevous vitayle, 

That may be founde, as for as lastith Itaile. 

This real marquys, richely arrayd, 
Lordes and ladyes in his compaignye, 
The which unto the feste were prayed, 
And of his retenu the bachelerie, 
With many a soim of sondry melodye. 
Unto the vilage, of which I tolde, 
In this array the right way han thay holde. 

Grysild of this (God wot) ful innocent, ^^^^ 

That for hir schapen ^s al this array, 
To fecche water at a welle is went. 
And Cometh hom as soone as sche may. 
For wel sche had herd say, that ilke day 
The marquys schulde wedde, and, if sche might, 
Sche wold have seyen somwhat of that sight. 

Sche sayd, " I wol with other maydenes stonde, 
That ben my felawes, in oure dore, and see 
The marquysesse, and therfore wol I fonde 
To don at hom, as soone as it may be, sieo 

The labour which that«longeth unto me, 
And thanne may I at leysir hir byholde. 
And sche the way into the castel holde." 

And as sche wold over the threisshfold goon. 



8139— y-KJfe fiere degrS. Other MSS. have eche in hix degre, which 
is perhaps the hetter reading. 

8]43--nc^2y. The reading of the Harl. MS. is really. 

The marquys cam and gan hir for to calle. 

And sche set doun hir water-pot anoon 

Bisides the threischfold of this oxe stalle, 

And doun upon hir knees sche gan fSedle, 

And with sad countenaonce knelith stille, 

Til sche had herd what was the lordes wille. di70 

This thoughtful marquys spak unto this mayde 
Ful soberly, and sayd in this manere : 
"Wher is your fader, Grisildes?" he sayde. 
And scho with reverence in humble cheere 
Answerd, " Lord, he is al redy heere." 
And in sche goth withouten longer let, 
And to the marquys sche hir £ader fet. 

He by the hond than takith this olde man, 
And sayde thus, whan he him had on syde : 
^"Janicula, I neither may ne can 8I8O 

Longer the plesauns of myn herte hyde ; 
If that ye vouchesauf, what so bytyde, 
Thy doughter wil I take er that I wende 
As for my wyf, unto hir lyves ende. 

•* Thow lovest me, I wot it wel certeyn, 
And art my faithful leige-man i-bore. 
And al that likith me, I dar wel sayn. 
It likith the, and specially therfore 
Tel me that poynt, as ye have herd bifore. 
If that thou wolt unto that purpos drawe, sioo 

To take me as for thy sone in lawe." 

The sodeyn caas the man astoneyd tho, 
That reed he wax, abaischt, and al quakyng 
He stood, unnethe sayd he wordes mo, 

E 2 

But oonly this : " Lord," quod he, " my willyng 
Is as ye wol, agenst youre likyng 
I wol no thing, ye be my lord so deere ; 
Bight as yow list, govemith this matiere." 

" Yit wol I," quod this markys softely, 
"That in thy chambre, I, and thou, and sche, ^^oo 
Have a collacioun, and wostow why ? 
For I wol aske if it hir wille be 
To be my wyf, and reule hir after me : 
And al this schal be doon in thy presence, 
I wol nought speke out of thyn audience." 

And in the chamber, whil thay were aboute 
The tretys, which as ye schul after Mere, 
The poeple cam unto the hous withoute. 
And wondrid hem, in how honest manere 
And tendurly sche kept hir fader deere : ^^^ 

But outerly Grisildes wonder might. 
For never erst ne saugh sche such a sight. 

No wonder is though that sche were astoned, 
To seen so gret a gest come into that place ; 
Sche never was to suche gestes woned. 
For which sche loked with ful pale face. 
But schortly this matiere forth to chace, 
These am the wordes that the marquys sayde 
To this benigne, verray, faithful mayde. 

" Grisyld,"he sayde, "ye schul wel understonde, 8*20 
It liketh to your feuler and to me. 
That I yow wedde, and eek it may so stonde. 
As I suppose ye wil that it so be : 
But these demaundes aske I first," quod he, 



THE CLEBKES TAJ^. 53 

"That sith it schal be doon in hasty wyse, 
Wol ye assent, or elles yow avyse ? 

" I say this, be ye redy with good hert 
To al my lust, and that I frely may 
As me best liste do yow laughe or smert. 
And never ye to gruch it, night ne day ; S280 

And eek whan I say ye, ye say not nay, 
Neyther by word, ne frownyng contenamice ? 
Swer this, and here swer I oure alliaunce." 

Wondryng upon this word, quakyng for drede, 
Sche sayde : " Lord, undigne and unworthy 
I am, to thilk honour that ye me bede ; 
But as ye wil your self, right so wol I : 
And here I swere, that never wityngly 
In werk, ne thought, I nyl yow disobeye 
For to the deed, though me were loth to deye." 8240 

" This is y-nough, Grisilde myn," quod he. 
And forth goth he with a ful sobre chore, 
Out at the dore, and after that cam sche, 
And to the pepul he sayd in this manere : 
"This is my wyf," quod he, **that stondith heere. 
Honoureth hir, and loveth hir, I yow pray, 
Who so me loveth : ther is no more to say." 

And for that no thing of hir olde gere 
Sche schulde brynge unto his hous, he bad 
That wommen schuld despoilen hir right there, 8250 
Of which these ladyes were nought ful glad 
To handle hir clothes wherin sche was clad : 
But natheles this mayde bright of hew 
Fi-o foot to heed thay schredde han al newe. 

Hir heeres han thay kempt, that lay untressed 
Ful rudely, and with hir fyngres smale 
A coroun on hir heed thay han i-dressed. 
And set hir ful of nowches gret and smale. 
Of hir array what schuld I make a tale ? 
Unnethe the poeple hir knew for hir fiBdmesse, s^eo 
Whan sche translated was in such richesse. 

This marquis hath hir spoused with a ryng 
Brought for the same cause, and than hir sette 
Upon an hors snow-whyt, and wel amhlyng, 
And to his palys, er he lenger lette, 
(With joyful poeple, that hir ladde and mette) 
Conyeyed hire, and thus the day thay spende 
In revel, til the sonne gan descende. 

And schortly forth this tale for to chace, 
I say, that to this newe marquisesse 8270 

God hath such favour sent hir of his grace. 
That it ne semyd not by liklynesse 
That sche was bom and fed in rudenesse, 
As in a cote, or in an oxe stalle. 
But norischt in an emperoures halle. 

To every wight sche waxen is so deere. 
And worschipful, that folk ther sche was bom, 
And from hir burthe knew hir yer by yere, 
Unneth trowed thay, but dorst han sworn. 
That to Janicle, of which I spak bifom, 8280 

Sche doughter were, for as by conjecture 
Hem thought sche was another creature. 

For though that ever vertiipus was sche, 
Sche was encresed in such excellence 

Of ihewes goode, i-set in high bounte, 

And so discret, and fair of eloquence, 

So benigne, and so digne of reverence, 

And couthe so the peoples hert embrace, 

That ech hir loveth that lokith in hir £Etce. , 

Nought oonly of Saluce in the toun 8290 

Publissched was the bounte of hir name, 
But eek byside in many a regioun, 
If oon sayd wel, another sayd the same : 
So sprad of hire heigh bounte the fieune, 
That men and wommen, as wel yong as olde, 
Gon to Saluce upon hir to byholde. 

Thus Walter louly, nay but really, 
Weddid with fortunat honestete. 
In Goddes pees lyveth fill esily 
At home, and outward grace y-nough hath he ; ^^oo 
And for he saugh that imder low degre 
Was ofte vertu y-hid, the poeple him helde 
A prudent man, and that is seen ful selde. 

Nought oonly this Grisildes thurgh hir witte 
Couthe al the feet of wifly homlynesse, 
But eek whan that the tyme required it. 
The comun profyt couthe sche redresse : 
Ther nas discord, rancour, ne hevynesse 
In al that lend, that sche ne couthe appese, 
And wisly bryng hem alle in rest and ese. 8810 



8805 — Jumlynetu, The Harl. MS. reads humblesse ; but the context 
shows that the reading adopted in the text is the right one. She not 
only knew how to attend to the domestic affairs of her lord's household, 
(wiflj homljnesae) but when time or occasion required it she could 
redress the common profit of his subjects. 

Though that hir housbond absent were anoon, 
If gentilmen, or other of hir contre, 
Were wroth, sche wolde brynge hem at oon, 
So wyse and lype wordes hadde sche. 
And juggement of so gret equite. 
That sche from heven sent was, as men wende, 
Poeple to save, and every wrong to amende. 

Nought longe tyme after that this Grisilde 
Was wedded, sche a doughter hath i-bore ; 
Al had hir lever han had a knave childe, ^20 

Glad was this marquis and the folk therfore. 
For though a mayden child come al byjEoijp^ '* 
Sche may unto a knave child atteigne^ K V 
By liklihed, sith sche nys not bareigne. 

Indpit tertia pars, 

Ther fel, as fiallith many times mo. 
Whan that this child hath souked but a throwe. 
This marquys in his herte longith so 
Tempte his wyf, hir sadnesse for to knowe. 
That he ne might out of his herte throwe 
This mervaylous desir his wyf tassaye ; s^so 

Nedeles, God wot, he thought hir to afifraye. 

He had assayed hir y-nough bifore, 
And fond hir ever good, what needith it 
Hire to tempte, and alway more and more ? 
Though som men prayse it for a subtil wit, 
But as for me, I say that evel it sit 
Tassay a wjt whaa that it is no neede. 

S^^l—Nedele». The Harl. MS. reads, Now, God wol, but the reading 
of the Lansdowne MS., here adopted, seems preferable^ 

And putte hir in anguysch and in dreede. 

For which this marquis wrought m this manere ; 
He com aloone a-night ther as sche lay ^^^ 

With Sterne ia/ce, and with fill trouble cheere, 
And sayde thus, " Grisild," quod he, ** that day 
That I yow took out of your pore array. 
And putte yow in estat of heigh noblesse, 
Ye have not that forgeten, as I gesse. 

" I say, Grisild, this present dignite. 
In which that I have put yow, as I trowe, 
Makith yow not forgetful for to be 
That I yow took in pore estat ful lowe, 
For eny wele ye moot your solve knowe. 8850 

Tak heed of every word that I yow say, 
Ther is no wight that herith it but we tway. 

" Ye wot your self how that ye comen heere 
Into this hous, it is nought long ago, 
And though to me that ye be leef and deere, 
Unto my gendls ye be no thing so : 
Thay seyn, to hem it is gret schame and wo 
For to ben subject and ben in servage 
To the, that bom art of a smal village. 

** And namely syn thy doughter was i-bore, 8360 
These wordes han thay spoken douteles. 
But I desire, as I have doon byfore, 
To lyve my lif with hem in rest and pees : 
I may not in this caas be reccheles ; 
I moot do with thy doughter for the best^ 
Not as I wolde, but as my pepul lest. 

" And yit, God wot, this is ful loth to me : 

But natheles withoute youre witjnge 
Wol I not doon ; but this wol I," quod he, 
''That ye to me assent as in this thing. 8370 

Schew now your paciens in your wirching, 
That thou me hightest and swor in yon village, 
That day that maked was oure manage." 

Whan sche had herd al this, sche nought ameevyd 
Neyther in word, in cheer, or oountenaunce, 
(For, as it semed, sche was nought agreeved) ; 
Sche sayde, " liord, al lith in your plesaunce ; 
My child and I, with hertly obeisaunce, 
Ben youres al, and ye may save or spille 
Your oughne thing : werkith after your wille. 8880 

" Ther may no thing, so God my soule save, 
Liken to yow, that may displesen me : 
Ne I desire no thing for to have, 
Ne drede for to lose, save oonly ye : 
This wil is in myn hert, and ay schal be, 
No length of tyme or deth may this defiace, 
Ne chaunge my corrage to other place." 

Glad was this marquis for hir answeryng, 
But yit he feyned as he were not so. 
Al dreery was his cheer and his lokyng, 8390 

Whan that he schold out of the chambre go. 
Soon after this, a forlong way or tuo. 
He prively hath told al his entent 
Unto a man, and unto his wyf him sent. 

A maner sergeant was this prive man, 
The which that faithful oft he founden hadde 
In thingcs gretc, and eek such folk wcl can 

Don execucioim in thinges badde : 
The lord knew wel that he him loved and diadde. 
And whan this sergeant wist his lordes wille, ^00 
Into the chamber he stalked him fill stille. 

" Madame," he sayd, " ye most forgive it me, 
Though I do thing to which I am constreynit : 
Ye ben so wys, that fill wel knowe ye. 
That lordes hestes mow not ben i-feynit. 
They mowe wel be biwaylit or compleynit ; 
But men moot neede unto her lust obeye, 
And so wol I, ther is no more to seye. 

*' This child I am comaundid for to take." 
And spak no more, but out the child he hent ^lo 
Dispitously, and gan a chiere make. 
As though he wold han slayn it, er he went. 
Grisild moot al suffer and al consent ; 
And as a lamb, sche sitteth meeke and stille, 
And let this cruel sergeant doon his wille. 

Suspecious was the defJEime of this man. 
Suspect his face, suspect his word also. 
Suspect ibB tyme in which he this bigan : 
Alias ! hir doughter, that sche loved so, 
Sche wend he wold han slayen it right tho, 8420 

But natheles sche neyther weep ne siked, 
Conformyng hir to that the marquis liked. 

But atte last speke sche bigan. 
And mekely sche to the sergeant preyde, 



1416 — Suspecums, The words of Petrarch are: " Suspecta viri fama, 
suspecta. facias, suspecta hora, suspecta erat oratio, quibus et si clare 
occisoin iri duke fiHam inteUigeret," 

So as he was a worthy gentibnan. 
That sche most kisse hir child, er that it deyde :. 
And on hir arm this litel child sche leyde. 
With fill sad &ce, and gan the child to blesse, 
And Inllyd it, and after gan it kesse. 

And thus sche sayd in hir benigne vois : 8480 

"Farwel, my child, I schal the nevep see. 
But sith I the have marked withe the croys, 
Of thilke fader blessed mot thou be» 
That for us deyde upon a cros of tre : 
Thy soule, litel child, I him bytake, 
For this night schaltow deyen for my sake/' 

I trowe that to a norice in this caas 
It had ben hard this rewthe for to see : 
Wei might a moder than have ciyed alias. 
But natheles so sad stedefiast was sche, ^^^ 

That sche endured al adversite. 
And to the sergeant mekely sche sayde, 
" Have her agayn your litel yonge mayde. 

" Goth now," quod sche, " and doth my lordes heste : 
But thing wil I pray yow of your grace, 
That but my lord forbede yow atte leste, 
Burieth this litel body in som place, 
That bestes ne no briddes it to-race." 
But he no word wil to the purpos say, 
But took the child and went upon his way. 8*^ 

This sergeant com unto this lord agayn. 
And of Grisildes wordes and hir cheere 
He tolde poynt for poynt, in schort and playn, 

8427 — arm. Other MSS. read barme, the tfosom. 

And him presentith with his doughter deere. 
Somwhat this lord hath rewthe in his manere, 
But natheles his purpos huld he stille, 
As lordes doon, whan thay woln have her wille ; 

And bad the sergeaunt that he prively 
Scholde this childe softe wynde and wrappe, 
With alle circumstaunces tendurly, ^^^ 

And cary it in a cofre, or in his lappe ; 
Upon peyne his heed of for to swappe 
That no man schulde knowe of this entent, 
Ne whens he com, ne whider that he went ; 

But at Boloygne, to his suster deere, 
That thilke lyme of Fanik was countesse. 
He schuld it take, and schewe hir this matiere, 
Byseching hir to doon hir busynesse 
This child to fostre in alle gentilesse, 
And whos child that it was he bad hir hyde ^^"^^ 

From every wight, for ought that mighte bytyde. 

The sergeant goth, and hath fulfild this thing. 
But to this marquys now retoume we ; 
For now goth he fill fast ymaginyng. 
If by his wyves cher he mighte se. 
Or by hir word apparceyve, that sche 
Were chaunged, but he hir never couthe fynde. 
But ever in oon y-like sad and kynde. 



8469—0/ Panik. " Qnieto omni quanta possit dfligentia Bononiam 
deferret, ad sororem soam, qun illic oomiti de Panico nupta erat, eamque 
sibi traderet alendam matemo studio charis moribus instruendam/' etc. 
Tjrwhitt, rather hastily, changed the name to Pavie in his text, and, 
although he corrected himself in the notes which were printed after the 
text, the error has been retained in subsequent editions. 

As glad, as humble, as busy in servise 8480 

And eek in love, as sche was wont to be, 
Was sche to him, in every maner wyse ; 
Ne of hir doughter nought o word spak sche : 
Non accident for noon adyersite 
Was seyn in hir, ne never hir doughter name 
Ne nempnyd sche, in emest ne in game. 

Indpit qua/rta pan. 

In this estaat ther passed ben foure yer 
Er sche with childe was, but, as God wolde, 
A knave child sche bar by this Waltier, 
Ful gracious, and fair for to biholde : 
And whan that folk it to his fader tolde, 84«o 

Nought oonly he, but al his centre, meiye 
Was for this child, and God thay thank and herie. 

Whan it was tuo yer old, and fro the brest 
Departed fro his noris, upon a day 
This markys caughte yit another lest 
To tempt his wif yit after, if he may. 
O ! needles was sche tempted in assay. 
But weddid men ne knowen no mesure. 
Whan that thay fynde a paeient creature. 

" Wyf," quod this marquys, " ye han herd er this ^o® 
My peple sekly berith oure mariage. 
And namly syn my sone y-boren is. 
Now is it wors than ever in al our age : 
The murmur sleth myn hert and my corrage. 
For to myn eeris cometh the vois so smerte. 
That it wel neigh destroyed hath myn herte. 

'* Now say thay thus. Whan Wauter is agoon, 



I 

Than sohal the blood of Janicle succede, 

And ben our lord, for other haye we noon : 

Suche wordes saitb my poeple, out of drede. ®^>^ 

Wei ought I of such murmur taken heede, 

For certeynly I drede such sentence, 

Though thay not pleynly speke in my audience. 

" I wolde lyve in pees, if that I might : 
Wherfor I am disposid outrely. 
As I his suster servede by night, 
Bight so thynk I to serve him prively. 
This warn I you, that ye not sodeinly 
Out of your self for no thing schuld outraye, 
Beth pacient, and therof I yow pray." ®^20 

" I have," quod sche, " sayd thus and ever schal, 
I wol no thing, ne nil no thing certayn, 
But as yow list : nought greveth me at al, 
Though that my doughter and my sone be slayn 
At your comaundement : this is to sayne, 
I have not had no part of children twayne. 
But first syknes, and after wo and payne. 

" Ye ben oure lord, doth with your owne thing 
Eight as yow list, axith no red of me : 
For as I left at hom al my clothing 8^*0 

Whan I first com to yow, right so," quod sche, 
" Left I my wille and my liberte. 
And took your clothing : wherfor I yow preye, 
Doth youre plesaunce, I wil youre lust obeye. 

" And certes, if I hadde prescience 
Your wil to knowe, er ye youre lust me tolde, 
I wold it doon withoute negligence : 

But now I wot your lust, and what ye wolde, 

Al your plesaunce ferm and stable I holde, 

For wist I that my deth wold doon yow ease, ^^ 

Eight gladly wold I deye, yow to please. 

" Deth may make no comparisoun 
Unto your love." And whan this marquys say 
The Constance of his wyf , he cast adoun 
His eyghen tuo, and wondrith that sche may 
In pacience suffre as this array : 
And forth he goth with drery countenaunce, 
But to his hert it was ful gret plesaunce. 

This ugly sergeaunt in the same wise 
That he hir doughter fette, right so he, 8M0 

Or worse, if men worse can devyse, 
Hath hent hir sone, that ful was of beaute : 
And ever in oon so pacient was sche, 
That sche no cheere made of hevynesse. 
But kist hir sone, and after gan him blesse. 

Save this sche prayed him, if that he mighte, 
Hir litel sone he wold in eorthe grave. 
His tendre lymes, delicate to sight. 
From foules and from bestes him to save. 
But sche noon answer of him mighte have, 8560 

He went his way, as him no thing ne rought, 
But to Boloyne he tenderly it brought 

This marquis wondreth ever the longer the more 
Upon hir pacience, and if that he 
Ne hadde sothly knowen therbifore. 
That parfytly hir children loved sche, 
He wold have wend that of som subtilte 

And of malice, or of cruel corrage, 

That sche had suffired this with sad visage. 

But wel he knew, that, next himself, certayn 8570 
Sche loved hir children best in every wise. 
But now of wommen wold I aske fayn, 
If these assayes mighten not suffice ? 
What couthe a stourdy housebonde more devyse 
To prove hir wyfhode, and hir stedefastnesse, 
And he contynuyng ever in stourdynesse ? 

But ther ben folk of such condicioun, 
That, whan thay have a certeyn purpos take, 
Thay can nought stynt of her entencioun, 
But, right as thay were bounden to a stake, ^^ 

Thay wil not of her firste purpos slake : 
Right so this marquys fullich hath purposed 
To tempt his wyf, as he was first disposed. 

He wayteth, if by word or countenaunce 
That sche to him was chaunged of corage : 
But never couthe he fynde variaunce, 
Sche was ay oon in hert and in visage ; 
And ay the ferther that sche was in age, 
The more trewe, if that were possible, 
Sche was to him, and more penyble. ^^^ 

For which it semyd this, that of hem tuo 
Ther nas but oo wil ; for as Walter lest. 
The same plesaunce was hir lust also ; 
And, God be thanked, al fel for the best. 
Sche sche.wed wel, for no worldly unrest 
A wyf, as of hir self, no thing ne scholde 
Wylne in effect, but as hir housbond wolde. 

F 

The sclaunder of Walter ofte and wyde spradde, 
That of a cruel hert he wikkedly. 
For he a pore wommaii weddid hadde, 86OO 

Hath morthrid bothe his children priyely : 
Such murmur was among hem comunly. 
No wonder is : for to the peples eere 
Ther com no word, but that thay mortherid were. 

For which, wher as his peple therbyfore 
Had loved him wel, the sclaunder of his di£&ime 
Made hem that thay him hatede therfore : 
To ben a mordrer is an hateful name. 
But natheles, for emest or for game, 
He of his cruel purpos nolde stente, 8610 

To tempt his wyf was set al his entente. 

Whan that his doughter tweK yer was of age, 
He to the court of Rome, in suche wise 
Enformed of his wille, sent his message, 
Comaundyng hem, such bulles to devyse. 
As to his cruel purpos may suffise, 
How that the pope, as for his peples reste. 
Bad him to wedde another, if him leste. 
I say, he bad, thay schulde countrefete 
The popes bulles, makyng mencioun ^^ 

That he hath leve his firste wyf to lete. 
As by the popes dispensacioun. 
To stynte rancour and discencioun 
Bitwix his peple and him : thus sayd the bulle. 
The which thay han publisshid atte fiille. 

The rude poepel, as it no wonder is, 
Wende ful wel that it had be right so. 

But whan these tydjnges come to Grisildis, 

I deeme that hir herte was ful wo ; 

But sche y-like sad for evenno ®®^^ 

Disposid was, this humble creature, 

Thadversite of fortuu al tendure ; 

Abydyng ever his lust and his plesaunce, 
To whom that sche was give, hert and al, 
As to hir verray worldly suffisaunce. 
But schortly if I this story telle schal, 
This marquys writen hath in special 
A letter, in which he schewith his entent, 
And secrely he to Boloyne it sent. 

To therl of Panyk, which that hadde tho 86^0 

Weddid his suster, prayd he specially 
To brynge hom agein his children tuo 
In honurable estaat al openly : 
But oon thing he him prayde outerly, 
That he to no wight, though men wold enquere, 
Schuld not tellen whos children thay were. 

But say the mayde schuld i-weddid be 
Unto the markys of Saluce anoon. 
And as this eorl was prayd, so dede he, 
For at day set he on his way is goon 8650 

Toward Saluce, and lordes many oon 
In riche array, this mayden for to guyde. 
Her yonge brother rydyng by hir syde. 

Arrayed was toward hir mariage 
This freisshe may al ful of gemmes clere, 
Hir brother, which that seven yer was of age, 
Arrayed eek fill &eissh in his manere : 

f2 

And thus in gret noblesse and with glad chere 
Toward Saluces schapyng her joumay, 
Fro day to day thay ryden in her way. 8660 

Incipit pars quinta. 

Among al this, after his wikked usage, 
This marquis yit his wif to tempte more 
To the uttrest proof of hir corrage, 
Fully to han experiens and lore, 
If that sche were as stedefiast as bjrfore, 
He on a day in open audience 
.Ful boystrously hath sayd hir this sentence : 

" Certes, Grisildes, I had y-nough plesaunce 
To have yow to my wif, for your goodnesse. 
And for youre trouthe, and for your obeissaunce, 8670 
Nought for your lignage, ne for your richesse ; 
But now know T in verray sothfastnesse. 
That in gret lordschip, if I wel avyse, 
Ther is gret servitude in sondry wyse, 

I may not do, as every ploughman may ; 
My poeple me constreignith for to take 
Another wyf, and cryen day by day ; 
And eek the popes rancour for to slake 
Consentith it, that dar I undertake : 
And trewely, thus moche I wol yow say, 8^80 

My newe wif is comyng by the way. 

" Be strong of hert, and voyde anoon hir place, 
And thilke dower that ye broughten me 

8674 — servitude. *' Nunc quoniam, ut video, magna omnis fortnna 
servitus magna est, non mihi licet quod cuilibet liceret agricolae," etc. 
The Harl. MS. reads xervi^e, which is inconsistent with the metre. 

Tak it agayn, I graunt it of my grace. 

Retoumeth to your fadres hous," quod he, 
" No man may alway have prosperite. 

With even hert I rede yow endure 

The strok of fortune or of adventure." 
And sche agayn answerd in pacience : 
" My lord," quod sche, " I wot, and wist alway, ^^ 

How that hetwixe your magnificence 

And my poverte no wight can ne may 

Make comparisoun, it is no nay ; 

I ne held me never digne in no manere 

To ben your wyf, ne yit your chamberere. 
" And in this hous, ther ye me lady made, 

(The highe God take I for my witnesse, 

And al so wisly he my soule glade) 

I never huld me lady ne maistresse, ^'^^^ 

But humble servaunt to your worthinesse, 

And ever schal, whil that my lyf may dure, 

Aboven every worldly creature. 

" That ye so longe of your benignite 

Han holden me in honour and nobleye, 

Wher as I was not worthy for to be. 

That thonk I God and yow to whom I preye 

For yeld it yow, ther is no more to seye : 

Unto my feder gladly wil I wende, 

And with him duelle unto my lyves ende. 

" Ther I was fostred as a child ful smal, ^"^^^ 

Til I be deed my lyf ther wil I lede, 

A widow clene in body, hert, and al. 

For sith I gaf to yow my maydenhede, 

And am your trewe wyf, it is no drode, 

God schilde such a lordes wyi to take 
Another man to housbond or to make. 

" And of your newe wif, God of his grace 
So graunte yow wele and prosperite : 
For I wol gladly yelden hir my place, 
In which that I was blisful wont to be. ^^ao 

For sith it liketh yow, my lord," quod sche, 
" That whilom were al myn hertes reste. 
That I schal gon, I wil go whan yow leste. 

" But ther as ye profre me such dowayre 
As I ferst brought, it is wel in my mynde. 
It were my wrecchid clothes, no thing fiGdre, 
The whiche to me were hard now for to fynde. 
O goode God ! how gentil and how kynde 
Ye semed by your speche and your visage. 
That day that maked was our manage ! ^^ 

*' But soth is sayd, algate I fynd it trewe. 
For in eflPect it proved is on me, 
Love is nought old, as whan that it is newe. 
But certes, lord, for noon adversite 
To deyen in the caas, it schal not be 
That ever in word or werk I schal repente, 
That I yow gaf myn hert in hoi entente. 

" My lord, ye wot, that in my fEuires place 
Ye dede me strippe out of my pore wede, 
And richely me cladden of your grace ; 8740 

To yow brought I nought elles out of drede, 
But faith, and nakednesse, and maydenhede ; 



S742^nakedness€. The Harl. MS. reads, erroneouslj, mekenet. The 
words of Petrarch are, " neque omnino alia mihi dos fuit, quam fides et 
iiuditat." 

And her agayn my clothyng I restore, 
And eek my weddyng ryng for evermore. 

" The remenant of your jewels redy be 
Within your chambur dore dar I saufly sayn : 
Naked out of my feulres hous," quod sche, 
" I com, and naked moot I tome agayn. 
Al your pleisauns wold I fulfille fajm : 
But yit I hope it be not youre entent, 8750 

That I smocles out of your paleys went. 

Ye couthe not doon so dishonest a thing, 
That thilke wombe, in which your children leye, 
Schulde byfom the poeple, in my walkyng, 
Be seye al bare : wherfore I yow pray 
Let me not lik a worm go by the way : 
Remembre yow, myn oughne lord so deere, 
I was your wyf, though I unworthy were. 

" Wherfor, in guerdoun of my maydenhede. 
Which that I brought and nought agayn I here, ^760 
As Youchethsauf to geve me to my meede 
But such a smok as I was wont to were. 
That I therwith may wrye the wombe of here 
That was your wif : and here take I my leve 
Of yow, myn oughne lord, lest I yow greve." 

" The smok," quod he, "that thou hast on thy bak, 
Let it be stille, and her it forth with the." 
But wel unnethes thilke word he spak. 
But went his way for routhe and for pite. 
Byfom the folk hirselven strippith sche, 8770 

And in hir smok, with heed and foot al bare, 
Toward hir fader house forth is sche fiEure. 

The folk hir folwen wepyng in hir weye, 
And fortune ay thay cursen as thay goon : 
But sche fro wepyng kept hir eyen dreye, 
Ne in this tyme word ne spak sche noon. 
Hir fader, that this tyding herd anoon, 
Cursed the day and tyme, that nature 
Schoop him to hen a lyves creature. 

For out of doute this olde pore man ^780 

Was ever in suspect of hir manage : 
For ever he deemed, sith that it higan, 
That whan the lord fulfilled had his.corrage. 
Him wolde think that it were disparage 
To his estate, so lowe for to light, 
And voyden hire as sone as ever he might. 

Agayns his doughter hastily goth he ; 
For he by noyse of folk knew hir comyng ; 
And with hir olde cote, as it might be, 
He covered hir ful sorwfully wepynge : 8790 

But on hir body might he it nought bringe. 
For rude was the cloth, and mor of age 
By dayes fele than at hir manage. 

Thus with hir feder for a certeyn space 
Dwellith this flour of wifly pacience, 
That neyther by her wordes ne by hir face, 
Byfom the folk, nor eek in her absence, 
Ne schewed sche that hir was doon offence, 
Ne of hir highe astaat no remembraunce 
Ne hadde sche, as by hir countenaunce. ^^^ 

No wonder is, for in hir gret estate 
Hir gost was ever in playn humilite ; 



THE CLEKKE9 TALE. 73 

Ne tender mouth, noon herte delicate, 

Ne pompe, ne semblant of realte ; 

But fill of pacient benignite, 

Discrete, and prideles, ay honurable, 

And to hir housbond ever meke and stable. 

Men speke of Job, and most for his humblesse, 
As clerkes, whan hem lust, can wel endite, 
Namely of men, but as in sothfastnesse, ^^^ 

Though clerkes prayse wommen but a lite, 
Ther can no man in humblesse him acquyte 
As wommen can, ne can be half so trewe 
As wommen ben, but it be falle of mewe. 

Pars sexta. 

Fro Boloyne is this erl of Panik y-come, 
Of which the feme up-sprong to more and lasse, 
And to the peoples eeres alle and some 
Was couth eek, that a newe marquisesse 
He with him brought, in such pomp and richesse, 
That never was ther seyn with mannes ye ^^^ 

So noble array in al West Lombardye. 

The marquys, which that schoop and knew al this, 
Er that this erl was come, sent his message 
For thilk cely pore Grisildis ; 
And sche with humble hert and glad visage. 
Not with no swollen hert in hir corrage. 
Cam at his hest, and on hir knees hir sette, 
And reverently and wyfly sche him grette. 



Pars sexta, — In the Harl. MS. this title of division is omitted, tho 
Clerkes Tale being arranged in five parts onlj. 
8825 — glad. MS. Harl. reads good. 

" Grisild," quod he, " my wil is outrely, 
This mayden, that schal weddid be to me, 8830 

Receyved be to morwe as really 
As it possible is in myn hous to be : 
And eek that every wight in his degre 
Have his estaat in sittyng and servyse, 
In high plesaunce, as I can devyse. 

" I have no womman sufl&sant certeyne 

After my lust, and therfor wold I feyne, 
That thin were al such maner govemaunce : 
Thow knowest eek of al my plesaunce ; 8840 

Though thyn array be badde, and ille byseye, 
Do thou thy dever atte leste weye." 

" Nought oonly, lord, that I am glad," quod sche, 
" To don your lust, but I desire also 
Yow for to serve and plese in my degre, 
Withoute feyntyng, and schal evermo : 
Ne never for no wele, ne for no wo, 
Ne schal the gost withinne myn herte stente 
To love yow best with al my trewe entent." 

And with that word sche gan the hous to dight, 8860 
And tables for to sette, and beddes make, 
And peyned hir to doon al that sche might, 
Preying the chamberers for Goddes sake 
To hasten hem, and £aste swepe and schake. 
And sche the moste servisable of alle 



8846 — feyntyng. The Harl. MS. reads feynyng, the t having been 
probably omitted by accident. The Latin text has, " neque in hoc 
unquam faiigahor" 

Hath every chamber arrayed, and his halle. 

Abouten undem gan this erl alight. 
That with him brought these noble children tweye ; 
For which the peple ran to se that sight 
Of her array, so richely biseye : ^860 

And than at erst amonges hem thay seye. 
That Walter was no fool, though that him lest 
To chaunge his wyf ; for it was for the best 

For sche is fairer, as thay demen alle. 
Than is Grisild, and more tender of age, 
And fiairer fruyt bitwen hem schulde falle, 
And more plesaunt for hir high lynage : 
Hir brother eek so fiEiir was of visage. 
That hem to seen the peple hath caught plesauuce, 
Comending now the marquys govemaunce. 8^70 

stormy poeple, unsad and ever untrewe, 
And undiscret, and chaungyng as a fane, 
Delytyng ever in rombel that is newe, 
For lik the moone ay wax ye and wane : 
Ay ful of clappyng, dere y-nough a jane, 
Youre doom is fals, your constaunce yvel previth, 
A ful gret fool is he that on yow leevith. 

Thus sayde saad folk in that citee, 
Whan that the poeple gased up and doun : 
For thay were glad right for the novelte, 8880 

To have a newe lady of her toun. 



8857-~erl The Harl. MS. reads lord, but the reading here adopted 
from other MSS. is supported by the words of Petrarch ; " Proxime lucis 
ore tertia, comes supervenerat." 

8878 — delytyng. The reading of MS. Harl. is desynyng, which does 
not seem to afford so good a sense. 

No more of this now make I mencioun, 
But to Grisildes agayn wol I me dresse, 
And telle hir Constance, and her busynesse. 

Ful busy was GrisUd in every thing. 
That to the feste was appertinent ; 
Eight nought was sche abaissht of hir clothing, 
Though it were ruyde, and som del eek to-rent, 
But with glad cheer to the gate is sche went, 
With other folk, to griete the marquisesse, 8^90 

And after that doth forth her busynesse. 

With so glad chier his gestes sche receyveth, 
And so connyngly everich in his degre, 
That no defaute no man aparceyveth, 
But ay thay wondren what sche mighte be, 
That in so pover array was for to se. 
And couthe such honour and reverence. 
And worthily thay prayse hir prudence. 

In all this mene while sche ne stent 
This mayde and eek hir brother to comende ^^^ 

With al hir hert in ful benigne entent. 
So wel, that no man couthe hir pris amende : 
But atte last whan that these lordes wende 
To sitte doun to mete, he gan to calle 
Grisild, as sche was busy in his halle. 

" Grisyld," quod he, as it were in his play, 
" How likith the my wif, and hir beaute ?" 
" Eight wel, my lord," quod sche, " for in good fay, 
A fairer saugh I never noon than sche. 
I pray to God give hir prosperite ; ^^^^ 

8901 — benigne. The reading of MS. Harl. is buxom. 

And so hope I, that he wol to yow sende 

Plesaunce y-nough unto yourlyves ende. 
" On thing. waxn I yow and biseke also, 

That ye ne prike with no tormentynge 

This tendre mayden, as ye have do mo : 

For sche is fostrid in hir norischinge 

More tendrely, and to my supposynge 

Sche couthe not adversite endure, 

As couthe a pore fostrid creature." 
And whan this Walter saugh hir pacience, s^*20 

Hir glade cheer, and no malice at al, 

And he so oft had doon to hir offence. 

And sche ay sad and constant as a wal, 

Continuyng ever hir innocence over al, 

This sturdy marquys gan his herte dresse 
To rewen upon hir wyfly stedefastnesse. 
" This is y-nough, Grisilde myn," quod he, 
" Be now no more agast, ne yvel apayed. 
I have tty faith and thy benignite. 
As wel as ever womman was, assayed ^^^o 

In gret estate, and propreliche arrayed : 
Now knowe I, dere wyf, thy stedefastnesse ;" 
And hir in armes took, and gan hir kesse. 

And sche for wonder took of it no keepe ; 
Sche herde not what thing he to hir sayde : 
Sche ferd as sche had stert out of a sleepe, 
Til sche out of hir masidnesse abrayde. 



8915 — TOO. For me, to suit the rhyme. Tyrwhitt has pointed this 
ont as ODe of the most remarkahle licences that Chaucer has taken in 
altering the orthography of a word for this purpose. 

" Grisild," quod he, " by God that for us dejde, 
Thou art my wyf, ne noon other I have, 
Ne never had, as Orod my soule save. ^^^ 

'* This is my doughter, which thou hast supposed 
To be my wif ; that other fiEdthfiilly 
Schal be myn heir, as I have ay purposed ; 
Thow bar hem in thy body trewely : 
At Boloyne have I kept hem prively: 
Tak hem agayn, for now maistow not seye, 
That thou hast lorn noon of thy children tweye. 
" And folk, that other weyes han seyd of me, 
I warn hem wel, that I have doon this deede 
For no malice, ne for no cruelte, ®®^o 

But for tassaye in the thy wommanhede : 
And not to slen my children, (God forbede !) 
But for to kepe hem prively and stille. 
Til I thy purpos knewe, and al thy will." 

Whan sche this herd, aswoned doun sche fiEdlith 
For pitous joy, and after hir swownyng 
Sche bothe hir yonge children to hir callith, 
And in hir armes pitously wepyng 
Embraseth hem, and tenderly kissyng, 
Ful lik a moder with hir salte teris 8960 

Sche bathis bothe hir visage and hir eeris. 

O, such a pitous thing it was to see 
Hir swownyng, and hir humble vois to heere ! 
" Graunt mercy, lord, God thank it yow," quod sche, 
" That ye han saved me my children deere : 



8965 — In the Harl. MS. this line stands, That ye han kept my children 
<o deere f but the reading given in the text and adopted bj Tjrwhitt seems 
to me preferable. 



THE CLERKE8 TALE. 79 

Now rek I never to be deed right heere, 
Sith I stond in your love, and in your grace, 
No fors of deth, ne whan my spirit pace. 

" O tender deere yonge children myne, 
Youre wofiil moder wende stedefastly, 8970 

That cruel houndes or som foul vermyne 
Had eten yow ; but God of his mercy, 
And your benigne fader tenderly 
Hath doon yow kepe." And in that same stounde 
Al sodeinly sche swapped doun to grounde. 

And in hir swough so sadly holdith sche 
Hir children tuo, whan sche gan hem tembrace, 
That with gret sleight and gret difficulte 
The children from her arm thay gonne arace. 
! many a teer on many a pitous face ®®80 

Doun ran of hem that stooden hir bisyde, 
Unnethe aboute hir mighte thay abyde. 

Waltier hir gladith, and hir sorwe slakith, 
Sche rysith up abaisshed from hir traunce. 
And every wight hir joy and feste makith, 
Til sche hath caught agayn hir continaunce. 
Wauter hir doth so feithfully plesaunce, 
That it was daynte for to see the cheere 
Bitwix hem tuo, now thay be met in feere. 

These ladys, whan that thay her tyme say, ^^^ 
Han taken hir, and into chambre goon, 
And strippe hir out of hir rude array. 
And in a cloth of gold that brighte schon, 
With a coroun of many a riche stoon 

Upon hir heed, thay into halle hir brought : 
And ther sche was honoured as hir ought. 

Thus hath this pitous day a blisful ende ; 
For every man and womman doth his might 
This day in mirth and revel to despende, 
Til on the welken schon the sterres bright : ®ooo 

For more solempne in every mannes sight 
This feste was, and gretter of costage. 
Than was the revel of hir manage. 

Ful many a yer in heigh prosperite 
Lyven these tuo in concord and in rest, 
And richeliche his doughter maried he 
Unto a lord, on of the worthiest 
Of al Ytaile, and thanne in pees and rest 
His wyves fader in his court he kepith, 
Til that the soule out of his body crepith. ^oio 

His sone succedith in his heritage. 
In rest and pees, after his fader day ; 
And fortunat was eek in mariage, 
Al put he not his wyf in gret assay. 
This world is not so strong, it is no nay, 
As it hath ben in olde tymes yore, 
And herknith, what this auctor saith therfore. 

This story is sayd, not for that wyves scholde 
Folwe Grisild, as in humilite. 
For it were importable, though thay wolde ; ^020 

But for that every wight in his degre 
Schulde be constant in adversite, 

9018 — This and the next stanza are translated almost literally from 
Petrarch's Latin. 

As was Grisild, therfore Petrark writeth 
This story, which with high stile he enditeth. 

For swich a womman was so pacient 
Unto a mortal man, wel more us oughte 
Recejyen al in gre that God us sent. 
For gret skil is he prove that he wroughte : 
But he ne temptith no man that he boughte, 
As saith seint Jame, if ye his pistil rede ; ^^^ 

He provith folk al day, it is no drede : 

And suffrith us, as for our exercise, 
With scharpe scourges of adversite 
Ful ofte to be bete in sondiy wise : 
Nought for to knowe oure wille, for certes he, 
Er we were bom, knew al our frelte ; 
And for oure best is al his govemaunce ; 
Leet us thanne lyve in yertuous sufiraunce. 

But 00 word, lordes, herkneth er I go : 
It were ful hard to fynde now a dayes ^40 

As Grisildes in al a toun thre or tuo : 
For if that thay were put to such assayes. 
The gold of hem hath now so badde alayes 
With bras, that though the coyn be fair at ye, 
It wolde rather brest in tuo than plye. 

For which heer, for the wyves love of Bathe, — 
Whos lyf and alle of hir secte God meyntene 
In high maistry, and elles were it scathe, — 
I wil with lusty herte freisch and grene, 



W2ft— For twich a womman^ etc, — i.e. Because such a woman was 
so patient, we ought the more, etc. The Lansd. MS. and others have 
for nth a uHWMsn, which may possibly be the correct reading. 

Say yow a song to glade yow, I wene : ^^^ 

And lat us stynt of emestful matiere. 
Herknith my song, that saith in this manere. 

Uenvoye de Chaucer. 

Grisild is deed, and eek hir pacience, 
And bothe at oones buried in Itayle : 
For whiche I crye in open audience, 
No weddid man so hardy be to assayle 
His wyves pacience, in hope to fynde 
Grisildes, for in certeyn he schal fayle. 

O noble wyves, ful of heigh prudence. 
Let noon hiunilite your tonges nayle : weo 

Ne lat no clerk have cause or diligence 
To write of yow a story of such mervayle, 
As of Grisildes pacient and kynde. 
Lest Chichivache yow swolwe in hir entraile. 



9064 — Chichivache. According to a popular fable, whicb seems to 
have had its origin in France, the chichevache or chichefaeet was a 
monster which lived only on good women, and which was said to be 
always thin and meagre on account of the extreme rarity of this article 
of food. M. Achflle Jnbinal, in the notes to his My^ret inidiU dm xv. 
siicle, torn, i, p. 800, has printed a French poetical description of this 
animal from a manuscript of the fourteenth centnry. In the French 
miracle of St Genevi^e, of the fifteenth century, (Jabinal, ib. p. 281) a 
roan says satirically to the saint,-— 

Gardez-vous de la ehicMfacCt 

El vous mordra s'el vous encontre, 

Vous n'amendez point sa besoigne. 

I am not aware of any allusion to this feble in England before Chancer; 
but our countrymen carried the satire still further, and added another 
beast named Bycom, who lived upon good and patient hosbands, and 
who was as fat as the other was lean, on account of the abundance of his 
favourite food. A poem by Lydgate en " Bycome and Chielievacbe," 

Folwith ecco, that holdith no silence, 
But ever answereth at the countretayle : 
Beth nought hydaffed for your innocence, 
But scharply tak on yow the govemayle : 
Empryntith wel this lessoun on your mynde, 
For comun profyt, sith it may avayle. ^"^^ 

Ye archewyves, stondith at defens, 
Syn ye ben strong, as is a greet chamayle, 
Ne suffire not, that men yow don offens. 
And sdendre wyves, felle as in batayle, 
Beth egre as is a tyger yond in Inde ; 
Ay clappith as a mylle, I yow counsaile. 

Ne drede hem not, do hem no reverence, 
For though thin housbond armed be in mayle, 
The arwes of thy crabbid eloquence 
Schal perse his brest, and eek his adventayle : ^080 
In gelousy I rede eek thou him bynde. 
And thou schalt make bin couche as doth a quayle. 

If thou be fair, ther folk ben in presence 
Schew thou thy visage and thin apparaile ; 
If thou be foul, be fre of thy despense. 
To gete the frendes do ay thy travayle : 
Be ay of chier as light as lef on lynde, 
And let hem care, and wepe, and wryng, and wayle. 



U printed in Mr. Halliwell's Minor Poems of Van John Lydgate, 
p. 139. A large woodcut, printed in a broadside of the time of Elizabeth, 
and preserved in the collection oS broadsides, &;c. in the library of the 
Society of Antiquaries, gives a representation of theee tnro monsters. 
9074 — wyves. The reading of the Harl. MS. is wydewes. 

THE PROLOGE OF THE MARCHAUNDIS TALE. 

" Wepyng and wailyng, care and other sorwe 
I knowe y-nougli, bothe on even and on morwe," ^090 
Quod the marchaund, " and so doon other mo, 
That weddid ben ; I trowe that it be so ; 
For wel I woot it fareth so with me. 
I have a wyf, the worste that may be, 
For though the feend to hir y-coupled were, 
Sche wold him overmacche I dar wel swere. 
What schuld I yow reherse in special 
Hir high malice ? sche is a schrewe at al. 
Ther is a long and a large difference 
Betwix Grisildes grete pacience, 9ioo 

And of my wyf the passyng cruelte. 
Were I unbounden, al so mot I the, 
I wolde never eft come in the snare. 
We weddid men lyve in sorwe and care. 
Assay it who so wil, and he schal fynde 
That I say soth, by seint Thomas of Inde. 
As for the more part, I say not alle ; 



The prologe. This prologue is omitted in some MSS., and in others a 
different prologue is given, and the Clerkes Tale is in some followed by 
the Frankelein's Tale. The prologue and arrangement of the Harl. MS. 
are, however, evidently the genuine ones. Tyrwhitt quotes from other 
MSS. the following concluding stanza to the envoye ;— 

This worthy clerk whan ended was his tale, 

Our hoste saide and swore by cockes bones. 

Me were lever than a barrel of ale 

My wif at home had herd this legend ones ; 

This is a gentil tale for the nones. 

As to my purpos, wiste ye my wille. 

But thing that wol not be, let it be stille. 



« 

God schilde that it scholde so byfialle. 
A ! good sir host, I have y-weddid be 
Thise monethes tuo, and more not, parde ; ®iio 

And yit I trowe that he, that al his lyve 
Wyfles hath ben, though that men wold him rive 
Unto the hert, ne couthe in no manere 
Tellen so moche sorwe, as I now heere 
Couthe telle of my wyfes cursednesse." 
"Now," quod our ost, "Marchaimt, soGodyowblesse ! 
Sin ye so moche knowen of that art, 
Ful hertily tellith us a part." 
Gladly," quod he, " but of myn oughne sore 
For sory hert I telle may na more." ^120 

THE MABGHAUNDES TALE. 

Whilom ther was dwellyng in Lombardy 
A worthy knight, that bom was of Pavy, 
In which he lyved in gret prosperite ; 
And fourty yer a wifles man was he, 
And folwed ay his bodily delyt 
On wonmien, ther as was his appetyt, 
As doon these fooles that ben seculere. 
And whan that he was passed sixty yere. 



The Marchaundeg Tale. The French fithliau, from which this Tale 
was no donht translated, is not now known to exist, hut the suhject has 
heen preserved in Latin in the metrical tales of Adolfns, printed in my 
Latin Stories, p. 174, of which collection it forms the first tale. It is told 
also in a Latin prose tale given in mj Laiin Storiee, p. 78, from the 
Appendix to the editions of JEeop'e Fables printed in the fifteenth century. 

9128 — sixty. The Harl. MS. reads here as in 1. 9124,*fourt7. Tyr- 
whitt reads in hotii places sixty. The Lansdowne MS. has xl in the 
first place, and Ix in the second, which numhers I have thought it safest 

Were it for holyness or for dotage, 
I can not say, but such a gret corrage »180 

Hadde this knight to ben a weddid man. 
That day and night he doth al that he can 
Taspye wher that he mighte weddid be ; 
Praying our lord to graunte him, that he 
Might oones knowen of that blisful lif, 
That is bitwbt an housbond and his wyf, 
And for to lyve under that holy bond, 
With which God first man to womman bond. 
" Noon other lif," sayd he, " is worth a bene : 
For wedlok is so holy and so clene, ^^^ 

That in this world it is a payadis." 
Thus sayd this olde knight, that was so wys. 
And certeinly, as soth as God is. king. 
To take a wyf is a glorious thing, 
And namely whan a man is old and hoor. 
Than is a wyf the fruyt of his tresor ; 
Than schuld he take a yong wif and a fair. 
On which he might engendre him an hair. 
And lede his lyf in mirthe and solace, 
Wheras these baohileres synge alias, • oidO 

Whan that thay fynde eny adversite 
In love, which is but childes vanite. 
And trewely it sit wel to be so, 



to adopt : the trau^KMsition of / and x eanly gave rUe to difiiereiit readings. 
I suppose that Chaaeer meant to reckon the period daring which his 
hero remaiBed " wiflts" Izoni the ordinaiy period of marriftge» or ahont 
his twentieth year. The reading of MS. Harl., in I. 9138, is totally 
incompatible with the old age and impotency under which January is 
described as labouring. 

That baohilers have ofte peyne aod wo : 

On brutil ground thay bulde, and brutelnesse 

Thay fynde, whan thay wene sikemesse : 

Thay lyve but as a brid other as a best, 

In liberte and under noon arrest ; 

Ther as a weddid man, in his estate, 

Lyvith his lif busily and ordinate, oitto 

Under the yok of mariage i-bounde : 

Wei may his herte in joye and blisse abounde. 

For who can be so buxom as a wyf ? 

Who is so trewe and eek so ententyf 

To kepe him, seek and hool, as is his make ? 

For wele or woo sche wol him not forsake : 

Sche is not wery him to love and serve, 

Theigh that he lay bedred til that he sterve. 

And yet som derkes seyn, it is not so, 

Of whiche Theofrast is oon of tho : 0170 

What fors though Theofrast liste lye ? 

Ne take no wif, quod he, for housbondrye, 

As for to spare in houshold thy dispense : 

A trewe servaunt doth more diligence 

Thy good to kepe, than thin oughne wif, 

For sche wol clayme half part in al hir lif . 



9160 — bunly. The MS. Lansdowne has bluful, which is the reading 
adopted by Tjrwhitt 

9172 — Ne take no wif. *' What follows to yer. 9180 incl. is taken from 
the Liber aureolu* Theophratti de nuptiitt as quoted by Hieronyrous con- 
tra Jovinianum, and from thence hy John of Salisbury, Polycrat 1. Tiii. 
c. xi. Quod si propter dispeTisaiionem domu»^ et languor it solatia, et fugam 
solitudinis, ducuntur uxores, muUo melius dispensot servus fidelis, &;c. 
Assidere autem iegrotanti tnagis possunt amid et vemula ben^ficiis obli- 
gait quam ilia qua nobis impuiet lachrymas suas" %ce '—Tyrwhitt. 

And if that thou be seek, so God me save, 

Thyne verray frendes or a trewe knave 

Wol kepe the bet than sche that waytith ay 

After thy good, and hath doon many a day. ^^^ 

And if that thou take a wif, be war 

Of oon peril, which declare I ne dar. 

This entent, and an hundrid sithe wors, 
Writith this man, ther God his bones curs. 
But take no keep of al such vanite ; 
Deffy Theofrast, and herkne me. 
A wyf is Goddes gifte verrayly ; 
Al other maner giftes hardily, 
As landes, rentes, pasture, or comune. 
Or other moeblis, ben giftes of fortune. 
That paBsen as a schadow on a wal : 
But dred not, if I playnly telle schal, '^^ 



9lSl'-^And if that. This and the fiollowiiig line are not in the Text 
of Tyrwhitt, who observes on this passage, — ** After tiiis Terse in the 
common Editt are these two. 

And if thou take to the a wife untrue 

Ful oftentime it shall the sore rew." 
In MSS. A C. and B. a. thej stand thus — 

And if thou take a wif be wel jvrar 

Of on P^ which I declare ne dare. 

In MSS. C. 1. HA. D. thus — 

And if thou take a wif of heye Ijnage 

She shal be hauteyn of gret costage. 
In MS. B. d. thus— 

And if thou take a wif in thin age olde 

Ful lightly mayst thou be a cokewold. 
In MSS. Ask. 1. 3. E. H. B. 3-. N. c. and both Caxton*s Editt. they are 
entirely omitted, and so I believe tlfiey should be. If any one of these 
couplets should be allowed to be from the hand of Chaucer, it can only 
be considered as the opening of a new argument, which the author, for 
some reason or other, immediately abandonded, and consequently would 
have cancelled, if he had lived to publish his work." 

A 'svji wil last and in tMn hous endure, 

Wei lenger than the lust peradventure. 

Manage is a ful gret sacrament ; 

He which hath no wif I hold him schent ; 

He lyreth helples, and is al desolate : 

(I speke of folk in seculer estate) : 

And herken why, I say not this for nought, 

That womman is for mannes help i-wrought. 

The lieighe God, whan he had Adam maked. 

And saugh him al aloone body naked, ^200 

God of his grete goodnes sayde thanne, 

Let us now make an helpe to this manne 

Lyk to himself; and than he made Eve. 

Her may ye see, and here may ye prove, 

That wyf is mannes help and his comfort. 

His paradis terrestre and his desport : 

So buxom and so yertuous is sche, 

Thay mosten neede ly ve in unite : 

fleisch thay ben, and on blood, as I gesse, 

Have but oon hert in wele and in distresse. ^1^ 

A wyf? a! seinte Maiy, beiiedicite, 
How might a man have eny adversite 
That hath a wyf? certes I can not say. 
The joye that is betwixen hem tway 
Ther may no tonge telle or herte think. 
If he be pore, sche helpith him to swynk ; 
Sche kepith his good, and wastith never a del ; 
And al that her housbond list, sche likith it wel ; 



9200— 5(M2y naked. Tyrwhitt reads from other MSS. belly naked^ 
whicb was the ordinary phrase for entirely naked. MS. Lansd. has hly 
naked, which is probably a mere error for belly naked. 

Sche saith nought oones nay, whan he saith ye ; 
Do this, saith he ; al redy, sir, saith sche. ^220 

O hlisful ordre, o wedlok precious ! 
Thou art so mery, and ek so vertuous, 
And so comendid, and approved eek, 
That every man that holt him worth a leek. 
Upon his bare knees ought al his lyf 
Thanken his God, that him hath sent a wif, 
Or pray to God oon him for to sonde 
To be with him unto his lyves ende. 
For than his lyf is set in sikemesse ; 
He may not be deceyved, as I gesse, 0230 

So that he worche after his wyfes red ; 
Than may he boldely here up his heed, 
Thay ben so trewe, and also so wyse. 
For whiche, if thou wolt do as the wyse. 
Do alway so, as womman wol the rede. 
Lo how that Jacob, as the clerkes rede. 
By good counseil of his moder Bebecke, 
Band the kydes skyn about his nekke ; 
For which his fader benesoun he wan. 
Lo Judith, as the story telle can, 9^0 

By wys counseil sche Goddes poepel kept» 
And slough him Oliphemus whil he slept. 

Lo Abygaille, by good counseil how sche 
Savyd hir housbond Nabal, whan that he 

9244 — Nabal. The Harl. MS. reads Nacabj trhich appears to be a 
mere error of the scribe. 

9245 — Huter. The Harl. MS. and some others read after aUo^ an 
evident error of the scribes. In 1. 9247 the Had. MS. reads corruptly 
Mandoche. The proper names are often corrupted in this manner by 
the ignorance or carelessness of scribes, in manuscripts of early English 
poetry. 

Schold ban ben slayn. And loke, Hester also 

Bj good counseil delivered oat of wo 

The poeple of God, and made him Mardoche 

Of Assuere enhauised for to be. 

Ther nys no thing in gre superlatif 

(As saith Senec) above an humble wyf. ^^^ 

Suffre thy wyves tonge, as Catoon byt, 

Sche schal comamide, and thou schalt sufifre it, 

And yit sohe ml obeye of curtesye. 

A ynl is keper of thin housbondrye : 
Wei may the sike man wayle and wepe, 
Ther as ther is no wyf the hous to kepe. 
I wame the, if wisly thou wilt wirche, 
Love wel thy wyf, as Crist loveth his chirche : 
If thou lovest thiself, thou lovest thy wyf. 
No man hatith his fleissch, but in his lif *^^ 

He fostrith it, and therfore wame I the 
Cherissh thy wyf, or thou schalt never the. 
Housbond and wif, what so men jape or pleye. 
Of worldly folk holden the righte'weye : 
Thay ben so knyt^ tber may noon harm bytyde. 
And nameliche upon the wyves syde. 
For which this January, of which I tolde, 

9260 — As aeith Senee. The passage of Seneca alladed to, was written 
in the mazgin of one of the MSS. consulted by Tyrwhitt : " Sicut nihil est 
saperius benigna cuqjuge, ita nihil est cmdelius infesta muliere." 

9261 — as Catoun hyt. The allusion is to the popular treatise entitled 
Cato de Moribtu, lib. iii, distich 26 : — 

** Uxoris linguam, si frugi est, ferre memento." 

9268 — Love wel,etc. The allusion is to Pautt Eput. to the Ephesians, 
T. 26, 28, 29, viri diligite uxores vestras, sicut et Christus diloxit eccle- 
siam. . . .Qui suam uxoreni diligit, seipsum diligit Nemo enim unquam 
camem suam odio habuit : sed nutrit et fovit eam. 

Considered hath inwith his dayes olde 

The lusty lif, the vertuous quiete, 

That is in manage honey-swete. ^''^ 

And for his frendes on a day he sent 
To tellen hem theffect of his entent. 
With face sad, he hath hem this tale told : 
He sayde, " Frendes, I am hoor and old. 
And almost (God woot) at my pittes hrinke, 
Upon my soule som what most I thynke. 
I have my hody folily dispendid, 
Blessed he God that it schal he amendid : 
For I wil he certeyn a weddid man, 
And that anoon in al the hast I can, •^^ 

Unto som mayde, fair and tender of age : 
I pray yow helpith for my manage 
Al sodeynly, for I wil not abyde : 
And I wil fonde tespien on my syde. 
To whom I may be weddid hastily. 
But for als moche as ye ben mo than I, 
Ye schul rather such a thing aspien 
Than I, and wher me lust beste to allien. 
But 00 thing wame I yow, my frendes deere, 
I wol noon old wyf have in no manere : woo 

Sche schal not passe sixtene yer certayn. 
Old fisch and yong fleisch that wold I have ful fietyn. 
Bet is," quod he, " a pyk than a pikerell, 
And bet than olde boef is the tendre vel. 
I wil no womman twenty yer of age, 
It nys but bene-straw and gret forage. 
And eek these olde wydewes (God it woot) 

Thay can so moche craft of Wades boot, 

So moche broken harm whan that hem list, 

That with hem schuld I never lyven in rest. *^oo 

For sondry scolis maken subtil clerkes ; 

Womman of many a scole half a clerk is. 

But certeyn, a yong thing may men gye, 

Right as men may warm was: with hondes plye. 

Wherfor I say yow plenerly in a clause, 

I wil noon old wyf han right for that cause. 

For if so were I hadde so meschaunce, 

That I in hir ne couthe have no plesaunce, 

Than schuld I lede my lyf in advoutrie, 

And go streight to the devel whan I dye, ^^^^ 

Ne children schuld I noon upon hir geten : 

Yet were me lever houndes had me eten. 

Than that myn heritage schulde falle 

In straunge bond : and thus I telle yow alle. 

I doute not, I wot the cause why 

Men scholde wedde : and forthermor woot I, 

Ther spekith many man of manage, 

That wot nomore of it than wot my page, 

9208 — of WkuUs hoot. The popular legend of Wade's boat, though 
well known in the sixteenth century, is now unfortunately lost, so that 
we cannot fully understand the force of Chaucer's allusion. Wade was 
ODe of the heroes of the Northern Mythology, and like so many of the 
same class, became subsequently the hero of a medieval romance of the 
same class as the romances of Horn and Havelok. M. Fr. Michel has 
collected t(^ther nearly all the passages of old writers that can now be 
found, in which he is mentioned, in an essay in French, sur Vade. 
The medieyal romance appears to have related a long series of wild 
adrentures which Wade encountered in his boat, named Guingelot; and 
these adventures seem to be cited in the text as examples of craft and 
canning : in another passage of Chaucer, Troilus, lib. iii, 1. 615, they 
are spoken of as examples of romantic or idle tales, — 

" He songe, sche pleyede, he tolde a tale of Wade." 

9902^tcole. The Harl. MS. reads tkile. 

For whiche causes man schuld take a iTvyf. 

If he ne may not chast be by his lif , •^^o 

Take him a wif with gret devbdomi, 

Bycause of lawful prooreacioun 

Of children, to thonour of God above, 

And not oonly for paramour and for love ; 

And for thay schulde leccherye eschiewe, 

And yeld oure dettes whan that it is due : 

Or for that ilk man schulde helpen other 

In meschief, as a suster schal the brother, 

And lyve in chastity ful holily. 

But, sires, by your leve, that am not I, o^o 

For God be thanked, I dar make avaunt, 

I fele my lemys stark and suffisaimt 

To doon al that a man bilongeth unto : 

I wot my solve best what I may do. 

" Though I be boor, I fare as doth a tree, 
That blossemith er that the fruyt i-waxe be ; 
A blossemy tre is neither drye ne deed : 
I fele me no wher boor but on myn heed. 
Myn herte and al my lymes ben as greene, 
As laurer thurgh the yeer is for to seene. o*^ 

And synnes ye ban herd al myn entent, 
I pray yow to my wille ye assent." 

Diverse men diversly him tolde 
Of manage many ensamples olde ; 
Some blamed it, some praised it certayn ; 
But atte laste, schortly for to sayn, 
(As alday fallith altercacioun, 
Bitwixe frendes in dispitesoun) 

Ther fel a strif bitwen his bretheren tuo. 

Of which that oon was clepid Placebo, ^^^ 

Justinus sothlj cleped was that other. 

Placebo sayde : " O January, brother, 

Ful litel need had ye, my lord so deere, 

Counseil to axe of eny that is heere : 

But that ye ben so M of sapience* 

That yow ne likith for your heigh prudence, 

To wayve fro the word of Salamon. 

This word, said he, unto us everychoon : 

Werk al thing by counsail, thus sayd he, 

And thanne schaltow nought repente the. ^^^^ 

But though that Salamon speke such a word, 

Myn owne deere brother and my lord, 

So wisly God bring my soule at rest, 

I holde your oughne counseil is the best. 

For, brother myn, of me tak this motif, 

I have now ben a court-man al my lyf . 

And God wot, though that I unworthy be, 

I have standen in fill gret degre 

Abouten lordes in fill high estat : 

Yit had I never with noon of hem debaat, 0370 

I never hem contraried trewely. 

I wot wel that my lord can more than I ; 

What that he saith, I hold it form and stable, 

I say the same, or elles thing semblable. 

A ful gret fool is eny counselour, 

9363 — at rest. The Harl. MS. reads at ete and resty which makes the 
line too long. The word ese has probably crept in as a gloss upon rest, 
or as a varioos reading. 

That servith any lord of high honour, 
That dar presume, or oones thenken it, 
That his counseil schuld passe his lordes wit. 
Nay, lordes hen no fooles hy my fay. 
Ye have your self y-spoken heer to day '^^ 

So heigh sentens, so holly, and so wel. 
That I consente, and conferme every del 
Youre wordes alle, and youre oppinioun. 
By God, ther is no man in al this toun 
Ne in Ytaile, couthe hotter have sayd: 
Crist holdith him of this ful wel apayd. 
And trewely it is an heigh corrage 
Of any man that stopen is in age. 
To take a yong wyf^ hy my fader kyn : 
Your herte hongith on a joly pyn. 8890 

Doth now in this matier right as yow lest. 
For fynally I hold it for the host" 
Justinus, that ay stille sat and herde. 
Right in this wise he to Placeho answerde. 
" Now, brother myn, be pacient I yow pray, 
Syns ye have sayd, and herknith what I say : 
Senek amonges other wordes wyse 
Saith, that a man aught him wel avyse. 
To whom he giveth his lond or his catel. 
And syns I aught avyse me right wel, ^^^ 

To whom I give my good away fro me, 
Wel more I aught avised for to be 
To whom I give my body : for alwey 
I warn yow wel it is no childes plej 
To take a wyf withoute avisement. 

Men most enquere (this is myn assent) 

Wher sche be ^s, or sobre, or dronkelewe, 

Or proud, or eny other way a schrewe, 

A chyder, or a wastour of thy good, 

Or riche or pore, or elles man is wood. ®^i^ 

Al be it so, that no man fynde schal 

Noon in this world, that trottith hool in al, 

Neyther man, ne best, such as men can devyse. 

But natheles it aught y-nough suffise 

With any wyf, if so were that sche hadde 

Mo goode thewes than hir vices badde : 

And al this askith leyser to enquere. 

For God woot, I have weped many a tore 

Ful prively, syns I have had a wyf. 

Prayse who so wil a weddid mannes lif, ^^^ 

Gertes I fynd in it but cost and care. 

And observaunce of alle blisses bare. 

And yit, God woot, myn neighebours aboute, 

And namely of wommen many a route, 

Sayn that I have the moste stedefast wyf. 

And eek the meekest oon that berith lyf . 

But I woot best, wher wryngith me my scho. 

Te may for me right as yow liste do. 

Avysith yow, ye ben a man of age. 

How that ye entren into manage ; ^^^^ 

And namly with a yong wif and a fair. 

By him that made water, eorthe, and air, 

The yongest man, that is in al this route, 

9437 — my scho. See before the note on 1. 6074. 

Is busy y-nough to bring it wel aboute 
To have his wif alloone, trustith me : 
Ye schul not please hir fully yeres thre. 
This is to say, to doon hir ful plesaunce. 
A wyf axith ful many an observaunce. 
I pray yow that ye be not evel apayd." 

" Wel," quod this January, "and hastow sayd ? ^^^ 
Straw for thy Senec, and for thy proverhis ! 
I counte nought a panyer ful of herbes 
Of scole termes ; wiser men than thdw, 
As I have sayd, assenten her right now 
Unto my purpose : Placebo, what say ye ?" 

" I say it is a cursed man," quod he, 

" That lettith matrimoigne sicurly." 
And with that word thay rysen up sodeinly, 
And ben assented fully, that he scholde 
Be weddid whan him lust, add wher he wolde. ^^^^ 

The fantasy and the curious busynesse 
Fro day to day gan in the soule impresse 
Of January aboute his manage. 
Many a fair schap, and many a fdr visage, 
Ther passith thorugh his herte night by night 
As who so took a mirrour polissched bright. 
And set it in a comun market place, 
Than schuld he se many a figure pace 
By his mirrour ; and in the same wise 
Gan January in his thought devyse ^460 

Of maydens, which that dwellid him bisyde : 
He wist not where that he might abyde. 
For though that oon have beaule in hir face, 



^ 

Another stant so in the poeples grace 

For hir sadness and hir benignite, 

That of the poeple grettest yois hath sche : 

And som were riche and hadde badde name. 

But natheles, bitwix emest and game, 

He atte last appoynted him an oon, 

And let al other fro his herte goon, ^^^^ 

And ches hir of his oughne auctorite. 

For love is blynd al day, and may not se. 

And whan he was into bedde brought, 

He portrayed in his hert and in his thought 

Hir freische beaute, and hir age tendre, 

Hir myddel smal, hir armes long and sclendre, 

Hir wise govemaunce, hir gentilesse, 

Hir wommanly beryng, and hir sadnesse. 

And whan that he on hir was condescendid, 
Him thought his chois mighte nought beamendid ; ^^^ 
For whan that he himself concludid hadde, 
Him thought ech other mannes witte so badde, 
That impossible it were to repplie 
Agayn his choys ; this )«« his fimtasie. 
His frendes sent he to, at his instaimce, 
And prayed hem to doon him that plesaunce, 
That hastily thay wolde to him come ; 
He wold abrigge her labour alle and some : 
Nedith no more for him to gon ne ryde, 
He was appoynted ther he wold abyde. ^^^^ 

Placebo cam, and eek his frendes soone. 



9^2^witte. This is the reading of Lansd. MS. The Harl. MS. 
reads wuf, which appears to he incorrect. 

And altMrfirst he bad hem alle a boone, 
That noon of hem noon argumentis make 
Agayn the purpos which that he had take : 
Which purpos was plesaimt to God, sayd he. 
And verray ground of his prosperite. 

He sayd, ther was a mayden ia the toun. 
Which that of beaute hadde gret renoun, 
Al were it so, sche were of smal degre, 
Suffisith him hir youthe and hir beaute : '^00 

Which mayde, he sayd, he wold have to his wyf, 
To lede ia ease and holinesse his lyf : 
And thanked God, that he might have hir al. 
That no wight with his blisse parten schal : 
And prayed hem to laboure in this neede, 
And schapen that he faile not to speede. 
For than, he sayd, his spirit was at ease ; 
" Than is," quod he, " no thing may me displease. 
Save oon thing prikkith in my conscience. 
The which I wil reherse in your presence. ®5io 

I have herd sayd," quod he, " ful yore ago, 
Ther may no man have parfyt blisses tuo. 
This is to say, in erthe and eek ia hevene. 
For though he kepe him fro the synnes sevene. 
And eek from ylk a braunche of thilke tre, 
Yit is ther so parfyt felicity 
And so gret ease and lust in manage, 
That ever I am agast now in myn age, 



0500. youthe. — This reading also is adopted from the Lansdowne MS., 
as being apparendj better than that of the Harl. MS., which has trouth. 

9515. braunche. — ^The popular medieval treatises on the seven sins, 
arrange the minor tran^pwsaons connected with each as frranclbet of the 
primary tree. 

That I schal lede now so mery a lyf, 

So delicat, withoute wo and stryf , ©^^o 

That I schal have myn heven in erthe heere. 

For sith that Terrey heven is hought so deere 

With trihulacioun and gret penaunce, 

How schuld I thanne, that live in such plesaunce 

As alle weddid men doon with her wyves, 

Come to hHsse ther Crist eteme on lyve is ? 

This is my 4rede, and ye, my hretheren tweye, 

Assoilith me this questiomi, I yow preye." 

Justinus, which that hated his folye, 
Answerd anoon right in his japerie ; ^^^ 

And for he wold his longe tale ahrigge, 
He wolde noon auctorite alegge, 
But sayde, *' Sir, so ther he noon ohstacle 
Other than this, God of his high miracle. 
And of his mercy may so for yow wirche. 
That er ye have your rightes of holy chirche, 
Te may repente of weddid mannes lyf, 
In which ye sayn ther is no wo ne stryf: 
And ellis God forhede, hut he sente 
A weddid man grace him to repente 9^40 

Wei ofbe, rather than a sengle man. 
And therfor, sire, the heste reed I can, 
Dispaire yow nought, hut have in youre memorie, 
Peradventure sche may he your purgatorie ; 
Sche may he Goddes mene and Goddes whippe ; 
Than schal your soule up to heven skippe 
Swyfter than doth an arwe out of a howe. 
I hope to God herafter ye shuln knowe, - 

That ther nys noon so gret felicite 

In manage, ne nevermor schal be, ^^^ 

That yow schal lette of your savacioun. 

So that ye use, as skile is and resoun, 

The lustes of your wyf attemperely, 

And that ye please hir not to amorously : 

And that ye kepe yow eek from other synne. 

My tale is doon, for my witt is thynne. 

Beth not agast herof, my brother deere. 

But let us waden out of this matiere. 

The wif of Bathe, if ye han understonde. 

Of manage, which ye han now in honde, 0660 

Declared hath ful wel in litel space : 

Fareth now well, God have yow in his grace." 

And with that word this Justinus and his brother 
Han take her leve, and ech of hem of other. 
And whan thay saugh that it most needis be, 
Thay wroughten so by sleight and wys trete, 
That sche this may den, which that Mayus hight, 
As hastily as ever that sche might, 
Schal weddid be imto this Januarie. 
I trow it were to longe yow to tarie, •570 

If I yow tolde of every scrit and bond, 
By which that sche wsis feoffed in his lond ; 
Or for to herken of hir riche array. 
But finally y-comen is that day. 
That to the chirche bothe ben thay went, 
For to receyve the holy sacrament. 



957Z—Jierken. Other MSS, with Tyrwhitt, have rekken. 

Forth comth the preost, with stoole about his necke, 
And bad hir be lik Sarra and Eebecke 
In wisdom and in trouth of manage : 
And sayd his orisoims, as is usage, ®580 

And crouched hem, and bad God schuld hem blesse, 
And made al secur y-nowh with holinesse. 
Thus ben thay weddid with solempnite ; 
And atte fest sittith he and sche 
With othir worthy folk upon the deys. 
Al ful of joy and blis is the paleys, 
And ful of instrumentz, and of vitaile, 
The moste deintevous of al Ytaile. 
Bifom hem stood such instruments of soun, 
That Orpheus, ne of Thebes Amphioun, ^^^ 

Ne maden nerer such a melodye. 
At every cours ther cam loud menstialcye, 
That never tromped Joab for to heere, 
Ne he Theodomas yit half so cleere 
At Thebes, whan the cite was in doute. 
Bachus the wyn hem schenchith al aboute. 
And Venus laughith upon every wight, 
(For January was bycome hir knight, 
And wolde bothe assayen his corrage 
In liberte and eek in manage) ^^oo 

And with hir fuyrbrond in hir hond aboute 



9594 — Ne he Theodomas. " This person is mentioned again as a famous 
trampeter in the H. of F. iii. 156, but upon what authority I really do not 
know. 1 should suspect that our author met with him, and the anecdote 
aQuded to, in some Romantic History of Thebes. He is prefixed to proper 
names emphatically, according to the Saxon usage. See before ver. 9242, 
him Holofetnes; ver. 9247, him Mardochee ; and below ver. 9608. Of 
hire Philologie and him Mercury." — Tyrwhill. 

Daunceth bifore ihe bryde and al the route. 

And certeynly I dar right wel say this, 

Ymeneus, that god of weddyng is, 

Seigh never his lif so mery a weddid man. 

Holde thy pees, thow poete Marcian, 

That writest us that ilke weddyng merye 
. Of hir Philologie and he Mercurie, 

And of the songes that the Muses songe : 

To smal is bothe thy penne and eek thy tonge ^^^ 

For to descrive of this maxiage. 

Whan tender youthe hath weddid stoupyng age, 

Ther is such mirthe that it may not be write ; 

Assaieth it your self, than may ye wyte 

If that I lye or noon in this mateere. 

Mayus, that sit with so benigne a cheere, 

Hir to bihold it semed fayeiye ; 

Queen Ester loked never with such an ye 

On Assuere, so meke a look hath sche ; 

I may not yow devyse al hir beaute ; ®^20 

But thus moche of hir beaute telle I may, 

That sche was lyk the brighte morw of May, 

Fulfild of alle beaute and plesaunce. 
This January is ravyscht in a traunce. 

At every tyme he lokith in hir fece, 

But in his hert he gan hir to manace, 
* That he that night in armes wold hir streyne 

Harder than ever Paris did Eleyne. 

■ - 

9606 — Mareian. Marcianua Capella, the well-known author of a land 
of philosophical romance, J)e Nupiiit Mercurii et PhilolaguB, 

9608 — he Mercurie. Tyrwhitt reads him. See his ohservations in 
the note on 1. 9594. I have not ventured to alter the reading of the 
Harl. MS., where it involves a question of grammatical construction. 

But natlieles yit had he gret pite 
That thilke night offenden hir most he, ^^^ 

And thought : *' Alas ! o tendre creature. 
Now wolde God ye mighte wel endure 
Al my corrage, it is so scharp and keene ; 
I am agast ye schul it not susteene. 
For God forhede, that I dede al my might. 
Now wolde God that it were woxe night, 
And that the night wold stonden evermo. 
I wold that al this poeple were ago." 
And fynally he doth al his lahour. 
As he hest mighte, savyng his honour, 96^ 

To hast hem from the mete in suhtil wise. 
The tyme cam that resoun was to ryse. 

And after that men daunce, and diynke haU 

And spices al ahout the hous thay cast, 

And ful of joy and bUs is every man, 

Al but a squier, that hight Damyan, 

Which karf to-for the knight ful many a day : 

He was so ravyssht on his lady May, 

That for the verray peyne he was nigh wood ; 

Almost he swelt and swowned ther he stood : ®wo 

So sore hath Venus hurt him with hir brond, 

As that sche bare it daunsyng in hir bond. 

And to his bed he went him hastily ; 

No more of him as at this tyme telle I ; 

But ther I lete him now his wo compleyne, 

9087 — Mtonden. Other MSS. read laUen. 

9666 — now hU wo eampleyne. MS. Lansd., with others, reads, lei him 
wepe y-nowe and pkine. 

Til freisshe May wol rewen on his peyne. 

O perilous fuyr, that in the hed-straw bredith ! 

fEunuler fo, that his service bedith ! 

O servaunt traitour, felse homly hewe, 

Lyk to the nedder in bosom sleighe untrewe, ^^^ 

God schild us alle from your acqueintance ! 

January, dronken in plesaimce 

Of manage, se how thy Damyan, 

Thyn oughne squier and thy borne man, 

Entendith for to do the vilonye : 

God graimte the thin homly fo espye. 

For in this world nys worse pestilence. 

Than homly foo, alday in thy presence. 

Parfourmed hath the sonne his ark dioume, 
No longer may the body of him sojoume ^^^^ 

On thorisonte, as in that latitude : 
Night with his mantel, that is derk and rude, 
Gan oversprede themesperie aboute : 
For which departed is the lusti route 
Fro January, with thank on every side. 
Hoom to her houses lustily thay ryde. 



9659 — kom^/. Homly of course means domestic : hewe is the Anglo- 
Saxon hiwa, a household servant. O false domestic servant! This 
reading of our MS. is undouhtedl j the right one. Other MSS. have holy 
instead of homly , an error perhaps arising from the omission of the mark 
of ahhreviation bj some scribe who copied the word when it was written 
holy. Tjrwhitt however adopts this reading, mistakes the meaning of 
the word hewe, and, to make sense of the passage, adds of, which b found 
in none of the MSS ; and in his text it stands, /abe of holy hewe, which 
he supposes to signify false of holj colour. Conjectural emendations are 
always dangerous. 

9660 — Ueighe. I have added this word from the MS. Lansdowne, as 
the hue seems imperfect without it 

Wher as thay doon her thinges, as hem leste, 
And whan thay seigh her tyme thay goon to reste. 
Scone after that this hasty Januarie 
Wold go to bed, he wold no lenger tarie. o<^ 

He drinkith ypocras, clarre, and vemage 
Of spices hote, to encrese his corrage : 
And many a letuary had he ful fyn, 
Such as the cursed monk daun Constantin 
Hath writen in his book de Caitu ; 
To ete hem alle he wold no thing eschieu : 
And to his prive frendes thus sayd he : 
" For Goddes love, as soone as it may be, ^^oo 

Let voyden al this hous in curteys wise." 
And thay han doon right as he wold devyse. 
Men drinken, and the travers drawe anoon ; 
The bruyd was brought abedde as stille as stoon ; 
And whan the bed was with the prest y-blessid, 
Out of the chambre hath every wight him dressed, 
And January hath fiast in armes take 
His &eisshe May, his paradys, his make. 



9681 — pemage, " F«rfia«cia, Ital. * Credo sic dictum (says Skinner) 
qoasi Veronaecia, ab agro Veronenti^ in quo optimum ex hoc genere vinum 
crescit* But the Vemage, whateyer maj have been the reason of its 
name, was probably a wine of Crete, or of the neighbouring continent. 
Froias. v. iv. c. 18. De Tisle de Cande il leur venoit tresbonnes malvoisies 
et grenachee (r. gemachet) dont ils estoient largement servis et confortez. 
Our author m another place, ver. 13000, 1. joins together the wines of 
Malvesie and Vernage. Malrasia was a town upon the eastern coast of 
the Morea, near the site of the ancient Epidaurus limera, within a small 
distance from Crete." — Tyrwhitt. 

9684 — CoTuiantin. This medical writer liyed about the year 1080, 
according to Fabricius,^t6/. Med. JEt. His works, including die treatise 
mentioned in the text, were printed at Basil, fol. 1536. 

9686 — wold» The MSw Harl. reads ruut which seems not to furnish 
so good a grammatical construction. 

He lullith hir, he kissith hir fill ofte ; 

With thikke bristlis on his herd unsofte, 

Lik to the skyn of hoimdfisch, scharp as brere, 

(For he was schave al newe in his manere) ®^oo 

He rubbith hir about hir tendre face, 

And sayde thus : '' Alias ! I mot trespace 

To yow, my spouse, and yow gretly ofiTende, 

Or tyme come that I wol doun descende. 

But natheles considerith this," quod he, 

Ther nys no Werkman, whatsoever he be. 

That may bothe werke wel and hastily : 

This wol be doon at leysir parfitly. 

It is no fors how longe that we pleye ; 

In trewe wedlok coupled be we tweye ; ^^lo 

And blessed be the yok that we ben inne. 

For in our actes we mow do no synne. 

A man may do no synne with his wif, 

Ne hurt hLselvenSS. his oughneknyf: 

For we han leve to play us by the lawe." 

Thus laborith he, til that the day,gan dawe, 
And than he takith a sop in fyn clarre, 
And upright in his bed than sittith he. 
And after that he song fid lowd and clere. 
And kissed his wyf, and made wantoun cheere. ^730 
He was al coltissch, ful of ragerye, 
And ful of jargoun, as a flekked pye. 
The slakke skin about his nekke schakith. 



0733 — tehakeih. I have adopted this reading from the Lansd. MS., 
as heing preferahle to that of the MS. Harl. alakethf which is a repeti. 
tion of the idea conveyed hy the previous word slakke, and seems -to 
create a redundancy in the meaning. 

Whil that he song, so chaunteth he and craketh. 

But God wot what that May thought in hir hert, 

Whan sche him saugh up sittyng in his schert. 

In his night-cappe, and with his nekke lene : 

Sche praysith nought his ploying worth a bene. 

Than sayd he thus : " My reste wol I take 

Now day is come, I may no longer wake." ^730 

And doun he layd his heed and sleep til prime. 

And afterward, whan that he saugh his tyme, 

Up riseth January, but freissche May 

Holdith hir chamber unto the fourthe day. 

As usage is of wyves for the best. 

For eveiy labour som tyme moot have rest, 

Or elles longe may he not endure; 

This is to say, no lyves creature, 

Be it of fissch, or brid, or best, or man. 

Now wol I speke of woful Damyan, ®740 

That languyssheth for love, as ye schuln here ; 
Therfore I speke to him in this manere. 
I say, " sely Damyan, alias ! 
Answere to my demaunde, as in this caas. 
How schaltow to thy lady, freissche May, 
Telle thy woo ? Sche wol alway say nay ; 
Eek if thou speke, sche wol thy woo bywreye ; 
God be thy help, I can no better seye." 

This soke Damyan in Venus fuyr 
So brennith, that he deyeth for desir ; 0750 

For which he put his lyf in aventure, 



9741 — languffisheth. The Lansd. MS. reads hngurith, i.e. falls into 
languor. 

No lenger might he in this wo endure. 
But prively a penner gan he borwe. 
And in a letter wrot he al his sorwe. 
In maner of a compleynt or of a lay. 
Unto his feire freissche lady May, 
And in a purs of silk, heng on his schert, 
He hath it put, and layd it at his hert. 

The moone that a-noon was thilke day 
That January hath weddid freische May ^"^^ 

In tuo of Taure, was into Cancre gliden ; 
So long hath Mayus in hir chamhre ahiden. 



0753 — a penner. The penner was a case containing the pens, ink, and 
other apparatus of writing, which the clerk carried about with him, as the 
Eastern students do at the present day The accompanying cut represents 
a penner belonging to the weak monarch Henry VI, and left behind him 
at Waddington Hall, in Yorkshire, in his flight after the battle of Towton. 




As such articles belonged only to clergy and scholars, we understand 
why the " squire" Damyan was obliged to borrow one for his use. An 
early vocabulary entitled " Nominale" mentions, am(»ig the nomina rerum 
pertinentium clerico, " pennare, a pener". 

9766 — compleynt . . lay. These were the technical names of two forms 
of metrical composition. 

9761 — In tuo of Taure. Tyrwhitt alters this reading (which is that 
of nearly all the MSS.) into ten, and observes :— " The greatest numb^ 
of MSS. read, twOy iuot too, or to. But the time given {foure dayet com- 
pleiej yet. 0767) is not sufficient for the moon to pass from the 3d degree 
of Taurus into Cancer. The mean daily moti(m of the moon being 
r='13o 10'. 36". her motion in 4 days is = 1". 22°. 42*. or not quite 68 
d^ees ; so that supposmg her to set out from the 2d of Taurus, she 
would not, in that time, be advanced beyond the 26th degree of Gemini. 
If she set out from the 10th degree of Taurus, as I have corrected the 
text, she might properly enough be said, in four days, to be gliden into 
CaDcer:'— Tyrwhitt. 

As custom is unto these nobles alle. 

A bryde schal not eten in the halle, 

Til dayes foure or thre dayes atte lest 

I-passed ben, than let hir go to the fest. 

The fourthe day complet fro noon to noon, 

Whan that the heighe masse was i-doon, 

In halle sitte this January and May, 

As freissch as is the brighte someres day. ^770 

And so bifelle, that this goode man 

Remembrid him upon this Damyan, 

And sajde, '* Seinte Mary ! how may this be, 

That Damyan entendith not to me ? 

Is he ay seek ? or how may this bityde ?" 

His squiers, which that stoode ther bisyde, 

Excusid him, bycause of his syknesse, 

Which letted him to doon his busynesse : 

Noon other cause mighte make him tarie. 
" That me for-thinketh," quod this Januarie ; 9780 

" He is a gentil squyer, by my trouthe. 

If that he deyde, it were harm and routhe. 

He is as wys, discret, and eek secre. 

As any man I wot of his degre. 

And therto manerly and servysable. 

And for to be a thrifty man right able. 

But after mete, as soon as ever I may 

I wol myself visit him, and eek May, 

To doon him al the confort that I can." 

And for that word him blessed every man, 97»o 

That of his bounte and his gentilesse 

He wolde so comfort in seekenesse 



« 

His squyer, for it was a gentil deede. 

Dame," quod this January, "tak good heede, 

At after mete, ye with your wommen alle, 

(Whan ye han ben in chambre out of this halle) 

That alle ye goo to se this Damyan : 

Doth him desport, he is a gentil man, 

And tellith him that I wil him visite. 

Have I no thing but rested me a lyte : ®®^ 

And spedith yow feste, for I wol abyde 

Til that ye slope feste by my syde." 

And with that word he gan unto him calle 

A squier, that was marchal of his halle, 

And told him certeyn thinges that he wolde. 

This freisshe May hath streight hir wey i-holde 
With alle hir wommen unto Damyan. 
Doun by his beddes syde sat sche than, 
Comfortyng him as goodly as sche may. 

This bamyan, whan that his tyme he say, ^^^ 
In secre wise, his purs, and eek his bille, 
In which that he i-writen had his wille, 
Hath put into hir bond withouten more. 
Save that he siketh wonder deepe and sore, 
And soffcely to hir right thus say he ; 
Mercy, and that ye not discover me : 
For I am deed, if that this thing be kidde." 



0817 — he kidde. The Harl. MS. reads here and in the foUowing 
line, — 

if that this thing discovered be, 

This purs in hir bosom hud hath sche. 
But I prefer the reading here adopted firom the Lansd. MS., on account 
of the repetition of rh3rmes in the other reading. 



<( 

This purs hath, sche inwith hir bosom hud, 

And went hir way ; ye gete no more of me ; 

But unto January comen is sche, ^820 

That on his beddes syde sit ful softe. 

He takith hir, and kissith hir M ofte : 

And layd him doun to slope, and that anoon. 

Sche feyned hir as that sche moste goon 

Ther as ye woot that every wight moot neede ; 

And whan sche of this bille hath taken heede, 

Sche rent it al to cloutes atte laste. 

And into the privy softely it cast. 

Who studieth now but faire freissche May ? 
Adoun by olde January, sche lay, ^^^ 

That slepith, til that the coughe hath him awaked : 
Anoon he prayde stripen hir al naked, 
He wold of. hir, he sayd, have some plesaunce ; 
Hir clothis dede him, he sayde, som grevaunce. 
And sche obeieth, be hir lief or loth. 
But lest that precious folk be with me wroth. 
How that he wroughte I dar not telle. 
Or whethir it semed him paradys or helle ; 
But here I lete hem werken in her wise 
Til evensong rong, and than thay most arise. ®840 

Whethir it be by desteny or adventure. 
Were it by influence, or by nature. 
Or by constellacioun, that in such estate 
The heven stood that tyme fortunate, 
As for to putte a bille of Venus werkis 
(For alle thing hath tyme, as seyn these clerkis) 
To eny womman for to gete hir love, 

1 

I can not say, but grete God above, 
That knowith that noon acte is causeles, 
He deme of al, for I wil holde my pees. »8«o 

But soth is this, how that this freisshe May 
Hath take such impressioun that day, 
Of pite on this sike Damyan, 
That from hir herte sche ne dryve can 
The remembraunce for to doon him ease. 
" Certeyn," thought sche, " whom that this thing displease 
I rekke not, for her I him assure. 
To love him best of eny creature, 
Though he no more hadde than his scherte." 
Lo, pite renneth soone in gentil herte. ^^^ 

Heer may ye see, how excellent fraunchise 

* 

In womman is whan thay narow hem avyse. 
Som tyraunt is, as ther ben many oon, 
That hath an hert as hard as is a stoon. 
Which wold han lete sterven in the place 
Wei rather than han graunted him her grace : 
And hem rejoysen in her cruel pride. 
And rekken nought to ben an homicide. 

This gentil May, fulfillid of pite, 
Right of hir bond a letter maked sche, ^870 

In which sche grauntith him hir venay grace ; 
Ther lakkid nought but oonly day and place* 
Wher that sche might unto his lust suffise : 
For it schal be, right as he wol devyse. 
And whan sche saugh hir tyme upon a day 
To visite this Damyan goth May, 
And subtilly this lettre doun sche thruste 

Under his pylow, rede it if him luste. 
Sche takith him by the hond, and hard him twiste 
So secrely, that no wight of it wiste, *880 

And bad him be al hool, and forth sche wente 
To January, whan that he for hir sente. 
Up ryseth Damyan the nexte morwe, 
Al passed was his siknes and his sorwe. 
He kembith him, he proneth him and pyketh. 
He doth al that mito his lady likith ; 
And eek to January he goth as lowe 
As ever did a dogge for the bowe. 
He is so plesaunt unto every man, 
(For craft is al, who so that do it can) ^890 

That every wight is fietyn to speke him good ; 
And fully in his ladys grace he stood* 
Thus lete I Damyan about his neede. 
And in my tale forth I wol precede. 
Some clerkes holden that felicite 
Stant in delit, and therfor certeyn he 
This noble January, with al his might 
In honest wise as longith to a knight, 
Schop him to lyre ful deliciously. 
His housyng, his array, as honestly 0900 

To his degre was maked as a kynges. 
Amonges other of his honest thinges 
He had a gardyn walled al with stoon, • 
So Mi a gardyn wot I no wher noon. 
For out of doute I verrely suppose, 

088S — a dogge for the howe. A dog used in shooting. Conf. I. 6951. 

That he that wroot the Eomauns of the Rose, 

Ne couthe of it the beaute wel devyse : 

Ne Priapus ne might not wel snflfice. 

Though he be god of gardyns, for to telle 

The beaute of the gardyn, and the welle, •^l® 

That stood under a laurer alway greene. 

Ful ofte tyme he Pluto and his queene 

Proserpina, and al the fayerie, 

Desporten hem and maken melodye 

Aboute that welle, and daunced, as men tolde. 

This noble knight, this January the olde, 

Such deynte hath in it to walk and pleye, 

That he wold no wight suffire here the keye. 

Save he himself, for of the smale wyket 

He bar alway of silver a smal cliket, ®^^ 

With which whan that him list he it unschette. 

And whan he wolde pay his wyf hir dette 

In somer sesoun, thider wold he go. 

And May his wyf, and no wight but thay tuo ; 

And thinges which that weren not doon in bedde, 

He in the gardyn parformed hem and spedde. 

And in this wise many a mery day 

Lyved this January and fireische May ; 

But worldly joye may not alway endure 

To January, ne to no creature. ^^ 

sodeyn hap ! o thou fortune unstable ! 
Lyk to the scorpioun so desceyvable, 



9906— 'Romauns of the Rose, The Rotnance of the Rose opens with 
the description of a magnificent garden, which was looked upon by suh- 
seqnent writers as the highest perfection of such descriptions. 

That flaterest with thin heed whan thou wilt stynge; 

Thy tayl is deth, thurgh thin envenymynge. 

britel joye ! o sweete venym queynte ! 

monster, that so subtily canst peynte 

Thyn giftes, under hew of stedfestnesse, 

That thou desceyvest bothe more and lesse ! 

Why hastow January thus deceyved, 

That haddist him for thy fulle frend receyved ? ^^^ 

And now thou hast byreft him bothe his yen, 

For sorw of which desireth he to dyen. 

Alias ! this noble January fre, 

Amyd his lust and his prosperite 

Is woxe blynd, and that al sodeynly. 

He wepith and he weyleth pitously ; 

And therwithal, the fuyr of jalousye 

(Lest that his wif schuld fiEdle in some folye) 

So brent his herte that he wolde fayn 

That som man bothe hir and him had slayn: oo^o 

For neyther after his deth, nor in his lyf, 

Ne wold he that sche were love ne wyf, 

But ever lyve as wydow in clothes blake, 

Soul as the turtil that lost hath hir make. 

But atto last, after a moneth or tweye. 

His sorwe gan aswage, soth to seye. 

For whan he wist it may noon other be, 

He paciently took his adversite : 

Save out of doute he may not forgoon, 

That he nas jalous evermore in oon : ®®®^ 

Which jalousie it was so outrageous. 

That neyther in halle, ne in noon other hous^ 

Ne in noon other place never the mo 

He nolde suffire hir to ryde or go, 

But if that he had hond on hir alway. 

For which ful ofte wepeth freische May, 

That loveth Damyan so benignely, 

That sche moot outher deyen sodeinly, 

Or elles sche moot han him as hir lest : 

She waytith whan hir herte wolde brest. wo 

Upon that other syde Damyan 

Bicomen is the sorwfulleste man 

That ever was, for neyther night ne day 

Ne might he speke a word to fressche May, 

As to his purpos, of no such matiere, 

But if that January most it heere, 

That had an hond upon hir evermo. 

But natheles, by writyng to and fro, 

And prive signes, wist he what sche ment, 

And sche knew eek the fyn of his entent. ^80 

O January, what might it thee availe. 
If thou might see as fer as schippes saile ? 
For as good is blynd deceyved be. 
As to be deceyved whan a man may see. 
Lo, Argus, which that had an hundred eyen, 
For al that ever he couthe poure or prion. 
Yet was he blent, as, God wot, so ben moo. 
That '^eneth wisly that it be nought so : 
Passe over is an ease, I say no more. 
This freissche May, that I spak of so yore, ^^ 

In warm wex hath emprynted the cliket. 
That January bar of the smale wiket. 

By which into his gardyn ofte he went ; 
And Damyan that knew al hir entent 
The cliket counterfeted prively ; 
Ther nys no more to say, hut hastily 
Som wonder hy this cliket schal betyde, 
Which ye schal heeren, if ye wol ahyde. 

noble Ovyde, wel soth saistow, God woot, 
What sleight is it though it be long and hoot, 10<^ 
That he nyl fynd it out in some manere ? 
By Piramus and Thesbe may men leere ; 
Though thay were kept ful longe streyt over al, 
Thay ben accorded, rownyng thurgh a wal, 
Ther no wight couthe han found out swich a sleight. 
For now to purpos ; er that dayes eyght 
Were passed of the moneth of Juyl, bifille 
That January hath caught so gret a wille, 
Thorugh eggyng of his wyf, him for to pleye 
In his gardyn, and no wight but they tweye, 
That in a morwe unto this May saith he ; 
" Rys up, my wif, my love, my lady fre ; 
The turtlis vois is herd, my douve swete ; 
The wynter is goon, with his raynes wete. 
Come forth now with thin eyghen columbine. 
How fairer ben thy brestes than is the wyne. 
The gardyn is enclosed al aboute ; 
Com forth, my swete spouse, out of doute, 
Thow hast me wounded in myn hert, o wyf : 
No spot in the knew I in al my lif. 



10010 



10020 



10000 — though it, Tyrwhitt reads if love, against the aathorit|^ of the 
best MSS. 

Com forth, and let us take oure desport, 
I ches the for my wyf and my comfort" 
Such olde lowed wordes used he. 
On Damyan a signe made sche, 
That he schuld go bifom mih his cliket. 
This Damyan than hath opened the wiket. 
And in he stert, and that in such manere, 
That no wight it mighte see nor heere, 
And stille he seet under a bussch. Anoon 
This January, as blynd as is a stoon, i<W80 

With Mayus in his hond, and no wight mo. 
Into this freische gardyn is ago, 
And clappid to the wiket sodeinly. 
" Now, wyf," quod he, " her nys but ye and I, 
Thou art the creature that I best love : 
For by that lord that sit in heven above. 
Lever ich had to dyen on a knyf. 
Than the ofiTende, deere trewe wyf. 
For Goddes sake, thenk how I the chees. 
Nought for no coveytise douteles, 10040 

But oonly for the love I had to the. 
And though that I be old and may not se, 
Beeth trewe to me, and I wol telle yow why ; 
Thre thinges, certes, schul ye wynne therby ; 
First, love of Crist, and to your self honour. 
And al myn heritage, toun and tour. 
I give it yow, makith chartres as yow leste : 
This schal ben doon to morw er sonne reste. 
So wisly God my soule bringe to blisse ! 
I pray yow first in covenaunt ye me kisse. IOO6O 

And though that I be jalous, wyt me nought ; 
Ye ben so deep emprinted in my thought, 
That whan that I considre your beaute, 
And therwithal the unlikly eelde of me, 
I may nought, certes, though I schulde dye, 
Forbere to ben out of your companye 
For verray love ; this is withouten doute : 
Now kisse me, wyf, and let us rome aboute." 
Thi8 freissche May, whan sche Ms wordes herde. 
Benignely to January answerde, 10<>^ 

But first and forward sche bigan to wepe : 
" I have," quod sche, " a soule for to kepe 
As wel as ye, and also myn honour, 
And of my wif hod thilke tendre flour, 
Which that I have ensured in your bond. 
Whan that the prest to yow my body bond : 
Wherfor I wil answer in this manere. 
With the leve of yow, myn owen lord so deere. 
I pray to God that never dawe the day. 
That I ne sterve, as foule as womman may, 10070 
If ever I do unto my kyn that schame. 
Or elles I empaire so my name. 
That I be fals ; and if I do that lak, 
Doth strepe me, and put me in a sak. 
And in the nexte ryver do me drenche : 
I am a gentil womman, and no wenche. 
Why speke ye thus ? but men ben ever untrewe. 
And wommen ban reproef of yow ever newe. 
Ye have noon other contenaunce, I leve, 
But speke tx) us as of untrust and reprove." 10080 

And with that word sche saugh wher Damjan 
Sat in the buissh, and coughen sche bigan ; 
And with hir fyngres signes made sche. 
That Damyan schuld cljmb upon a tre. 
That charged was with fniyt, and up he went : 
For verrayly he knew al hir entent, 
And every signe that sche couthe make, 
Wei bet than January hir oughne make. 

* 

For in a letter sche had told him al 

Of this matier, how he worche schal. 10090 

And thus I lete him sitte in the pirie. 

And January and May romynge mirye. 

Bright was the day, and bliew the firmament ; 
Phebus hath of gold his stremes doun i-sent 
To gladen every flour with his warmnesse ; 
He was that tyme in Gemines, as I gesse, 
But litel fro his declinacioun 
Of Canker, Joves exaltacioun. 
And so bifel that brighte morwen tyde, 
That in that gardyn, in the ferther syde, loioo 

Pluto, that is the kyng of fayerye, 
And many a lady in his compaignie 
Folwyng his wif, the queene Preserpina, 
Whiche that he ravesched out of Ethna, 
Whil that sche gadred floures in the mede, 
(In Claudian ye may the story rede, 
How in his grisly carte he hir fette) 

10103 — Preserpina. The HarL MS. reads, bjsome error of the scribe, — 

.... Preserpine, 
Ech after other as right as a lyne. 

This king of fayiy than adoiin him sette 
Upon a bench of turves freissh and greene, 
And right, anoon thus sayd he to his queene : ^^^^^ 
" My wy^" quod he, " ther may no wight say nay, 
Thexperiens so preveth every day. 
The tresoun which that womman doth to man. 
Ten hundrid thousand stories tellen I can 
Notable of your imtrouth and brutelnesse. 
Salamon, wys and richest of richesse. 
Fulfil d of sapiens, and of worldly glorie, 
Ful worthy ben thy wordes to memorie 
To every wight, that wit and resoun can. 
Thus praysith he yit the bounte of man ; 10^20 

Among a thousand men yit fond I oon, 
But of alle wommen found I never noon. 
Thus saith the king, that knoweth your wikkednesse ; 
That Jhesus, films Sirac, as I gesse, 
Ne spekith of yow but selde reverence. 
A wild fiiyr and corrupt pestilence 
So fialle upon your bodies yit to night : 
Ne see ye not this honurable knight ? 
Bycause, alias ! that he is blynd and old. 
His owne man schal make him cokewold. lOlso 

Loo, wher he sitt, the lecchour, in the tre. 
Now wol I graunten, of my mjgeste. 
Unto this olde blinde worthy knight, 
That he schal have agein his eyghen sight, 
Whan that his wyf wol do him vilonye ; 
Than schal he knowe al her harlotrye, 



10121. Among a thousand. See Eccle$ia$tc$, vii, 38. 

Bothe in reproef of her and other mo.*' 

Ye schal !" quod Preserpine, " and wol ye so? 

Now by my modres Ceres soule I swere, 

That I schal give hir suffisaunt answere, ioi40 

And alle wommen after for hir sake ; 

That though thay be in any gult i-take, 

With face bold thay schul hemself excuse, 

And here hem doun that wolde hem accuse. 

For lak of answer, noon of hem schal dyen. 

Al had ye seyn a thing with bothe your yen, 

Yit schul we wymmen visage it hardily, . 

And wepe and swere and chide subtilly. 

That ye schul ben as lowed as ben gees, 

What rekkith me of your auctoritees ? ^0150 

I wot wel that this Jew, this Salamon, 

Fond of us wommen fooles many oon : 

But though he ne fond no good womman, 

Yit hath ther foimde many another man 

Wommen ful trewe, fid good, and vertuous ; 

Witnesse on hem that dwelle in Cristes hous, 

With martirdom thay proved hir consteunce. 

The Eomayn gestes eek make remembraunce 

Of many a verray trewe wyf also. 

But, sire, be nought wrath, al be it so, loieo 



10180 — Ceres. The Harl. MS. reads Sires ; the Lansd. Sire. Ceres 
is of course the word intended. 

10146— The Harl. MS. reads this line, — 

Al had a man sejn a thing with bothe his yen. 

10158 — The Romain gestes. Tyrwhitt says that the allusion is to the 
popular hook known as the Gesta Romanorum. I am inclined, however, 
to think it more probable that the poet had in his eye the examples of 
Lucretia, Portia, and other ladies celebrated in Roman history. 

Though that he sajd he fond no good womman, 

I pray yow tak the sentens of the man : 

He mente thus, that in sovereign hounte 

Nis noon hut God, that sit in Trinite. 

Ey, for verrey God that nys hut oon, 

What make ye so moche of Salamon ? 

What though he made a temple, Goddes hous ? 

What though he were riche and glorious ? 

So made he eek a temple of fids godis, 

How might he do a thing that more forbod is ? lOl'^o 

Parde, als fair as ye his name emplastre. 

He was a lecchour and an ydolastre, 

And in his eelde he verray God forsook; 

And if that God ne hadde (as saith the book) 

I-spared him for his fadres sake, he scholde 

Have lost his regno rather than he wolde. 

I sette right nought of the vilonye, 

That 30 of wommen write, a boterflie ; 

I am a womman, needes most I speke, 

Or elles swelle tyl myn herte broke. loi^o 

For syn he sayd that we ben jangleresses. 

As ever hool I moote brouke my tresses, 

I schal not spare for no curtesye 

To speke him harm, that wold us vilonye." 

" Dame," quod this Pluto, " be no longer wroth, 
I give it up : but sith I swore myn oth, 
That I wil graunte him his sight agein, 
My word schal stonde, I wame yow certeyn : 
I am a kyng, it sit me nought to lye." 

" And I," quod sche, " am queen of faierie. lOl^o 

Hir answer schal sche have, I undertake ; 
Let us no mo wordes herof make. 
Forsotib I wol no lenger yow contrarie." 
Now let us tume agayn to Januarye, 
That in this gardyn with this Mre May 
Syngeth, fill merier than the papii^ay, 

" Tow love I best, and schal, and other noon." 
So long about the aleys is he goon. 
Til he was come agaynes thilke pirie, 
Wher as this Damyan sittith ful mirye ^O^oo 

On heigh, among the freische levyes greene. 
This freissche May, that is so bright and scheene, 
Gan for to syke, and sayd, " Alias my syde I 
Now, sir," quod sche, "for aught that may bityde, 
I most han of the peres that I see, 
Or I moot dye, so sore longith me 
To eten of the smale peris greene : 
Help for hir love that is of heven queene ! 
I telle yow wel a womman in my plyt 
May have to fruyt so gret an appetyt, 10210 

That sche may deyen, but sche it have." 
Alias !" quod he, *^ that I nad heer a knave 
That couthe climbe, alias! alias!" quod he, 
For I am blynd." " Ye, sire, no fors," quod sche ; 

** But wolde ye vouchesauf, for Goddes sake, 
The piry inwith your armes for to take, 
(For wel I woot that ye mystruste me) 
Than schold I clymbe wel y-nough," quod sche, 

** So I my foot might set upon your bak." 

** Gertes," quod he, " theron schal be no lak, lo^ao 

f 

Might I yow helpe with myn herte blood." 

He stoupith doun, and on his bak sche stood, 

And caught hir by a twist, and up sche goth. 

(Ladys, I pray yow that ye be not wroth, 

I can not glose, I am a rude man :) 

And sodeinly anoon this Damyan 

Can pullen up the smok, and in he throng. 

And whan that Pluto saugh this grete wrong, 
To January he gaf agayn his sight, 
[And made him see as wel as ever he might. lo^so 
And whan he thus had caught his sight again,] 
Ne was ther never man of thing so fayn : 
But on his wyf his thought was evermo. 
Up to the tree he kest his eyghen tuo, 
And seigh that Damyan his wyf had dressid 
In which maner it may not ben expressid. 
But if I wolde speke uncurteisly. 
And up he gaf a roryng and a cry, 
As doth the moder whan the child schal dye ; 
*• Out! help ! alias ! harrow !" he gan to crie ; 10^^ 
" stronge lady stoure, what dos thow?" 

And sche answerith : ** Sire, what eylith yow ? 
Have paciens and resoun in your mynde, 
I have yow holpen on bothe your eyen blynde. 

10327 — In some late MSS., and in the printed editions, several lines 
of obscene ribaldry are added here and in the subsequent parts of the 
tale ; but, as they are not found in MSS. of any authority, Tyrwhitt very 
properly omitted them. It may be observed Uiat there are several other 
variations in parts of this tale in abme MSS., which it has not beea thought 
necessary to point out. 

10230 — This and the following line, given here from Tyrwhitt, are not 
found in the Harl MS. 

Up peril of my soule, I schal not lyen, 

As me was taught to hele with your yen, 

Was nothing bet for to make yow see, 

Than stroggle with a man upon a tree : 

God woot, I dede it in ful good entent." 
** Stroggle !" quod he, " ye, algat in it went. lO^*^ 

God give yow bothe on schames deth to dyen ! 

He swyved the ; I saugh it with myn yen ; 

And elles be I honged by the hals." 
" Than is," quod sche, " my medicine fels. 

For certeynly, if that ye mighten see. 

Ye wold not say tho wordes unto me. 

Ye han som glymsyng, and no parfyt sight." 
" I se," quod he, ** as wel as ever I might, 

(Thankid be God) with bothe myn yen tuo, 

And by my trouth me thought he did the so," 10260 
" Ye, mase, mase, goode sir," quod sche ; 
** This thank have I for I have maad yow see : 

Alias I" quod sche, "that ever I was so kynde." 
*• Now, dame," quod he, " let al passe out of mynde : 

Com doun, my leef, and if I have myssayd, 

God help me so, as I am evel appayd. 

But by my fjBiders soule, I wende have seyn. 

How that this Damyan had by the leyn, 

And that thy smok had layn upon thy brest." 
" Ye, sire," quod sche, " ye may wene as yow lest : 10270 

But, sire, a man that wakith out of his slep. 

He may not sodeynly wel take keep 

Upon a thing, ne seen it parfytly, 

Til that he be adawed verrayly. 

Eight SO a man, that long hath hljnd i-he. 

He may not sodeynly so wel i-se, 

First whan the sight is newe comen agayn, 

As he that hath a day or tuo i-sayn. 

Til that your sight y-stahlid be a while, 

Ther may ful many a sighte yow bigile. ^^^^ 

Beth war, I pray yow, for, by heven king, 

Ful many man wenith for to se a thing. 

And it is al another than it semeth : 

He that mysconoeyveth he mysdemeth." 

And with that word sche leep doun fro the tre. 
This January who is glad but he ? 
He kissith hir, and clippith hir ful ofte, 
And on hir wombe he strokith hir ful softe ; 
And to his paleys hom he hath hir lad. 
Now, goode men, I pray yow to be glad. ^^^ 

Thus endith her my tale of Januarye, 
God blesse us, and his moder seinte Marie ! 

THE SQUYEBES PBOLOGE. 

" Ey ! Goddes mercy !" sayd our Hoste tho, 
" Now such a wyf I pray God keep me fro. 
Lo, whiche sleightes and subtilitees 
In wommen ben ; for ay as busy as bees 
Ben thay us seely men for to desceyve, 
And from a soth ever wol thay weyve. 
By tiiis Marchaundes tale it proveth wel. 
But douteles, as trewe as eny steel ^osoo 

I have a wyf, though that sche pore be ; 

But of hir tonge a labbyng schrewe is sche ; 

And yit sche hath an heep of vices mo. 

Therof no fors ; let alle such thinges go. 

But wite ye what ? in counseil be it seyd, 

Me rewith sore I am unto hir teyd ; 

And if I scholde reken every vice, 

Which that sche hath, i-wis I were to nyce ; 

And cause why, it schuld reported be 

And told to hir of som of this meyne, 1^*^ 

(Of whom it needith not for to declare, 

Syn wommen connen oute such chaflfexe) ; 

And eek my witte suffisith nought therto 

To tellen al ; wherfor my tale is do. 

" Sir Squier, com forth, if that your wille be. 
And say us a tale of love, for certes ye 
Connen theron as moche as ony man." 

" Nay, sire," quod he ; ** but I wil say as I can 
With herty wil, for I wil not rebelle 
Against your wille ; a tale wil I telle, 10820 

Have me excused if that I speke amys ; 
My wil is good; and thereto my tale is this." 

THE SQUYERES TALE. 

At Sarray, in the lond of Tartary, 

Ther dwelled a kyng that werryed Russy, 



10316 — of love. These two words are omitted in MS. Hail., but thej 
seem necessary for the sense and metre. 

The Squyeres Tale. It is unknown at present from what source Chaucer 
derived this Tale, which is not found (as far as I am aware) in any other 
form in the literature of the Middle Ages. It is to be regretted that 

Thurgh which ther deyed many a doughty man : 

This nobil kyng was cleped Oambynskan, 

Which in his tyme was of so gret renoim, 

That ther naa nowher in no regioun 

So excellent a lord in alle thing : 

Him lakked nought that longed to a kyng, ^^^^ 

As of the secte of which that he was bom. 

He kept his lawe to which he was sworn, 

And therto he was hardy, wys, and riche, 

And pitous and just, and alway y-liche, 

Soth of his word, benign and honurable ; 

Of his corage as eny centre stable ; 

Yong, freisch, and strong, in armes desirous. 

As eny bachiler of al his hous. 

A fair person he was, and fortunat. 

And kepte so wel his real astat, lo^^o 

Tliat ther was nowher such a ryal man. 

This noble kyng, this Tartre, this Oambynskan, 

Hadde tuo sones by Eltheta his wyf, 



Chaucer left it unfinished. It maj be observed that throughout the tale 
the name of the Tartar king is Cambynskan, in the MS. Harl as well as 
in the Lansdowne and other MSS. It is almost with regret that we give 
up the form of the name rendered classic bj Milton, — 

Or call up him that left half told 
The story of Cambuscan bold. 
Of Camball, and of Algarsife, 
And who had Canace to wife, 
That own*d the virtuous ring of glas ; 
And of the wond'rous horse of bras 
On which the Tartar king did ride. 

(II Penseroio.) 

10^24 — Rusty. The Tartars and Russians were constantly engaged 
in hostilities with each other from the thirteenth to the sixteenth centuries. 

Of which the eldest highte Algarsyf, 

That other was i-cleped Camhallo. 

A doughter had this worthi king also, 

That yongest was, and highte Canace : 

But for to telle yow al hir heaute. 

It lith not on my tonge, ne my connyng, 

I dar nought undertake so heigh a thing : 10350 

Myn Englissh eek is insuflBcient, 

It moste he a rethor excellent 

That couth his colours longyng for that art. 

If he schold hir discryve in eny part : 

I am non such, I mot speke as I can. 

And so hifel it, that this Camhynskan 
Hath twenty wynter bom his dyademe : 
As he was wont fro yer to yer, I deme. 
He leet the fest of his nativite 
Don cryen, thurghout Sarray his cite, lo^eo 

The last Idus of March, after the yeer. 
Phebus the sonne was joly and cleer. 
For he was neigh his exaltacioun 
In Marces face, and in his mansioun 
In Aries, the colerik, the hote signe : 
Ful lusty was the wedir and benigne. 
For which the foules agein the sonne scheene. 
What for the sesoun and for the yonge greene, 
Ful lowde song in here afiFecciouns : 
Hem semed have geten hem protecciouns 10370 



lOMA^- Algartyf, The Harl MS. reads Algaryf, and in the next line 
Samballo for CambaUo, which are prohaUy mere errors of the scribe. 

Agens the swerd of wynter kene and cold. 

This Cambynskan, of which I have tx)ld, 

In royal vesture, sittyng on his deys 

With dyadem, ful heigh in his paleys ; 

And held his fest solempne and so riche, 

That in this worlde was tliere noon it Hche. 

Of which if I schal tellen al tharray, 

Than wold it occupie a someres day ; 

And eek it needith nought for to devyse 

At every cours the ordre and the servyse. i^'^so 

I wol nat tellen of her straunge sewes, 

Ne of her swannes, ne here heroun-sewes. 

Ek in that lond, as tellen knightes olde, 

Ther is som mete that is ful deynte holde, 

That in this lond men recch of it but smal : 

Ther is no man it may reporten aL 

I wol not tarien you, for it is pryme, 

And for it is no fruyt, but los of tyme, 

Unto my purpos I wol have my recours. 

That so bifelle after the thridde cours, lo^oo 

Whil that this kyng sit thus in his nobleye, 

Herkyng his mynstrales her thinges pleye 

Byfome him atte boord deliciously, 

In atte halle dore al sodeynly 

Ther com a knight upon a steed of bras, 

10882 — swannea . . heroun-tewet. It is hardly necessary to observe tlint 
ncans were formerly eaten at table, and considered among the choicest 
ornaments of the festive board. Tyrwhitt informed as that at the inthro- 
nization of archbp. Nevil, 6 Edward IV, there were " heronshatoett iii. c." 
{Leland, CoUecL vol. vi, 2), and that at another feast in 1530, we read of 
" 16 hearonsews, every one 12rf." (Peck's Deu, Cur. vol. ii, 12.) 

And in his hond a brod myrour of glas ; 

Upon his thomb he had of gold a ryng. 

And by his side a naked swerd hangyng : 

And up he rideth to the heyghe bord. 

In al the halle ne was ther spoke a word, ^^>*^ 

For mervayl of this knight ; him to byholde 

Ful besily they way ten yong and olde. 

This straunge knight that cam thus sodeynly, 
Al armed sauf his heed ful richely, 
Salued the kyng and queen, and lordes alle 
By ordre, as they seten into halle, 
With so heigh reverens and observaunce, 
As wel in speche as in contynaunce. 
That Gaweyn with his olde curtesye, 
They he were come agein out of fiayrye, l^i^ 

Ne couthe him nought amende with no word. 
And after this, bifom the highe bord 
He with a manly vois sayd this message, 
After the forme used in his langage, 
Withouten vice of sillabil or letter. 
And for his tale schulde seme the better, 
Accordaunt to his wordes was his cheere. 
As techeth art of speche hem that it leere. 
Al be it that I can nat sowne his style, 
Ne can nat clymben over so heigh a style, lo^^o 

Yit say I this, as to comun entent. 
Thus moche amounteth al that ever he ment, 
If it 80 be that I have it in mynde. 

10409 — Gaweyn. The Harl. MS. reads Ewen. Gaweyn was cele- 
brated in medieval romance as the most courteous ol Arthur's knights. 

He sayd: " The kyng of Arraby and of Ynde, 
My liege lord, on this solempne day 
Saluteth you as he best can or may, 
And sendeth you, in honour of your feste, 
By me, that am redy at al his heste, 
This steede of bras, that esily and wel 
Can in the space of o day naturel, ^^^^ 

(This is to say, in four and twenty houres) 
Wher so yow lust, in droughthe or in schoures, 
Beren your body into every place. 
To which your herte wilneth for to pace, 
Withouten wem of you, thurgh foul and fair. 
Or if you lust to flee as heigh in thair, 
As doth an egle, whan him list to sore. 
This same steede schal here you evermore 
Withoute harm, til ye be ther yow leste, 
(Though that ye slepen on his bak or reste), lO^^o 
And tome agein, with wrything of a pyn. 
He that it wrought, he cowthe many a gyn ; 
He wayted many a constellacioun, 
Er he had do this operacioun, 
And knew ful many a seal and many a bond. 

" This mirour eek, that I have in myn hond, 
Hath such a mighte, that men may in it see 
When ther schal falle eny adversite 



10445 — teal. The making and arrangement of seals was one of the 
important operations of medieval magic, aud treatises on this subject are 
found in manuscripts. One of these was believed to have been compiled 
bj the children of Israel in the Desert. A copy of this is found in MS. 
Arundel, No. 295, fol. 265, which commences with the statement — In 
nomine Domini. Incipit liber preciosus et eecretus sigillorum quem 
fecerunt filii Israel in deserto secundum motus et cursus siderum, etc. 

Unto your regno, or to your self also, 

And openly, who is your frend or fo. 10450 

And over al this, if eny lady hright 

Hath set hir hert on eny manor wight. 

If he he fals, sche schal his tresoun see. 

His newe love, and his subtiUte, 

So openly, that ther schal nothing hyde. 

Wherfor ageins this lusty somer tyde 

This mirour and this ryng, that ye may see. 

He hath send to my lady Oanacee, 

Your exceUente doughter that is heere. 

" The vertu of this ryng, if ye wol heere, ^^^ 
Is this, that who so lust it for to were 
Upon hir thomb, or in hir purs to here, 
Ther is no foul that fleeth under the heven, 
That sche ne schal understonden his Steven, 
And know his menyng openly and pleyn. 
And answer him in his langage ageyn : 
And every gras that groweth upon roote 
Sche schal eek know, to whom it wol do boote, 
Al be his woundes never so deep and wyde. 

" This naked swerd, that hangeth by my syde, iW^ 
Such vertu hath, that what man that it smyte, 
Thurghout his armur it wol kerve and byte. 
Were it as thikke as a braunched ook : 
And what man is i- wounded with the strook 
Schal never be hool, til that you lust of grace 
To strok him with the plat in thilke place 
Ther he is hurt ; this is as moche to seyn, 
Ye moote with the platte swerd agein 
Stroke him in the wound, and it wol close. 

This is the verray soth withouten glose, lo^o 

It fedlleth nought, whil it is in your hold." 

And whan this knight thus had his tale told, 
He rit out of the halle, and doun he light : 
His steede, which that schon as sonne bright, 
Stant in the court as stille as eny stoon. 
This knight is to his chambre lad anoon. 
And is unarmed, and to mete i-sett. 
This presentz ben ful richely i-fett, 
This is to sayn, the swerd and the myrrour. 
And bom anon unto the highe tour, 10490 

With certein officers ordeynd therfore ; 
And unto Canace the lyng is bore 
Solempnely, ther sche syt atte table ; 
But sikerly, withouten eny fable. 
The hors of bras, that may nat be remewed, 
It stant, as it were to the ground i-glewed ; 
Ther may no man out of the place it diyve 
For noon engyn of wyndas or polyve : 
And cause why, for they can nought the craft. 
And therfor in the place thei have it laft, 10500 

Til that the knight hath taught hem the manere 
To voyden him, as ye schul after heere. 

Greet was the pres that swarmed to and fro 
To gauren on this hors that stondeth so : 
For it so high was, and so brod and long. 
So wel proporcioned to be strong. 



10408 — wyndas. The Harl. MS. reads wyndyng. 
I0505^high. The Harl. MS. reads wyd. 

Right as it were ^sl steed of Lumbardye : 
Therto so horsly, and so quyk of ye, 
As it a gentil Poyleys courser were : 
For certes, fro his tayl unto his eere i^^'^ 

Nature ne art ne couthe him nought amende 
In no degre, as al the poepel wende. 
But evermore her moste wonder was, 
How that it couthe goon, and was of bras ; 
It was of feyry, as the poeple semed. 
Diverse peple diversly they demed ; 
As many hedes, as many wittes been. 
They murmured, as doth a swarm of been. 
And made skiles after her fantasies, 
Rehersyng of the olde poetries, A0520 

And seyden it was i-like the Pagase, 
The hors that hadde wynges for to fle, 
Or elles it was the Grekissch hors Synon, 
That broughte Troye to destruccioun, 
As men may in the olde gestes rede. 
" Myn hert," quod oon, " is evermore in drede, 
I trow som men of armes ben therinne, 



10509 — a gentil Poyleys courser. *• A horse of Jpulia, which in old 
French was usually called Poille. The horses of that country were much 
esteemed. MS. Bod. James vi, 142. Richard, Archhp. of Armagh, in the 
xivth century.says in praiseof our St. Thomas, * quod nee mulus Hispaniae, 
nee dexlrarius Apulia, nee repedo yEthiopiee, nee elephantus Asin, nee 
camelns Syriee hoc asino nostro Angliae aptior sive audentior invenitur 
ad preelia.' He had before informed his audience, that TliomaSt Anglice, 
idem est quod Thorn Asiniu. There is a patent in Rymer, 2 £. II, 
De Dextrariis in Lumbardia emendis" — Tyrwhiit. 

10521 — the Pagase. — i.e. Pegasus. In the margin of the Harl. MS. it 
is explained in Latin, i. equus pegaseus. 

10523— iSynon. Sinon, according to Grecian story, was the maker of 
the wooden horse by means of which Troy was finally taken. 

That schapen hem this cite for to wynne : 
It were good that such thing were knowe." 
Another rowned to his felaw lowe, ^^^ 

And sayde : " It lyth, for it is rather lik 
An apparence maad by som magik, 
As jogelonrs pleyen at this festes grete." 
Of sondry thoughtes thus they jangle and trete. 
As lewed peple demeth comunly 
Of thinges that ben maad more subtily, 
Than they can in her lewednes comprehende. 
They deem en gladly to the badder ende. 
And som of hem wondred on the mirrour. 
That bom was up into the maister tour, ^^^^ 

How men might in it suche thinges se. 
Another answerd, and sayd, it might wel be 
Naturelly by composiciouns 
Of angels, and of heigh reflexiouns ; 
And sayde that in Rome was such oon. 
They speeke of Alhazen and Vitilyon, 
*And Aristotle, that writen in her lyves 
Of queynte myrrours and prospectyves. 
As knowen they that han her bokes herd. 
And other folk have wondred on the swerd, 10^50 
That wolde passe thorughout every thing : 



10544 — heigh. Other MSS., with Tyrwhitt, read tlyhe or sleight tHy. 

10545 — in Rome. The erection of (his mirror was one of the feats of 
the legendary Virgil, and will be fbund described in the early English 
poem of the Seven Sages. 

"[ObA:^— Alhazen and Vitilyon. The Harl. MS. reads Alceyt for 
Alhazefiy and the Lansd. MS. Alocen. ** Alhazeni et Viiellonis OjHica are 
extant, printed at Basil, 1572. The first is supposed by his Editor to 
have lived about a.d. 1100, asd the second in a.d. 1270.*'— TyrwhilU 

And fel in speche of Telophus the kyng. 

And of Achilles for his quejnte spere, 

For he couthe with it bothe hole and dere, 

Eight in such Yfiae as men may with the swerd, 

Of which right now ye have your selven herd. 

They speeken of sondiy hardyng of metal, 

And speken of medicines therwithal, 

And how and whan it schulde harded be. 

Which is unknowe algat unto me. 10560 

Tho speeken they of Ganacees ryng^ 

And seyden alle, that such a wonder thing 

Of craft of rynges herd they never noon, 

Sauf that he Moyses and kyng Salamon 

Hadden a name of connyng in such art. 

Thus seyen the peple, and drawen hem apart 

But natheles som seiden that it was 

Wonder thing to make of feme aisschen glas. 

And yit is glas nought like aisschen of feme, 

But for they han i-knowen it so feme : 10^70 

Therfor cesseth her janglyng and her wonder. 

10552 — Telophux. Telephus, king of Mysia, in attempting to hinder 
the Greeks from marching through his country against Troy, was wounded 
by Achilles, and was informed by the oracle that his wonnd could only 
be cured by being touched by the spear which had made it. Whence 
Propertius says, — 

Mysus et Hsemonii juvenis qui cuspide vulnus 
Senserat, hoc ipsa cuspide sensit opem. 

And Ovid, — 

Telephus setema consmnptus tabe perisset, 
Si non quee nocuit dextra tulisset opem. 
10564 — Moyses and kyng Salamon. These personages, espeeially the 
latter, had a high reputation (derived apparently from the Arabs) in the 
Middle Ages for llieir skill in magic. 

10566 — and drawen hem apart. The Harl. MS. reads, the peple on 
every part. 

As sore wondred som of cause of thonder, 
On ebbe and flood, on gossomer, and on myst, 
And on alle tMng, til that the cause is wist. 
Thus janglen they, and demen and devyse, 
Til that the kyng gan fro his bord arise. 

Phebus hath left the angel merydyonal, 
And yit ascendyng was a best roial, 
The gentil Lyoun, with his Aldryan, 
Whan that this gentil kyng, this Cambynskan, losso 
Eos fro his bord, ther as he sat ful bye : 
Bifom him goth ful lowde menstralcye, 
Til he cam to his ehambre of parementz, 
Ther as ther were divers instrumentz, 
That is y-like an heven for to heere. 

Now dauncen lusty Venus children deere : 
For in the flssch her lady sat ful heyghe. 
And loketh on hem with a frendly eyghe. 
This noble kyng is set upon his trone ; 
This straunge knight is fet to him ful sone, 10590 
And in the daunce he gan with Canace. 



10577— left. The Harl. MS. reads lott. This MS. has in several 
instances lott for Ufl, and vice vena. 

10679 — Aldryan, The Harl. MS. reads Adryan. 

10588— ehamhre ofparemtrUz. ** Chamhre de pavement, is translated by 
Co^rave, the preseucechamber; and Lit de pavement a bed of state. 
Pavements originallj signified all sorts of ornamental furniture, or clothes, 
from paver t Fb. to adorn. See rer. 2503 and Leg. of 6. W. Dido, ver. 181 . 

To dauncing chambres ful of parementes, 
Of riche beddes and of pavementies, 
This Eneas is ledde after the mete. 

The Italians have the same expression. 1st d. Cone. Trident. 1. iii. II 
Pontefice — ritomato alia cofn^ra de'pavmenti co' Cardinali — ." — Tyrwhitt. 
10587. — in thefissch. — \.e. in the zodiacal sign piscee. See before, the 
note on 1. 6284. 

Her is the revel and the jolyte, 

That is not able a dul man to devyse : 

He most have knowe love and his servise, 

And ben a festly man, as freisch as May, 

That schulde you devyse such array. 

Who couthe telle you the forme of daunce 

So uncouth, and so freische countinaunce, 

Such subtil lokyng of dissimilynges, 

For drede of jalous folk apparceyvynges ? 10*00 

No man but Launcolet, and he is deed. 

Therfore I passe over al this lustyheed, 

I say no more, but in this jolynesse 

I lete hem, til men to soper hem dresse. 

The styward byt the spices for to bye 

And eek the wyn, in al this melodye ; 

Thes usschers and thes squyers ben agon, 

The spices and the wyn is come anoon : 

They eet and drank, and whan this had an ende. 

Unto the temple, as resoun was, they wende : loeio 

The servise doon, they soupen al by day. 

What needeth you to rehersen her array ? 

Ech man wot wel, that a kynges feste 

Hath plente, to the lest and to the meste, 

And deyntees mo than ben in my knowyng. 

At after souper goth this noble kyng 

To see this hors of bras, with al his route 

Of lordes and of ladyes him aboute. 

Swich wondryng was ther on this hors of bras. 

That seth this grete siege of Troye was, 

Ther as men wondrid on an hors also, ^0620 

Ne was ther such a wondiyng as was tho. 

But fynally the kyng asked the knight 

The vertu of this courser, and the might, 

And prayd him tellen of his govemaunoe. 

The hors anoon gan for to trippe and daunce, 

Whan that the knight leyd hand upon his rayne, 

And sayde, " Sir, ther is nomore to sayne. 

But whan you lust to ryde any where, 

Ye moote trille a pyn, stant in his ere, ^^^^ 

Which I schal telle you betwen us two. 

Ye moste nempne him to what place also, 

Or what countre you luste for to ryde. 

And whan ye come ther you lust abyde. 

Bid him descende, and trille another pynne, 

(For therin lith theffet of al the gynne) 

And he wol doun descend and do your wille. 

And in that place he wol abyde stille : 

Though al the world had the contrary swore. 

He schal nat thennes be i-throwe ne bore. ^^^^ 

Or if you lust to bid him thennes goon, 

Trille this pyn, and he wol vanyssh anoon 

Out of the sight of every maner wight, 

And come agein, be it by day or night, 

Whan that you lust to clepen him agayn 

In such a gyse, as I schal yow sayn 

Betwixe you and me, and therfor soone, 

Byd whan you lust, ther nys nomor to doone." 

Enformed whan the kyng was of the knight, 

And had conceyved in his wit aright loeso 

The maner and the forme of al this thing, 

Ful glad and blith, this noble doughty kyng 
Repeyiyng to his revel, as bifom, 
The bridel is unto the tour i-bom, 
And kept among his jewels leef and deere : 
The hors vanyscht, I not in what manere, 
Out of her sight, ye get nomore of me : 
But thus I lete him in his jolite 
This Cambinskan his lordes festeyng. 
Til wel neigh the day bigan to spryng. 

IneipU secunda pars. 
The norice of digestioun, the sleep, i^eoo 

Gan to him wynk, and bad of him take keep, 
That moche mete and labour wol have his rest : 
And with a galpyng mouth hem alle he keste. 
And sayd, that it was tyme to lye doun. 
For blood was in his dominacioun : 
" Cherischeth blood, natures frend," quod he. 
They thankyn him galpyng, by two and thre ; 
And every wight gan drawe him to his rest. 
As sleep hem bad, they took it for the best. 10670 
Here dremes schul not now be told for me; 



10663 — moc?ie mete. — This reading is taken from the Lands. MS. 
The Harl. MS. has tJuU mirthe ati({ Zafrour, the word mert^ being perhaps 
a misreading for mete. Tyrwhitt reads mochel drinke, and observes,—- 
" So MSS. C. 1. HA. In MS. A. it is, Thai mirthe and labour. In Ask. 
1. 2. Thog after moche labour. In several other MSS. and Editt C. 1. 3, 
That moche mete and labour. We must search farther, I apprehend, for 
the true meaning." 

10666— blood. According to the old physicians, blood was in domi- 
nation during the latter part of the night and the earlier part of the day. 
Tyrwhitt quotes from the lib. Galeno adscr. de niUura, etc., torn, t, p. 
327, Sanguis dominatur horis septem ab hora noctis nona ad horam diei 
terdam. 

Fill were here heedes of fumosite, 

That causeth drem, of which ther is no charge. 

They sleepen til it was prime large, 

The moste part, but it were Canace ; 

Sche was fid mesurable, as wommen be. 

For of hir fader had sche take hir leve 

To go to reste, soon after it was eve ; 

Hir luste not appalled for to be, 

Ne on the morwe unfestly for to se ; 1<X^ 

And kept hir firste sleep, and then awook. 

For such a joye sche in hir herte took, 

Bothe of hir queynte ryng, and hir myrrour, 

That twenty tyme chaunged hire colour ; 

And in hire sleep, right for the impressioun 

Of hir myrrour, sche had a visioun. 

Wherfor, or that the sonne up gan glyde, 

Sche cleped upon hir maistresse beside, 

And sayde, that hire luste for to ryse. 

These olde wommen, that ben gladly wyse, ^^^ 

As is here maystresse, answered her anoon. 

And sayd, " Madame, whider wold ye goon 

Thus erly ? for folk ben alle in reste." 

** I wil," quod sche, " aryse, for me leste 
No lenger for to slope, and walke aboute." 
Hir maistres clepeth wommen a gret route. 
And up they risen, a ten other a twelve. 
Up ryseth fresshe Canace hir solve, 
As rody and bright, as is the yonge sonne 
That in the ram is ten degrees i-ronne i 10700 

10700 — ten. This is the reading of the Harl. and Lansd. MSS. 
Tyrwhitt reads, foure degrees. L 

No heiher was he, whan sche redy was ; 

And forth sche walked esily a pas, 

Arayed after the lusty sesoun soote 

Lightly for to play, and walke on foote. 

Nought but with fyve or six of hir meyne ; 

And in a trench fer in the park goth sche. 

The vapour, which that of the erthe glod, 

Maketh the sonne seme rody and brod : 

But natheles, it was so fair a sight. 

That it made alle here hertes for to light, ^o^io 

What for the sesoun, what for the momyng 

And for the foules that sche herde syng. 

For right anoon sche wiste what they ment 

Right by here song, and knew al heiie entent 

The knotte, why that every tale is told. 
If that it be taryed tQ lust be cold 
Of hem that hau it after herkned yore. 
The savour passeth ever longer the more, 
For fulsomnes of the prolixite : 
And by this same resoun thinketh me l<>720 

I schulde to the knotte condescende. 
And make of hir walkynge sone an ende. 

Amyddes a tree for-druye, as whit as chalk. 
As Canace was pleyyng in hir vralk. 
There sat a faukoun over hir heed ful hye. 
That with a pitous vois bigan to crye, 
That al the woode resowned of hire cry. 
And beten hadde sche hir self so pitously 
With bothe hir wynges, to the reede blood 
Ean endelong the tree, ther as sche stood. ^0780 

And ever in oon sche cried and sche schryght, 

And mth hir bek hir selve so sche pight, 

That ther njs tigre non ne cruel beste, 

That dwelleth eyther in wood, or in foreste, 

That nold han wept, if that he wepen cowde. 

For sorw of hir, sche schright alwey so lowde. 

For ther nas never yit no man on lyve. 

If that he coathe a faukoun wel discrive, 

That herd of such another of Mmesse 

As wel of plumage, as of gentiUesse 1^740 

Of schap, of al that might i-rekened be. 

A fsuikoun peregryn than semed sche, 

Of fremde lend ; and ever as sche stood, 

Sche swowned now. and now for lak of blood, 

Til wel neigh is sche fallen fro the tre. 

This fEiire kynges doughter, Canace, 

That on hir fynger bar the queynte ryng, 

Thurgh which sche understood wel every thing 

That eny foul may in his lydne sayn. 

And couthe answer him in his lydne agayn, 10760 

Hath understonde what this faukoun seyde. 

And wel neigh almost for the rewthe sche deyde : 

And to the tree sche goth ful hastily. 

And on this fEiukoun loketh pitously, 



10743 — a faukoun peregryn. " This species of falcon is thus described 
in the Tresor de Brunei Latin, P. 1, Ch. Des Faucons. MS. Reg. 19, C. x. 
* La seconde lignie mt faucons, qae horn apele pelerins, par ce que nus 
ne trove son ni. ains est pris autresi come enpelerinage. et est malt legiers 
a norrir, et mult cortois, et yaillans, et de bone maniere.' Chaucer adds, 
that this Falcon was of fremde, or fremed, lond ; from a foreign country." 
— Tyrwhiit. 

l2 

And held hir lappe abrod, for wel sche wist 

The £a.ukoun moste falle fro the twist, 

Whan that she swowned next, for lak of blood. 

A long while to wayten hir sche stood, 

Til atte last sche spak in this manere 

Unto the hauk, as ye schul after heere. loieo 

" What is the cause, if it be for to telle, 

That ye ben in that furyalle peyne of belle ? " 

Quod Canace unto this hauk above ; 
** Is this for sorwe of deth, or elles love ? 

For as I trowe, this ben causes tuo. 

That causen most a gentQ herte wo. 

Of other harm it needeth nought to speke, 

For ye your self upon your self awreke ; 

Which preveth wel, that either ire or drede 

Mote ben enchesoun of your cruel dede, l<yno 

Sith that I see noon other wight you chace. 

For love of God, so doth your solve grace : 

Or what may ben your helpe ? for west ner est 

Ne saugh I never er now no bryd ne beste. 

That ferde with him self so pitously. 

Ye sle me with your sorwe so verrily, 

I have of you so gret compassioun. 

For Goddes love, come fro the tree adoun ; 

And as I am a kynges doughter trewe, 

If that I verrayly the cause knewe 10780 

Of your disese, if it lay in my might, 

I wold amenden it, or that it wer night, 

10782 — Or thai it were night. The Harl MS. reads, ift?iat Itnighi; 
which appears to be too nearly a repetition of the conclusion of the pre- 
ceding line. 

Als wisly help me grete God of kynde. 
And herbes schal I right y-nowe fynde, 
To helen with your hurtes hastyly." 
Tho schright this fkukoun more pitously 
Than ever sche did, and fil to ground anoon, 
And lay aswowne, deed as eny stoon, 
Til Canace hath in hir lap y-take, 
Unto that tyme sche gan of swowne slake ; ^^'^^^ 

And after that sche gan of swown abreyde, 
Eight in hir haukes lydne thus sche sayde. 
" That pite renneth sone in gentil hert 
(Felyng his similitude in peynes smerte) 
Is proved alday, as men may see, 
As wel by werk as by auctorite ; 
For gentil herte kepeth gentiUesse. 
I see wel, that ye have on my distresse 
Compassioun, my faire Canace, 
Of verray wommanly benignite. 
That nature in your principles hath set. ioso^ 

But for noon hope for to fare the bet. 
But for to obeye unto your herte fre, 
And for to make othere war by me, 
As by the whelp chastised is the lyoun ; 
And for that cause and that conclusioun, 
Whiles that I have a leyser and a space, 
Myn harm I wil confessen er I pace." 
And whil sche ever of hir sorwe tolde. 
That other wept, as sche to water wolde, 
Til that the faucoun bad hir to be stille, ^osio 

And with a sighhe thus sche sayd hir tille. 

" Ther I was bred, (alias that ilke day !) 
And fostred in a roch of marble gray 
So tendrely, that nothing eyled me, 
I ne wiste not what was adversite, 
Til I couthe flee fid heigh under the sky. 
Tho dwelled a tercelet me feste by, 
That semed welle of alle gentillesse ; 
Al were he ful of tresoun and Msnesse, 
It was i-wrapped under humble cheere, l(iSi20 

And under heewe of trouthe in such manere. 
Under plesaunce, and under besy peyne. 
That no wight wende that he couthe feyne, 
So deep in greyn he deyed his colours. 
Eight as a serpent hut him under floures 
Til he may see his tyme for to byte ; 
Eight so this god of loves ypocrite 
Doth so his sermonys and his observaunce, 
Under subtil colour and aqueyntaunce, 
That sowneth unto gentilesse of love. i^sso 

As in a tombe is al the £aire above, 
And under is the corps, whiche that ye wot ; 
Such was this ipocrite, bothe cold and hot, 
And in this wise he served his entent, 
That, sauf the feend, noon wiste what he ment : 

Til he so long had weped and compleyned, 

— - — ■ . — « 

10827— grod of loves ypocryte. This is Tyrwhitt's reading. The Harl. 
MS. has, this god of love, this ypocry Uy which appears not to give so good 
a meaning. The Lansd. MS. reads, this god of love ipocrite. 

10828— In the Lansd. MS., with which Tyrwhitt agrees, these two 
lines stand thus, — 

Dothe so his ceremoniis'and obeiceances. 
And k^ed in semblant al his observances. 

And many a jeer his service to me feyned, 

Til that myn hert, to pitous and to nybe, 

Al innocent of his crouned malice, 

For-fered of his deth, as thoughte me, i<>^0 

Upon his othes and his sewerte, 

Graunted him love, on this condidoun, 

That evermo myn honour and my renoun 

Were saved, both pryyy and apert; 

That is to sayn, that, after his desert, 

I gaf him al myn hert and al my thought, 

(God woot, and he, that other weye nought) 

And took his hert in chaunge of myn for ay. 

But soth is sayd, go sithens many a day, 

A trew wight and a theef thenketh nought oon. 10850 

And when he saugh the thyng so fer i-goon. 

That I had graunted him fully my love, 

In such a wyse as I have sayd above, 

And geven him my trewe hert as fre 

As he swor that he gaf his herte to me. 

Anon this tigre, ful of doublenesse, 

Fil on his knees vdth so gret devoutenesse, 

With so high reverence, as by his chore, 

So lyk a gentil lover of manere, 

So ravysched, as it semede, for joye, lO^eo 

That never Jason, ne Parys of Troye, 

Jason ? certes, ne noon other man, 

Sith Lameth was, that altherfirst bygan 

To loven two, as writen folk bifom, 

Ne never sith the firste man was bom, 

Ne couthe man by twenty thousand part 

Contrefete the sophemes of his art ; 

Ne were worthy to unbokel his galoche, 

Ther doublenes of feynyng schold approche, 

Ne so couthe thankyn a wight, as he did me. 1<>870 

His maner was an heven for to see 

To eny womman, were sche never so wys ; 

So peynteth he and kembeth poynt devys. 

As wel his wordes, as his continaimce. 

And I so loved him for his obeisaunce, 

And for the trouthe I dei^ed in his herte, 

That if so were that eny thing him smerte, 

Al were it never so litel, and I it wist, 

Me thought I felte deth at myn hert twist. 

And schortly, so ferforth this thing is went, IO88O 

That my wil was his willes instrmnent ; 

This is to say, my wille obeied his wille 

In alle thing, as fer as resoim fille, 

Kepyng the bomides of my worschip ever : 

Ne never had I thing so leef, ne lever. 

As him, God woot, ne never schal nomo. 

This laste longer than a yeer or two. 

That I supposed of him nought but good. 

But fynally, atte laste thus it stood, 

That fortune wolde that he moste twynne lo^oo 

Out of the place which that I was inne. 

Wher me was wo, it is no questioun ; 

I can nat make of it descripcioun. 

For thing dar I telle boldely, 

I know what is the peyne of deth, therby, 

Which harm I felt, for he ne mighte byleve. 

So on a day of me he took his leve, 

So sorwful eek, that I went verrayly. 

That he had feled als moche harm as I, i^>®^ 

Whan that I herd him speke, and saugh his hewe. 

But natheles, I thought he was so trewe, 

And eek that he schulde repeire ageyn 

Withinne a litel while, soth to seyn, 

And resoun wold eek that he moste go 

For his honour, as oft happeth so. 

Than I made vertu of n^cessite. 

And took it wel, sethens it moste he. 

As I hest might, I had fro him my sorwe, 

And took him hy the hand, seint Johan to horwe, ^^^^^ 

And sayde thus : * Lo, I am youres al, 

Beth such as I have he to you and schal.' 

What he answerd, it needeth nat to reherse ; 

Who can say het than he, who can do werse ? 

Whan he hath al wel sayd, than hath he doon. 

Therfor hihoveth him a ful long spoon, 

That schal ete with a feend ; thus herd I say. 

So atte last he moste forth his way. 

And forth he fleeth, til he cam ther him leste. 



10906^a« o/t happeth to. In the Harl. MS. these words have been 
omitted bj a blunder of the scribe. The lacune is supplied firom the 
Lansd. MS. 

1091 6— -a fid Umg tpoon. This singular proverb appears to be of con- 
siderable antiquity. It occurs more frequently in the sixteenth century ; 
among a few proverbs of this date printed in the Reliq Antiq. vol. i, p. 
208, one is, " He hath need of a long spoone that eateth with the devill." 
So in Shakespeare, Com. of Errors, iv, 3, " Marry, he must have a long 
spoon, that must eat with the devil ;" and. Tempest, ii, 2, Stephano says, 
" Mercy ! mercy ! this is a devil, and no monster : I will leave him ; I have 
no long spoon." 

Whan it cam him to purpos for to reste, 

I trow he hadde thilke text in mynde, 10920 

That alle thing repeyryng to his kjnde 

Gladeth himself; thus sejn men, as I gesse : 

Men loven of kynde newefangilnesse, 

As briddes doon, that men in cage feede. 

For theigh thou night and day take of hem heede. 

And straw her cage hire and soft as silk, 

And gave hem sugre, hony, breed, and mylk. 

Yet right anoon as that his dore is uppe, 

He with his feet wil spome doun his cuppe, 10930 

And to the wode he wil, and wormes ete ; 

So newefangel be thei of her mete, 

And loven non leveres of propre kinde ; 

No gentiles of blood ne may hem binde. 

So ferde this tercelet, alas the day ! 

Though he were gentil bom, and fresh, and gay, 

And goodly for to see, and humble, and free, 

He saw upon a time a kite fle, 

And sodeynly he loved this kite soo, 

That al his love is clone fro me goo : 10940 

And hath his trouthe falsed in this wise. 

Thus hathe the kite my love in hir servise. 

And I am lome withoute remedy." 



I09fl0— thilke text " Boethius. 1. iii, met. 2, 

Kepetunt proprios queeque recursus, 
Redituque suo singula gaudent. 

10930 — A leaf or two have uufortunately been lost from the Harleian 
MS. after this line, and I am obliged to take the remtunder of the tale firom 
Tjrwhitt, collated with the Laiisd. MS. 

10933 — non leveres — no rations. Tyrwhitt has, loTcn novelieet. 

And with tliat worde this faukon gan to ciy. 

And swowneth eft in Canacees barme. 

Gret was the sorwe for that haukes harmey 

That Canaoe and alle hire wommen made ; 

They nysten howe they myght the faukon glade. 

But Canace horn bereth hir in hir lappe. 

And softely in piastres gan hir wrappe, 101>6<> 

Ther as sche with hir bek hadde hurt hir selve. 

Now can nought Canace hot herbes delTO 

Out of the grounde, and maken salves newe 

Of herbes precious and fyne of hewe, 

To helen with this hauk ; fro day to night 

Sche doth hir besines, and al hir might. 

And by hir beddes heed sche made a mewe, 

And covered it with veluettes blewe, 

In signe of trewthe that is in womman scene ; 

And al withoute the mewe is peynted greene, JO^oo 

In whiche were peynted alle this false foules» 

As ben this tideves, tercelettes, and owles ; 

And pies, on hem for to crye and chide, 

Eight for despite were peynted hem byside. 

Thus lete I Canace hir hauk kepyng. 
I wil nomore nowe speken of hir rynge. 
Til it come eft to purpos for to seyn. 
How that this faukon gat hir love ageyn 
Repentaunt, as the story telleth us, 

10958— hlewe. Blae was the colour of truth. 

10963,4 — I have followed Tjrwhitt in transposing these two lines> 
which stand is the Lansd. and other MSS., — 

Right for despite were peynted hem bjtide» 
And pies, on hem for to crye and chide. 

By mediacioun of Camballus ^<^70 

The kinges sone, of which that I yow tolde ; 

But hennesforth I wil my proces holde 

To speken of aventures, and of hatailes, 

That yit was never herd so grete mervailea. 

First wil I telle yow of Cambynskan, 

That in his time many a cite wan : 

And after wil I speke of Algarsif, 

How that he wan Theodora to his wif. 

For whom f ul ofte in grete peril he was, 

Ne had he ben holpen by the hors of bras. 1^980 

And after wil I speke of Camballo, 

That fought in listes with the bretheren tuo 



10977,8 " are also transposed. According to the common arrange- 
ment, old Cambuscan is to win Theodora to his wift and we are not told 
what is to be the object of AlgarsiTs adyentures." — Tyrwhitt. 

10981— V Camballo. " MS. A. reads Caballo. But that is not my 
only reason for suspecting a mistake in this name. It seems clear from 
the context, that the person here intended is not a brother ^ but a lover, 
of Canace, 

Who foi^ht in listes with the brethren two 
For Canace, or that he might hire winne. 
The brethren two are, obvioasly, the two brethren of Canace, who hare 
been mentioned abore, Algarsif and Camballo. In MS. Ask. 1, 2, it is, 
hir brethren two ; which would put the matter out of all doubt Camballo 
could not fight with himself. Again, if this Camballo be supposed to be 
the brother of Canace, and to fight in defence of her with some two 
brethren, who might be suitors to her, according to Spencers fiction, he 
could not properly be said to winne his sister, when he only prevented 
others firom winning her. The outline therefore of the unfiniiBhed part 
of this tale, according to my idea, is nearly this ; the conclusion of the 
story of the Fawion^ 

" By mediation of CambaUus,'* 
with the help of the ring ; the conquests of Camhushan ; the winning of 
Theodora by Algarsif, with the assistance of the horse of brass ; and the 
marriage of Canace to some knight, who was first obliged to fight for her 
with her two brethren ; a method of courtship very consonant to the 
spirit of ancient chivalry."— Tyrw^i//. 



THE FRANKELEYNES PROLOGE. 3 57 

For Canace, er that he might hir wynne, 
And ther I left I wol ageyn begmne. 

THE FRANKELEYNES PROLOGE. 

" In faith, Squier, thou hast the wel y-quit 
And gentilly, I preise wel thy wit," 
Quod the Frankeleyn, "considering thin youthe, 
So felingly thou spekest, sire, I aloue the 
As to my dome, ther is non that is here, 
Of eloquence that schal be thy pere, 10990 

If that thou live ; God geve thee goode chance, 
And in vertue send the continaunce. 
For of thy speking I have gret deinte. 
I have a sone, and by the Trinite 
It were me lever than twenty pound worth lond. 
Though it right now were fallen in my bond. 
He were a man of swiche discretion. 
As that ye ben : fie on possession. 
But if a man be vertuous withal. 



10984 — In the Lands. MS., in which the Sqajeres Tale is followed 
by the tale of the Wjf of Bathe, the following lines are added as a sort 
of conclusion to the former : — 

Bot I wil here now maake a knotte 
To the time it come next to my lotte ; 
For here be felawes behinde an hepe treulye, 
That wolde talke fol besilje, 
And have her sporte as wele as I, 
And the dale passeth fast certanlv. 
Therefore, oste, taketh nowe goode heede. 
Who schalle next telle, and late him speede. 

10985 — All from this line to 1. 11020 is omitted in the Lansdowne and 
other MSS., and I have given it chiefly from Tyrwhitt. 

I have my sone snibbed, and yet shal, i^ooo 

For he to vertue listeth not to entend, 

But for to play at dis, and to dispend, 

And lese all that he hath, is his usage ; 

And he had lever talken with a page, 

Than to commune with any gentil wight, 

Ther he might leren gentillesse aright.** 

" Straw for your gentillesse !*' quod our hoste. 
** What ? Frankeleyn, parde, sire, wel thou west, 

That eche of you mote tellen at the lest 

A tale or two, or broken his behest.** nolo 

" That know I wel, sire,** quod the Frankeleyn, 
** I pray you haveth me not in disdein, 

Though I to this man speke a word or two.** 
" Tell on thy tale, withouten wordes mo.*' 
" Gladly, sire hoste,** quod he, " I wol obeye 

Unto your wille ; now herkeneth what I seye ; 

I wol you not contrarien in no wise. 

As fer as that my wittes may suffice. 

I pray to God that it may plesen you. 

That wot I wel that it is good y-now. H020 

" This olde gentil Bretons in here dales 

Of divers aventures maden laies, 

Kimyden in her firste Breton tonge ; 

Whiche laies with here instrumentes thei songe. 

Other elles redden hem for her plesance. 



llO^l— gentil Bretons. The Breton « laies" here alluded to were very 
fiunous in the Middle Ages ; but they involye a question in literarj 
history of considerable difficulty, into which we cannot enter on the 
present occasion. 

And one of hem have I in remembrance, 

Which I schal seie with goode wil as I can. 

But, sires, because I am a burel man. 

At my beginnyng first I you beseche 

Haveth me excused of my rude speche. l>^^ 

I lemed never rethorik certeine ; 

Thinge that I speke, it most be bare and pleine, 

I slept never on the mount of Pamaso, 

Ne lemed Marcus, Tullius, ne Cithero. 

Colours ne know I non, withouten drede, 

But suche colours as growen in the mede, 

Or elles suche as men deye with or peinte ; 

Colours of rethorik ben to me queynte ; 

My spirit feleth nought of suche matiere. 

But if you luste my tale schal ye here.'* 11040 

THE FRANKELETNES TALE. 

In Armorik, that clepid is Bretaigne, 
Ther was a knyght, that loved and dede his peyne 
To serven a lady in his beste wise ; 
And many a labour, many a grete emprise 
He for his lady wrouht, or sche were wonne : 



11034 — Marcus, TuUitUj ne Cithero. This is the reading of the 
Laosdowne MS., and I am inclined to think it may be the right one, 
Chaucer's intention being to exhibit the Frankeleyne's ignorance of 
classical literature. 

The Frankeleynet Tale. The lay, from which Chaucer informs us 
that he took this tale, appears to be entirely lost; but Bocaccio, who 
made up his Decameron from the popular fabliaux and tales of the time, 
has preserved a version of this story in that work. Day. x, num. 5, as 
well as in the fifth book of his Philocopo, 

For sche was on the fairest under sonne, 

And eke therto com of so hihe kinrede, 

That wele unnethes dorst this knyht for drede 

Tel hir his woo, his peine, and his distresse. 

But at the last, sche for his worthinesse, li<MK) 

And namely for his meke obeissance, 

Hath suche a pite caught of his penance, 

That prively sche fel of his accorde 

To take him for hir husbonde and hir lorde, 

(Of suche lordschip as men han over hire wyves); 

And, for to lede the more in blisse her lyves. 

Of his fre wil he swore hire as a knyht. 

That never in his wil be day ne nyht 

Ne scholde he upon him take no maistrie 

Ageines hir wiUe, ne kythe hire jelousye, iioeo 

But hire obeie, and folowe hire wille in al. 

As any lover to his lady schal : 

Save that the name of sovereignete 

That nolde he have for schame of his degre. 

Sche thonketh him, and with ful grete humblesse 

Sche seide ; " Sir, seththe ye of youre gentillesse 

Ye prefer me to have als large a reyne, 

Ne wold nevere God betwix us tweyne. 

As in my gulte, were eyther werre or strif : 

Sir, I wil be youre humble trewe wif; *1070 

Have here my trouthe, til that myn herte bruste." 

Thus ben they bothe in quiete and in ruste. 

For thinge, sires, saufly dar I seie. 

That frendes everyche other motte obeie. 

If thei wil longe holde compaigne. 

Love wil nouht buen constreyned by maistre. 

Whan maistre commeth, the god of love anon 

Beteth his winges, and fere wel, he is gon. 

Love is a thinge, as any spirit, fre. 

Wommen of kinde desiren liberte, li<^ 

And nouht to be constreined as a thral ; 

And so doth men, if I the sothe saie schal. 

Loke who that is most pacient in love. 

He is at his avantage al above. 

Paciens is an hihe vertue certein. 

For it venquisheth, as this clerkes sein, 

Thinges that rigour never sholde atteine. 

For every worde men may nouht chide ne pleine. 

Lemeth to suffer, or elles, so most I gon, 

Ye schul it leme whether ye wol or non. ^1090 

For in this world certein no wight ther is, 

That he ne doth or seyth som time amis. 

Ire, or sikenesse, or constellacioun, 

Wyn, wo, or chaunginge of complexioun, 

Gauseth ful oft to don amys or speken. 

On every wronge men maye nouht be wreken ; 

After the time most be temperance 

To every wight that can of governance. 

And therfor hath this worthy wise knight 

To liven in ese sufi&ance hir behight ; n*^ 

And sche to him ful wisely gan to swere. 

That nevere schold ther be defeute in hire. 

Here may men seen an humble wise accorde : 

Thus hath sche take hire servant and hir lorde, 

Servant in love, and lorde in manage. 

M 

Than was he hothe in lordeschipe and servage ? 

Servage ? nay, hut in lordeschip al ahove, 

Sethen he hath hothe his lady and his love : 

His lady certes, and his wif also. 

The which that law of love accordeth to. mi® 

And whan he was in this prosperite. 

Home with his wif he goth to his centre, 

Nouht fer fro Penmarke, ther his dwellinge was, 

Wher as he leveth in hlisse and in solas. 

Who couthe telle, hut he had wedded he, 
The joye, the ese, and the prosperite, 
That is hetwix an houshond and his wif ? 
A yere and more lasteth this hlisful lif. 
Til that this knight, of which I spak of thus. 
That of Cairrud was cleped Arviragus, m^o 

Schope him to gon and dwelle a yere or tweyne 
In Engelond, that cleped eke was Bretayne, 
To soke in ormes worschipe and honour, 
(For al his lust he set in suche lahour) ; 
And dwelleth there tuo yere ; the boke seith thus. 

Now wil I stint of this Arviragus, 
And speken I wil of Dorigen his wif. 
That loveth hire husbond as hire hertes lif. 
For his absence wepeth sche and siketh. 
As don this noble wives whan hem liketh ; m*^ 

Sche mometh, waketh, waileth, festeth, pleyneth ; 



11113 — Penmarke. Penmark is on tbe western coat of Britany, 
between Brest and L'Orient. 

1 1 120 — Cairrud. So Tyrwhitt gives the name, but he does not inform 
us where the place is situated. In the Lansd. MS. it is called Kynred. 

Desire of his presence hir so distreineth, 

That al this wide world sche set at nouht. 

Hire frendes, which that knewe hir hevy thouht, 

Comforten hire in al that ever thei may ; 

Thei prechen hire, thei tellen hire nyht and day, 

That causeles sche sleth hir self, alas ! 

And every comfort possible in this cas 

They don to hire, with al here businesse. 

And al to make hire leve hire hevynesse. m^o 

By prpces, as ye knowen everychone. 

Men mowe so longe graven in a stone, 

Til som figure therinne emprinted be : 

So longe have thei comforted hire, that sche 

Receyved hath, by hope and by resoun. 

The emprintinge of hire consolacioun, 

Thorugh which hire grete sorwe gan assuage ; 

Sche may not alway duren in suche rage. 

And eke Arviragus, in al this care. 

Hath sent his lettres home of his welfare, m^o 

And that he wolde come hastily ageyn, 

Or elles had this sorwe hire herte sleyn. 

Hire frendes sauh hire sorwe gan to slake. 

And preiden hire on knees, for Goddes sake. 

To come and romen in here companye. 

Away to driven hire derke fantasie : 

And finally sche graunted that request. 

For wel sche sauh that it was for the best. 

Now stode hir castel faste by the see. 
And often with hire frendes walked sche, Jnoo 

Hir to disporten on the bank an hihe, 

m1^ 

Wher as sche many a schip and barge sihe, 
Sailinge her cours, wher as hem liste to go. 
But yit was that a parcel of hir wo, 
For to hir selve ful oft» " alas !" seid sche, 

" Is ther no schip, of so many as I se, 
Wil bringen home my lorde ? than were myn herte 
Al warisshed of this bitter peine smerte." 

Another time wold sche sitte and thinke. 
And kast hir eye dounward fro the brinke ; ^''^ 

But whan sche sawh the grisly rokkes blake. 
For verray fere so wolde hire herte qwake. 
That on hir feet sche myhte nouht hir sustene. 
Than wolde sche sit adoun upon the grene, 
And pitously into the see biholde, 
And seyn right thus, with careful sikes colde. 

" Eteme God, that thorugh thy purveance 
Ledest this world by certein governance. 
In idel, as men sein, ye nothinge make. 
But, lord, this grisely fendely rockes blake, *^^^ 
That semen rather a foule confusioun 
Of werke, than any fedre creacioun 
Of suche a parfit wise God and stable. 
Why ban ye wrouht this werk unresonable ? 
For by this werke, southe, northe, este, ne west, 
Ther nis i fostred man, ne brid, ne best : 
It doth no good, to my wit, but anoyeth. 
See ye nouht, lord, how mankind it destroyeth ? 
An hundred thousand bodies of mankinde 
Han rokkes slein, al be they nouht in mynde ; *i**^ 
Which mankinde is so faire parte of thy werke. 



THE FBANKELEYNES TALE. 165 

Thou madest it like to thyn owen merke, 

Thau, semeth it, ye had a gret cherte 

Toward mankinde ; but how than may it be. 

That ye suche menes make it to destroyen ? 

Which menes doth no good, but ever anoyen. 

I woot wel, clerkes woln sein as hem lest 

By argumentz, that al is for the best, 

Though I ne can the causes nought y-knowe ; 

But thilke God that maad the wind to blowe, 11200 

As kepe my lord, this is my conclusioun : 

To clerkes lete I al disputisoun : 

But wolde God, that al this rokkes blake 

Were sonken into helle for his sake ! 

This rokkes slee myn herte for the fere." 

Thus wold sche say with many a pitous tore. 

Hire frendes sawe that it nas no disport, 
To romen by the see, but discomfort. 
And schope hem for to pleien somwhere elles. 
They leden hire by rivers and by welles, 11210 

And eke in other places delitables ; 
They dauncen and they pley at ches and tables. 
So on a day, right in the morwe tide, 
Unto a gardeyn that was ther beside. 
In which that they had made her ordinance 
Of vitaile, and of other purveance. 
They gon and plaie hem al the longe day : 
And this was on the sixte morwe of May, 
Which May had peinted with his softe schoures 
This gardeyn ful of leves and of floures: U2^o 

And craft of mannes bond so curiously 

Arrayed had this gardeyn trewely, 
That never was ther gardeyn of suche pris, 
But if it were the verray paradis. 
The odour of floures and the fresshe siht, 
Wold han y-maked any herte light 
That ever was bom, but if to gret sikenesse 
Or to gret sorwe held it in distresse, 
So fill it was of beaute and plesaunce. 
And after dinner gan thay to daunce ^^^^ 

And singe also, sauf Dorigen alone, 
Which made alway hire compleynt and hire mone, 
For sche ne sawh him on the daunce go, 
That was hir housbond, and hire love also : 
But natheles sche moste hir time abide. 
And with good hope lete hire sorwe slide. 
Upon this daunce, amonges othere men, 
Daunced a squier before Dorigen, 
That fresscher was and jolier of array. 
As to my dome, than is the moneth of May. ^^^io 
He singeth and daunseth passing any man, 
That is or was siththe that the world began; 
Therwith he was, if men schuld him descrive. 
On of the beste faringe men on live, 
Yonge, strong, riht virtuous, and riche, and wise. 
And wel beloved, and holden in gret prise. 
And schortly, if the soth I tellen schal, 
Unweting of this Dorigen at al. 
This lusty squier, servant to Venus, 
Which that y-cleped was Aurelius, n^so 

Had loved hire best of any creature 

Two yere and more, as was his adventure : 

Bat never dorst he tellen hire his grevance, 

Withouten cuppe he drank al his penance. 

He was dispeired, nothing dorst he seye, 

Sauf in his songes somwhat wolde he wreye 

His woo, as in a general compleyning ; 

He said, he loved, and was heloved nothing. 

Of suche matier made he many layes, 

Songes, compleyntes, roundelets, virelayes; ^^^^^ 

How that he dorste not his sorwe telle. 

But languissheth as doth a fuyr in helle ; 

And deie he must, he seid, as did Ekko 

For Narcisus, that dorst nought telle hir wo. 

In other manor than ye here me seye, 

Ne dorst he nouht to hire his wo bewreye, 

Sauf that paraventure som time at daunces, 

Ther yonge folk kepen her observaunces. 

It may wel be he loked on hir face 

In suche a wise, as man that axeth grace, ^ ^'^"^^ 

But nothing wiste sche of his entent. 

Natheles it happed, er they thennes went, 

Because that he was hire neighebour, 

And was a man of worschipe and honour, 

And had y-knowen him oft times yore, 

Thei felle in speche, and forth ay more and more 

Unto his purpos drowh Aurelius ; 

And whan he sawh his time, he seide thus. 



11264 — Narcistts. This classic personage was known popularly in 
the Middle Ages, from the circumstance of his haviug been made the 
subject of a French fabliau or metrical story. 

" Madame," quod he, " by God that this world made. 
So that I wist it might your herte glade, 1*280 

I wolde that day, that your Arviragus 
Went over see, that I Aurelius 
Had went ther I schold never come agein ; 
For wel I wot my servise is in vein. 
My guerdon nys but bresting of myn herte. 
Madame, reweth upon my peines smerte. 
For with a word ye may me sle or save. 
Here at youre feet God wold that I were grave ! 
I ne have as now no leiser more to seye : 
Have mercjy, swete, or ye wol do me deye." i^^^ 
Sche gan to loke upon Aurelius ; 

" Is this your wil," quod sche, "and say ye thus ? 
Never erst," quod sche, ** ne wist I what ye ment : 
But now, Aurelie, I know your entent; 
But thilke God, that gave me soule and lif, 
Ne schal I never ben untrewe wif 
In word ne werk, as fer as I have witte, 
I wil ben his to whom that I am knitte : 
Take this for final answer as of me." 
But after that in play thus seide sche : n^oo 

** Aurelie," quod sche, " by hihe God above, 
Yit wil I graunte you to be your love, 
(Sin I yow see so pitously compleyne), 
Loke, what day that endelong Breteigne 
Ye remewe al the rokkes, ston by ston, 
That they ne letten schip ne bote to gon, 
I say, whan ye have maad this cost so clene 
Of rokkes, that ther nys no ston y-sene. 

Than wol I love yow best of any man, 

Have here my trouthe, in al that ever I can; 

For wel I wot that that schal never betide. 

Let suche folie out of youre herte glide. 

What deynte scholde a man have in his lif , 

For to go love another mannes wif , 

That hath hir body whan that ever him liketh?" 

Aurelius fill often sore siketh ; 
" Is ther non other grace in you ?** quod he. 
" No, by that lord," quod sche, " that maked me." 

Wo was Aurelie whan that he this herde, 

And with a sorweful herte he thus answerde. n^^o 
'* Madame," quod he, " this were an impossible. 

Than moste I deie of sodeyn deth horrible." 

And with that word he turned him anon. 
Tho come hir other frendes many on, 

And in the alleyes romed up and doun, 

And nothing wist of this conclusioun. 

But sodeynly began to revel newe. 

Til that the brighte sonne had lost his hewe. 

For the orizont had reft the sonne his liht, 

(This is as much to sayn as it was nyht) ; 

And home thei gon in joye and solas ; 

Sauf only wrecche Aurelius, alas ! 

He to his hous is gon with sorweful herte. 

He saith, he may not from his deth asterte. 

Him semeth, that he felt his herte colde. 

Up to the heven his handes gan he holde, 

And on his knees bare he set him doun. 

And in his raving seid his orisoun. 



11330 

For verray wo out of his witte he hraide. 

He nyst nouht what he spak, hut thus he seide ; ^^^^ 

With pitous herte his pleynt hath he hegonne 

Unto the goddes, aud &:st unto the sonne. 

He seid, " Apollo, God and govemour 

Of every plante, herbe, tre, and flour, 

That givest after thy declinacioun 

To eche of hem his tyme and sesoun, 

As that thin herbergh chaungeth low and hihe ; 

Lord Phebus, cast thy merciable eye 

On wrecche Aurelie, which that am for-lome. 

Lo, lord, my lady hath my deth y-swome 11850 

Withouten gilt, but thy benignite 

Upon my dedly herte have some pite. 

For wel I wot, lord Phebus, if you lest. 

Ye may me helpen, sauf my lady, best. 

Now voucheth sauf, that I may you devise 

How that I may be holpe and in what wise. 

Your blisful suster, Lucina the schene, 

That of the see is chief goddes and qwene : — 

Though Neptunus have deite in the see,, 

Yit emperes aboven him is sche : iisw 

Ye knowe wel, lord, that right as hir desire 

Is to be quiked and lihted of your Are, 

For which sche folwith yow ful besily, 

Eight so the see desireth naturelly 

To folwen hir, as sche that is goddesse 

Both in the see and rivers more and lesse. 

Wherfor, lord Phebus, this is my request. 

Do this miracle, or do myn herte brest ; 

That now next at this opposicioun, 

Which in the signe schal be of the Lyoun, 11870 

As preyeth. hire so grete a flood to bringe. 

That five fathome at the lest it overspringe 

The hihest rokke in Armorik Bretaine, 

And let this flod enduren yeres twaine : 

Than certes to my lady may I say, 

Holdeth your hest, the rokkes ben away. 

Lord Phebus, this miracle doth for me, 

Prey hire sche go no fiEister cours than ye ; 

I sey this, preyeth your suster that sche go 

No faster cours than ye this yeres tuo : 1^880 

Than schal sche even be at ful alway. 

And spring-flood lasten bothe night and day. 

And but sche vouchesauf in suche manere 

To graunten me my sovereigne lady dere, 

Prey hir to sinken every rok adoun 

Into hir owen darke regioun 

Under the grounde, ther Pluto duelleth inne, 

Or nevermo schal I my lady wynne. 

Thy temple in Delphos wil I barfote soke; 

Lord Phebus, se the teres on my cheke, 11390 

And on my peyne have some compassioun." 

And with that word in sorwe he fel adoun. 

And longe time he lay forth in a traunce. 

His brother, which that knew of his penaunce. 

Up cauht him, and to bed he hath him brouht. 

Dispeired in this turment and this thouht. 

Let I this woful creature lye, 

Chese he for me whether he wol leve or deye. 



172 THE CANTERBURY TAI^ES. 

Arviragus with hele and grete honour 
(As he that was of chevalrie the flour) n^oo 

Is comen home, and other worthy men : 
0, hlisful art thou now, thou Dorigen, 
That hast thy lusty housbond in thin armes, 
The fressche knight, the worthy man of armes. 
That loveth the^ as his owen hertes lif : 
Nothing list him to be imaginatif, 
If any wight liad spoke, while he was oute. 
To hire of love ; he had of that no doute ; 
He nouht entendeth to no suche matere» 
But daunceth, justeth, and maketh mery chore. ^^^^^ 
And thus in joye and blisse I let hem dwelle, 
And of the sike Aurelius wol I telle. 
In langour and in turment fiirius 
Two yere and more lay wrecche Aurelius, 
Er any foot on erthe he mighte gon ; 
Ne comfort in this time had he non, 
Sauf of his brother, which that was a clerk. 
He knew of al this wo and al this work ; 
For to non other creature certein 
Of this matere he dorste no word seyn ; n^o 

Under his brest he bar it more secre. 
Than ever dede Pamphilus for Galathe. 

11422 — Pamphiltu for OaltUhi. The allusion is to a popular media- 
val poem commonly known by the name of PamphibUf in which a person 
of this name gives the history of his amour with Galatea, and which 
cmnmences with the ibllowii^ lines (conveying the idea alluded to by 
Chancer), — 

Vulneror et clausum porto sub pectore telum, 

Crescit et assidue plaga dolorque mihi ; 
Et ferientis adhuc non audeo dicere nomen, 
Nee sinit aspectus plaga videre suos. 

His brest was hole withouten for to sene. 

Bat in his herte ay was the arwe kene ; 

And wel ye wote that of a sursanure 

In surgerie ful perilous is the cure. 

But men myght touche the arwe or come therby. 

His brother wepeth and weyleth prively. 

Til at the last him fel in remembraunce, 

That whiles he was in Orleaunce in Fraunce, i^^^o 

As yonge clerkes, that ben likerous 

To reden art«s that ben curious, 

Seken in every halke and every heme 

Particulere sciences for to leme. 

He him remembreth, that upon a day 

At Orleaunce in studie a boke he seye 

Of magik naturel, which his felaw. 

That was that time a bacheler of law, 

Al were he ther to leme another craft, 

Had prively upon his desk y-laffc; 11*^0 

Which book spak moche of operaciouns 

Touchinge the eight and twenty mansiouns 

That longen to the mone, and suche folie 

As in oure dayes nys not worth a flye : 

For holy cherches feith, in oure byleve, 

Ne suffireth non illusioun us to greve. 

And whan this boke was in his remembraunce, 

Anon for joye his herte gan to daunce. 



1 1480 — Orleaunce in Fraunce. There was a celebrated and very ancient 
uniyersity at Orleans, which fell into disrepute as the tiniversity of Paris 
became famous, and the rivalry probably led to the imputation that the 
occult sciences were cultivated at Orleans. 

And to him self he seide prively ; 
** My brother schd be warisshed hastelj : ii^o 

For I am siker that ther be sciences. 
By which men maken divers apparences. 
Such as this subtil tregetoures pleyn. 
For oft at festes have I wel herd seyn, 
That tregetoures, within an halle large, 
Have made come in a water and a barge, 
And in the halle rowen up and doun. 
Som time hath semed come a grim lyoun; 
And som time floures springe as in a mede ; 
Som time a vine, and grapes white and rede ; ii*®o 
Som time a castel al of lime and ston, 
And whan hem liketh voideth it anon : 
Thus semeth it to every mannes sight. 
Now than conclude I thus, if that I might 
At Orleaunce som olde felaw finde. 
That hath IMs mones mansions in mynde, 
Or other magik naturel above. 
He scholde wel make my brother have his love. 
For with an apparence a clerk may make 
To mannes sight, that alle the rokkes blake ^1470 
Of Breteigne were y-voided everichon, 
And schippes by the bnnke comen and gon, 
And in suche forme endure a day or tuo : 
Than were my brother warisshed of his wo, 
Than most sche nedes holden hire behest, 
Or elles he schal schame hire at the lest." 
What schold I make a longer tale of this ? 
Unto his brothers bedde comen he is, 



THE FRANKELEYNES TALE. 175 

And suche comfort he gaf him, for to gon 
To Orleaunce, that he up stert anon, ^^^^^ 

And on his way forth ward than is he fare, 
In hope for to hen lissed of his care. 
Whan they were come almost to that, cite, 
But if it were a tuo furlong or thre, 
A yonge clerke roming hy himself they mette, 
Which that in Latine thriftily hem grette. 
And after that he seyd a wonder thinge ; 
" I know," quod he, " the cause of your comynge :" 
And er they forther any foote went. 
He told hem al that was in her entent n^flo 

This Breton clerk him asked of felawes, 
The which he had y-knowen in olde dawes ; 
And he answerd him that they dede were, 
For which he wept fill often many a tere. 

Doun of his hors Aurelius light anon, 
And forth with this magicien is he gon 
Home to his hous, and made him wel at ese : 
Hem lacked no vitaile that might hem plese. 
So wel arraied hous as ther was on, 
Aurelius in hi^ lif saw never non. 11500 

He schewed him, er they went to soupere, 
Forestes, parkes fill of wilde dere. 
Ther saw he hartes with her homes hee. 
The gretest that were ever seen with eye. 
He saw of hem an hundred slain with houndes, 
And som with arwes hlede of hitter woundes. 
He saw, whan voided were the wilde dere, 
Thise faukoners upon a faire rivere. 

That mth hir haukes han the heron slein. 

Tho saw he knyhtes justen in a pleyn. ii^io 

And after this he dede him suche plesaunce. 

That he him schewed his lady in a dliunce, 

On which him selven daunced, as him thooht. 

And whan this maister, that this magik wrouht. 

Saw it was time, he clapped his hondes two, 

And fare wel, al the revel is ago. 

And yet remued they never out of the hous, 

Whiles they sawe alle this sightes mervelous ; 

But in his stodie, ther his hokes he, 

They saten stille, and no wight hut they thre. ii*^ 

To him this maister called than his squyere. 

And sayde him thus, " May we go to soupere ? 

Almost an houre it is, I undertake. 

Sin I yow had our soper for to make. 

Whan that this worthy men wenten with me 

Into my stodie, ther as my hokes he." 

** Sire," quod this squyere, ** whan it lyketh you. 
It is al redy, though ye wolde righte now." 

" Go we than soupe," quod he, " as for the best. 
This amorous folk som time moste have rest." ^^^^ 

At after soper fel they in trete 
What somme schold his maisters guerdon be. 
To remue alle the rokkes of Bretaigne, 
And eke fro Gerounde to the mouth of Seine. 
He made it strange, and swore, so God him save, 
Lesse than a thousand pound he wolde nought have, 

11535 — The lacuna in the Harl. MS. ends with this line. 

Ne gladly for that somme be wolde not goon. 
Aurilius with blisful hert anoon 
Answerde thus : " Fy on a thousand pound ! 
This wyde world, which that men say is round, i^^^o 
I wold it give, if I were lord of it. 
This bargeyn is fill dryve, for we ben knyt ; 
Ye schal be payed trewly by my trouthe. 
But loketh now, for necligence or slouthe. 
Ye tarie us beer no longer than to morwe." 
"Nay," quod this clerk, "have her my faith to borwe." 
To bed is goon Aurilius whan him leste, 
And wel neigh al night he had his reste. 
What for his labour, and his hope of blisse, 
His woful hert of penaunce had a lisse. ii^^o 

Upon the morwe, whan that it was day. 
To Breteign take thei the righte way, 
Aurilius, and this magicien bisyde, 
And ben descendid ther thay wol abyde : 
And this was, as these bookes me remembre, 
The colde frosty seisoun of Decembre. 
Phebus wax old, and hewed lyk latoun, 
That in his hoote declinacioun 
Schon as the burned gold, with stremes bright ; 
But now in Capricorn adoun he light, ^^^^^ 

Wher as he schon ful pale, I dar wel sayn. 
The bitter frostes with the sleet and rayn 
Destroyed hath the grene in every yerd. 
Janus sit by the fuyr with double herd. 
And drynketh of his bugle horn the wyn : 
Bifom him stent the braun of toskid swyn, 

N 

And nowel crieth every lusty man. 

Aurilius, in al that ever he can, 

Doth to his maister chier and reverence, 

And peyneth him to doon his diligence ^^^^^ 

To bringen him out of his peynes smerte, 

Or with a swerd that he wold slytte his herte. 

This subtil clerk such routhe had of this man, 
That night and day he spedeth him, that he can, 
To wayte a tyme of his conclusioun ; 
This is to say, to make illusioun. 
By such an apparence of jogelrie, 
(I can no termes of astrologie) 
That sche and every wight schold wene and saye. 
That of Breteygn the rokkes were awaye, ^^^^ 

Or elles they sonken were under the grounde. 
So atte last he hath a tyme i-founde 
To make his japes and his wrecchednesse 
Of such a supersticioug cursednesse. 
His tables Tollitanes forth he brought 
Ful wel corrected, ne ther lakked nought. 
Neither his collect, ne his expans yeeres, 
Neither his rootes, ne his other geeres. 
As ben his centris, and his argumentis, 
And his proporcionels convenientis ii^^ 



11585 — His tables Tollitanes. " The Astronomical Tables, composed 
by order of Alphonso X, king of Castile, about the middle of the xiiith 
century, were called sometimes Tabula ToUtaruBt from their being 
adapted to the city of Toledo. There is a very elegant copy of them in 
MS. Harl. 8647. I am not sufficiently skilled in ancient astronomy to 
add anything to the explanaticm of the following technical terms, driiwn 
chiefly from those tables, which has been given in the Addit. to Gloss. 
Urr.** — Tyrwhitt. See our Glossary, under Expans tbbbbs. 

For her equaciouns in every thing. 

And by his thre speeres in his worching, 

He knew ful wel how fer Allnath was schove 

Fro the heed of thilk fixe Aries above, 

That in the fourthe speere considred is. 

Ful subtilly he calkiled al this. 

Whan he had founde his firste mancioun, 

He knew the remenaunt by proporcioun ; 

And knew the arisyng of this moone wel, 

And in whos face, and terme, and every del ; H^^ 

And knew ful wel the moones mancioun 

Acordaunt to his operacioun ; 

And knew also his other observaunces. 

For suche illusiouns and suche meschaunces, 

As hethen folk used in thilke dayes. 

For which no longer maked he delayes, 

But thurgh his magik, for a wike or tweye, 

It semed that the rokkes were aweye. 

Aurilius, which yet dispayred is 
Wher he schal han his love or fare amys, **^io 

Awayteth night and day on this miracle : 
And whan he knew that ther was noon obstacle, 
That voyded were these rokkes everichoon, 
Doun to his maistres feet he fel anoon. 
And sayd ; " I wrecched woful Aurilius, 
Thanke you, lord, and my lady Venus, 



11592 — thre. Tyrwhitt, with the MS. Lansd., reads eighte. 
1] 593 — Allnath. The first star in the horns of Aries, whence the £rst 
mansion of the moon is named. 
11595 — fourthe. Tyrwhitt, with MS. Lansd., reads ninthe. 

n2 



180 THE CANTERBURY TALES. 

That me han holpe fro my cares colde." 
And to the temple his way forth he hath holde, 
Wher as he knew he schold his lady se. 
And whan he saugh his tyme, anoon right he ^^^ 
With dredful hert and with ful humble cheere 
Salued hath his owne lady deere. 
" My soverayn lady," quod this wofiil man, 
" Whom I most drede, and love, as I can, 
And lothest were of al this world displese, 
Nere it that I for you have such desese. 
That I most deye her at youre foot anoon, 
Nought wold I telle how me is wo bygoon, 
But certes outher most I dye or pleyne ; 
Ye sleen me gulteles for verrey peyne. ^^^ 

But of my deth though that ye have no routhe, 
Avyseth yow, or that ye broke your trouthe : 
Repenteth yow for thilke God above. 
Or ye me sleen, bycause that I you love. 
For, madame, wel ye woot what ye han hight ; 
Nat that I chalenge eny thing of right 
Of yow, my soverayn lady, but youre grace ; 
But in a gardyn yonde, at such a place, 
Ye wot right wel what ye byhighte me, 
And in myn bond your trouthe plighte ye, ii^^ 

To love me best ; God woot ye sayde so, 
Al be that I unworthy am therto ; 
Madame, I speke it for thonour of yow. 
More than to save myn hertes lif right now : 
I have do so as ye comaunded me, 
And if ye vouchesauf, ye may go se. 

Doth as you list, have youre byheste in mynde, 
For quyk or deed, right ther ye schul me fynde : 
In yow lith al to do me lyve or deye ; 
But wel I wot the rokkes ben aweye." ii^fio 

He taketh his leve, and sche astoned stood ; 
In alle hir face nas oon drop of blood : 
Sche wende never have be in such a trappe. 
" Alias !" quod sche, ** that ever this schulde happe ! 
For wend I never by possibilite. 
That such a monstre or merveyl mighte be ; 
It is agayns the proces of nature." 
And hom sche goth a sorwfiil creature, 
For verray fere unnethe may sche go. 
Sche wepeth, wayleth al a day or tuo, ^^^^^ 

And swowneth, that it routhe was to see : 
But why it was, to no wight tolde sche. 
For out of toune was goon Arviragus. 
But to hir seK sche spak, and sayde thus, 
With iajce pale, and with ful sorwful chiere. 
In hir compleint, as ye schul after hiere. 

"Alias !" quod «che, " on the, fortune, I pleyne, 

That unwar wrapped me hast in thy cheyne, 

Fro which tescape, woot I no socour, 

Save oonly deth, or elles dishonour : 11670 

Oon of these tuo bihoveth me to chese. 

But natheles, yet have I lever leese 

My lif, than of my body to have schame. 

Or knowe my solve fals, or lese my name ; 

And with my deth I may be quyt i-wys. 

Hath ther not many a noble wyf, efr this, 

And many a mayden, slayn hir self, alias ! 

Eather than with her body doon trespas ? 

Yis certeynly; lo, stories beren witnes. 

Whan thritty tirauntz ful of cursednes H^ 

Hadde slayn Phidon in Athenes atte fest, 

Thay comaunded his doughtres to arest, 

And bryngen hem bifom hem in despit 

Al naked, to fulfille her foule delyt ; 

And in her fexires blood they made hem daunce 

Upon the pavyment, God geve hem meschaunce. 

For which these woful maydens, ful of drede, 

Rather than they wolde lose her maydenhede, 

They prively ben stert into a welle. 

And drenched hem selfen, as tibe bookes telle. H^^^ 

" They of Mecene leet enquere and seeke 
Of Lacidomye fifty maydenes eeke. 
On which thay wolden doon her leccherie : 
But was ther noon of al that companye 
That sche nas slayn, and with a good entente 
Ches rather for to deye, than to assente 
To ben oppressed of hir maydenhede. 
Why schuld I than to deyen ben in drede ? 

** Lo eek the tyraunt Aristoclides, 
That loved a mayden heet Stimphalides, li^oo 

Whan that hir father slayn was on a night, 
Unto Dyanes temple goth sche right. 
And hent the ymage in hir hondes tuo, 
Fro which ymage wold sche never go. 



11679 — stories beren wilnes. They are all takeu from Hieronymut 
contra Jovinianum, 1. i, c. 89. 

No wight might of it hir hondes rax;e, 

Til sche was slayn right in the selve place. 

Now sith that maydens hadde such despit 

To hen defouled with mannes foul delit, 

Wei aught a wyf rather hir self to sle, 

Than he defouled, as it thenketh me. n^io 

" What schal I seyn of Hasdrubaldes wyf, 
That at Cartage hyraft hir self the lyf ? 
For whan sche saugh that Eomayns wan the toun, 
Sche took hir children alle, and skipte adoun 
Into the fuyr, and ches rather to deye, 
Than eny Eomayn dide hir vilonye. 

" Hath nought Lucresse slayn hir self, alias ! 
At Eome, whanne sche oppressid was 
Of Tarquyn ? for hir thought it was a schame 
To lyven, whan sche hadde lost hir name. ^^'^^^ 

" The seven maydens of Milesie also 
Han slayn hem self for verray drede and wo, 
Eather than folk of Gawle hem schulde oppresse. 
Mo than a thousand stories, as I gesse, 
Gouthe I now telle as touching this matiere. 

" Whan Hahradace was slayn, his wif so deere 
Hir selven slough, and leet hir hlood to glyde 
In Hahradaces woundes, deepe and wyde ; 
And seyde, my hody atte leste way 
Ther schal no wight defoulen, if I may. ii^ao 

What schold I mo ensamples herof sayn ? 
Seththen so many han hem selven slayn 
Wei rather than they wolde defouled he, 
I wol conclude that it is host for me 

To slen my self than be defouled thus. 
I wol be trewe unto Arviragus, 
Or rather sle my self in som manere, 
As dede Democionis doughter deere, 
Bycause sche wolde nought defouled be. 
O Cedasus, it is ful gret pite l^''^^ 

To reden how thy doughteren dyed, alias ! 
That slowe hem self for suche maner caas. 
As gret a pite was it or wel more, 
The Theban mayden, that for Nichonore 
Hir selven slough, right for such maner wo. 
Another Theban mayden dede right so, 
For oon of Macidone had hir oppressed, 
Sche with hire deth hire maydenhede redressed. 
What schal I sayn of Niceratis wif, 
That for such caas biraft hir self hir lyf ? H^fiO 

How trewe eek was to Alcebiades 
His love, that for to dyen rather, ches, 
Than for to suffre his body unburied be ? 
Lo, which a wif was Alceste?" quod sche, 
** What saith Omer of good Penelope ? 
Al Grece knoweth of hir chastite. 
Pardi, of Laodomya is writen thus. 
That whan at Troye was slayn Prothesilaus, 
No longer wol sche lyve after his day. 
The same of noble Porcia telle I may ; . 11760 
Withoute Brutus coude sche not lyve. 
To whom sche had al hool hir herte gyve. 

11761 — The Harl. MS. reads this line, apparently incorrectlj, withoute 
Brutes kynde sche myghl not lyve. 



1 

The parfyt wyfhod of Artemesye 
Honoured is thurgh al the Barbarie. 

Teuta queen, thy wifly chastite 
To alle wyves may a mirour be." 

Thus playned Dorigen a day or tweye, 
Purposyng ever that sche wolde deye; 
But natheles upon the thridde night 
Horn cam Arviragus, the worthy knight, 11770 

And asked hir why that sche wept so sore : 
And sche gan wepe ever longer the more. 

"Alias!" quod sche, " that ever was I bom ! 
Thus have I sayd," quod sche, "thus have I sworn;" 
And told him al, as ye han herd bifom: 
It nedeth nought reherse it you no more. 

This housbond with glad chiere in good wise 
Answerd and sayde, as I schal you devyse. 

" Is ther aught elles, Dorigen, but this ?" 

" Nay, nay," quod sche, ** God me so rede and wis, H^so 
This is to moche, and it were Goddes wille." 

" Ye, wyf," quod he, ** let slope that may be stille. 
It may be wel peraunter yet to day, 
Ye schal your trouthe holden, by my fey. 
For God so wisly have mercy on me, 

1 hadde wel lever i-stekid for to be. 

For verray love which that I to you have, 

11765— Teula. Tlie Harl. MS. reads O Thena. 
llTOe — To alle wiv€9. " After this Terse the two following are found 
in several MSS., — 

The same thing I say of Bilia, 
Of Rhodogone and of Valeria. 
But as they are wanting in MSS. A. C. 1 Ask. 1, 2, HA. I was not unwill. 
ing to leave them out." — Tj/rwhitt, 

But if ye scholde your trouthe kepe and save. 
Trouthe is the heighest thing that men may kepe." 
But with that word he gan anoon to wepe, H^M 

And sayde, " I yow forbede up peyne of deth, 
That never whil ye lasteth lyf or breth, 
To no wight telle you of this aventure. 
As I may best I wil my woo endure. 
Ne make no contenaunce of hevynesse, 
That folk of you may deme harm or gesse." 
And forth he cleped a squyer and a mayde. 
" Go forth auoon with Dorigen," he sayde, 
" And bryngeth hir to such a place anoon." 
Thay take her leve, and on her wey they gon : ii®^ 
But thay ne wiste why sche thider went, 
He nolde no wight tellen his entent. 

This squyer, which that hight Aurilius, 
On Dorigen that was so amorous, 
Of aventure happed hire to mete 
Amyd the toun, right in the quyke strete ; 
As sche was boun to goon the wey forth-right 
Toward the gardyn, ther as sche had hight. 

] 1802— ^e nolde. " After this verse Ed. Ga. 2 has the six foUowing : 

Peraventure an hepe of you I wis, 

Will holden him a lewed man in this, 

That he woll put his wife in jeopardie. 

Herkneth the tale, or je upon him crie. 

Sche may have hetter fortune than you semeth ; 

And whan that ye han herde the tale demeth. 
These lines are more in the style and manner of Chaucer than interpo* 
lations generally are ; hut as I do not rememher to have found them in 
any MS. I could not receive them into the text I think too, that, if they 
were written hy him, he would prohahly, upon more mature consideration, 
have suppressed them, as unnecessarily anticipating the catastrophe of 
the tale."— Tyrw^tW. 

And he was to the gardyn-ward also ; 

For wel he spyed whan sche wolde go HSio 

Out of hir hous, to eny maner place. 

But thus thay mette of adventure or grace, 

And he salueth hir with glad entent, 

And askith hire whider-ward sche went. 

And sche answered, half as sche were mad, 
*' Unto the gardyn, as myn houshond bad. 

My trouthe for to holde, alias ! alias !" 

Aurilius gan wondren on this caas, 

And in his hert had gret compassioun 

Of hire, and of hir lamentacioun, H820 

And of Arviragus the worthy knight. 

That bad hir hold al that sche hadde hight. 

So loth him was his wif schuld breke hir trouthe. 

And in his hert he caught of this gret routhe, 

Consideryng the best on every syde. 

That fro his lust yet were him lever abyde. 

Than doon so high a cheerlissch wrecchednesse 

Agayns fraunchis of alle gentilesce ; 

For which in fewe wordes sayd he thus. 
" Madame, saith to your lord Arviragus, 11880 

That sith I se his grete gentilesse 

To you, and eek I se wel your distresse. 

That him were lever have schame (and that were routhe) 

Than ye to me schulde breke youre trouthe, 

I have wel lever ever to suflfre woo. 

Than I departe the love bytwix yow tuo, 

I yow relesse, madame, into your bond 

Quyt every seurement and every bond. 

That ye han maad to me as herbifom, 

Sith thilke tyme which that ye were bom. 11840 

My trouthe I plight, I schal yow never repreve 

Of no byhest, and her I take my leve, 

As of the trewest and the beste wif 

That ever yit J knew in al my lyf. 

But every wyf be war of hir byhest ; 

On Dorigen remembreth atte lest. 

Thus can a squyer doon a gentil dede, 

As wel as can a knyght, withouten drede." 

Sche thanketh him upon hir knees al bare, 
And hoom unto hir housbond is sche fare, H^o 

And told him al, as ye han herd me sayd : 
And, be ye siker, he was so wel apayd, 
That it were impossible me to write. 
What schuld I longer of this caas endite ? 
Arviragus and Dorigen his wif 
In sovereyn bhsse leden forth here lyf. 
Never eft ne was ther anger hem bytwen ; 
He cherisscheth hir as though sche were a queen, 
And sche was to him trewe for evermore : 
Of these tuo folk ye gete of me nomore. 118«0 

Aurilius, that his cost hath al for-lom, 
Curseth the tyme that ever he was bom. 
" Alias !" quod he, "alias, that I byhight 
Of pured gold a thousand pound of wight 
Unto this philosophre ! how schal I doo ? 
I se no more, but that I am for-doo. 
Myn heritage moot I needes selle, 
And ben a begger, her may I not duelle, 

And schamen al my kynrede in this place, 

But I of him may gete better grace. ll®''^ 

But natheles I wol of him assay 

At certeyn dayes yeer by yer to pay, 

And thanke him of his grete curtesye. 

My trouthe wol I kepe, I wol not lye." 

With herte soor he goth unto his cofre. 

And broughte gold unto this philosophre. 

The value of fyf hundred pound, I gesse. 

And him bysecheth of his gentilesce 

To graimte him dayes of the remenaunt ; 

And sayde : " Maister, I dar wel make avaunt, i^®^ 

I fayled never of my trouthe as yit. 

For sikerly my dettes schal be quyt 

Towardes yow, how so that ever I fare 

To goon and begge in my kurtil bare : 

But wolde ye vouchesauf upon seurte 

Tuo yer or thre for to respite me, 

Than were I wel, for elles most I selle 

Myn heritage, ther is nomore to telle," 
This Philosophre sobrely answerde. 

And seyde thus, whan he these wordes herde ; 11890 
" Have I not holden covenaunt unto the ?" 
" Yis certes, wel and trewely," quod he. 
" Hastow nought had thy lady as the liketh ?" 
" No, no," quod he, and sorwfully he siketh. 
** What was the cause ? tel me, if thou can." 

Aurilius his tale anoon bygan, 

And told him al as ye han herd bifore. 

It needeth nat to you reherse it more. 



190 THE CANTERBURY TALES. 

He sayde, Arvirfigus of gentilesse 
Had lever dye in sorwe and in distresse, n^oo 

Than that his wyf were of hir trouthe fals. 
The sorwe of Dorigen he tolde him als, 
How loth hir was to ben a wikked wyf, 
And that sche lever had han lost hir lyf ; 
And that hir trouthe sche swor thurgh innocence ; 
Sche never erst hadde herd speke of apparence : 
" That made me han of hir so gret pyte. 
And right as frely as he sente hir to me, 
As frely sent I hir to him agayn : 
This is al and som, ther is no more to sayn." n^i^ 
The Philosophre answerde : "Leve brother, 
Everich of yow dede gentilly to other : 
Thow art a squyer, and he is knight, 
But God forbede, for his blisful might, 
But if a clerk couthe doon as gentil dede 
As wel as eny of you, it is no drede. 
Sire, I relesse the thy thousand pound, 
As thou right now were crope out of the ground, 
Ne never er now ne haddest knowen me. 
For, sire, I wil not take a peny of the H^ 

For al my craft, ne nought for al my travayle : 
Thou hast y-payed wel for my vitayle. 
It is y-nough, and far wel, have good day." 
And took his hors, and forth he goth his way. 
Lordynges, this questioun wolde I axe now, 

11908 — And right as. MS. Harl. reads this and the nexl Hii6, — 

By cause hir housebond sente hir to me, 
And right as frely sent I hir to him ageyn. 

Which was the moste free, as thinketh yow ? 
Now telleth me, er that I ferther wende. 
I can no more, my tale is at an ende. 

THE SECOUNDE NONNES TALE. 

The minister and the norice unto vices. 
Which that men clepe in Englisch ydelnesse, ii®^^ 
The porter at the gates is of delicis ; 
To eschiewe, and hy her contrary hire oppresse, 
That is to say, hy leful besynesse, 
Wei oughte we to do al cure entente, 
Lest that the fend thurgh ydelnesse us hente. 

For he that with his thousand cordes slye 
Continuelly us wayteth to byclappe, 
Whan he may man in ydelnes espye. 
He can so lightly cacche him in his trappe. 
Til that a man be hent right by the lappe, ^^^^ 

He is nought ware the fend hath him in honde : 
Wei oughte we wirche, and ydelnes withstonde. 

11926 — Which tvas the moste free. Tyrwhitt remarks that, The same 
question is stated in the conclusion of Buccace's tale. Philoe. 1, y. 
Dubitasi ora qual di costoro fusse maggior liberality, &c. The queen 
determines in fayour of the husband." It maj be further obseryed that 
this conclusion of the story giyes it the character of those questions which 
were usually debated in the medieyal courts of loye. 

The Secounde Nonnee Tale. This is almost a literal translation from 
the life of St. Cecilia in the Legenda Aurea. It appears to haye been 
first composed by Chaucer as a separate work, and is enumerated as such 
in the Legende of Good Women, 1. 426. In two manuscripts quoted by 
Tyrwhitt, some lines, eyidently not by Chancer, are prefixed as an 
Introduction. It may be added that here the HarleianMS. difiers from 
Tyrwhitt's edition in the arrangement of the Tales, which renders it 
impossible to continue my original intention of preserying Tyrwhitt's 
numbering of the lines. 

And though men dredde never for to deye, 
Yet seen men wel by resoun douteles. 
That ydelnes is rote of sloggardye, 
Of which ther cometh never good encres ; 
And sin that slouth he holdeth in a lees, 
Oonly to sleep, and for to ete and drynke, 
And to devoure al that other swynke. 

And for to put us from such ydelnes, ^^^^^ 

That cause is of so gret confusioun, 
I have her doon my faithful busynes 
After the legende in translacioun 
Right of this glorious lif and passioun. 
Thou with thi garlond, wrought with rose and lylye, 
The mene I, mayde and martir Cecilie. 

And thou, that flour of virgines art alle. 
Of whom that Bernard lust so wel to write, 
To the at my bygynnyng first I calle : 
Thou comfort of us wrecches, do me endite ii^^ 
Thy maydenes deth, that wan thurgh hire merite 
Thetemal lif, and of the feend victorie. 
As man may after reden in hir storie. 

Thou mayde and moder, doughter of thi sone, 
Thow welle of mercy, synful soules cure, 
In whom that God of boimtes chees to wone ; 
Thou humble and heyh over every creature, 
Thow nobelest so ferforth oure nature. 
That no disdeyn the maker had of kynde 
His sone in blood and fleissh to clothe and wynde.H^^o 

11958 — Bernard. Some of the most eloquent of the sermons of St. 
Bernard are on the nativity and assumption of the Virgin. 

Withinne the cloyster of thi blisful sydes, 
Took mannes schap the eternal love and pees, 
That of the trine compas lord and guyde is, 
Whom erthe, and see, and heven out of relees 
Ay herien ; and thou, virgine wemmeles. 
Bar of thy body, and dwellest mayden pure. 
The creatour of every creature. 

Assembled is in the magnificence 
With mercy, goodnes, and with such pitee. 
That thou, that art the soune of excellence, l^o^o 
Not oonly helpist hem that prayen the. 
But often tyme of thy benignite 
Ful frely, er that men thin help biseche, 
Thou gost bifom, and art her lyfes leche. 

Now help, thou meke and blisful faire mayde. 
Me flemed wrecche, in this desert of galle ; 
Thenk on the womman Cananee, that sayde 
That whelpes ete some of the crommes alle 
That from her lordes table ben i-falle ; 
And though that I, unworthy sone of Eve, l^^^^ 

Be synful, yet accepte my bileve. 

And for that faith is deth withouten werkis, 
So for to werken give we witt and space, 
That I be quit fro thennes that most derk is ; 
O thou, that art so fair and ful of grace, 
Be myn advocat in that hihe place, 
Ther as withouten ende is songe Osanne, 
Thou Cristes moder, doughter deere of Anne. 

11987 — the womman Cananee. The Harl. MS. reads erroneously the 
womman Canace. 

And of thi light my soule in prisoun light, 
That troubled is by the contagioun 12000 

Of my body, and also by the wight 
Of everich lust and fals affeocioim : 
heven of refuyt, salvacioun 
Of hem that ben in sorwe and in destresse, 
Now help, for to my werk I wil me dresse. 

Yet pray I you that reden that I write, 
Forgeve me, that I doo no diligence 
This ilke story subtilly to endite. 
For bothe have I the wordes aud sentence 
Of him, that at the seintes reverence *2010 

The story wroot, and folwen hir legende. 
And pray yow that ye wol my werk amende. 

First wol I yow the name of seint Cecilie 
Expoune, as men may in hir story se : 
It is to say on Englisch, hevenes lilie, 
For pure chastenesse of virginite. 
Or for sche witnesse hadde of honeste 
And grene of conscience, and of good fame 
The soote savour, lilie was hir name. 

Or Cecile is to say, the way of blynde, i'2O20 

For sche ensample was by way of techynge ; 
Or elles Cecily, as I writen fyndej 
Is joyned by a manor conjoyiiynge ^ 
Of heven and lya, and here iii figurynge 
The heven is sette for thought of holynesse, 



12013 — the name. These punning explanations of proper names were 
very fashionable in the Middle Ages. In the present instance, they are 
translated directly from the prologue to the Latin legend. 

And lya, for hir lastyng besynesse. 

Cecili may eek be seyd in this manere, 
Wantyng of blyndnes, for hir grete light 
Of sapience, and of thilke thewes cleere. 
Or elles lo, this maydenes name bright 
Of heven and los comes, for which by right 
Men might hir wel the heven of peple calle, 
Ensample of goode and wise werkes alle : 

For leos peple in Englissh is to say ; 
And right as men may in the heven see 
The Sonne and moone, and sterres every way, 
Right so men gostly, in this mayden free 
Seen of fedth the magnanimite, 
And eek the clemes hool of sapience, 
And sondry werkes, bright of excellence. 

And right so as these philosofres wryte, 
That heven is swyft and round, and eek brennynge, 
Right so was faire Cecily the whyte 
Ful swyft and besy ever in good werkynge, 
And round and hool in good perseverynge. 
And brennyng ever in charite ful bright : 
Now have I yow declared what sche hight. 

This mayden bright Cecilie, as hir lyf saith. 
Was comen of Romayns and of noble kynde. 
And from hir cradel fostred in the faith 
Of Crist, and bar his Gospel in hir mynde ; 
Sche never cessed, as I writen fynde. 
Of hire prayer, and God to love and drede, 
Byseching him to kepe hir maydenhede. 

And whan this mayde schuld unto a man 

o2 

Y-wedded be, that was ful yong of age, 

Which that i-cleped was Valirian, 

And day was comen of hir mariage, 

Sche ful devout and humble in hir currage, 

Under hir robe of gold, that sat ful faire, 1206O 

Hadde next hir fleissh i-clad hir in an heire. 

And whil the organs made melodie. 
To God alloon in herte thus sang sche ; 

** Lord, my soule and eek my body gye 
Unwemmed, lest that J confounded be." 
And for his love that deyde upon a tre, 
Every secound or thridde day sche faste, 
Ay biddyng in hire orisoims ful faste. 

The nyght cam, and to bedde most sche goon 
With hir housbond, as oft is the manere, J^^o 

And prively to him sche sayde anoon ; 

" swete and wel biloved spouse deere, 
Ther is a counseil, and ye wold it heere, 
Which that right fayn I wold unto you saye, 
So that ye swere ye schul it not bywraye." 

Valirian gan fast unto hir swere, 
That for no caas ne thing that mighte be, 
He scholde never mo bywreye hire ; 
And thanne at erst thus to him sayde sche : 

" I have an aimgel which that loveth me, 1208O 

That with gret love, wher so I wake or slope, 
Is redy ay my body for to kepe ; 

" And if that he may felen, out of drede, 

1 2083. This line has been omitted by the scribe of the Harl. MS., the 
next line there commencing If ye me louche. 

That ye me louche or love in vilonye, 

He right anoon wil sle you with the dede, 

And in youre youthe thus schulde ye dye. 

And if that ye in clene love me gye, 

He wol yow love as me, for your clennesse, 

And schewe to you his joye and his brightnesse." 

Valirian, corrected as God wolde, ^2090 

Answerde agayn : " If I schal truste the, 
Let me that aimgel se, and him biholde ; 
And if that it a verray aungel be. 
Than v7ol I doon as thou hast prayed me ; 
And if thou love another man, forsothe 
Eight with this swerd than wol I slee you bothe." 
Cecilie answerd anoon right in this wise ; 

" If that 30W list, the aungel schul ye see, 
So that ye trowe on Crist, and you baptise ; 
Goth forth to Via Apia," quod sche, 12100 

" That fro this toim ne stant but myles thre, 
And to the pore folkes that ther duelle 
Saith hem right thus, as that I schal you telle. 

" Tell hem, I Cecilie yow imto hem sent. 
To schewen yow the good Urban the olde. 
For secre needes, and for good entente ; 
And whan that ye seint Urban han byholde, 
Tel him the wordes which that I to yow tolde ; 
And whan that he hath purged you fro synne, 
Than schul ye se that aungel er ye twynne." 12110 

Valirian is to the place y-goon. 
And right as him was taught by his lemynge, 
He fond this holy old Urban anoon 

Among the seyntes buriels lotynge : 
And he anoon withoute taryinge 
Did his message, and whan that he it tolde, 
Urban for joye his handes gan upholde. 
The teres from his eyghen let he felle ; 
** Almyghty Lord, o Jhesu Crist," quod he, 
" Sower of chaste coimseil, herde of us alle, 12120 

The fruyt of thilke seed of chastite 
That thou hast sowe in Cecilie, tak to the : 
Loo, like a busy bee withouten gyle 
The serveth ay thin owne thral Cecile. 

" For thilke spouse, that sche took right now 
Ful lyk a fers lyoim, sche sendeth here 
As meek as ever was eny lamb to yow." 
And with that word anoon ther gan appere 
An old man, clad in white clothes clere, 
That had a book with lettres of gold in honde, ^^^^ 
And gan to-fom Valirian to stonde. 

Valirian, as deed, fyl doun for drede, 
Whan he him say ; and he him up hente tho, 
And on his book right thus he gan to rede; 
" On Lord, feith, oon God withouten mo, 
On Cristendom. and oon fader of alle also, 
Aboven alle, and over alle every where :" 
This wordes al with golde writen were. 
Whan this was red, than seide this olde man, 



12114 — lotynge. The Latin legend has, inter gepulchra martyrum 
latitaniem invenit. 

12188—12144. These lines are omitted in MS. Harl. by tlie inad- 
Tertence of the scribe. 

" Levest thou this thing or no ? say ye or naye." 12140 
I leve al this thing," quod Valirian, 
For sother thing than this, I dare wel saye. 
Under the heven no wight thenken maye." 
Tho vanysched the old man, he nyste where, 
And pope Urban him cristened right there. 

Valirian goth home, and fint Cecilie 
Withinne his chambre with an aungel stonde : 
This aungel had of roses and of lilie 
Corounes tuo, the which he bar in honde. 
And first to Cecilie, as I understonde, 13150 

He gaf that oon, and after can he take 
That other to Valirian hir make. 

" With body clone, and with imwemmed thought, 
Kepeth ay wel these coroims tuo," quod he, 

" Fro paradys to you I have hem brought, 
Ne never moo ne schul they roten be, 
Ne leese here swoote savour, trusteth me, 
Ne never wight schal seen hem with his ye, 
But he be chast, and hate vilonye. 

" And thou Valirian, for thou so soone *2160 

Assentedist to good counseil, also 
Say what the list, and thou schalt have thi boone." 

" I have a brother," quod Valirian tho, 

" That in this world I love no man so, 
I pray yow that my brother may have grace 
To knowe the trouthe, as I doo in this plsice." 
The aimgel sayde, " God liketh thy request. 
And bothe with the palme of martirdom 

Ye schullen come unto his blisful feste." 

And with that word, Tiburce his brother com. 12170 

And whan that he the savour undemom, 

Which that the roses and the lilies cast, 

Withinne his hert he gan to wondre fast. 

And sayde, ** I wondre this tyme of the yer, 
Whennes this soote savour cometh so 
Of rose and lilies, that I smelle her ; 
For though I had hem in myn hondes tuo, 
The savour might in me no depper go : 
The swete smel, that in myn hert I fynde. 
Hath chaunged me al in another kynde." i^iso 

Valirian sayd, ** Tuo corouns have we, 
Snow-whyt and rose-reed, that schinen cleere, 
Whiche that thine eyghen han no might to see : 
And as thou smellest hem thurgh my prayere. 
So schalt thou seen hem, lieve brothere deere, 
If it so be thou wilt withouten slouthe 
Bilieven aright, and knowen verray trouthe." 
Tyburce answerde, ** Says thou thus to me 
In sothenes, or in drem I herkne this ?" 
** In dremes," quod Valirian, ** han we be 12190 

Unto this tyme, brother myn, i-wys : 
But now at erst in trouthe oure duellyng is." 
** How wost thou this, "quod Tyburce, "and in what wise?" 



12169-^bIinful feste. This is the reading of the Harl. and Lansd. MSS. 
The words of the Latin legend are, — Cui angelus, Placet Domino petitio 
tua, et amho cum palma martyrii ad Dominum venietis. Tyrwhitt 
reads, rest. 



THE 8EC0UNDE N0NNE8 TALE. $201 

Quod Valirian, " That schal I the devyse. 

** The aungel of God hath me trouthe y-taught, 
Which thou schalt seen, if that thou wilt reneye 
The ydols, and he clene, and elles nought." 
And of the miracles of these corones tweye 
Seynt Ambrose in his prefas list to seye ; 
Solempnely this noble doctour deere i^^oo 

Comendeth it, and saith in this maneere. 

** The palme of martirdom for to receyve, 
Seynt Cecilie, fulfilled of Goddes gifte, 
The world and eek hir chamber gan sche weyve ; 
Witnes Tyburces and Cecilies shrifte, 
To whiche God of his bounte wolde schifte 
Corounes tuo, of floures wel smellynge, 
And made his aungel home the croune brynge." 

The mayde hath brought this men to blisse above ; 
The world hath wist what it is worth certeyn, i^^^io 
Devocioun of chastite to love. 
Tho schewed him Cecilie al open and pleyn, 
That alle ydoles nys but thing in veyn ; 
For thay ben doumbe, and therto they ben deve. 
And chargeth him his ydoles for to leve. 

" Who so that troweth not this, a best he is," 
Quod this Tyburce, " if that I schal not lye." 
And sche gan kisse his brest that herde this, 
And was ful glad he couthe trouthe espye : 
" This day I take the for myn allye," 12320 



13198. The lines which follow, and which intemipt the narration 
▼ery awkwardly, are trandated almost literally from the Latin legend, in 
which Tyrwhitt supposes them to haye been originally an interpdation. 

Sayde this blisM fiGdre mayde deere ; 
And after that sche sayde as ye may heere. 
" Lo, right so as the love of Crist," quod sche, 

" Made me thy brotheres wyf, right in that wyse 
Anoon for myn allye heer take I the, 
Sin that thou ^wilt thyne ydoles despise. 
Go with thi brother now and the baptise, 
And make the clone, so that thou mowe biholde 
The aungeles face, of which thy brother tolde." 

Tyburce answerde, and sayde, "Brother dere,i2230 
First tel me whider I schal, and to what man." 

" To whom ?' quod he, " com forth with good cheere, 
I wol the lede unto the pope Urban." 

" Til Urban? brother myn Valirian," 
Quod Tiburce, ** wilt thou me thider lede? 
Me thenketh that it were a wonder dede. 
** Ne menist thou nat Urban," quod he tho, 

" That is so ofte dampned to the deed. 
And woneth in halkes alway to and fro. 
And dar nought oones putte forth his heed ? 1^240 
Men schold him brenne in a fuyr so reed, 
If he were founde, or if men might him spye. 
And we also to here him companye. 

** And whil we seken thilke divinite. 
That is i-hyd in heven prively, 
Algate i-brent in this world schuld we be." 
To whom Cecilie answerde boldely. 



12237 — Ne menist. De illo Urbauo dicis, qui totiens dtuuuatus est, et 
adhuo.in latebris commoratur ? — Lat, Lt;g. 

12SU7— boldely. The Harl. MS. reads, bodyly. 

Men mighten dreden wel and skilfully 

This lyf to lese, myn oughne dere brother, 

If this were lyvyng oonly and noon other. l^^o 

" But ther is better lif in other place, 
That never schal be lost, ne drede the nought : 
Which Goddes sone us tolde thurgh his grace. 
That fadres sone that alle thing hath wrought ; 
And al that wrought is with a skilful thought, 
The gost, that from the fader gan procede. 
Hath sowled hem withouten eny drede. 

" By word and miracle hihe Goddes sone. 
Whan he was in this world, declared heere. 
That ther was other lyf ther men may wone." l^^eo 
To whom answerde Tyburce, ** O suster deere, 
Ne seydest thou right now in this manere, 
Ther nys but oon God, o Lord, in sothfestnesse, 
And now of thre how maystow here witnesse ?" 

" That schal I telle," quod sche, " er that I go. 
Eight as a man hath sapiences thre, 
Memorie, engin, and intellect also, 
So in 00 being in divinite 
Thre persones may ther right wel be." 
Tho gan sche him ful besily to preche 1^270 

Of Cristes come, and of his peynes teche, 



12266 — sapiences thre. In the original Latin it is, Respondit Cecilia, 
Sicut in una hominis sapientia sunt tria, scilicet ingenium, memoiia, et 
intellectus, sic in una divinitatis essentia tres personse esse possent. In 
1. 15807, the Harl. MS. reads erroneously eyen for engin. 

12271 — come.' So the Harl. MS., correctly. In the Lat legend it is. 
Tunc cepit ei de adventu filii Dei et passione preedicare. Tyrwhitt reads* 
tonde. 

And many pointes of his passioun; 
How Goddes sone in this world was withholde 
To doon mankynde pleyn remissioun, 
That was i-bounde in synne and cares colde. 
Al this thing sche unto Tyburce tolde, 
And after this Tiburce in good entente, 
With Valirian to pope Urban he wente, 

That thanked God, and with glad hert and light 
He cristened him, and made him in that place ^2280 
Parfyt in his lemynge, Goddes knyght. 
And after this Tiburce gat such grace. 
That every day he say in tyme and space 
The aungel of God, and every manor boone 
That he God asked, it was sped ful soone. 

It were ful hard by ordre for to sayne 
How many wondres Jesus for hem wroughte ; 
But atte last, to tellen schort and playne. 
The sergeantz of the toun of Eome hem soughte. 
And hem byfom Almache the prefect broughte, 1^290 
Which hem apposed, and knew alle here entente, 
And to the ymage of Jubiter hem sente ; 
And saide, ** Who so wil not sacrifise, 
Swope of his heved, this my sentence heere." 
Anoon these martires, that I you devyse, 
Oon Maximus, that was an officere 
Of the prefectes, and his corniculere, 
Hem hent, and whan he forth the seyntes ladde. 
Him self he wept for pite that he hadde. 

12297 — corniculere. The Harl. MS. Las counceikre. 

Whan Maximus had herd the seintes lore, 1^00 
He gat him of his tormentoures leve, 
And bad hem to his hous wlthouten more ; 
And with her preching, er that it were eve, 
Thay gonne fro the tormentoures to reve. 
And fro Maxime, and fro his folk echoone, 
The false faith, to trowe in God alloone. 

Cecilie cam, whan it was waxen night. 
With prestis, that hem cristenid alle in feere ; 
And afterward, whan day was waxen light, 
Cecilie hem sayde with a ful stedefast chere ; l^^io 
" Now, Cristes owne knyghtes leef and deere. 
Cast al away the werkes of derknes. 
And armith you in armur of brightnes. 

** Ye han forsothe y-doon a greet batayle ; 
Youre cours is doon, youre faith han ye conserved ; 
Goth to the coroun of lyf that may not fayle ; 
The rightful jugge, which that ye han served, 
Schal geve it yow, as ye han it deserved." 
And whan this thing was sayd, as I devyse, 
Men ladde hem forth to doon the sacrifise, 12320 

But whan they were to the place y-brought. 
To telle schortly the conclusioun. 
They nolde encense, ne sacrifice right nought. 
But on her knees they setten hem adoun, 
With humble hert and sad devocioun, 
And leften bothe her heedes in that place ; 
Here soules wenten to the king of grace. 

12302—60(2. Tjrwhitt reads lad ; and the Lansd. MS. has hadde. 

This Maximus, that say this thing betyde, 
With pitous teeres tolde it anoon right, 
That he here soules saiigh to heven glyde ^2S30 

With aungels, ful of clemes and of light ; 
And with his word converted many a wight. 
For which Almachius dede him so bete, 
With whippes of leed, til he his lif gan lete. 

Cecilie him took, and buried him anoon 
By Tiburce and Valirian softely, 
Withinne hire berieng place, under the stoon. 
And after this Almachius hastily 
Bad his ministres fecchen openly 
Cecilie, so that sche might in his presence 12840 

Doon sacrifice, and Jubiter encense. 

But they, converted at hir wise lore, 
Wepten ful sore, and gaven ful credence 
Unto hir word, and cryden more and more ; 
" Crist, Goddes sone, withouten diflPerence, 
Is verray God, this is al oure sentence. 
That hath so good a servaunt him to serve : 
Thus with oon vois we trowen though we sterve." 

Almachius, that herd of this doynge. 
Bad fecchen Cecilie, that he might hir se : 12350 

And alther-first, lo, this was his axinge ; 
" What maner womman art thou ?" quod he. 
" I am a gentil-womman bom," quod sche. 
" I axe the," quod he, ** though the it greve, 

12333 — so bete. The Lansd. MS has so to-bete, and Tjrwhitt adopts 
dede him to-bete. 

12334. — lohippes of leed. Eum plumbatis tamdiu csedi fecit qaousqoe 
spiritum excussit — Lat. Leg. 

Of thi religioun and of thi byleve." 

** Ye ban bygonne your questioun folily," 
Quod scbe, " tbat wolden tuo answers conclude 
In 00 demaunde? ye axen lewedly." 
Almacbe answerde to that similitude, 
" Of wbens cometh thin answering so rude ?" i^^eo 
'• Of whens?" quod scbe, wban she was i-freyned, 
** Of conscience, and of good faitb unfeyned." 
Almacbius sayde, " Takest thou noon beede 
Of my power ?" and scbe answerde bim tbis ; 
" Youre migbt," quod scbe, " ful litel is to drede; 
For every mortal mannes power nys 
But lyk a bladder ful of wynd i-wis : 
For witb a nedeles poynt, wban it is blowe, 
May al tbe bost of it be layd ful lowe." 

" Ful wrongfully bygonnest tbou," quod he, i^^^o 
"And yet in wrong is thy perse veraunce : 
Wostow nought how oure mighty princes fre 
Han thus comaunded and maad ordinaunce, 
Tbat every cristen wight scbal han penaunce ; 
But if tbat be his Cristendom withseye. 
And goon al quyt, if be wil it reneye ?" 

" Youre princes erre, as youre nobleye doth," 
Quod tho Cecilie ; " and witb a wood sentence 
Ye make us gulty, and it is nought soth : 
For ye that knowen wel oure innocence, i^^so 

Forasmoche as we doon ay reverence 
To Crist, and for we here a Cristen name, 
Ye putten on us a crim and eek a blame. 
" But we tbat knowen thilke name so 



208 THE CANTERBURY TALES. 

For vertuous, we may it not withseye." 

Almache sayde, ** Cheese oon of these tuo, 

Do sacrifice or Cristendom reneye. 

That thou mow now eschapen hy that weye." 

At which the holy blisful fiedre mayde 

Gan for to laughe, and to the jugge sayde : l^^ 

" jugge confus in this nycete, 
Wilt thou that I refuse innocence ? 
To make me a wikked wight," quod sche, 
" Lo, he dissimuleth heer in audience, 
He starith and woodith in his advertence." 
To whom Almachius sayde, " Unsely wrecche, 
Ne wostow nought how f er my might may strecche ? 

**Han nought our mighty princes to me y-given, 
Ye, bothe power and eek auctorite 
To maken folk to deyen or to lyven ? 12400 

Why spekestow so proudly than to me ? " 
" I speke not but stedefastly," quod sche, 
" Nought proudly, for I say, as for my syde, 
We haten deedly thilke vice of pryde. 

** And if thou drede nought a soth to heere. 
Than wol I schewe al openly by right, 
That thou hast maad a ful greet lesyng heere. 
Thou saist, thy princes han i-give the might 
Bothe for to sleen and eek to quike a wight, 
Thou that ne maist but oonly lif byreve, ^^^^ 

Thou hast 'noon other power ne no leve. 

" But thou maist sayn, thi princes han the maked 
Minister of deth : for if thou speke of moo, 
Thow liest ; for thy power is ful naked." 

" Do way thy lewednes," sayd Almachius tho, 
'• And sacrifice to oure goddes, er thou go. 
I recche nought what wrong that thou me profre, 
For I can suffre it as a philosophre. 

" But thilke wronges may I not endure, 
That thou spekis of oure goddis her,*' quod he. 1^420 
Cecilie answered, ** O nice creature. 
Thou saydest no word sins thou spak to me. 
That I ne knew therwith thy nicete, 
And that thou were in every manor wise 
A lewed officer, a vein justise. 

" Ther lakketh no thing to thin outer eyen 
That thou art blynde ; for thing that we seen alle 
That it is stoon, that men may wel aspien, 
That ilke stoon a god thou wilt it calle. 
I rede the, let thin hond upon it Mle, ^^^ 

And tast it wel, and stoon thou schalt it fynde, 
Sith that thou seest not with thin eyghen blynde. 

" It is a schame that the poeple schal 
So scome the, and laughe at thi folye : 
For comunly men woot it wel over al. 
That mighty God is in his heven hye ; 
And these ymages, wel thou mayst espie. 
To the ne to hem self may nought profyte. 
For in effect they ben nought worth a myte." 

Thise wordes and such other sayde sche ; ^^^^ 
And he wax wroth, and bad men schold hir lede 
Hom to hir hous; "And in hir hous," quod he, 

12415 — lewednes. The Lansd MS. reads boldenet. 

P 



210 THE CANTEBBURY TALES. 

" Brenne hir right in a bath of flammes rede." 
And as he bad, right so was doon the dede ; 
For in a bath thay gonne hir fioste schetten, 
And nyght and day greet fayr they under betten. 

The longe night, and eek a day abo, 
For al the fayr, and eek the bathes hete, 
Sche sat al cold, and felte of it no woo, 
It made hir not oon drope for to swete. 12460 

But in that bath hir lif sche moste lete ; 
For he Almachius, with ful wikke entente. 
To sleen hir in the bath^his sondes sente. 

Thre strokes in the nek he smot hir tho 
The tormentour, but for no manor chaunce 
He might nought smyte hir feire necke a-tuo. 
And for ther^was that tyme an ordinaunce 
That no man scholde do man such penaunce 
The ferthe strok to smyten, softe or sore. 
This tormentour ne dorste do no more; l^^ 

But haK deed, with hir nekke corven there 
He laft hir lye, and on his way he went. 
The cristen folk, which that about hir were, 
With scheetes han the blood ful fiaire y-hent : 
Thre dayes lyved sche in this torment, 
And never cessed hem the Mth to teche. 
That sche had fostred hem, sche gan to preche. 

And hem sche gaf hir moebles and hir thing, 
And to the pope Urban bytook hem tho. 
And sayd, ** I axe this of heven kyng, 12^^^ 

- — ■ 

12467—/o«/r^d. The Harl. MS. has ^^ffr€d. 

To have respit thre dayes and no mo, 
To recomende to yow, er that I go, 
These soules lo, and that I mighte do wirche 
Heer of myn hous perpetuelly a chirche." 
Seynt Urban, with his dekenes prively 
The body fette, and buried it by nighte 
Among his other seyntes honestely. 
Hir hous the chirch of seynt Cecily yit highte ; 
Seynt Urban halwed it, as he wel mighte ; 
In which into this day in noble wyse 1^480 

Men doon to Crist and to his sernt servise. 

THE PBOLOGE OF THE CHANOUNS YEMAN. 

Whan ended was the lif of seynt Cecile, 
Er we fully had riden fyve myle, 
At Boughtoun under Blee us gan atake 
A man, that clothed was in clothes blake, 
And under that he had a whit surplice, 
His hakeney, that was a pomely grice. 
So swete, that it wonder was to se. 
It semed he hadde priked myles thre. 
The hors eek that his yyman rood upon, 1^490 

So swette, that unnethes might he goon. 
Aboute the peytrel stood the foom ful hye. 
He was of foom as flekked as a pye. 
A male tweyfold on his croper lay. 
It semed that he caried litel array, 
Al light for somer rood this worthy man. 
And in myn herte wondren I bigan 

p2 

What that he was, til that I understood, 

How that his cloke was sowed unto his hood ; 

For which whan I long had avysed me, 12500 

I demed him som chanoun for to be. 

His hat heng at his bak doun by a laas, 

For he had riden more than trot or paas, 

He had i-pryked lik as he were wood. 

A cloote-leef he had under his hood 

For swoot, and for to kepe his heed from hete. 

But it was joye for to se him swete ; 

His forhed dropped as a stillatorie 

Were ful of plantayn and of peritorie. 

And whanne that he was com, he gan to crie, l^^^ 

** God save," quod he, " this joly compaignye ! 
Fast have I priked," quod he, " for your sake, 
Bycause that I wolde you atake, 
To ryden in this mery companye." 

His yeman eek was ful of curtesye. 
And seid, " Sires, now in the morwe.tyde 
Out of your ostelry I saugh you ryde, 
And warned heer my lord and soverayn, 
Which that to ryden with yow is ful fayn, 
For his desport ; he loveth daliaunce." ^^^o 

** Frend, for thy warnyng God geve the good chaunce," 
Sayde oure host, ** for certes it wolde seme 
Thy lord were wys, and so I may wel deme ; 
He is ful jocound also dar I leye : 
Can he ought telle a mery tale or tweye. 
With which he glade may this companye ?" 
" Who, sire ? my lord ? Ye, ye, withoute lye, 

He can of merthe and eek of jolite 

Not but y-nough ; also, sir, trusteth me, 

And ye him knewe as wel as do I, ^^^^ 

Ye wolde wonder how wel and thriftily 

He couthe werke, and that in sondry wise. 

He hath take on him many sondry emprise. 

Which were ful hard for eny that is heere 

To bringe aboute, but thay of him it leere. 

As homely as he ryt amonges yow, 

If ye him knewe, it wolde be your prow : 

Ye nolde nought for-gon his acqueyntaunce 

For moche good, I dar lay in balaunce 

Al that I have in my possessioun. 12540 

He is a man of heigh discressioun, 

I wame yow wel, he is a psissyng man." 

"Wel," quod our oost, " I pray the, tel me than, 
Is he a clerk, or noon? tel what he is." 
" Nay, he is gretter than a clerk i-wis," 
Sayde this yyman, " and in wordes fewe, 
Ost, of his craft somwhat I wil you schewe. 
I say, my lord can such a subtilite, 
(But al his craft ye may nought wite of me, 
And somwhat helpe I yit to his worchynge), 12550 
That al this ground on which we ben ridynge 
Til that we comen to Caunterbury toun. 
He couthe al clone tumen up so doun. 
And pave it al of silver and of gold." 

And whan this yeman hadde thus i-told 
Unto oure oost, he seyde, *^ Benedicite! 



214 THE CANTERBURY TALES. 

This thing is wonder merveylous to me, 

Syn that this lord is of so heigh prudence, 

Bycause of which men schuld him reverence, 

That of his worschip rekketh he so lite ; 12560 

His over slop it is not worth a myte 

A.S in effect to him, so mot I go ; 

It is al bawdy and to-tore also. 

Why is thi lord so slottisch, I the preye. 

And is of power better clothis to beye, 

If that his dede accorde with thy speche ? 

Telle me that, and that I the biseche." 

" Why ? " quod this yiman, ** wherto axe ye me ? 

God help me so, for he schal never the, 

(But I wol nought avowe what I say, 12670 

And therfor kep it secre I yow pray) 

He is to wys in feith, as I bileve. 

Thing that is over-don, it wil nought preve 

Aright, as clerkes sein, it is a vice ; 

Wherfore in that I holde him lowed and nyce. 

For whan a man hath over-greet a witte, 

Ful ofte him happeth to mysusen itte : 

So doth my lord, and that me greveth sore. 

God it amende, I can say now nomore." 
" Therof no fors, good yeman," quod oure ost, 12680 
" Syn of the connyng of thi lord thou west, 

Tel how he doth, I pray^the hertily, 

Sin that he is so crafty and so sly. 

Wher dwellen ye, if it to telle be ?" 
" In the subarbes of a toun," quod he. 

" Lurking in himes and in lanes blynde, 

Wher as these robbours and these theves by kynde 

Holden here prive ferfiil residence, 

As thay that dor nought schewen her presence ; 

So faren we, if I schal say the sothe." 12590 

"Now," quod oure est, " yit let me talke to the ; 

Why artow so discoloured on thy face ? " 
" Peter I " quod he, " God give it harde grace, 

I am so used the fuyr to blowe, 

That it hath chaunged my colour I trowe ; 

I am not wont in no mirour to prie, 

But swynke sore, and leme to multiplie. 

We blondren ever, and pouren in the fuyr, 

And for el that we feile of oure desir, 

For ever we lacken oure conclusioun. ^^eoo 

To moche folk* we ben illusioun. 

And borwe gold, be it a pound or tuo, 

Or ten or twelve, or many sommes mo, 

And make hem wenen atte leste weye, 

That of a pound we conne make tweye. 

Yit is it Ms ; and ay we han good hope 

It for to doon, and after it we grope : 

But that science is so fer us bifom. 

We mowen nought, although we had it sworn. 

It overtake, it slyt away so fast ; i26io 

It wol us make beggers atte last." 

Whil this yeman was thus in his talkyng. 

This Chanoun drough him ner and herd al thing 

Which that this yiman spak, for suspeccioun 

Of mennes speche ever hadde this Chanoun : 

For Catoun saith, that he that gultj is, 

Demeth al thing be spoke of him, i-wis : 

By cause of that he gan so neigh to drawe 

His yeman, that he herde al his sawe ; 

And thus he sayd unto his yeman tho : 12620 

" Hold now thi pees, and spek no wordes mo : 

For if thou do, thou schalt it deere abye. 

Thow sclaundrest me here in this companye. 

And eek disco verest that thou schuldest hide." 
** Ye," quod oure ost, ** tel on, what so bytyde; 

Of alle this thretyng recche the nought a myte." 
** In faith," quod he, " no more do I but lite." 

And whan this Chanoun seih it wold not be, 

But his yeman wold telle his privete. 

He fledde away for verray sorwe and schame. i^eso 

A !" quod the yeman, " her schal arise game : 

Al that I can anoon now wol I telle, 

Sin he is goon ; the foule feend him quelle ! 

For never herafter wol I with him meete 

For peny ne for pound, I wol byheete. 

He that me broughte first unto that game, 

Er that he deye, sorwe have he and schame ! 

For it is emest to me, by my faith ; 

That fele I wel, what so eny man saith; 

And yet for al my smert, and al my greef, ^2640 

For al my sorwe, and labour, and mescheef. 



12616 — Catoun saith. The allusion is to Cato de Morih. lib. i, dis- 
tich 17,— 

Ne cures si quis tacito scrmonc loquatur ; 
Conscius ipse sibi de se putat omnia dici. 



u 

I couthe never leve it in no wise. 
Now wolde God my wyt mighte suffise 
To tellen al that longeth to that art ; 
But natheles, yet wil I telle yow part ; 
Sin that my lord is goon, I wol nought spare. 
Such thing as that I knowe, I wol declare. 

" With this Chanoun I duelled have seven yer, 
And of his science am I never the ner: 
Al that I hadde, I have lost therby, 1^50 

And God wot, so hath many mo than I. 
Ther I was wont to be right freisch and gay 
Of clothing, and of other good array, 
Now may I were an hose upon myn heed ; 
And where my colour was bothe freissch and reed. 
Now it is wan, and of a leden hewe, 
(Who so it useth, sore schal he rewe); 
And of my swynk yet blended is myn ye ; 
Lo ! such avauntage it is to multiplie ! 
That slydynge science had me made so bare, 12660 
That I have no good, wher that ever I fare ; 
And yit I am endetted so therby 
Of gold, that I have borwed trewely, 
That whil I lyve schal I quite never ; 
Lat every man be war by me for ever. 
What manor man that casteth him therto, 
If he continue, I holde his thrift i-do ; 
So help me God, therby schal he not wynne, 
But empte his purs, and make his wittes thynne. 
And whan he, thurgh his madnes and folye, 1^670 
Hath lost his owne good in jeupardie, 

Than he exciteth other men therto, 

To leese her good as he himself hath do. 

For unto schrewes joy it is and ese 

To have here felawes in peyne and desese. 

Thus was I oones lemed of a clerk ; 

Of that no charge ; I wol speke of oure werk. 

Whan we hen ther as we schul exercise 

Oure elvyssh craft, we seme wonder wyse, 

Oure termes hen so clergeal and queynte. ^2680 

I hlowe the fuyr til that myn herte feynte. 

What schulde I telle ech proporcioun 

Of thinges which that we werke up and doun, 

As on fyve or six ounces, may wel he. 

Of silver, or som other quantite ? 

And besy me to telle yow the names, 

As orpiment, brent bones, jren squames, 

That into poudre grounden ben ful amel ? 

And in an erthen pot how put is el, 

And salt y-put in, and eJso paupere, i^^^^ 

Bifom these poudres that I speke of heere, 

And wel i-covered with a lamp of glas ? 

And of moche other thing what that ther was ? 

And of the pot and glas enlutyng, 

That of the aier mighte passe no thing? 

And of the esy fuyr, and smert edso, 

Which that was maad ? and of the care and wo, 

That we hadde in oure matiers sublymynge, 

12694 — pot and glas. This is the reading of the Harleian and Lans* 
downe MSS. Tjrwhitt reads, potiea and glasses engluting, which seems 
to improve the metre. 

Aud in amalgamynge, and calcenyngc 

Of quyksilver, y-clept mercury crude ? 12700 

For alle cure sleightes we can nought conclude. 

Oure orpiment, and sublyment mercuric, 

Oure grounde litarge eek on the porfurye, 

Of ech of these of ounces a certayn 

Nat helpeth us, oure labour is in vayn. 

Ne eek oure spirites ascencioun, 

Ne eek oure matiers that lyn al fix adoun, 

Mowe in oure werkyng us no thing avayle; 

For lost is al oure labour and travayle, 

And al the cost on twenty devel way 127 lo 

Is lost also, which we upon it lay. 

Ther is also ful many another thing, 

That is to oure craft appertenyng. 

Though I by ordre hem here reherse ne can, 

Bycause that I am a lowed man, 

Yet wil I telle hem, as they come to mynde. 

Though I ne conne nought sette hem in her kynde : 

As bol armoniak, verdegres, boras ; 

And sondry vessels maad of erthe and glas, 

Oure urinals and oure descensories, 12720 

Viols, croslets, and sublimatories, 

Concurbites, and alembikes eeke, 

And othere suche, deere y-nough a leeke, 

Nat needith it to rehersen hem alle ; 

Watres rubifying, and boles galle, 

Arsnek, sal armoniak, and brimstoon. 



I2702^8ublyment. The Lansd. MS., with Tjrwhitt, reads sublimed. 
\2725-'rubi,fying, MS. Harl. reads rubUyng. 

And herbes couthe I telle eek many oon, 

As egrimoigne, valirian, and lunarie, 

And other suche, if that me list to tarie ; 

Onre lampes brennyng bothe night and day, 1^730 

To bringe aboute onre craft if that we may ; 

Oure foumeys eek of calcinacioun, 

And of watres albificacioun, 

Unslekked lym, salt, and glayre of an ey, 

Poudres dyvers, aissches, dong, pisse, and cley, 

Cored poketts, sal petre, vitriole ; 

And dyvers fuyres maad of woode and cole ; 

Salt tartre, alcaly, and salt preparat, 

And combust matieres, and coagulat ; 

Cley maad mth hors or mannes her, and oyle 1^740 

Of tartre, alym, glas, berm, wort, and argoyle, 

Eesalgar, and oure matiers enbibing ; 

And eek of oure matiers encorporing. 

And of oure silver citrinacioun, 

Oure cementynge and fermentacioun, 

Oure yngottes, testes, and many thinges mo. 

I wol you telle as was me taught also 

The foure spiritz, and the bodies seven 

By ordre, as ofte herd I my lord neven. 

The firste spirit quyksilver called is ; 12750 

The secound orpiment ; the thridde i-wis 

Sal armoniac, and the ferthe bremstoon. 



12782— /owmey*. The MS. Harl. appears to read fourmes ; but MS. 
Lansd. reads fomeysy which is adopted bj Tyrwhitt, and seems to be 
correct. 

12784— «a«. The Lansd. MS., with Tyrwhitt, roads chalk. 

The bodies seven, eek, lo hem heer anoon. 
Sol gold is, and Luna silver we threpe ; 
Mars yren, Mercurie quyksilver we clepe : 
Satumus leed, and Jubitur is tyn, 
And Venus coper, by my fader kyn. 

" This cursed craft who so wol exercise. 
He schal no good han that may him suffise; 
For al the good he spendeth theraboute 12760 

He lese schal, therof have I no doute. 
Who so that list outen his folye, 
Let him come forth and leme multiplie : 
And every man that hath ought in his cofre. 
Let him appiere, and wexe a philosofre, 
Ascauns that craft is so light to lere. 
Nay, nay, God wot, al be he monk or frere, 
Prest or chanoun, or eny other wight, 
Though he sit at his book bothe day and night 
In lemyng of this elvysch nice lore, 12770 

Al is in vayn, and parde moche more 
Is to leme a lowed man this subtilte ; 
Fy, spek not therof, for it wil not be. 
Al couthe he letterure, or couthe he noon. 
As in effect, he schal fynd it al oon ; 
For bothe tuo by my salvacioun 
Concluden in multiplicacioun 
I-liche wel, whan thay han al y-do ; 
This is to sayn, thay fayle bothe tuo. 
Yet forgat I to make rehersayle 12780 

Of watres corosif, and of lymayle, 
And of bodyes mollificacioun, 

And also of here enduracioun, 

Oyles ablucioun, and metal fusible, 

To tellen al, wold passen eny bible 

That wher is ; wherfore, as for the best, 

Of alle these names now wil I me rest ; 

For, as I trowe, I have yow told y-nowe 

To reyse a feend, al loke he never so rowe. 

A, nay, let be ; the philosophre stoon, 12790 

Elixir clept, we sechen fast echoon, 

For had we him, than were we syker y-nough ; 

But unto God of heven I make avow, 

For al oure craft, whan we han al y-do, 

And al oure sleight, he wol not come us to. 

He hath i-made us spende moche good, 

For sorwe of which almost we wexen wood, 

But that good hope crepeth in oure herte. 

Supposing ever, though we sore smerte, 

To ben relieved by him after-ward. ^3800 

Such supposing and hope is scharp and hard. 

I wame you wel it is to seken ever. 

That future temps hath made men dissevere, 

In trust therof, from al that ever they hadde. 

Yet of that art thay conne nought wexe sadde, 

For imto hem it is a bitter swete ; 

So semeth it ; for nad thay but a scheete 

Which thay mighte wrappe hem in a-night. 

And a bak to walke inne by day-light. 

They wolde hem selle, and spenden on this craft ; i28io 

12809— hale. This is tl)c reading of the Harl. and Lansd. MSS. 
Tyrwhitt reads bratt, which he interprets a coarse mantle. 

Thay can nought stinte, til no thing be laft. 
And evermore, wher that ever they goon, 
Men may hem knowe by smel of bremstoon ; 
For al the world thay stynken as a goot ; 
Her savour is so rammyssch and so hoot, 
That though a man fro hem a myle be, 
The savour wol infecte him, trusteth me. 
Lo, thus by smellyng and by thred-bare array. 
If that men list, this folk they knowe may. 
And if a man wol aske hem prively. 
Why thay ben clothed so unthriftily, 
Right anoon thay wol rounen in his eere, 
And say, if that thay espied were, 
Men wold hem slee, bycause of here science : 
Lo, thus this folk bytrayen innocence. 
Passe over this, I go my tale unto. 
Er than the pot be on the fuyr y-do 
Of metals with a certeyn quantite. 
My lord hem tempreth, and no man but he ; 
(Now he is goon, I dar say boldely) 
For as men sayn, he can doon craftily ; 
Algate I wot wel he hath such a name. 
And yet ful ofte he renneth in blame ; 

" And wite ye how ? ful ofte it happeth so, 
The pot to-breketh, and farwel al is goo. 
These metals been of so gret violence, 
Oure walles may not make hem resistence. 
But if thay were wrought of lym and stoon : 
Thay percen so, that thurgh the wal thay goon; 
And some of hem synken into the grounde, 12840 



12830 

(Thus have we lost by tymes many a pounde), 

And some are skatered al the floor aboute ; 

Some lepe into the roof, withouten doute. 

Though that the feend nought in oure sight him schewe, 

I trowe that he with us be, that schrewe ; 

In helle, wher that he is lord and sire, 

Nis ther no more woo, ne anger, ne ire. 

Whan that oure pot is broke, as I have sayd. 

Every man chyt, and halt him evel apayde. 

Som sayd it was long on the fiiyr-makyng ; 1^<> 

Some sayde nay, it was on the blowyng ; 

(Than was I ferd, for that was myn office). 

* Straw ! * quod the thridde, *ye been lowed and nyce, 
It was nought tempred as it oughte be.* 

* Nay,* quod the ferthe, * stynt and herkne me ; 
Bycause oure fuyr was nought y-maad of beech, 
That is the cause, and other noon, so theech.* 
I can not telle wheron it was long. 

But wel I woot gret stryf is us among. 

* What ?' quod my lord, * ther is no more to doone, ^^^ 
Of these periles I wol be war eftsoone. 

I am right siker, that the pot was erased. 
Be as be may, be ye no thing amased. 
As usage is, let swoope the floor as swithe ; 
Pluk up your hertes and beth glad and blithe.' 
The mullok on an heep i-swoped was. 
And on the floor y-cast a canevas. 
And al this mulloc in a syve i-throwe. 
And sifted, and y-plukked many a throwe. 

* Parde,' quod oon, * somwhat of oure metal 13870 

Yet is ther heer, though that we have nought al. 
And though this thing myshapped hath as now, 
Another tyme it may be wel y-now. 
Us moste putte oure good in adventure. 
A marchaunt, parde, may not ay endure, 
Trusteth me wel, in his prosperite ; 
Som tyme his good is drowned in the see. 
And som tyme cometh it sauf unto the londe/ 
* Pees ! ' quod my lord, * the nexte tyme I wol fonde 
To bringe oure craft al in another plyte, 1288O 

And but I do, sires, let me have the wyti^: 
Ther was defiaute in som what, wel I woot.' 
Another sayde, the fuyr was over hoot. 
But be it hoot or cold, I dar say this, 
That we concluden evermor amys ; 
We feile of that which that we wolden^have, 
And in oure madnesse evermore we rave. 
And whan we ben togideres everichon, 
Everiche man semeth a Salamon. 
But al thing which that schineth as the gold, 12890 
Is bought gold, as that I have herd told ; 
Ne every appel that is fair at ye, 
Ne is not good, what so men clappe or crye. 
Eight so, lo, fareth it amonges us. 
He that semeth the wisest, by Jesus ! 
Is most fool, whan it cometh to the preef ; 



12890 — at the gold. This proverb is taken directly from the Parabola 
of Alanus de Insulis, who expresses it thus in two Leonines, — 
Non teneas aurum totum quod splendet nt aurom, 
Nee pulchrum pomum quodlibet esse bonum. 

Q 

And he that semeth trewest, is a theef. 

That schul ye knowe, er that I fifo yow wende, 

By that I of my tale have maad an ende. 

" Ther is a chanoun of religioun 12900 

Amonges us, wold infecte al a toun, 
Though it as gret were as was Ninive, 
Rome, Alisaundre, Troye, or other thre. 
His sleight and his infinite Msnesse 
Ther couthe no man writen, as I gesse, 
Though that he mighte lyven a thousand yeer ; 
Of al this world of falsheed nys his peer, 
For in his termes he wol him so wynde, 
And speke his wordes in so sleygh a kynde. 
Whan he comune schal with eny wight, i29io 

That he wil make him dote anoon right. 
But it a feend he, as him selven is. 
Ful many a man hath he bygiled er this. 
And wol, if that he lyre may a while : 
And yet men ryde and goon ful many a myle 
Him for to seeke, and have his aqueintaunce. 
Nought knowyng of his fialse govemaunce. 
And if yow list to geve me audience, 
I wol it telle here in youre presence. 
But, worschipful chanouns religious, ^^^ 

Ne demeth not that I sclaundre youre hous. 
Although my tale of a chanoun be. 
Of every ordre som schrewe is, pardee : 
And God forbede that al a companye 
Schulde rewe a singuler mannes folye. 
To sclaunder yow is no thing myn entent. 

But to correcten that is mys I ment. 

This tale was not oonly told for yow, 

But eek for other moo : ye wool wel how 

That among Cristes apostles twelve i^^^o 

Ther was no traytour but Judas him solve ; 

Than why schulde the remenaunt have a blame, 

That gulteles were ? by yow I say the same. 

Save oonly this, if ye wol herkene me, 

If any Judas in youre covent be, 

Remewe him by tyme, I yow rede, 

If schame or los may causen eny drede. 

And both no thing displesed, I you pray, 

But in this caas herkeneth what I say.'* 

THE CHANOUNES YEMANNES TALE. 

In Londoun was a prest, an annueler, I29i0 

That therin dwelled hadde many a yer, 
Which was so plesaunt and so servisable 
Unto the wyf, wher as he was at table, 



The Chanounet Yemannet Tale. In a preceding tale, Chaucer has 
touched upon the astrologers and practisers of " magike naturel" ; this, 
and perhaps some temporary occurrences, led him now to satirize hitterly 
another class who infected society at this period, the alchemists. The 
Chanonnes Yemannes Tale may describe an occurrence in Chaucer's 
time, for the '* multipliers" seem to have been very busy deceiying people 
at the end of the fourteenth and beginning of the fifteenth centuries ; and 
Tyrwhitt has pointed out as a curious coincidence, that an act was passed 
soon after the poet's death, 5 H. IV, c. iv, making it felony " to multiplie 
gold or silver, or to use the art of multiplication." 

12940 — an annueler. " They were called annuelleres, not from their 
receiving a yearly stipend, as the Gloss, explains it, but from their being 
employed solely in singing annuals, or anniversary masses, for the dead, 
witiiout any cure of souls. See the Stat. 36 Edw. Id, c. viii, where the 

Q 2 

That sche wolde suffire him no thing for to pay 
For bord ne clothing, went he never so gay; 
And spending silver had he right y-nough : 
Therof no force ; I wol precede as now, 
And telle forth my tale of the chanoun, 
That brought this prest to confusiomi. 

This Mse chanoun cam upon a day 139«0 

Unto the prestos chambre, wher he lay, 
Biseching him to lene him a certeyn 
Of gold, and he wold quyt it him ageyn* 

** Lene me a maxk," quod he, " but dayes thre. 
And at my day I wil it quyte the. 
And if so be, that thou fynde me fals. 
Another day hong me up by the hals." 
This prest him took a mark, and that as swithe, 
And this chanoun him thankid ofte sithe. 
And took his leve, and wente forth his wey ; 12960 
And atte thridde day brought his money. 
And to the prest he took his gold agayn, 
Wherof this prest was wonder glad and fayn. 

** Certes," quod he, " no thing annoyeth me 
To lene a man a noble, or tuo, or thre. 
Or what thing were in my possessioim. 
Whan he so trewe is of condicioun. 
That in no wise he broke wol his day : 



cJuipeUeiru parochiels are distingaisbed from others chantanx anuaUs, 
et a cure des almes nient entendanU. They were both to receive yearly 
stipends, but the former was allowed to take six marks, and the latter only 
five. Compare Stat. 2 H. V, St. 2, c. 2, where the stipend of the cha- 
pellein parochiel is raised to eight marks, and that of the chapeUein 
annueler (he is so named in the statute) to seven." — Tyrwhitt. 

To such a man I can never say nay." ^2969 

"What?" quod this chanoun, "schold I be untrewe? 

Nay, that were thing i-fallen of the newe. 

Trouthe is a thing that I wol ever kepe, 

Unto that day in which that I schal crepe 

Into my grave, and elles God forbede ! 

Bilieveth that as siker as your crede. 

God thank I, and in good tyme be it sayd, 

That ther was never man yet evel apayd 

For gold ne silver that he to me lent, 

Ne never felshed in myn hert I ment. 

And, sire," quod he, " now of my privete, 12980 

Syn ye so goodlich have be unto me. 

And kythed to me so gret gentilesce, 

Som what, to quyte with youre kyndenesse, 

I wil yow schewe, and if yow lust to lere 

I wil yow teche pleynly the manere, 

How I kan werken in philosophie. 

Takith good heed, ye schul seen wel at ye. 

That I wol doon a maystry er I go." 
** Ye ?" quod the prest, " ye, sire, and wol ye so ? 

Mary ! therof I pray yow hertily." 12990 

"At youre comaundement, sire, trewely," 

Quod the chanoun, " and elles God forbede ! " 

Lo, how this theef couthe his servise beede. 

Ful soth it is that such profred servise 

Stynketh, as witnessen these olde wise ; 

And that ful soone I wol it verefye 

In this chanoun, roote of al treccherie. 

That evermor delit hath and gladnesse 

(Such feendly thoughtes in his hert empresse) 

How Cristes poeple he may to meschief bringe. i^ooo 

God kepe us from his fals dissimilynge. 

What wiste this prest with whom that he delte ? 

Ne of his harm comyng he no thing felte. 

O seely prest, o sely innocent, 

With coveytise anoon thou schalt be blent ; 

O graceles, ful blynd is thy conceyt, 

No thing art thou war of the deceyt. 

Which that this fox i-schapen hath to the ; 

His wily wrenches y-wis thou maist not fle. 

Wherfor to go to the conclusioun, isoio 

That referreth to thy confiisioun, 

Unhappy man, anoon I wil me hie 

To tellen thin unwitte and thy folye. 

And eek the falsnesse of that other wrecche, 

Als ferforth as my connyng wol strecche. 

This chanoun was my lord, ye wolde weene : 
Sire ost, in faith, and by the heven queene, 
It was another chanoun, and not he, 
That can an hundred fold more subtilte. 
He hath bitrayed folkes many tyme ; l^oao 

Of his falsnes it dullith me to ryme. 
Ever whan I speke of his falshede, 
For schame of him my cheekes wexen reede ; 
Algates tliay bygynne for to glowe, 
For reednes have I noon, right wel I knowe. 
In my visage, for fumes diverse 
Of metals, which ye han me herd reherse. 
Consumed and wasted han my reednesse. 



»» 

Now tak heed of this chanouns cursednesse. 

" Sire,"quod hetotheprest, **let yourmangoon 18030 
For quyksilver, that we it hadde anoon ; 
And let him bringe ounces tuo or thre ; 
And whan he cometh, as faste schul ye see 
A wonder thing, which ye saugh never er this/ 

" Sire," quod the prest, " it sohal be doon, i-wis. 
He bad his servaunt fecche him his thinges, 
And he al redy was at his biddynges, 
And went him forth, and com anoon agayn 
With this quyksilver, schortly for to sayn. 
And took these ounces thre to the chanoun ; l^o^o 
And he it layde faire and wel adoun, 
And bad the servaunt coles for to bringe, 
That he anoon might go to his werkynge. 
The coles right anoon weren i-fett. 
And this chanoun took out a croselett 
Of his bosom, and schewed it the prest : 

" This instrument," quod he, " which that thou sest, 
Tak in thin hond, and put thiself therinne 
Of this quiksilver an unce, and her bygynne 
In the name of Crist to wax a philosophre. 13050 

Ther ben ful fewe, whiche that I wolde profre 
To schewe hem thus moche of my science : 
For ye schul seen heer by experience. 
That this quiksilver I wol mortifye. 
Eight in youre sight anoon, withouten lye, 
And make it as good silver and as fyn 
As ther is any in youre purs or myn, 
Or elles wher; and make it malleable ; 

And elles holdeth me fals and unable 

Amonges folk for ever to appeere. 180(W 

I have a pouder heer that cost me deere, 

Schal make al good, for it is cause of al 

My connyng, which that I you schewe schal. 

Voydith youre man, and let him be theroute ; 

And schet the dore, whils we ben aboute 

Oure privetee, tliat no man us aspie. 

Whiles we werken in this philosophie." 

Al, as he bad, fulfilled was in dede. 

This ilke servaunt anoon right out yede, 

And his maister schitte the dore anoon, ^^^ 

And to here labour speedily thai goon. 

This prest, at this cursed chanouns biddyng. 
Upon the fuyr anoon sette this thing. 
And blew the fuyr, and busied him ful fiast ; 
And this chanoun into the croslet cast 
A pouder, noot I wherof that it was 
I-maad, outher of chalk, outher of glas. 
Or som what elles, was nought worth a flye, 
To blynde with this prest ; and bad him hye 
These coles for to couchen al above i*080 

The croislet ; for " in tokenyng I the love," 
Quod this chanoun, '* thin oughne handes tuo 
Schal wirche al thing which that schal be do." 
** Graunt mercy," quod the prest, and was fill glad, 
And couchede coles as the chanoun bad. 



18062 — ffood. I have ventured to retain Tyrwhitt's reading, which 
n supported hy the Lansdowne MS. The Harl MS. reads, gold. 

And whil he besy was, this feendly wrecche, 

This fialse chanoun (the foule feend him fecche !) 

Out of his bosom took a bechen cole, 

In which ful subtillj was maad an hole, 

And therin put was of silver lymayle 1^090 

An unce, and stopped was withoute fayle 

The hole with wex, to kepe the lymail in. 

And understondith, that this false gyn 

Was not maad ther, but it was niaad bifore ; 

And other thinges I schal telle more 

Herafter-ward, which that he with him brought. 

Er he com there, to bigyle him he thought. 

And so he dede, er thay wente atwynne : 

Til he had tomed him, couthe he nought blynne. 

It dulleth me, whan that I of him speke ; i*^^ 

On his falshede fayn wold I me wreke. 

If I wist how, but he is heer and there. 

He is so variant, he byt no where. 

But taketh heed now, sires, for Goddes love. 
He took his cole of which I spak above, 
And in his bond he bar it prively. 
And whiles the preste couched bysily 
The coles, as I tolde yow er this, 
This chanoun sayde, ** Freend, ye doon amys ; 
This is not couched as it oughte be, i^i<> 

But soone I schal amenden it," quod he. 
" Now let me melle therwith but a while. 
For of yow have I pitee, by seint Gile ! 
Ye been right hoot, I se wel how ye swete ; 
Have heer a cloth and wype away the wete." 

And whiles that this prest him wyped haas, 
This chanoun took his cole, I schrewe his fiEias! 
And layd it aboven on the myd-ward 
Of the croslet, and blew wel afterward, 
Til that the coles gonne faste brenne. I8120 

" Now geve us drinke," quod the chanoun thenne, 
** Als swithe al schal be wel, I undertake. 
Sitte we doun, and let us mery make." 
And whan that the chanounes bechene cole 
Was brent, al the lymail out of the hole 
Into the crosselet anoon fel adoun ; 
And so it moste needes by resoun, 
Sins it so even above couched was ; 
But therof wist the prest no thing, alias ! 
He domed alle the colis i-liche goode, i^i^^ 

For of the sleight he no thing understood. 

And whan this alcamister saugh his tyme, 
Rys up, sirb prest," quod he, " and stonde by me ; 
And for I wot wel ingot have ye noon, 
Goth, walkith forth, and brynge a chalk-stoon ; 
For I wol make it of the same schap, 
That is an ingold, if I may have hap. 
And bringe with you a boUe or a panne 
Ful of water, and ye schul wel se thanne 
How that cure besynes schal happe and preve. i^uo 



13134. This line, as it stands in the Harl. MS , 

And whan the chanouns hechene cole, 
appears to he imperfect, althongh it is supported hy the Lansdowne MS. 
I have Tentured to add the word that from Tyrwhitt, and to insert 
the e in chanounes, which had prohably dipped out hy the inadvertence 
of a scribe. 

And yit, for ye schul have no mysbileeve 
Ne wrong conceyt of me in youre absence, 
I ne wol nought ben out of youre presence, 
But go with you, and come with you agayn." 
The chambur dore, schortly for to sayn, 
Thay opened and schette, and wente here weye, 
And forth with hem they caryed the keye. 
And comen agayn withouten eny delay. 
What schuld I tary al the longe day ? 
He took the chalk, and schop it in the wise 
Of an ingot, as I schal yow devyse ; 
I say, he took out of his oughne sleeve 
A teyne of silver (evel mot he cheeve !) 
Which that was but an unce of wight. 
And taketh heed now of his cursed slight ; 
He schop his ingot in lengthe and in brede 
Of this teyne, withouten eny drede. 
So sleighly, that the prest it nought aspyde ; 
And in his sleeve agayn ,he gan it hyde ; 
And fro the fuyr he took up his mateere. 
And into the ingot put it with mery cheere : 
And into the watir-vessel he it cast. 
Whan that him list, and bad this prest as fast, 
" Loke what ther is ; put in thin bond and grope ; 
Thou fynde ther schalt silver, as I hope." 
What devel of helle schold it elles be ? 



13150 



18160 



131 16 — wente here weye. The Harl. and Lansd. MSS. read, wente forth 
here weye, 'wliicli makes a redundancy in the measure ; the superfluous 
word appears to have been brought in here from the beginning of the 
next hne. 

Schavyng of silver, silver is, parde ! 

He putte in his bond and tok up a teyne 
Of silver fyn, and glad in every veyne 
Was this prest, whan he saugh it was so. **^^^ 

** Goddes blessjmg, and his modres also, 
And alle halwes, have je, sire chanoun !" 
Sejde this prest, and I her malisoun ; 

** But, and ye vouche sauf to teche me 
This nobil craft and this subtilite, 
I wil be youre in al that ever I may.'* 
Quod this chanoun, " Yet wol I make assay 
The secound tyme, that ye mow taken heede. 
And ben expert of this, and in your neede 
Another day assay in myn absence ^^^^ 

This dicipline, and this crafty science. 
Let take another imce,** quod he tho, 

" Of quyksilver, withouten wordes mo. 
And do therwith as ye have doon er this 
With that other, which that now silver is." 
The prest him busyeth in al that he can 
To doon as this chanoun, this cursed man, 
Comaimded him, and fiGiste blew the fiiyr. 
For to come to theffect of his desyr. 
And this chanoun right in the mene while 13190 

Al redy was this prest eft to bygile, 
And for a countenaunce in his bond bar 



18180 — assay. The Harl. MS. substitutes your self, which makes an 
unintelligible sentence, without a verb. The Lansd. MS. omits tho 
word, and makes the line imperfect in measure as well oa grammatical 
construction. 

An holow stikke (tak keep and be war), 

In thende of which an unce and no more 

Of silver lymail put was, as bifore 

Was in his cole, and stopped with wex wel 

For to kepe in his limail every del. 

And whil the prest was in his besynesse, 

This chanoun with his stikke gan him dresse 

To him anoon, and his ponder cast in, 

As he dede er, (the devel out of his skyn 

Him tome, I pray to God, for his falshede ! 

For he was ever fels in worde and deede). 

And with this stikke above the croslet, 

That was ordeyned with that false get, 

He styred the coles, til relente gan 

The wex agayn the fuyr, as every man, 

But it a fool be, woot wel it moot neede 

And al that in the hole was out yede, 

And into the croslet hastily it fel. 

Now, good sires, what wol ye bet than wel ? 

Whan that this prest thus was begiled agayn, 

Supposyng not but trouthe, soth to sayn, 

He was so glad, that I can nought expresse 

In no manor his myrthe and his gladnesse. 

And to the chanoun he profred eft soone 

Body and good. " Ye," quod the chanoim, " soone. 

Though pore I be, crafty thou schalt me fynde : 



18210 



18208 — worde. This, which is the reading of the Lansd. MS., is 
perhaps better than that of the Harl. MS., oth. Tyrwhitt has thought. 

18204 — above. So Tjrwhitt and the Lansd. MS., apparently the correct 
reading. The Harl. MS. reads alone. 

I W6mie the, yet is ther more byhynde. 

Is ther any coper her withinne ?" quod he. 13220 

** Ye, sir," quod this prest, " I trowe ther be. 
EUes go bye som, and that as swithe." 

" Now goode sire, go forth thy way and hy the." 
He went his way, and with this coper cam ; 
And this chanoun it in his hondes nam. 
And of that coper weyed out but an ounce. 
Al to simple is my tonge to pronounce. 
As minister of my witt, the doublenesse 
Of this chanoun, roote of al cursednesse. 
He semed frendly to hem that knew him nought, i^^so 
But he was fendly bothe in werk and thought. 
It werieth me to telle of his Msnesse ; 
And natheles yit wol I it expresse, 
To that entent men may be war therby, 
And for noon other cause trewely. 

He put this unce of coper in the oroslet. 
And on the fuyr als swithe he hath it set. 
And east in ponder, and made the prest to blowe. 
And in his worching for to stoupe lowe, 
As he dede er, and al nas but a jape; l*240 

Eight as him list the prest he made his ape. 
And afterward in the ingot he it cast. 
And in the panne putte it atte last 
Of water, and in he put his owne bond. 
And in his sleeve, as ye byfom-hond 



18228 — as minisier of my witL I retain this reading from Tyrwliitt, 
as apparently furnishing the best meaning. MS. Harl. reads, the minister 
and of his witt ; the reading of the Lansd. MS. is, hi$ monstre and his witte. 

Herde me telle, he had a silver teyne ; 

He sleyghly took it out, this cursed heyne, 

(Unwitynge this prest of his false craft), 

And in the pannes hotme he hath it laft; 

And in the water rumbleth to and fro. 1^260 

And wonder prively took up also 

The coper teyne, (nought knowyng this prest) 

And hidde it, and hent him by the brest, 

And to him spak, and thus sayde in his game ; 

Stoupeth adoun ! by God, ye ben to blame ; 

Helpeth me now, as I dede yow whil er ; 

Put in your hond, and loke what is ther." 

This prest took up this silver teyne anoon. 

And thanne sayde the chanoun, let us goon 

With these thre teynes whiche that we han wrought, i S260 

To som goldsmyth, and wite if it be ought. 

For by my faith I nolde, for myn hood. 

But if they were silver fyn and good. 

And that as swithe proved schal it be." 

Unto the goldsmith with these teynes thre 

Thay went, and putte these teynes in assay 

To fuyr and hammer : might no man say nay, 

But that thay were as hem oughte be. 

This sotted prest, who was gladder than he ? 
Was never brid gladder agayn the day ; 13270 

Ne nightyngale in the sesoun of May 
Was never noon, that liste better to synge ; 
Ne lady lustier in carolynge ; 
Or for to speke of love and wommanhede, 
Ne knyght in armes doon an hardy deede 

To stonde in grace of his lady deere, 
Than hadde this prest this craft for to lore ; 
And to the chanoim thus he spak and seyde : 

** For the love of God, that for us alle deyde, 
And as I may deserve it unto yow, 1«280 

What schal this receyt coste? telleth now." 

** By oure lady," quod the chanoun, "it is deere, 
I wame yow wel, for, save I and a freere. 
In Engelond ther can no man it make." 

" No fors," quoth he ; ** now, sire, for Goddes sake, 
What schal I paye ? telleth me, I pray." 

** I-wis," quod he, " it is f ul dere I say. 
Sire, at a word, if that ye lust it have. 
Ye schul pay fourty pound, so God me save ; 
And nere the frendschipe that ye dede er this i^aoo 
To me, ye schulde paye more i-wys." 
This prest the somme of fourty pound anoon 
Of nohles fette, and tooke hem everychoon 
To this chanoun, for this ilk receyt 
Al his werkyng nas but fraude and deceyt. 

" Sire prest," he seyde, " I kepe have no loos 
Of my craft, for I wold it kept were cloos ; 
And as ye loveth me, kepeth it secre. 
For and men knewe al my sotilte. 
By God, men wolden have so gret envye i**^ 

To me, bycause of my philosophie, 
I schulde be deed, ther were noon other weye." 

" God it forbede," quoth the prest, *' what seye. 



13288— /or, save. The Harl. MS. reads, /or, «irc, which is evidently 
an error : Uie Lansd. MS. has, bot, save, and Tyrwhitt, that tave. 

Yet had I lever spenden al the good 
Which that I have, (and elles wax I wood) 
Than that ye schulde felle in such meschief." 
For your good wil, sir, have ye right good preef," 
Quoth the chanoun, ** and far wel, graunt mercy ^ 
He went his way, and never the prest him sey 
After this day : and whan that this prest scholde 18310 
Maken assay, at such tyme as he wolde, 
Of this receyt, fer wel, it wold not be. 
Lo, thus bjgaped and bygilt was he : 
Thus maketh he his introduccioun 
To bringe folk to here destruccioun. 

Considereth, sires, how that in ech astaat 
Bitwixe men and gold ther is debaat, 
So ferforth that unnethe ther is noon. 
This multiplying blent so many oon, 
That in good faith I trowe that it be 18320 

The cause grettest of swich scarsete. 
Philosophres speken so mistyly 
In this craft, that men conne not come therby. 
For any witt that men ban now on dayes. 
They may wel chiteren, as doon these jayes. 
And in here termes sette lust and peyne, 
But to her purpos schul thay never atteyne. 
A man may lightiy leme, if he have ought, 
To multiplie, and bringe his good to nought. 

« 

Lo, such a lucre is in this lusty game ; 13330 

A mannes mirthe it wol tome into grame. 
And empte also grete and hevy purses. 
And make folk for to purchace curses 
Of hem, that ban her good therto i-lent. 

O, fy! for schame, thay that have be brent, 
Alias ! can thay not fle the fayres hete ? 
Ye that it usen, I rede ye it lete, 
Lest ye lesen al ; for bet than never is late : 
Never to thrive, were to long a date. 
Though ye prolle ay, ye schul it never fynde : 18340 
Ye ben as bolde as is Bayard the blynde, 
That blimdreth forth, and peril casteth noon : 
He is as bold to renne agayn a stoon. 
As for to go bysides in the wey : 
So fare ye that multiplie, I sey. 
If that youre yghen can nought seen aright, 
Loke that youre mynde lakke nought his sight. 
For though ye loke never so brode and stare. 
Ye schul nought wynne a mite on that chafGure, 
But wasten al, that thay may rape and renne. i*^^ 
Withdrawe the fuyr, lest it to faste brenne ; 
Medleth no more with that art, I mene ; 
For gif ye doon, youre thrift is goon ful clone. 
And right as swithe I wol yow telle heere 
What philosophres sein in this mate)3]fe^ 
Lo, thus saith Arnold of the^New^toun, 

18841 — Bayard the blynde. This appears to have been a x&rj popular 
old proverb. A namber of references illustrative of it will be found in 
Mr. Halliwell's Dictionary of Archaic and Provincial Words ; the foUowii^ 
passage from Gower's Confea. Amantii is nearly paralld to Chancer : — 

Ther is no God, ther is no lawe 
Of whom that he taketh eny hede, 
But as Bajarde the blynde stede, 
Tille he falle in the diche amidde, 
He goth ther no man wol him bidde. 

13350-><^2/. The Lansd. MS. and Tyrwhitt read, ye, 
13356 — Arnold. Amald de Villeneuve (in Lat De Villa Nova, or 
Villanovanus) a distinguished French physician and alchemist of the 
fourteenth century, whose Boiaritu PhilojBophontm was a text book for 
the alchemists of the following age. 

As his Rosarie maketh mencioun, 

He saith right thus, withouten eny lye ; 

Ther may no man Mercury mortifye, 

But it be with his brother knowleching. 18360 

Lo, how that he, which that first sayd this thing. 

Of philosophres fiader was, Hermes : 

He saith, how that the dragoun douteles 

He dyeth nought, but if that he be slayn 

With his brother. And that is for to sayn, 

By the dragoun, Mercury, and noon other, 

He understood, and brimstoon be his brother. 

That out of Sol and Luna were i-drawe. 

" And therfore," sayde he, ** take heed to my sawe: 
Let no man besy him this art to seche, 13370 

But if that he thentencioim and speche 
Of philosophres imderstonde can ; 
And if he do, he is a lewed man. 
For this sciens, and this connyng," quod he, 

" Is of the Secre of secretz, parde." 



13361 — Lo. This word, which seems necessary to the sense, is not 
foand either in MS. Harl. cnr in MS. Lansd. 

13362 — Hermet. The treatise of the phUosopher's stone, ascribed to 
Hermes Trismegistus, was popular in the Middle Ages ; its aathor being 
supposed to have been the founder of the Hermetic philosophy. 

13375 — the Secri of secretz. " He alludes to a treatise, entitled Secreta 
Secretorum, which, was supposed to contain the sum of Aristotle's instruc- 
tions to Alexander. See Fabric. Bibl. 6r. y. ii, p. 167. It was very 
popular in the Middle Ages. iGgidius de Columna, a famous divine and 
bishi^, about the latter end of the thirteenth century, built upon it his book 
De regimine prineipumy of which our Occleve made a free translation in 
English Terse, and addressed it to Henry V whUe prince of Wales. A 
part of Lydgate's translation of the Secreta Secretorum is printed in Ash- 
mole's Theai. Chem. Brit. p. 897. He did not translate more than about 
half of it, being prevented by death. See MS. Harl. 3251, and Tanner, 
Bib. Brit, in v. Ltdoatb. The greatest part of the seventh book of Qowet*» 
Conf. Afnant. is taken from this supposed work of Aristotle." — TyrtohHt. 

r2 

Also ther was a disciple of Plato, 

That on a tyme sayde his maister to, 

As his book Senior wil here witnesse, 

And this was his demaunde in sothfiastnesse : 
* Tel me the name of thilke prive stoon." IMSO 

And Plato answered unto him anoon : 
" Take the stoon that titanos men name." 
" Which is that ?" quod he. "Magnasia is the same," 

Sayde Plato. " Ye, sire, and is it thus ? 

This is ignotum per ignotius. 

What is magnasia, good sir, I you pray ?" 
** It is a water that is maad, I say. 

Of elementes foure," quod Plato. 
" Telle me the rote, good sire," quod he tho, 
" Of that water, if it be your wille." ^^^ 

" Nay, nay," quod Plato, ** certeyn that I nylle. 

The philosophres sworn were everichoon, 

That thay ne scholde discovere it unto noon, 

Ne in no book it write in no manere ; 

For imto Crist it is so leef and deere, 

That he wil not that it discovered be, 

But wher it liketh to his deite 

Man to enspire, and eek for to defende 

Whom that him liketh; lo, this is the ende." 

Than thus conclude I, syn that God of hevene 18400 

13378 — hit hook Senior. The Harl. and Lansd. MSS. read Somer. 
Tjrwhitt observeg on this passage, " The hook allnded to is printed in 
the Theatrum CfietnicurUt vol. v, p. 219, under this title: ^Senioris 
Zadith fil. Hamuelis tahula ohymica.' The story which ibOows of 
Plato and his disciple, is there told (p. 249), with some variations, of 
Salomon. ' Dixit Salomon rex, Recipe lapidem qui dicitar Thitarioi. — 
Dixit sapiens, Assigna mihi ilium. Dixit, est corpus fnagnetUB — Dixit, 
Quid est tnagneria t Respondit, Magnesia est aqua, compoeata, be' ** 

13389— ro<«. The Harl. MS. reads, roocA«. 

Ne wol not that the philosophres nevene, 
How that a man schal come unto this stoon, 
I rede as for the beste, let it goon. 
For who so maketh God his adversarie, 
As for to werke eny thing in contrarie 
Unto his wil, certes never schal he thrive, 
Though that he multiplie terme of al his lyve. 
And ther a poynt; for ended is my tale. 
God send every trewe man boote of his bale ! • 



THE DOCTOURES PROLOGE. 

["Ye, let that passen," quod oure hoste, "as now. 
Sire Doctour of Physike, I praye you, 13411 



The Doctourei Proline. MS. Harl., with others of the best MSS., has 
no prologue to the tale of the Doctor of Physick. In two MSS. quoted 
bj TjTwhitt there is a mere colophon to the effect, Here endeth the 
Frankeleyru Tale, and biginneih the Phisicieru Tale without a prologe. 
Other MSS. have different prologues ; that printed above is given by Tyr* 
whitt from one MS., but it is not much in Chaucer's style ; the following, 
which is given in the Lansd. MS., is still less so : — 

" Now trewly," quod oure oste, " this a prati tale ; 
For litel merveUe it is that thou lokest so pale, 
Sethen thou hast modeled with so mony thinges ; 
With bloweinge att the cole to melte bothe brochez and ringes. 
And other many jewels dar I undertake. 
And that thi lorde couthe us tel if we might him overtake. 
Bot lat him go a devel waye, the compaigny is never the wers ; 
And al suche fals harlotes I sette not be hem a kers ; 
Bot latt pas overe nowe al thes subtilitees, 
And sume worthi man tel us summe veritees, 
As ye, worschipful maister of phisike, 
TelHth us somme tale that is a cronyke. 
That we may of yowe leren sum witte." 
Quod the maister of phisik, " A tale that I finde writte 
In cronyke passed of olde tyme, 
Herkeneth, for I wil tel it yow in rime." 

Tel US a tale of som honest matere." 
" It schal be don, if that ye wol it here," 

Said this doctour, and his tale began anon. 
" Now, good men," quod he, " herkeneth everichon."] 

THE TALE OF THE DOCTOR OF PHISIK. 

Ther was, as telleth Titus Lyvius, 
A knight, that cleped was Virginius, 
Fulfild of honours and of worthines. 
And strong of frendes, and of gret riches. 
This knight a doughter hadde by his wyf, 18420 

And never ne hadde he mo in al his lyf. 
Fair was this mayde in excellent beaute 
Above every wight that men may se : 
For nature hath with sovereyn diligence 
I-formed hir in so gret excellence, 
As though sche wolde say, " Lo, I nature, 
Thus can I forme and peynte a creature. 
Whan that me lust; who can me counterfete ? 
Pigmalion? nought, though he alwey forge and bete, 
Or grave, or peynte : for I dar wel sayn, 18430 

Apelles, Zeuxis, schulde wirche in vayn, 

The Tale of the Doctor of Phisik. It is hardJj necessary to state that 
this tale is the common stoij of Virginius and his daughter, related, as 
here stated, bj Livj, but a little modified in its details to suit medieval 
notions. Chaucer seems to have followed chiefly the yersion of the story 
given in his favourite book the Roman de la Rote, (yoI. ii, p. 74 et seqq. 
ed. Meon.) and perhaps he had also in his eye Gower, who gives tiie 
story of Virginius in the seventh book of his Confeuio AmanHs* 

13420— TAm knight a doughter. MSS. Harl.and Lansd. omit the first 
two words, and read the line, A doughter he hadde by hi$ wyf. 

13431 —ApeUei, ZcuxU. The Harl. and Lansd. MSS. read the names 

Other to grave, or paynte, or forge or bete, 

If thay presumed me to counterfete. 

For he that is the former principal, 

Hath maad me his viker general 

To forme and peynte erthely creature 

Eight as me lust, al thing is in my cure 

Under the moone that may wane and waxe. 

And for my werke no thing wol I axe ; 

My lord and I ben fully at accord. 1«440 

I made hir to the worschip of my lord ; 

So do I alle myn other creatures, 

What colour that thay been, or what figures." 

Thus semeth me that nature wolde say. 

This mayde was of age twelf yer and tway, 
In which that nature hath suche delite. 
For right as sche can peynte a lili white 
And rody a rose, right with such peynture 
Sche peynted hath this noble creature 
Er sche was bom, upon hir limes fre, 13450 

Wheras by right such colours schulde be : 
And Phebus deyed hadde hire tresses grete, 
I-lyk to the stremes of his homed hete. 
And if that excellent was hir beaute, 
A thousand fold more vertuous was sche. 
In hire ne lakketh no condicioun, 



cormptlj, Appollus, Zephenu. This reference to the painters of antiqnitj 
as well as most of the ideas relating to the personification and operations of 
natare,are taken from the Romandela Rose. See vol.iii, p. 102,8. ed, Meoo. 
18451. I have in this line adopted Tyrwhitt's reading. The Harl. 
MS. reads, Here al» bright as sttch colour schulde be, MS. Lansd. has 
the same reading. 

That is to preyse, as by discrecioun. 

As wel in' body as goost chaste was sche : 

For which sche floured in virginite, 

With alle humilite and abstinence, 18*^ 

With alle attemperaunce and pacience, 

With mesure eek of beryng of array. 

Discret sche was in answeryng alway, 

Though sche were wis as Pallas, dar I sayn, 

Hir facound eek ful wommanly and playn. 

Noon countrefeted termes hadde sche 

To seme wys ; but after hir degre 

Sche spak, and alle hire wordes more and lesse 

Sounyng in vertu and in gentilesse. 

Schamefast sche was in maydenes schamfastnesse, 

Constant in hert, and ever in besynesse, 1*470 

To dryve hire out of idel slogardye. 

Bachus had of hir mouth no maistiye : 

For wyn tmd thought doon Venus encrece, 

As men in fuyr wil caste oyle or grece. 

And of hir oughne vertu unconstreigned, 

Sche hath ful ofte tyme hire seek y-feyned. 

For that sche wolde fleen the companye; 

Wher likly was to treten of folye. 

As is at festes, reveles, and at daunces, i*^ 

That ben occasioims of daliaunces. 

Suche thinges maken children for to be 

18474 — nyyn and thought. I have retained wyn instead of wiUe, 
which latter is the reading of the Harl. and Lansd. MSS. The sense 
iTOold seem to require, as iS^whitt coi^ectures, slouihe instead of thought, 
hut this reading is not found in the MSS. The Lansd. MS. reads with 
Tyrwhitt, youthe. 

To soone rype and bold, as men may se, 

Which is fill perilous, and hath ben yore ; 

For al to soone may sche leme lore 

Of boldenesse, whan sche is a wyf. 

And ye maystresses in youre olde lyf 

That lordes doughtres han in govemaunce, 

Ne taketh of my word no displesaunce : 

Thinketh that ye ben set in govemynges 18400 

Of lordes doughtres, oonly for tuo thinges ; 

Outher for ye han kept your honeste, 

Other elles for ye han falle in frelete, 

And knowe wel y-nough the olde daunce, 

And conne forsake fully such meschaunce 

For evermo : therfore, for Cristes sake, 

Kepeth wel tho that ye imdertake. 

A theof of venisoun, that hath for-laft 

His licorousnesse, and al his theves craft, 

Can kepe a forest best of every man. 1S500 

Now kepe hem wel, for and ye wil ye can : 

Loke wel, that ye unto no vice assent. 

Lest ye be dampned for your wikked entent, 

For who so doth, a traytour is certayn: 

And taketh keep of that that I schal sayn ; 

Of al tresoun sovereyn pestilence 

Is, whan a wight bytrayeth innocence. 

Ye fjEidres, and ye modres eek also, 

Though ye han children, be it oon or mo. 



18497. This line is given from the Harl. and Lansd. MSS., inttead of 
Tyrwhitt's reading, To teche hem vertue lohe that ye ne slake. 
18601 — kepe hem. The Harl. MS. reads, hir, apparently incorrectly. 

Youre is the charge of al her sufferaunce, iwio 

Whiles thay be under your govemaunce. 

Beth war, that by ensample of youre lyvynge, 

Outher by necgligence in chastisynge. 

That thay ne perische : for I dar wel seye, 

If that thay doon, ye schul ful sore abeye. 

Under a schepherd softe and necligent. 

The wolf hath many a schep and lamb to-rent. 

Sufficeth oon ensample now as here, 

For I moot tume agein to my matiere. 

This mayde, of which I telle my tale expresse, ^^^ 
So kept hir self, hir neded no maystresse ; 
For in hir lyvyng maydens mighte rede, 
As in a book, every good word and dede. 
That longeth imto a mayden vertuous : 
Sche was so prudent and so bounteous. 
For which the fame outsprong on every syde 
Bothe of hir beaute and hir bounte wyde : 
That thurgh the lond thay praysed hir ilkoone, 
That lovede vertu, save envye alloone, 
That sory is of other mennes wele, ^^^ 

And glad is of his sorwe and unhele. 
The doctor made this descripcioun. 
This mayde wente upon a day into the toun 
Toward the temple, with hir moder deere, 
As is of yonge maydenes the manere. 



13510— ^w/eraM^ice. So the Harl. and Lansd. MSS. Tyrwhitt reads, 
iurveance. 

1 3532—7^ doctor. In the margin of a MS. quoted by Tjrwhitt this 
description of envy is ascribed to St Augastine. 

Now was ther than a justice in the toun, 
That govemour was of that regioun. 
And so bifel, this juge his eyghen cast 
Upon this mayde, avysing hir ful fast, 
As sche cam forby ther the juge stood. ^8540 

Anoon his herte chaunged and his mood, 
So was he caught with beaute of this mayde. 
And to him self ful prively he sayde, 
** This mayde schal be myn for any man." 
Anoon the feend into his herte ran, 
And taughte him sodeinly, that he by slighte 
This mayde to his purpos wynne mighte. 
For certes, by no fors, ne by no meede. 
Him thought he was not able for to speede ; 
For sche was strong of frendes, and eek sche 18«50 
Conformed was in such soverayne beaute, 
That wel he wist he might hir never wynne. 
As for to make hir with hir body synne. 
For which with gret deliberacioun 
He sent after a clerk was in the toun. 
The which he knew for subtil and for bold. 
This juge unto the clerk his tale hath told 
In secre wyse, and made him to assure. 



13551 — conformed,, ..beauU. This is the reading of the Harl. and 
Lands. MSS. Tjrwhitt reads confermed and bountif which seem to make 
a better sense. 

13557 — clerk Thisis the reading of the Harl. and Lands. MSS. Tjr- 
whitt, who gives the reading cJierl, says he took it from ** the best MSS. 
and Ed. Ca. 2. The common Editt. have client. In the Rom. de la R. 
where this story is told, ver. 5815—5894, Claudius is called <S>«r^en/ of 
Appius : and accordingly Chaucer a little lower, ver. 12204, calls him 
• servant^-unto — Appius.' " Clerk seems the better reading, as a clierl 
would hardly possess thrals or bondsmen. 

He schulde telle it to no creature; 

And if he dede he schulde lese his heed. ISMC^ 

Whan that assented was this cursed reed, 

Glad was the juge, and made him gret cheere. 

And gaf him giftes precious and deere. 

Whan schapen was al this conspiracje 
Fro poynt to poynt, how that his leccherie 
Parformed scholde be fid subtilly, 
As ye schul here after-ward openly, 
Horn goth this clerk, that highte Claudius. 
This false juge, that highte Apius,— 
(So was his name, for it is no £a,ble, l*^o 

But knowen for a storial thing notable; 
The sentence of it soth is out of doute)^ 
This false jugge goth now fast aboute 
To hasten his delit al that he may. 
And so bifel, soone after on a day 
This false juge, as telleth us the story. 
As he was wont, sat in his consistory. 
And gaf his domes upon sondry caas; 
This false clerk com forth a fid good paas. 
And saide : " Lord, if that it be your wille, 1^*80 
As doth me right upon this pitous bille, 
In which I pleyne upon Virginius. 
And if he wile seyn it is nought thus, 
I wil it prove, and fynde good witnesse. 
That soth is that my bille wol expresse." 
The juge answerd: " Of this in his absence 
I may not give diffinityf sentence. 
Let do him calle, and I wol gladly hiere; 

Thou schalt have aJle right, and no wrong heere." 
Virginius com to wite the jugges wille, 1W90 

And right anoon was red this cursed bille ; 
The sentence of it was as ye schul heere. 

" To yow, my lord sire Apius so deere, 
Scheweth youre pore servaunt Claudius, 
How that a knight called Virginius, 
Ageins the lawe, agens alle equyte, 
Holdeth, expresse ageinst the wiUe of me. 
My servaunt, which that my thral is by right. 
Which fro myn hous was stolen on a night 
Whiles sche was ful yong, that wol I prove iseoo 
By witnesse, lord, so that ye yow not greve ; 
Sche is nought his doughter, what so he say. 
Wherfore to yow, my lord the jugge, I pray, 
Yelde me my thralle, if that it be your wiUe." 
Lo, this was al the sentence of the bille. 

Virginius gan upon the clerk byholde: 
But hastily, er he his tale tolde, 
And wolde have proved it, as schold a knight, 
And eek by witnessyng of many a wight, 
That al was fals that sayde his adversarie, iseio 

This cursed juge wold no longer tarye, 
Ne heere a word more of Virginius, 
But gaf his jugement, and saide thus : 
" I dome anoon this clerk his servaimt have. 
Thou schalt no lenger in thin hous hir save. 
Go bringe hir forth, and put hir in oure warde. 

13615 — save. So MS. Lansd ; MS. Harl. reads have. 

Tills clerk schal have his thral ; thus I awarde." 

And whan this worthy knight Virginius, 
Thurgh thassent of this juge Apius, 
Moste by force his deere doughter given 18620 

Unto the juge, in lecchery to lyven, 
He goth him horn, and sette him in his halle. 
And leet anoon his deere doughter calle : 
And with a face deed as aisshen colde, 
Upon hir humble face he gan byholde, 
With fadres pite stiking thorugh his herte, 
Al wolde he from his purpos not converte. 
" Doughter," quod he, " Virginia by name, 
Ther ben tuo weyes, eyther deth or schame. 
That thou most sufifre, alias that I was bore ! ^'^ 
For never thou deservedest wherfore 
To deyen with a swerd or with a knyf. 
O deere doughter, ender of my lif. 
Which I have fostred up with such plesaunce. 
That thou nere never oute of my remembraunce : 
doughter, which that art my laste wo. 
And in this lif my laste joye also, 
gemme of chastite in pacience 
Tak thou thy deth, for this is my sentence ; 
For love and not for hate thou must be deed, ^^^ 



13640 — For love. Rom. de la Jt, vol. u, p. 77. 
Car il par amorst iaru haine, 
A sa belle fille Virgine 
Tantost a la teste copSe^ 
Et puis au juge presentee 
Devant tous en plain consistoire r 
Et li juges, selonc I'estoire, 
Le cominanda tantost k prendre, etc. 
See below, ▼. 13670—8. 

My pitous bond mot smyten of thin heed. 

Alias that ever Apius the say ! 

Thus hath he Msly jugged the to day." 

And told hir al the caas, as ye bifore 

Han herd, it nedeth nought to telle it more. 

" Mercy, deere fader," quod this mayde. 
And with that word sche bothe hir armes layde 
Aboute his nekke, as sche was want to doo, 
(The teeres brast out of hir eyghen tuo). 
And sayde ; " Goode fader, schal I dye ? 
Is ther no grace ? is ther no remedye ?" 
No, certeyn, deere doughter myn," quod he. 
Than geve me leve, fader myn," quod sche, 
My deth for to compleyne a litel space : 
For pardy Jepte gaf his doughter grace 
For to compleyne, er he hir slough, alias ! 
And God it woot, no thing was hir trespas. 
But that sche ran hir fader first to se. 
To welcome him with gret solempnite." 
And with that word aswoim sche fel anoon, 
And after, whan hir swownyng was agoon, 
Sche riseth up, and to hir fader sayde : 
Blessed be God, that I schal deye a mayde, 
Geve me my deth, er that I have a schame. 
Do with your child your wille, a goddes name I" 
And with that word sche prayed him ful ofte. 
That with his swerd he schulde smyte hir softe ; 



18650 



13660 



13655 — Jtpte. The Harl. and Lansd. MSS read, Jeffa, This refer- 
ence to JephUia's daughter is one of the anachronisms so common in the 
medieval poets, and which are found so late even as Uie age of Shakespeare. 

And with that word on swoune doun sche fel. 

Hir fieuler, with ful sorwfiil hert and fel, 

Hir heed of smoot, and by the top it hente, ^^"^^ 

And to the juge bigan it to presente, 

As he sat in his doom in concistory. 

And whan the juge it say, as saith the story, 

He bad to take him, and honge him fiaste. 

But right anoon alle the poeple in thraste 

To save the knight, for routhe and for pite. 

For knowen was the fals iniquite. 

The poeple anoon had suspect in this thing, 

By manor of this clerkes chalengyng, 

That it was by thassent of Apius ; 1*680 

That wiste wel that he was leccherous. 

For which unto this Apius thay goon, 

And casten him in prisoun right anoon, 

Wher as he slough him self; and Claudius, 

That servaunt was unto this Apius, 

Was demed for to honge upon a tree ; 

But Virginius of his grete pite 

Prayde for him, that he was exiled. 

And elles certes he had ben bigiled : 

The remenaunt were anhanged, more and lesse, i^w 

That were consented to this cursednesse. 

Her may men se how synne hath his merite : 
Be war, for no man woot how God wol smyte 
In no degre, ne in which manor wise 
The worm of conscience wol agrise 
Of wicked lyf, though it so piyve be, 
That no man woot of it but God and he : 



THE PROLOGE OF THE PARDONER. 257 

Whether that he he lewed man or lered, 
He not how soone that he may be afered. 
Therfore I rede yow this counseil take, ^^^oo 

Forsakith synne, er synne yow forsake. 



THE PROLOGE OF THE PARDONER. 

OwRE ost gan swere as he were wood ; 
" Harrow!" quod he, " by nayles and by blood ! 
This was a cursed thef, a fals justice. 
As schendful deth, as herte can devise, 
So falle upon his body and his boones ! 
The devel I bykenne him al at oones ! 
Alias ! to deere boughte sche hir beaute. 
Wherfore I say, that alle men may se. 
That giftes of fortune or of nature 13710 

Ben cause of deth of many a creature. 
Hir beaute was hir deth, I dar wel sayn ; 
Alias ! so pitously as sche was slayn ! 
[Of bothe giftes, that I speke of now. 
Men han ful often more for harm than prow.] 

" But trewely, myn owne maister deere. 
This was a pitous tale for to heere : 
But natheles, pas over, this is no fors. 
I pray to God to save thi gentil corps, 



1 370ft— iSfo falle, etc. Instead of this and the following line, Tyrwhitt 
reads: — 

Come to thise juges and hir advocas. 
Algate this sely maide is slain, alas! 
13714,5. These two lines are omitted in the Harl. MS., and they seem 
superfluous. Tyrwhitt has made tJiem up from more than one MS. 

S 

And eek thyn urinals, and thy jordanes, 18720 

Thyn Ypocras, and eek thy Galianes, 

And every boist fill of thi letuarie, 

God blesse hem and oure lady seinte Marie 1 

So mot I then, thou art a propre man, 

And y-lik a prelat, by seint Rimyan. 

Sayde I not wel ? can I not speke in terme ? 

But wel I woot, thou dost myn herte erme, 

I have almost y-caught a cardiacle : 

By corpus boones, but I have triacle, 

Other elles a draught of moyst and corny ale, i^rso 

Other but I hiere anoon a mery tale, 

Myn hert is brost for pite of that mayde. 

Thow pardoner, thou belamy,'' he sayde, 
" Tel us a tale, for thou canst many oon." 

" It schal be doon," quod he, "and that anoon. 

But first," quod he, ** her at this ale-stake 

I wil both drynke and byten on a cake." 

But right anoon the gentils gan to crie, 
" Nay, let him tellen us no ribaudye. 

Tel us som moral thing, that we may leere." 1J*740 
" Gladly," quod he, and sayde as ye schal heere. 
" But in the cuppe wil I me bethinke 

Upon som honest tale, whil I drinke." — 

"Lordyngs," quod he, "in chirche whan I preche, 

13720,1. These two lines are also omitted in the Harl. MS., but they 
seem necessary for the sense, and are given here from the Lansd. MS. For 
the explanation of the last of these two lines see the note on 1. 433. 

13741^. Instead of these two lines, Tjrwhitt and the Lansd. MS. 
have, 

Som wit, and thanne wol we gladly hera 
I graunte y-wis, quod he, but I must tibinke. 

I peyne me to have an hauteyn speche, 
And ryng it out, as lowd as doth a helle, 
For I can al by rote that I telle. 
My teeme is alway oon, and ever was : 
Radix malorum est cupiditas, 

" First I pronounce whennes that I come, 1^760 
And thanne my bulles schewe I alle and some : 
Oure liege lordes seal upon my patent. 
That schewe I first my body to warent, 
That no man be so hardy, prest ne clerk, 
Me to destourbe of Cristes holy werk. 
And after that than tel I forth my tales. 
Bulles of popes, tmd of cardynales, 
Of patriarkes, aud of bisshops, I schewe. 
And in Latyn speke I wordes fewe 
To savore with my predicacioun, 13760 

And for to store men to devocioun. 
Thanne schewe I forth my longe cristal stoones, 
I-crammed ful of cloutes and of boones, 
Reliks thay ben, as wene thei echoon. 
Than have I in latoun a schulder boon, 
Which that was of an holy Jewes scheep. 
Good men," say I, " tak of my wordes keep : 
If that this boon be waische in eny welle, 
If cow, or calf, or scheep, or oxe swelle, 
That eny worm hath ete, or worm i-stonge, 1^770 
Tak water of that welle, and waisch his tonge, 



13740 — radix malorum. The Horl. and Lansd. MSS. have radix 
omnium maUmtm^hni the word omnium seems to be redundant, aud spoils 
the metre. 

s2 

And it is hool anoon : and forthermore 

Of pokkes, and of scabbe, and every sore, 

Schal every scheep be hool, that of this welle 

Drynketh a draught ; tak heed eek what I telle. 

If that the goode maa, that the beest oweth, 

Wol every wike, er that the cok him croweth, 

Fastynge, drynke of this welle a draught. 

As thilke holy Jew oure eldres taught. 

His beestes and his stoor schal multiplie. ^8780 

And, sires, also it kelith jalousie. 

For though a man be ful in jalous rage, 

Let make with this water his potage, 

And never schal he more his wyf mystrist. 

Though he the soth of hir defaute wist; 

Al hadde sche take prestos tuo or thre. 

Here is a meteyn eek, that ye may see : 

He that his honde put in this metayn. 

He schal have multiplying of his grayn. 

Whan he hath sowen, be it whete or otes, A8790 

So that ye offre pans or elles grootes. 

And, men and wommen, oon thing wame I yow : 

If eny wight be in this chirche now, 

That hath doon synne orrible, that he 

Dar nought for schame of it schiy ven be : 

Or ony womman, be sche yong or old. 

That hath y-maad hir housbond cokewold. 

Such folk schal have no power ne grace 

To offre to my relikes in this place. 

l37Sl-~k€liih. The Laned. MS. has, with Tyrwhitt, heleih, which is 
perhaps the better readiog. 

And who so fint him out of suche blame, 
Thay wol come up and offre in Goddes name, 
And I assoile hem by the auctorite, 
Which that by bulle was i-graimted me. 

" By this gaude have I wonne every yeer 
An hundred mark, syn I was pardoner. 
I stonde lik a clerk in my pulpit, 
And whan the lowed poeple is doun i-set, 
I preche so as ye have herd before, 
And telle hem an hondred japes more. 
Than peyne I me to strecche forth my necke. 
And est and west upon the poeple I bekke. 
As doth a dowfe, syttyng on a heme : 
Myn hondes and my tonge goon so yeme. 
That it is joye to se my busynesse. 
Of avarice and of such cursednesse 
Is al my preching, for to make hem fre 
To geve here pans, and namely unto me. 
For myn entent is nought but for to wynne, 
And no thing for correccioun of synne. 
I rekke never when thay ben i-beryed. 
Though that here soules gon a blakeberyed. 

" For certes many a predicacioun 
Cometh ofte tyme of evel entencioun ; 
Som for plesaims of folk and flaterie, 
To ben avaunced by ypocrisie ; ^ 
And som for veine gloir, and som for hate. 
For whan I dar not other weys debate. 
Than wil I stynge him with my tonge smerte 
In preching, so that he schal not asterte 



13800 



1S810 



13820 

To be difGamed Msly, if that he 18830 

Hath trespast to my bretheren or to me. 

For though I telle not his propre name, 

Men schal wel knowe that it is the same 

By signes, and by other circumstaunces. 

Thus quyt I folk, that doon us displesaunces : 

Thus put I out my venym under hiewe 

Of holynes, to seme holy and trewe. 

But schortly myn entent I wol devyse, 

I preche no thing but of coveityse. 

Therfor my teem is yit, and ever was, 18840 

Radix malorum est cupiditas. 

" Thus can I preche agayn the same vice 
Which that I use, and that is avarice. 
But though my self be gulty in the synne, 
Yit can I make other folk to twynne 
From avarice, and soone to repent. 
But that is not my principal entent ; 
I preche no thing but for coveitise. 
Of this matier it ought i-nough suffise. 

" Than telle I hem ensamples may oon 18850 

Of olde thinges longe tyme agoon. 
For lewed poeple loven tales olde ; 
Which thinges can thay wel report and holde. 
What ? trowe ye, whiles I may preche 
And wyime gold and silver for I teche, 
That I wil lyve in povert wilfully ? 
Nay, nay, I thought it never trewely. 
For I wol preche and begge in sondry londes. 
I wil do no labour with myn hondes. 

Ne make basketis and lyve therby, 18860 

Bycause I wil nought begge ydelly. 

I wol noon of thaposUes counterfete : 

I wol have money, wolle, chese, and whete, 

Al were it geven of the prestes page, 

Or of the porest wydow in a village. 

And schold hir children sterve for fiamyn. 

Nay, I wol drinke licour of the wyn, 

And have a joly wenche in every toun. 

But herkneth, lordynges, in conclusioun, 

Youre likyng is that I schal telle a tale. 1^870 

Now have I dronk a draught of corny ale. 

By God, I hope I schal telle yow a thing, 

That schal by resoim be at your liking : 

For though my self be a ful vicious man, 

A moral tale yit I yow telle can. 

Which I am wont to preche, for to wynne. 

Now hold your pees, my tale I wol byginne." 

THE PARDONERES TALE. 

In Flaimdres whilom was a companye 
Of yonge folkes, that haimted folye, 
As ryot, hasard, stywes, and tavemes ; 18880 

Wher as with lutes, harpes, and gytemes, 

18864 — prestes page. The Lansd. MS reads porest |7a^e, which is the 
reading adopted hy Tyrwhitt. 

Ttie Pardoneres Tale. This beautiful moral story appears to have 
been taken from a fiibliau, now lost, but of which the outline is pre- 
served in the Cento Novelle Antichey Nov. Ixxxii, as well as the story 
itself by Chaucer. 

Thay daunce and play at dees bothe day and night, 

And ete also, and drynk over her might ; 

Thurgh which thay doon the devyl sacnfise 

Withinne the develes temple, in cursed wise, 

By superfluite abhominable. 

Her othes been so greet and so dampnable. 

That it is grisly for to hiere hem swere. 

Our blisful lordes body thay to-tere ; 

Hem thoughte Jewes rent him nought y-nough; is^oo 

And ech of hem at otheres synne lough. 

And right anoon ther come tombesteris 

[Fetis and smale, and yonge fruitesteres, 

Singers with harpes, baudes, wafereres,] 

Whiche that ben verray develes officeres. 

To kyndle and blowe the fuyr of leccherie, 

That is anexid unto glotonye. 

The holy wryt take I to my witnesse. 

That luxury is in wyn and dronkenesse. 

Lo, how that dronken Loth imkyndely 18^ 

Lay by his doughtres tuo unwityngly. 

So dronk he was he niste what he wrought. 

Herodes, who so wel the story sought. 

Whan he of wyn was repleet at his fest. 



18889 — totere. The common oaths m the Middle Ages were bj the 
different parts of God's body ; and the popular preachers represented 
that profane swearers tore Christ's body by their imprecations. 

18803,4. These two lines are omitted in the Harl. MS. 

1 Z89S—holy wryt. M S. Harl. and others have in the margin the refer- 
ence, 11 Nolite inebriare yino, in quo est luxuria. 

13900 — dronken Loth. This transgression of Lot is one of the most 
favourite examples, in the medieval moralists, of the ill-consequences'of 
drunkenness. Compare Piers Ploughman, 1. 512, et seqq. 

Eight at his oughne table gaf his hest 

To sle the baptist Johan ful gilteles. 

Seneca seith a good word douteles : 

He saith he can no difference fynde 

Betuyx a man that is out of his mynde, 

And a man the which is dronkelewe : i^oio 

But that woodnes, fellen in a schrewe, 

Persevereth lenger than doth dronkenesse. 

O glutonye, ful of corsidnesse ; 
cause first of oure confusioun, 
O original of oure dampnacioun. 
Til Crist had bought us with his blood agayn ! 
Loketh, how dere, schortly for to sayn, 
Abought was first this cursed felonye : 
Corupt was al this world for glotonye. 
Adam our fader, and his wyf also, i^^^o 

Fro Paradys to labour and to wo 
Were dryven for that vice, it is no drede. 
For whils that Adam fasted, as I rede, 
He was in Paradis, and whan that he 
Eet of the fruyt defendit of a tre, 
He was out cast to wo and into peyne. 
glotony, wel ought us on the pleyne ! 
0, wist a man how many maladyes 
Folwith of excesse and of glotonyes, 



13907 — Seneca. ** Perhaps lie refers to Epist. Ixxziii. Extende in 
plures dies ilium ebrii habitum: nunquid de furore dubitatis? nunc 
quoque non est minor sed brevier." — TyrwhUt. 

13918 — felonye. The Lansd. MS. reads, with Tjrwhitt, vilanie* 
13923 — tvhils that Adam. In the margin of MS. Harl. is the quota- 
tion, Quamdiu jejunavit Adam in Paradjso fuit, coraedit et cgectiu est; 
statim duxit uxorem, etc. It is from Hieronymus contra Jovinianum. 



/ 

He wolde be the more mesurable iwso 

Of his diete, sittyng at his table. 

Alias ! the schorte throte, the tendre moath, 

Maketh that Est and West, and North and South, 

In erthe, in watir, in ayer, man to ffwynke, 

To gete a sely glotonn mete and drynke. 

Of this matier, O Poul, wel canstow trete. 

Mete unto wombe, and wombe unto mete, 

Schal God destroyen bothe, as Powel saith. 

Alias ! a foul thing is it by my fiedth 

To say this word, and fouler is the dede, 1*940 

Whan men so drynke of the whyt and rede, 

That of his throte he makith his prive 

Thurgh thilke cursed superfluite. 

Thapostil wepyng saith ful pitously, 

Ther walkith many, of which you told have I, 

I say it now wepyng with pitous vois, 

Thay are enemys of Cristes croys : 

Of which the ende is deth, wombe is her God. 

O wombe, o bely, o stynkyng is thi cod, 

Fulfild of dong and of corrupcioun ; ^^^^^ 

At eyther ende of the foul is the soun. 

How gret cost and labour is the to fynde ! 

These cokes how they stamp, and streyn, and giynde, 

And tome substaunce into accident, 

To fulfille thy licorous talent ! 

IS9S7 —Mete unto wombe. The margin of the Harl. MS. has the qao- 
tation, Esca ventris et venter esds, Deos autem hone et fllam destniet, etc. 

lZdU-~Thapo8tle , .saith. Philipp. iii, 18, 10, Multi enim amholant, 
qaoe sspe dicebam robis (nunc autem et flens dico) inimicos crucis 
Chnsti : quorum finis interitns, quorum deus venter est. 

Out of the harde boones gete thay 

The mary, for thay caste nought away 

That may go thurgh the golet softe and soote : 

Of spicery and levys, barke and roote, 

Schal ben his sause maad to his delyt 18980 

To make him have a newe appetit. 

But certes he that haunteth suche delices, 

Is deed ther, whiles that he lyveth in vices. 

A licorous thing is wyn, and dronkenesse 

Is fill of stryyyng and of wrecchednesse. 

dronke man, disfigured is thi fSewse, 

Sour is thy breth, foul artow to embrace : 

And thurgh thi dronkenesse sowneth the soun, 

As though thou seydest ay, Sampsoun, Sampsoun: 

And yit, God wot, Sampson drank never wyn. 18970 

Thow fallist, as it were a stiked swyn : 

Thy tonge is lost, and al thin honest cure. 

For dronkenes is verray sepulture 

Of mannes witt and his discrecioun. 

In whom that drynk hath dominacioun. 

He can no counseil kepe, it is no drede. 

Ne keep yow from the white and from the rede, 

And namely fro the white wyn of Leepe, 

18968 — dronkenesse. Tyrwhitt has dronken nose, which is perhaps the 
hetter reading. 

18978 — white wyn of Leepe. " According to the geographers, Lepe 
was not far from Cadiz. This wine, of whaterer sort it inaj have heen» 
was prohahly much stronger than the Gascon wines, usoallj drunk in 
England. La Rochelle and Bordeaux, the two chief ports of Gasconj, 
were both, in Chaucer's time, part of the English dominions. ^>aniib 
wines might also be more alluring upon account of their greater rarity. 
Among the Orders of the Royal Household, in 1604, is the following. 
(MS. Harl 293, Sol. 162.) 'And whereas, in tymes past, Spanish 

That is to selle in Fleetstreet or in Chepe. 

This vryn of Spayne crepith subtily 13980 

In other wynes growyng fiaste by, 

Of which ther riseth such fumosite, 

That whan a man hath dronke draughtes thre, 

And weneth that he be at horn in Chepe, 

He is in Spayne, right at the toun of Lepe, 

Nought at the Kochel, ne at Burdeaux toun; 

And thanne wol thai say, Sampsoun, Sampsoun. 

But herken, lordyngs, o word, I you pray, 

That alle the soverayn actes, dar I say, 

Of victories in the Olde Testament, wow 

That thurgh the verray God omnipotent 

Were doon in abstinence and in prayere : 

Lokith the Bible, and ther ye may it hiere. 

Loke Atthila, the grete conquerour, 

Deyd in his sleep, with schame and dishonour, 

Bleedyng ay at his nose in dronkenesse : 

A captayn schuld ay lyve in sobrenesse. 

And over al this, avyse yow right wel. 

What was comaimded imto Lamuel ; 

Nought Samuel, but Lamuel say I. i^ooo 



wines, called sacke, were little or noe whit use in oar courte, and that 
in later years, though not of ordinary allowance, it was thought oonvenient, 
that noblemen, etc. might have a houle or glass, etc. We understanding 
that it is now used as common drinke, etc., reduce the allowance to twelve 
gallons a day for the court, etc.* " — Tyrwhitt. 

IZ979— Fleetstreet. So the Harl. MS. The Lansd. MS. reads Fuehe- 
strete, which is the reading adopted by Tyrwhitt 

1 SddB—hiere. The Lansd. M S. and Tyrwhitt have, lere. 

13994 — Atthila. Attila died in the night suffocated by an heBmorrage, 
brought on by a debauch, in the year 468, when he was preparing for a 
new invasion of Italy. 

Redith the Bible, and fyndeth expresly 
Of wyn gevyng to hem that han justice. 
No more of this, for it may wel suffice. 
And now that I have spoke of glotonye. 
Now wil I yow defende hasardrye. 

Hasard is verray moder of lesynges, 
And of deceipt, and cursed forsweringes : 
Blaspheme of Crist, manslaught, and wast also 
Of catel, and of tyme ; and forthermo 
It is reproof, and contrair of honour, i^oio 

For to be halde a comun hasardour. 
And ever the heyer he is of astaat. 
The more is he holden desolaat. 
If that a prince use hasardrie, 
In alle governance and policie 
He is, as by comun opinioun, 
Holde the lasse in reputacioun. 
Stilbon, that was a wis embasitour. 
Was sent unto Corinthe with gret honour 
Fro Lacidome, to make hir alliaunce : 14020 

And whan he cam, him happede par chaunce, 
That alle the grettest that were of that lond 
Playing atte hasard he hem fond. 

1 400l^Itedith the Bible. See Proverbs xxiii. 

14020 — Lacidome. The Lansdowne MS. reads Calidonye, and 
Tjrwhitt adopts Calidone in his text, but he observes in the note, " John 
of Salisbury, from whom our author probably took this story and the 
following, calls him Chilon. Polycrat. lib. i, c. 5. Chilori Lacedaemonius, 
jugendsB societatis causa missus Gorinthum, duces et seniores populi lu- 
dentes invcnit in alea. Infecto itaque negotio reversus est, &c. Ac> 
cordingly in ver. 14020, MS. C. l.«reads very rightly Zjocedomye instead 
of Calidone, the common reading. Our author has before used Lacedomie 
for Lacedamon.*' 

For which, as soone as it mighte be, 

He stal him hoom ageiu to his contrey 

And saide ther : " I nyl nought lese my name, 

I nyl not take on me so gret diflBsime, 

Yow for to allie unto noon hasardoures. 

Sendeth som other wise embasitoores, 

For by my trouthe, me were lever dye, i^<^ 

Than I yow scholde to hasardours allye. 

For ye, that ben so glorious in honoures, 

Schal not allie yow with hasardoures, 

As by my wil, ne as by my trete.'* 

This wise philosophre thus said he. 

Lo eek how that the king Demetrius 
The king of Parthes, as the book saith us, 
Sent him a paire dees of gold in scorn, 
For he had used hasard ther to-fom : 
For which he hield his gloir and his renoun 1*^40 
At no valieu or reputacioun. 
Lordes may fynde other manor play 
Honest y-nough to dryve away the day. 

Now wol I speke of othes fals and grete 
A word or tuo, as other bookes entrete. 
Gret swering is a thing abhominable. 
And fals swering is more reprovable. 
The hyhe God forbad sweryng at al, 
Witnes on Mathew : but in special 
Of sweryng saith the holy Jeremye, i^^ 

Thou schalt say soth thin othes, and not lye ; 



14038 — hazard. This is Tyrwhitt's reading, supported by the Lansd. 
MS. which reads hatardry. The Harl. MS. reads tavern, which does not 
agree so well with the context. 

And swere in doom, and eek in rightwisnes; 
But ydel sweryng is a cursednes. 
Bihold and se, ther in the firste table 
Of hihe Goddes heste honurable, 
How that the secounde heste of him is this : 
Tak not in ydel my name or amys. 
Lo, rather he forbedith such sweryng, 
Than homicide, or many a corsed thing. 
I say that as by order thus it stondith ; 14060 

This knoweth he that the hestes understondeth, 
How that the second hest of God is that. 
And forthermore, I wol the telle a plat. 
That vengance schal not parte fro his hous, 
That of his othes is outrageous. 
" By Goddes precious hert, and by his nayles, 
And by the blood of Crist, that is in Hayles, 
Seven is my chaunce, and also cink and tray! 
By Goddes armes, and thou falsly play, 
This daggere schal thurgh thin herte goo!" 14070 

14066 — his nayles. Not his finger nails, but the nails with which he 
was ncdled to the cross. These were objects of superstition in the Middle 
Ages. Sir John Maundeville, c. yii, says, ** And thereby in the walle is the 
place where the four nayles of oure Lord weren hidd ; for he had two in 
his hondes, and two in his feet ; and of on of theise the emperour of 
Constantyuoble made a brydille to his hors, to berehiminbataylle; and 
thorghe vertue thereof he overcam his enemyes, &c." He had said before, 
c. ii. that " on of the nayles that Crist was naylled with on the cros," 
was at Constantyuoble ; and '' on in France, in the kinges chapelle." 

14067 — blood,,, in Hayles. ** The abbey of Hailes, in Gloucestershire, 
was founded by Richard king of the Romans, brother to Henry III. 
This precious relick, which was afterwards commonly called ' the blood 
of Hailes,' was brought out of Germany by the son of Richard, Edmund, 
who bestowed a third part of it upon his father's abbey of Hailes, and 
some time after gave the other two parts to an abbey of his own 
foundation, at Ashrug, near Berkhamsted. Hollinsh. ▼. ii. p. 276.'' 
—Tyrwhitt. 

This fruyt cometh of the bicchid boones tuo, 
Forswering, ire, falsnes, homicide. 
Now for the love of Crist that for us dyde, 
Levith youre othis, bothe gret and smale. 
But, sires, now wol I telle forth my tale. 
These riottoures thre, of which I telle, 
Longe erst than prime rong of eny belle, 
Were set hem in a tavern for to drynke : 
And as thay sat, thay herd a belle clinke 
Bifom a corps, was caried to the grave : i*^ 

That oon of hem gan calle unto his knave, 

" Go bet," quoth he, "and axe redily. 
What corps is that, that passeth her forthby ; 
And loke that thou report his name wel." 

" Sire," quod he, " but that nedeth never a del; 
It was me told er ye com beer tuo houres ; 
He was, pardy, an old felaw of youres. 
And sodeinly he was i-slayn to night ; 
For-dronk as he sat on his bench upright, 
Ther com a prive thef, men clepen. Deth, i^^w 

That in this centre al the peple sleth. 
And with his spere he smot his hert a-tuo, 
And went his way withoute wordes mo. 



1407 l^-4>icchid hoones. This is the general reading of the mann. 
scripts, and Tyrwhitt acted unadvisedlj in changing it to biccheU 
BUched bonet appears to have been not an uncommon term for dice: 
in the Towneley mystery of the Procenus Talentorunif where the 
executioners are deciding their right to Christ's tunic by throwing tht 
dice, one of them (p. 241), who has lost, exclaims, — 

I was ftJsly begylyd withe thise hyched bones, 
Ther cursyd thay be ! 

He hath a thousand slayn this pestilence. 
And, maister, er ye come m his presence, 
Me thinketh that it is ful necessarie, 
For to be war of such an adversarie : 
Beth redy for to meete him evermore. 
Thus taughte me my dame, I say nomore.'* 

" By seinte Mary ! " sayde this tavemer, ^^^^^ 

" The child saith soth ; for he hath slayn this yeer, 
Hens over a myle, withinne a gret village, 
Bothe man and womman, child, and hyne, and page ; 
I trowe his habitacioun be there. 
To ben avysed gret wisdom it were, 
Er that he dede a man that dishonour." 

"Ye, Goddis armes!" quod this ryottour, 

** Is it such peril with him for to meete? 
I schal him seeke by way and eek by strete. 
I make avow to Goddis digne boones! ^^^^^ 

Herkneth, felaws, we thre ben al oones : 
Let ech of us hold up his bond to other. 
And ech of us bycome otheres brother, 
And we wil slee this false traitour Deth : 
He schal be slayne, that so many sleeth. 
By Goddis dignete, er it be night!" 

Togideres ban these thre here trouthes plight 
To lyve and deye ech of hem with other, 
As though he were his oughne swome brother. 

14103 — and hyne. I have inserted these two words, which are not 
in MSS. Harl. and Lansd , from Tyrwhitt; thej appear necessary to 
complete the line. 

141 19 — iwome. Tyrwhitt reads boren, but he does not appear to have 
been aware of the frequency of this sworn fraternity in medieval story. 

T 

And up thai startyn, al dronke in this rage, 14120 

And forth thai goon towardes that village, 

Of which the tavemer hath spoke hifom, 

And many a grisly oth than han thay sworn, 

And Cristes blessed body thay to-rent ; 

Deth schal be deed, if that they may him hent. 

Eight as thay wolde have tomed over a style, 

Whan thai han goon nought fully a myle. 

An old man and a pore with hem mette. 

This olde man fill mekely hem grette, 

And saide thus: " Lordynges, God yow se!" i^i^^ 

The proudest of the ryotoures thre 

Answerd agein, "What? carle, with sory grace, 

Why artow al for-wrapped save thi face? 

Whi lyvest thou so longe in so gret age?" 

This olde man gan loke on his visage. 

And saide thus: "For that I can not fynde 

A man, though that I walke into Inde, 

Neither in cite noon, ne in village, 

That wol chaunge his youthe for myn age ; 

And therfore moot I have myn age stille ^^^^^ 

As longe tyme as it is Goddes wille. 

And deth, alias ! ne wil not have my lif. 

Thus walk I lik a resteles caytif. 

And on the ground, which is my modres gate, 

I knokke with my staf, erly and late, 

And saye, * Leeve moder, let me in. 

Lo, how I wane, fleisch, and blood, and skyn. 

Alias ! whan schuln my boones ben at rest? 

Moder, with yow wil I chaunge my chest. 

That in my chamber longe tyme hath be, i^^^o 

Ye, for an haire clout to wrap in me.' 

But yet to me sche wol not do that grace, 

For which ful pale and welkid is my face. 

But, sires, to yow it is no curtesye 

To speke unto an old man vilonye, 

But he trespas in word or elles in dede. 

In holy writ ye may your self wel rede, 

Agens an old man, hoor upon his hede, 

Ye schold arise : wherfor I yow rede, 

Ne doth unto an old man more harm now, i^i^^ 

Namore than ye wolde men dede to yow 

In age, if that ye may so long abyde. 

And God be with you, wherso ye go or rj^de ! 

I moot go thider as I have to goo." 
"Nay, olde cherl, by God! thou schalt not so," 

Sayde that other hasardour anoon ; 
" Thou partist nought so lightly, by seint Johan! 

Thou spak right now of thilke traitour Deth, 

That in this centre alle oure frendes sleth; 

Have her my trouth, as thou art his aspye, i^i^^ 

Tel wher he is, or elles thou schalt dye, 

By God and by that holy sacrament! 

For sothly thou art oon of his assent 

To slen us yonge folk, thou false theef." » 
** Now, sires, than if that yow be so leef 

To fynde Deth, torn up this croked way, 

For in that grove I laft him, by my fay ! 

Under a tree, and ther he wil abyde ; 

Ne for your host he nyl him no thing hyde. 

T 2 

Se ye that ook*^ right ther ye schuhi him fynde. i*i^ 
God save yow, that bought ageiu mankynde, 
And yow amend." Thus sayde this olde man, 
And everich of these riotoures ran, 
Til thay come to the tre, and ther thay founde 
Of florins fyn of gold y-coyned rounde, 
Wei neygh a seven busshels, as hem thought. 
No longer thanne after Deth thay sought ; 
But ech of hem so glad was of that sight, 
For that the florens so fiaire were and bright. 
That doim thai sette hem by that precious herd, i^i^ 
The yongest of hem spak the firste word. 
** Bretheren," quod he, " take keep what I schal say; 
My witte is gret, though that I bourde and play. 
This tresour hath fortune to us given 
In mirth and jolyte our lif to lyven. 
And lightly as it comth, so wil we spende. 
Ey, Goddis precious dignite ! who wende 
To day, that we schuld have so feir a grace? 
But might this gold be caried fro this place 
Hom to myn hous, or ellis unto youres, i^^oo 

(For wel I wot that this gold is nought cures). 
Than were we in heyh felicite. 
But trewely by day it may not be; 
Men wolde say that we were theves stronge. 
And for cure tresour doon us for to honge. 
This tresour moste caried be by night 
As wysly and as slely as it might. 

11186 — a seven busshels. So MSS. Harl. and Lansd. Tyrwhitt reads, 
^in eighte busshels. 

Wherfore I rede, that cut among us alia 

We drawe, and let se wher the cut wil fialle : 

And he that hath the cut, with herte blithe i^aio 

Schal renne to the toun, and that ful swithe. 

And bring us bred and wyn ful prively: 

And tuo of us schal kepe subtilly 

This tresour wel : and if he wil not tarie, 

Whan it is night, we wol this tresour carie 

By oon assent, ther as u» liketh best." 

That oon of hem the cut brought in his fest, 
And bad hem drawe and loke wher it wil fialle, 
And it fel on the yongest of hem alle: 
And forth toward the toun he went anoon. 1^220 

And al so soone as he was agoon. 
That oon of hem spak thus unto that other: 

" Thow west wel that thou art my swome brother, 
Thy profyt wol I telle the anoon. 
Thow west wel that our felaw is agoon. 
And her is gold, and that ful gret plente, 
That schal departed be among us thre. 
But natheles, if I can schape it so, 
That it departed were bitwix us tuo, 
Had I not doon a frendes torn to the ?" i^»o 

That other answerd : "I not how that may be: 
He wot wel that the gold is with us tway. 
What schulde we than do ? what schuld we say ?" 

" Schal it be coimsail ?" sayde the ferste schrewe, 

" And I schal telle the in wordes fewe 
WTiat we schul doon, and bringe it wel aboute." 

" I graunte," quod that other, " withoute doute, 

That by my trouthe I wil the nought bywray." 

" Now," quod the first, ** thou west wel we ben twaj?- , 
And two of us schuln stronger be than oon. i42«=o 
Lok, 'vdianne he is sett, thou right anoon 
Arys, as though thou woldest with him pleye ; 
And I schal ryf him thurgh the sydes tweye, 
Whils that thou strogelest with him as in game, 
And with thi dagger loke thou do the same ; 
And than schal al the gold departed be, 
My dere frend, bitwixe the and me: 
Than may we oure lustes al fulfille. 
And play at dees r^ht at our owne wille." 
And thus accorded ben these schrewes twayn, ^^^ 
To sle the thridde, as ye herd me sayn. 

This yongest, which that wente to the toun, 
Ful fast in hert he rollith up and doun 
The beaute of the florins newe and bright : 
" O Lord !" quod he, " if so were that I might 
Have al this gold unto my seK alloone, 
Ther is no man that lyveth under the troone 
Of God, that schulde lyve so mery as I." 
And atte last the feend oure enemy 
Put in his thought, that he schuld poysoun beye, 1^260 
With which he mighte sle his felaws tweye. 
For why, the feend fond him in such lyvynge. 
That he had leve to sorwe him to biynge. 
For this witterly was his ful entent 
To slen hem bothe, and never to repent. 
And forth he goth, no longer wold he tary, 
Into the toun unto a potecary, 

And prayde him that he him wolde selle 

Som pojsomi, that he might his rattis quelle. 

And eek ther was a polkat in his hawe, 1^270 

That, as he sayde, his capouns had i-slawe : 

And said he wold him wreke, if that he might, 

On vermyn, that destroyed him by night. 

Thapotecary answerd : '* And thou schalt have 

A thing that, also God my soule save. 

In al this world ther nys no creature. 

That ete or dronk had of this confecture. 

Nought but the mountaunce of a com of whete. 

That he ne schuld his lif anoon for-lete ; 

Ye, sterve he schal, and that in lasse while, 1*280 

Than thou wilt goon a paaa not but a myle ; 

The poysoun is so strong and violent." 

This cursed man hath in his bond i-hent 

This poysoim in a box, and sins he ran 

Into the nexte stret unto a man, 

And borwed of him large hotels thre ; 

And in the two his poysoun poured he ; 

The thrid he keped clone for his diynke, 

For al the night he schop him for to swynke 

In carying the gold out of that place. 1*290 

And whan this riotour, with soiy grace, 

Hath fillid with wyn his grete hotels thre, 

To his felaws agein repaireth he. 

What nedith it therof to sermoun more ? 
For right as thay had cast his deth bifore, 
Right so thay ban him slayn, and that anoon. 
And whan this was i-doon, thus spak that oon ; 

" Now let US diynk and sitte, and make ns mery 
And siththen we wil his body beiy." 
And afterward it happed him par cos, l430O 

To take the hotel ther the pojsomi was, 
And drank, and gaf his felaw drink also. 
For which anon thay sterved bothe tao. 
But certes I suppose that Avycen 
Wrot never in canoun, ne in non fen. 
Mo wonder sorwes of empoisonyng. 
Than hadde these wrecches tuo or here endyng. 
Thus endid been these homicides tuo. 
And eek the fals empoysoner also. 

O cursed synne ful of cursednesse ! i^*^ 

O traytorous homicidy ! O wikkednesse ! 
O glotony, luxurie, and hasardrye ! 
Thou blasphemour of Crist with vilanye, 
And othes grete, of usage and of pride ! 
AUas ! mankynde, how may it bytyde. 
That to thy creatour, which that the wrought. 
And with his precious herte-blood the bought, 
Thou art so Ms and so unkynde, alias ! 

" Now, good men, God forgeve yow your trespas. 
And ware yow fro the synne of avarice. i^aao 

Myn holy pardoun may you alle warice, 
So that ye offiren noblis or starlinges, 
Or elles silver spones, broches, or rynges. 



14304 — Avycen. The Harl. MS. reads, Amycen, Avicenna was one 
of the most distinguished physicians of the Arabian school of the eleventh 
ceuturj, and enjoyed great popularity in the Middle Ages. 

Bomth your hedes under this holy bulle. 
Cometh forth, ye wyves, and offreth your wolle; 
Your names I entre her in my rolle anoon ; 
Into the blis of heven schul ye goon ; 
I yow assoile by myn heyh power, 
If ye woln ofi&e, as clone and eek als cler 
As ye were bom. And, sires, lo, thus I preche ; i^sso 
And Jhesu Crist, that is oure soules leche, 
So graunte yow his pardoun to receyve ; 
For that is best, I wil not yow disceyve. 
** But, sires, o word forgat I in my tale ; 
I have reliks and pardoun in my male. 
As fair as eny man in Engelond, 
Which were me geve by the popes bond. 
If eny of yow wol of devocioun 
Offi-en, and have myn absolucioun, 
Cometh forth anon, and knelith her adoun, i43io 
And ye schul have here my pardoun. 
Or elles takith pardoun, as ye wende, 
A. .<™. «d frLoh „ e,.^ «™. .na». 
So that ye ofi&en alway new and newe 
Nobles and pens, which that ben good and trewe. 
It is an honour to every that is heer. 
That ye may have a sufiisaunt pardoner 
Tassoile yow in centre as ye ryde. 
For aventures which that may bytyde. 



14341 — And ye schul have here. Tyrwhitt reads, And meekly receiveth. 
The Lansd. MS. reads this and following line on a different rhjme^— 
Comraeth for anone, and kneleth adowne here, 
And je schal have my pardon that is dere. 

For paraimter ther may felle oon, or tuo, 14^<^50 

Doun of his hors, and breke his nekke a-tuo. 
Loke, such a seurete is to you alle 
That I am in your felaschip i-Mle, 
That may assoyle you bothe more and lasse, 
Whan that the soule schal fro the body passe. 
I rede that oure hoste schal bygynne, 
For he is most envoliped in synne. 
Com forth, sire ost, and offer first anoon, 
And thou schalt kisse the reliquis everichoon, 
Ye, for a grote ; unbocle anon thi purs." 14860 

" Nay, nay," quod he, " than have I Cristes curs! 
Let be," quod he, "it schal not be, so theech. 
Thou woldest make me kisse thin olde breech. 
And swere it were a relik of a seynt. 
Though it "were with thy foundement depeynt. 
But by the cros, which that seynt Heleyn fond, 
I wold I had thy coylons in myn bond. 
In stede of reliks, or of seintuary. 
Let cut hem of, I wol help hem to cary; 
Thay schul be schryned in an hogges tord." i^''^ 
This Pardoner answerde nat o word ; 
So wroth he was, he wolde no word say. 

" Now," quod oure host, " I wol no longer play 
With the, ne with noon other angry man." 
But right anoon the worthy knight bygan, 
(Whan that he saugh that al the peple lough) 
" No more of this, for it is right y-nough. 
Sir Pardoner, be glad and mery of cheere ; 
And ye, sir host, that ben to me so deere. 

I pray yow that ye kisse the Pardoner ; 14380 

And, Pardoner, I pray yow draweth yow ner. 
And as we dede, let us laugh and play." 
Anon thay kisse, and riden forth her way. 

THE SCHIPMANNES PROLOGE. 

[Our hoste upon his stirrops stode anon, 
And saide, ** Good men, herkeneth everichon, 
This was a thrifty tale for the nones. 
Sire parish preest," quod he, " for Goddes bones. 
Tell us a tale, as was thy forward yore : 
I see wel that ye lemed men in lore 
Can mochel good, by Goddes dignitee." 1^390 

The Person him answerd: '* Benedicite ! 
What eileth the man, so sinfully to swere ?" 

The Schipmannes Prologe. The Shipman's tale has no prologue in the 
Harl. MS., and iu other of the best copies of the Canterbury Tales. The 
prologue here given is from Tyrwhitt, who observes, — " The tale of the 
Shipman in the best MSS. has no prologue. What has been printed as 
suc^ in the common editions is evidently spurious. To supply this defect 
I have ventured, upon the authority of one MS. (and, I confess, not one 
of the best) to prefix to this tale the prolc^e, which has usually been 
prefixed to the tale of the Squier. As this prologue was undoubtedly 
composed by Chaucer, it must have had a place somewhere in this edi- 
tion, and if I cannot prove that it was really intended by him for this 
place, I think the reader will allow that it fills the vacancy extremely 
well. The Pardoneres tale may very properly be called a thrifty iaUy 
and he himself a learned man (ver. 14475,8) ; and all the latter part, 
though highly improper in the mouth of the curteis Squier, is perfectly 
suited to the character of the Shipman." The following short and dog- 
gerel prologue to the Shipman's Tale, from the Lansd. MS., is given only 
as an example of the way in which different persons attempted to supply 
the deficiencies in Chaucer's unfinished work : — 

Bot than spak oure oste unto maister Schipman, 
" Maister," quod he, " to us summe tale tel ye can, 

Wherewithe ye myght glad al this company, 

If it were youre pleseinge, I wote wde sekurlye." 
" Sertes," quod this Schipman, " a tale I can telle, 

And therfore herkeneth hynderward how that I will spclle." 

Our hoste answerd : " Jankin, be ye there ? 
Now, good men," quod our hoste, " herkneth to me. 
I smell a loller in the wind," quod he. 

'• Abideth for Goddes digne passion, 
For we schul han a predication : 
This loller here wol prechen us somwhat." 

" Nay by my fathers soule ! that schal he nat." 
Sayde the Schipman, " here schal he nat preche, 
He schal no gospel glosen here ne teche. 1^401 

We leven al in the gret God," quod he. 

" He wolden sowen som difficultee, 
Or springen cockle in our clene come. 
And therfore, hoste, I wame thee befome. 
My joly body schal a tale telle, 
And I schal clinken you so mery a belle, 
That I schal waken al this compagnie : 
But it schal not ben of philosophic, 
Ne of physike, ne termes queinte of lawe ; i^*^ 

Ther is but litel Latin in my mawe."] 

THE SOHIPMANNES TALE. 

A Marchaunt whilom dwelled at Seint Denys, 
That riche was, for which men hild him wys. 

14395 — a loller. This is in character, as appears firom a treatise of the 
time. Harl. Caial.n. 1666. " Now in Engelond it is acomunprotectioun 
ayens presecutiouns — ^if a man is customable to swere nedeles and falsand 
unavised, by the bones, nailes, and sides and other members of Crist — 
And to'absteyne fro othes nedeles and unlefiil, — and repreve sinne by 
way of charite, is mater and cause now, why prelates and some lordes 
sclaundren men, and clepen hem lollards, eretikes, etc." — T)/rwhitt. 

14404 — Or springen cockle. This alludes to a punning derivation of 
Lollardf from the Latin lolium. 

The Schipmannes Tale. In this tale ako Chaucer probably gives an 
English verrion of an earlier French fabliau. The same stoiy probably 

A wyf he had of excellent beaute. 

And companable, and reverent was sche ; 

Which is a thing that causeth more despence, 

Than worth is al the cher and reverence, 

That men doon hem at festes or at daunces. 

Such salutaciouns and continaunces 

Passeth, as doth the schadow on a wal : **^20 

But wo is him that paye moot for al. 

The sely housbond algat moste pay. 

He most us clothe in fid good array 

Al for his oughne worschip richely : 

In which array we daunce jolily. 

And if that he may not, paraventure, 

Or elles wil not such dispens endure. 

But thynketh it is wasted and i-lost, 

Than moot another paye for oure cost. 

Or lene us gold, that is perilous. i^^^o 

This worthy marchaunt huld a noble hous. 
For which he hadde alday gret repair 
For his largesce, and for his wyf was fair. 
What wonder is ? but herkneth to my tale. 

Amonges al these gestes gret and smale, 
Ther was a monk, a fair man and a bold, 
I trowe, thritty wynter he was old. 
That ever in oon was drawyng to that place. 
This yonge monk, that was so feir of face, 
Aqueynted was so with the goode man, i*^*^ 

Sith that her firste knowleche bygan. 
That in his hous as familier was he, 

formed the groundwork in the first story in the EigJUh Day of the Deca- 
meron, which differs little from Chaucer's tale, and was firequentlj imi- 
tated hj subsequent conteurs. 

As it possibil is a frend to be. 

And for as mochil as this goode man 

And eek this monk, of which that I bygan, 

Were bothe tuo i-bom in oon village, 

The monk him claymeth, as for cosynage ; 

And he agein him saith nat oones nay, 

But -was as glad therof, as foul of day ; 

For to his hert it was a gret plesaunce. ^^^ 

Thus ben thay knyt with eteme alliaunce, 

And ilk of hem gan other to assure 

Of brotherhed, whil that her lif may dure. 

Fre was daun Johan, and namely of despence 

As in that hous, and ful of diligence 

To do plesaunce, and also gret costage : 

He nought forgat to geve the leste page 

In al that hous ; but, after her degre, 

He gaf the lord, and siththen his meyne, 

Whan that he com, som manor honest thing ; ^^^ 

For which thay were as glad of his comyng 

As foul is fayn, whan that the sonne upriseth. 

No mor of this as now, for it suffiseth. 

But so bifel, this marchaunt on a day 
Schop him to make redy his array 
Toward the toun of Bruges for to fare, 
To byen ther a porcioun of ware : 
For which he hath to Paris sent anoon 
A messanger, and prayed hath dan Johan 

14454 — namely. I have adopted this riding from the Lnosd. MS and 
Tyrwliitt, as giving apparently the best sense. The Harl. MS. reads, manly. 

14466 — Bruges. Bruges was the grand central mart of European 
commerce in the Middle Ages, until its decline iu consequeuce of the 
wars and troubles of the sixteenth century. 

That he schuld come to Seint Denys, and play 1**70 

With him, and with his wyf, a day or tway, 

Er he to Brigges went, in alle wise. 

This nobil monk, of which I yow de\'yse, 

Hath of his abbot, as him list, licence, 

(Bycause he was a man of heih prudence. 

And eek an ofl&cer out for to ryde. 

To se her graunges and her hemes wyde) ; 

And unto Seint Denys he cometh anoon. 

Who was so welcome as my lord dan Johan, 

Oure deere cosyn, ful of curtesie ? i*480 

With him brought he a jubbe of Malvesie, 

And eek another ful of wyn vemage. 

And volantyn, as ay was his usage : 

And thus I lete hem ete, and drynk, and play. 

This marchaunt and his monk, a day or tway. 

The thridde day this marchaund up he riseth. 
And on his needes sadly him avyseth : 
And up into his countour hous goth he, 
To rekyn with him self, as wel may be, 
Of thilke yer, how that it with him stood, l**^^ 

And how that be dispended had his good. 
And if that he encresced were or noon. 
His bookes and his bagges many oon 
He hath byfom him on his counter bord, 
For riche was his tresor and his herd ; 
For which fid fast his countour dore he schette ; 
And eek he wolde no man schold him lette 



14483— roian/yn. So the Harl. MS. The Lansd. MS. has volatile, which 
is the readmg adopted by Tyrwhitt, and is probably th« correct one. 

Of his accomptes, for the mene tyme : 
And thus he sat, til it was passed prime. 

Dan Johan was risen in the mom also, i^^^o 

And in the gardyn walkith to and fro, 
And hath his thinges said ful curteislj. 
This good wyf com walkyng ful prively 
Into the gardyn, ther he walketh softe, 
And him salueth, as sche hath doon ful ofte. 
A mayde child com in hir compaignie. 
Which as hir list sche may goveme and gye, 
For yit under the yerde was the mayde. 
" O dere cosyn myn, dan Johan," sche sayde, 
** What ayleth yow so rathe to arise?" i^sio 

" Nece," quod he, " it aught y-nough suffise 
Fyve houres for to slope upon a night : 
But it were for eny old palled wight. 
As hen these weddid men, that lye and dare. 
As in a forme lith a wery hare, 
Were al for-straught with houndes gret and smale. 
But, dere nece, why he ye so pale ? 
I trowe certis, that cure goode man 
Hath on yow lahorid, sith the night hygan, 
That yow were node to resten hastiliche." i-^^ao 

And with that word he lowgh ful meriliche. 
And of his owne thought he was al reed. 

This faire wyf hygan to schake hir heed. 
And sayde thus : " Ye, God wot al," quod sche. 
" Nay, cosyn myn, it stant not so with me. 
For hy that God, that gaf me soule and lif. 
In al the reme of Fraunce is ther no wyf 
That lasse lust hath to that sory play ; 

For I may synge alias and waylaway 

That I was bom, but to no wight," quod sche, 1^80 
" Dar I not telle how it stent with me. 

Wherfor I think out of this lend to wende, 

Or elles of my self to make an ende, 

So ful am I of drede and eek of care." 
This monk bygan upon this wif to stare ; 

And^sayd : ** Alias ! my nece, God forbede, 

That ye for eny sorw, or eny drede, 

For-do your self ; but telleth me your greef, 

Paraventure I may in youre mescheef 

Councel or help : and therfor telleth me i^**^ 

Al your annoy, for it schal be secre. 

For on my portos here I make an oth. 

That never in my lif, for lief ne loth, 

Ne schal I of no counseil you bywray." 
" The same tigein," quod sche, " to yow I say. 

By God and by this portos wil I swere, 

Though men me wolde al in peces tere, 

Ne schal I never, for to go to belle, 

Bywreye word of thing that ye me telle, 

Not for no cosynage, ne alliaunce, l^*o 

But verrayly for love and affiaunce." 

Thus ben thay sworn, and herupon i-kist, 

And ilk of hem told other what hem list. 
" Cosyn," quod sche, " if that I had a space. 

As I have noon, and namly in this place. 

Then wold I telle a legend of my lyf. 

What I have suflfred sith I was a wyf 

With myn housbond, though he be your cosyn." 

u 

" Nay," quod this monk, " by God and seint Martyn! 

He is no more cosyn unto me, I4fi60 

Than is this leef that hongeth on the tre : 

I cleped him so, by seint Denis of Fraunce, 

To have the more cause of acqueyntaunce 

Of yow, which I have loved specially 

Aboven alle wommen sikerly ; 

This swere I yow on my professioun. 

Tellith youre greef, lest that he come adoun, 

And hasteth yow ; and goth your way anoon." 
" My deere love," quod sche, " o dan Johan, 

Ful leef me were this counseil for to hyde, i^S/O 

But out it moot, I may no more abyde. 

Myn housbond is to me the worste man, 

That ever was siththe the world bigan : 

But sith I am a wif, it sit nought me 

To telle no wight of oure privete, 

Neyther a bedde, ne in noon other place ; 

God schilde I scholde telle it for his grace. 

A wyf ne schal not say of hir housbonde 

But al honour, as I can understonde. 

Save unto yow thus moche telle I schal : ^^^ 

As help me God, he is nought worth at al. 

In no degre, the valieu of a flie. 

But yit me greveth most his nigardye. 

And wel ye wot, that wymmen naturelly 

Desiren sixe thinges, as wel as I. 

They wolde that here housbondes scholde be 

14566. This line is omitted in MS. Harl. and is here given firam MS. 
Lansdowne. 

Hardy, and wys, and riche, and therto fre, 
And buxom to his wyf, and freisch on bedde. 
But by the Lord that for us alle bledde, 
For his honour my selven to array, ^**^^ 

A sonday next comyng yit most I pay 
An hundred frank, or elles I am lorn. 
Yit were me lever that I were unborn. 
Than me were doon a sclaunder or vilenye. 
And if myn housbond eek might it espie, 
I ner but lost; and therfor I yow pray 
Lene me this summe, or elles mot I dey. 
Dan Johan, I seye, lene me this hundred frankes ; 
Parde I wil nought feile yow my thankes, 
If that yow list to do that I yow pray. ^^^^ 

For at a certein day I wol yow pay. 
And do to yow what pleasaunce and servise 
That I may do, right as you list devyse : 
And but I do, God take on me vengeaunce. 
As foul as hadde Geneloun of Fraunce !" 
This gentil monk answard in this manere : 
" Now trewely, myn owne lady deere, 
I have on yow so gret pite and reuthe. 
That I yow swere, and plighte yow my treuthe, 
Than whan your housbond is to Flaundres fare, i^eio 
I schal deliver yow out of youre care. 



14597-14600. These four lines are also omitted in the Harl. MS., bj 
an evident error of the scribe, arising from a similar termination of Imes 
14596 and 14600. They are here supplied from the I^nsd. MS, 

14605 — OeneUmn. Geneloun, or Ganelon, in the old romances, was 
the person whose treason led to the disastrous battle of Roncesvalles. 

U2 

For I wol bringe yow an hundred frankes.'* 

And with that word he caught hir by the schankes, 

And hir embraced hard, and kist hir ofte. 

" Goth now your way," quod he, " al stille and softe, 
And let us dyne as sone as ye may. 
For by my chilindre it is prime of day : 
Goth now, and beth as trew as I schal be." 

" Now elles God forbede, sire !" quod sche. 
And forth sche goth, as joly as a pye, i^^^o 

And bad the cookes that thai schold hem hye, 
So that men myghte dyne, and that anoon. 
Up to hir housbond this wif is y-goon. 
And knokketh at his dore boldely. 

" Quy est Ur quod he. " Peter ! it am I," 
Quod sche. " How longe, sire, wol ye fiast? 
How longe tyme wol ye reken and cast 
Your sommes, and your bokes, and your thinges ? 
The devel have part of alle such rekenynges. 
Ye have i-nough pardy of Goddes sonde. ^^^ 

Com doun to day, and let your bagges stonde. 
Ne be ye not aschamed, that daun Johan 
Schal alday fastyng thus elenge goon ? 
What? let us hiere masse, and gowe dyne." 

" Wif," quod this man, " litel canstow divine 
The curious besynesse that we have : 
For of us chapmen, al so God me save. 
And by that lord that cleped is seint Ive, 



14617 — chilindre. This is the readmg of the Harl. and Lansd. MSS. 
Tjrwhitt has substituted kalender. 

Scarsly amonges twelve, two schuln thrive 

Continuelly, lastyng into her age. 1*^*0 

We may wel make cheer and good visage, 

And dryve forth the world, as it may be. 

And kepen our estat in privete. 

Til we be deed, or elles that we play 

A pilgrimage, or goon out of the way. 

And therfor have I gret necessite 

Upon this queynte world to avyse me. 

For evermor we moste stond in drede 

Of hap and fortun in our chapmanhede. 

To Flaundres wil I go to morw at day, 1^650 

And come agayn as soone as I may : 

For which, my deere wif, I the byseeke 

As be to every wight buxom and meeke. 

And for to kepe oure good be curious. 

And honestly goveme wel our hous. 

Thou hast y-nough, in every manor wise. 

That to a thrifty housbond may suffise. 

The lakketh noon array, ne no vitaile ; 

Of silver in thy purs thou mayst not faile." 

And with that word his countour dore he schitte, i*6fi<> 

And doun he goth ; no longer wold he lette ; 

And hastily a masse was ther sayd, 

And spedily the tables were i-layd, 



14630 — twelve, two. This is the reading of the Harl. and Lansd. 
MSS., except that the latter has tweyne for two. Tjrwhitt reads, amonges 
twenty J ten, 

14640 — Jier. The Lansd. MS. reads, our. 

14657 — housbond. This is the reading of the Harl. and Lansd. MSS. 
Tjrwhitt reads, TwusJiold. I think the reading of the MSS. is the best — 
thou hast enough money, consistent with a thrifty husband. 

And to the dyner fiaste thay hem spedde, 
And rychely this chapman the monk fedde. 

And after dyner daun Johan sobrely 
This chapman took on part, aad prively 
Sayd him thus : " Cosyn, it stondeth so, 
That, wel I se, to Brigges wol ye go ; 
God and seint Austyn spede you and gyde. 1*670 
I pray yow, cosyn, wisly that ye ryde ; 
Govemeth yow also of your diete 
Al temperelly, and namely in this hete. 
Bitwix us tuo nedeth no straunge fare ; 
Far wel, cosyn, God schilde you fro care. 
If eny thing ther be by day or night. 
If it lay in my power and my might. 
That ye wil me comaunde in eny wise. 
It schal be doon, right as ye wol devyse. 

thing er that ye goon, if it might be, ^^^^ 

1 wolde pray yow for to lene me 

An hundred frankes for a wyke or tweye, 

For certeyn bestis that I moste beye, 

To store with a place that is oures : 

(God help me so, I wolde it were youres !) 

I schal not faile seurly of my day. 

Nought for a thousand frankes, a myle way. 

But let this thing be secre, I yow pray ; 

For for the bestis this night most I pay. 

And fare now wel, myn owne cosyn deere. i^^^o 

Graunt mercy of your cost and of your cheere." 

This noble merchaunt gentilly anoon 
Answerd and sayde : *• cosyn daun Johan, 

'Now sikerly this is a smal request : 

My gold is youres, whanne that yow lest, 

And nought oonly my gold, but my chaffare: 

Tak what yow liste, God schilde that ye spare ! 

But oon thing is, ye know it wel y-nough 

Of chapmen, that her money is here plough. 

We may creaunce whils we have a name, ^4700 

But goldles for to be it is no game. 

Pay it agayn, whan it lith in your ese ; 

After my might ful fayn wold I yow plese." 

This hundred frankes he fet forth anoon, 
And prively be took hem to daun Johan : 
No wight in al this world wist of this loone, 
Savyng this marchaund, and daun Johan alloone. 
Thay drynke, and speke, and rome a while and play, 
Til that dan Johan rydeth to his abbay. 
The morwe cam, and forth this marchaund rideth 
To Flaundres-ward, his prentis wel him gydeth, 1*71 1 
Til that he cam to Brigges merily. 
Now goth this marchaund faste and busily 
Aboute his neede, and bieth, and creaunceth; 
He neither pleyeth atte dys, ne daunceth ; 
But as a marchaund, schortly for to telle. 
He lad his lyf, and ther I let him dwelle. 

The sonday next the marchaund was agoon, 
To Seint Denys i-come is daun Johan, 
With croune and herd al freisch and newe i-schave. 
In al the hous ther nas so litel a knave, 1*721 

Ne no wight elles, that he nas ful fayn, 
For that my lord dan Johan was come agayn. 

And schordy to the poynte for to gon, 

This flEiire wif acordith with dan Johan, 

That for these hundred frank he schuld al night 

Have hir in his armes bolt upright : 

And this acord parformed was in dede. 

In mirth al night a bisy lif thay lede 

Til it was day, that dan Johan went his way, i^^so 

And bad the meigne fax wel, have good day. 

For noon of hem, ne no wight in the toun, 

Hath of dan Johan noon suspeccioun ; 

And forth he rideth horn to his abbay, 

Or wher him list, no more of him I say. 

This marchaund, whan that ended was the faire, 
To Seynt Denys he gan for to repeire, 
And with his wif he maketh fest and cheere, 
And tellith hir that chafiOur is so deere. 
That needes most he make a chevisaunce, 1*740 

For he was bounde in a reconisaunce, 
To paye twenty thousand scheldes anoon. 
For which this marchaund is to Paris goon, 
To borwe of certeyn frendes that he hadde 
A certein frankes, and some with him he ladde. 
And whan that he was come into the toun. 
For gret chiertee and gret a£feccioun 
Unto dan Johan he first goth him to play ; 
Nought for to borwe of him no kyn monay, 
But for to wite and se of his welfare, i*^*^ 



I474!2^schelde8. The literal version of the French icus, ox crowns. 
Thej are said to have received their name from bearing the figure of a 
shield on one side. 

And for to telle him of his chafi&ire, 

As frendes doon, whan thay ben met in fere. 

Dan Johan him maketh fest and mery cheere ; 

And he him told agayn ful specially, 

How he had bought right wel and graciously 

(Thanked be God !) al hole his marchaundise : 

Save that he most in alle manere wise 

Maken a chevyssauns, as for his best : 

And than he schulde be in joye and rest 

Dan Johan answerde, " Certis I am fayn, l^^eo 

That ye in hele are comen hom agayn : 

And if that I were riche, as have I blisse, 

Of twenty thousand scheld schuld ye not mysse, 

For ye so kyndely this other day 

Lente me gold ; and as I can and may 

I thanke yow, by God and by seint Jame. 

But natheles I took it to oure dame, 

Youre wif at home, the same gold agein 

Upon your bench, sche wot it wel certeyn. 

By certein toknes that I can hir telle. 14770 

Now by your leve, I may no longer duelle ; 

Oure abbot wol out of this toun anoon, 

And in his compaignye moot I goon. 

Grete wel oure dame, myn owen nece swete, 

And far wel, dere cosyn, til that we meete." 

This marchaund, which that was bothe war and wys. 



14756 — hole. I have added this word from the Lansd. MS. It u 
mnitted in the Harl. MS. 

14768 — ai home. These words also are added from the Lansd. MSw 
as being evidently necessary to complete the metre. 

Creaunced hath, and payed eek in Parys 
To certeyn Lombardes redy in hir hond 
This somme of gold, and took of hem his bond, 
And horn he goth, as mery as a popinjay. i^'^o 

For wel he knew he stood in such array. 
That needes most he wynne in that viage 
A thousand frankes, above al his costage. 
His wyf ful redy mette him at the gate. 
As sche was wont of old usage algate : 
And al that night in mirthe thay ben sette, 
For he was riche, and clerly out of dette. 
Whan it was day, this marchaund gan embrace 
His wyf al newe, and kist hir on hir face. 
And up he goth, and maketh it ful tough. 1*790 

No more," quod sche, " by God, ye have y-nough :" 
And wantounly with him sche lay and playde. 
Til atte laste thus this marchaimd sayde : 
" By God," quod he, " I am a litel wroth 
With yow, my wyf, although it be me loth : 
And wite ye why ? by God, as that I gesse, 
Ye han i-maad a maner straungenesse 
Bitwixe me and my cosyn dan Johan. 
Ye schold have warned me, er I had goon, 
That he yow had an hundred frankes payd ^^^ 



14778 — Lombardes. It is scarcely necessary to inform the reiider that 
the Lomhard merchants were the chief money dealers in the thirteenth 
and fourteenth centuries, after the Jews had heen placed under a ban. 
liombard Street in London seems to have preserred traditionally the 
peculiar character given to it by its former inhabitants from whom it was 
named. 



it 

By redy tokne: and huld him evil appayd 

For that I to him spak of chevysamice, 

(Me semed so as by his countenamice) : 

But natheles, by God of heven king ! 

I thoughte nought to axe him no thing. 

I pray the, wif, do thou no more so. 

Tel me alway, er that I fro the go. 

If eny dettour have in myn absence 

I-payed the, lest in thy necgligence 

I may him axe a thing that he hath payed." 14810 

This wyf was not affered ne affrayed, 
But boldely sche sayde, and that anoon ; 
" Mary ! I di£fy that false monk, dan Johan, 
I kepe not of his tokenes never a del : 
He took me a certeyn gold, that wot I wel. 
What ? evel thedom on his monkes snowte ! 
For, God it wot ! I wende withoute doute, 
That he had geve it me, bycause of yow. 
To do therwith myn honour and my prow. 
For cosynage, and eek for hele cheer 1*820 

That he hath had ful ofte tyme heer. 
But synnes that I stonde in this disjoynt, 
I wol answer yow schortly to the poynt. 
Ye han mo slakke dettours than am I : 
For I wol pay yow wel and redily 
Fro day to day, and if so be I faile, 
I am your wif, score it upon my taile. 
And I schal paye it as soone as I may. 
For by my trouthe, I have on myn array. 
And nought on wast, bistowed it every del. 1*880 

And for I have bistowed it so wel 

For youre honour, for Goddes sake I say, 

As beth nought wroth, but let us laugh and play ; 

Ye schul my joly body have to wedde : 

By God, I wol not pay yow but on bedde : 

Forgeve it me, myn owne spouse deere ; 

Tume hider-ward and make better cheere." 

This marchaund saugh noon other remedy : 
And for to chide, it nas but foly, 
Sith that the thing may not amendid be. ^^^ 

" Now, wif," he sayde, " and I forgive it the ; 
And by thi lif, ne be no more so large ; 
Keep better my good, this give I the in charge." 
Thus endeth now my tale, and God us sende 
Talyng y-nough, unto our lyves ende I" 

THE PRIORESSES PROLOGE. 

" Wel sayd, by corpus boones!" quod cure host, 
** Now longe mot thou sayle by the cost, 
Sir gentil mcdster, gentil mariner. 
God give the monk a thousand last quade yer. 
Haha ! felaws, be war for such a jape. 14860 

The monk put in the mannes hood an ape» 
And in his wyves eek, by seint Austyn. 
Draweth no monkes more imto your in. 
But now pas over, and let us loke aboute, 
Who schal now telle first of al this route 
Another tale :" and with that word he sayde. 
As curteisly as it had ben a mayde, 

My lady Prioresse, by your leve, 
So that I wist I scholde yow not greve, 
I wolde deme, that ye telle scholde 14860 

A tale next, if so were that ye wolde. 
Now wol ye vouche sauf, my lady deere ?" 
" Gladly," quod sche, and sayd in this manere. 

THE PRIORESSES TALE. 

O Lord, onre lord, thy name how merveylous 
Is in this large world i-sprad ! (quod sche) 
For nought oonly thy laude precious 
Parformed is by men of heih degre, 
But by mouthes of children thy bounte 
Parformed is; on oure brest soukynge 
Som tyme schewe thay thin heriynge. 14870 

Wherfore in laude, as I best can or may. 
Of the and of thy white lily flour. 
Which that the bar, and is a mayde alway. 
To telle a story I wil do my labour ; 
Nought that I may encresce youre honour, 
For sche hir silf is honour and roote 
Of bounte, next hir sone, and soules boote. 

O moodir mayde, o mayde mooder fre, 
O bussh unbrent, brennyng in Moises sight. 



The Prtoresges Tale. The subject of this storj was a verj popular 
l^;end in the middle ages, told in a variety of forms, and located in as 
many different places, but tending and perhaps intended to keep up a 
strong prcgudice against the Jews. It is not necessary to enumerate them. 

14864— -O Lordf oure lord. This is a translation of the first words of 
the eighth PMilm, Domine, domintu nosier, etc. 



303 THE CANTERBURY TALES. 

That ravysshedest doun fro the deite, ^^^ 

Thurgh thin humblesse, the gost that in the alight : 
Of whos vertu, he in thin herte pight, 
Conceyved was the fadres sapience : 
Help me to telle it in thy reverence. 

Lady, thi bounte, and thy magnificence, 
Thy vertu and thi gret humilite, 
Ther may no tonge expres in no science : 
For som tyme, lady, er men pray to the, 
Thow gost bifom of thy benignite, 
And getist us the light, thurgh thy prayere, ^^^ 
To gyden us the way to thy sone so deere. 

My connyng is so weyk, o blisful queene. 
For to declare thy grete wortMnesse, 
That I may not this in my wyt susteene ; 
But as a child of twelf month old or lesse. 
That can unnethes eny word expresse, 
Eight so fare I, and therfor I you pray, 
Gydeth my song, that I schal of yow say. 

Ther was in Acy, in a greet citee, 
Amonges Cristen folk a Jewerye, i^^oo 

Susteyned by a lord of that centre. 
For foul usure, and lucre of felonye, 
Hateful to Crist, and to his compaignye : 
And thurgh the strete men might ride and wende. 
For it was fre, and open at everich ende. 



l^QS'-Gydeth. The Harl. MS. has endeth. 

l4S99—AcV' The Lansd. MS. reads, Ace. Tyrwhitt Atie, Le. Asia. 
14003 — The Lansd. MS. and Tyrwhitt have vUanye. These two words 
are not unfrequentlj interchanged in the MSS. 

A litel scole of Cristen folk ther stood 
Doun at the forther ende, in which ther were 
Children an heep y-comen of Cristen blood, 
That lered in that scole yer by yere 
Such manor doctrine as men used there : ^^^^^ 

This is to say, to synge and to rede, 
As smale childer doon in her childhede. 

Among these children was a widow sone, 
A litel clergeoun, that seve yer was of age, 
That day by day to scole was his wone, 
And eek also, wherso he saugh thymage 
Of Cristes moder, had he in usage, 
As him was taught, to knele adoun, and say 
His Ave Maria, as he goth by the way. 

Thus hath this widow hir litel child i-taught 14920 
Oure blisful lady, Cristes moder deere. 
To worschip ay, and he forgat it nought : 
For cely child wil alway soone leere. 
But ay whan I remembre of this matiere, 
Seint Nicholas stent ever in my presence. 
For he so yong to Crist dede reverence. 

This litel child his litel book lemynge. 
As he sat m the scole in his primere. 
He O alma redemptoris herde synge. 
As children lemed her antiphonere : 14930 



14925 — Seint Nicholas. We have an amusing account of the veiy 
earlj pietj of this saint in his lesson, Brev. Roman, vi Decemh. *' Cujus 
viri sanctitas, quanta futnra esset, jam ab incunabulis appamit. Nam 
infans, cum reliquas dies lac nutricis freqnens sugeiet, quarta et sexta feria 
(on Wednesdays and Fridays) semel duntaxat, idque yesperi, sugebat" 

• 

And as he durst, he drough him ner and neere, 
And herkned ever the wordes and the note, 
Til he the firste vers couthe al by rote. 

Nought wist he what this Latyn was to say, 
For he so yong and tender was of age ; 
But on a day his felaw gan he pray 
To expoune him the song in his langage. 
Or telle him what this song was in usage : 
This prayd he him to construe and declare, 
Ful often tyme upon his knees bare. "^^^^ 

His felaw, which that elder was than he, 
Answerd him thus : "This song, I have herd seye, 
Was maked of our blisful lady fre, 
Hire to saluen, and eek hire to preye 
To ben our help and socour whan we deye. 
I can no more expoune in this matere : 
I leme song, I can no more gramer." 

" And is this song i-maad in reverence 
Of Cristes moder?" sayde this innocent; 
" Now certes I wol do my diligence 14960 

To conne it al, er Cristemasse be went, 
Though that I for my primer schal be schent. 
And schal be betyn thries in an hour, 
I wol it conne, oure lady to honoure." 

His felaw taught him hom-ward prively 
From day to day, til he couthe it by rote, 
And than he song it wel and boldely ; 
Twyes on the day it passed thurgh his throte, 

14947 — no more gramer* The Lansd. MS. and Tyrwhitt read, htt 
imal grammere. 



THE PRIORESSES TALE. 305 

From word to word accordyng with the note. 

To scole-ward and horn- ward whan he went : 1^960 

On Cristes moder was set al his entent. 

As I have sayd, thurghout the Jewrye 
This litel child as he cam to and fro, 
Ful merily than wold he synge and crie, 
alma redemptorisj evermo : 
The swetnes hath his herte persed so 
Of Cristes moder, that to hir to pray 
He can not stynt of syngyng hy the way. 

Oure firste foo, the serpent Sathanas, 
That hath in Jewes hert his waspis nest, ^4970 

Upswal and sayde : ** O Ebreik peple, alias ! 
Is this a thing to yow that is honest, 
That such a boy schal walken as him lest 
In youre despyt, and synge of such sentence, 
Which is agens your lawes reverence ?" 

Fro thennesforth the Jewes han conspired 
This innocent out of this world to enchace : 
An homicide therto han thay hired, 
That in an aley had a prive place ; 
And as the childe gan forthby to pace, i^^^o 

This false Jewe him hent, and huld ful faste, 
And kut his throte, and in a put him caste. 

I say in a wardrobe thay him threw, 
Wher as the Jewes purgen her entraile. 
cursed folk, o Herodes al newe, 
What may your evyl entente you availe? 

14982 — and in a put him caste. This is the reading of the Lansd. MS. 
The Harl. MS. reads, and threw him in atte laste. 

Morther wol out, certeyn it 'wil nought faile. 
And namly ther thonour of God schuld sprede : 
The blood out crieth on your cursed dede. 

" martir sondit to virginite, 14990 

Now maystow synge, folwyng ever in oon 
The white lomb celestial," quod sche, 
" Of which the grete evaungelist seint Johan 
In Pathmos wroot, which seith that thay that goon 
Bifore the lamb, and synge a song al newe. 
That never fleischly wommen thay ne knewe." 

This pore widowe wayteth al this night 
After this litel child, but he cometh nought : 
For which as soone as it was dayes light. 
With face pale, in drede and busy thought, i^<^ 
Sche hath at scole and elles wher him sought, 
Til fynally sche gan of hem aspye, 
That he was last seyn in the Jewerie. 

With moodres pite in hir brest enclosed, 
Sche goth, as sche were half out of hir mynde, 
To every place, wher sche hath supposed 
By liklihede hir child for to fynde : 
And ever on Cristes mooder meke and kynde 
Sche cried, and atte laste thus sche wrought, 
Among the cursed Jewes sche him sought. i^JO 

Sche freyned, and sche prayed pitously 
To every Jew that dwelled in that place, 
To telle hir, if hir child wente ther by : 
Thay sayden nay ; but Jhesu of his grace 
Gaf in hir thought, withinne a litel space, 
That in that place after hir sone sche cryde. 

Wher as he was cast in a put bysyde. 

grete God, that parformedist thin laude 
By mouth of innocentz, lo, here thy might ^. 
This gemme of chastite, this emeraude, 1^020 

And eek of martirdom the ruby bright, 
Ther he with throte y-corve lay upright. 
He Alma redemptoris gan to synge 
So lowde, that al the place bigan to rynge. 

The Cristen folk, that thurgh the strete went, 
In comen, for to wonder upon this thing : 
And hastily for the provost thay sent. 
He cam anoon, withoute tarying. 
And heriede Crist, that is of heven king, 
And eek his moder, honour of mankynde, i^^so 

And after that the Jewes let he bynde. 

This child with pitous lamentacioun 
Up taken was, syngyng his song alway : 
And with honour of gret processioun, 
Thay caried him unto the next abbay. 
His modir swownyng by the beere lay ; 
Unnethe might the poeple that was there 
This newe Kachel bringe fro the beere. 

With torment and with schamful deth echon 
This provost doth these Jewes for to sterve, 1*040 
That of this moerder wist, and that anoon; 
He wolde no such cursednesse observe : 
Evel schal have, that evyl wol deserve. 



15022 — y-corve. I have substituted this reading (from the Lansd. 
MS), for i'kut, the reading of the Harl. MS. 

x2 



308 THE CANTERBURY TALES. 

Therfore with wilde hors he dede hem drawe, 
And after that he heng hem by the lawe. 

Upon his beere ay lith the innocent 
Bifom the chief auter whiles the masse last : 
And after that, thabbot with his covent 
Han sped hem for to burie him ful fast : 
And whan thay halywater on him cast, i^oso 

Yet spak this child, whan spreynde was the water, 
And song, alma redemptoris mater. 

This abbot, which that was an holy man, 
As monkes ben, or elles oughte be. 
This yonge child to conjure he bigsm. 
And sayd: " deere child, T halse the^ 
In vertu of the holy Trinite, 
Tel me what is thy cause for to synge, 
Sith that thy throte is kit at my semynge." 

** My throte is kit unto my nekke-boon," i^oeo 
Sayde this child, " and as by way of kynde 
I schulde han ben deed long tyme agoon : 
But Jhesu Crist, as ye in bookes fynde, 
Wol that his glorie laste and be in mynde ; 
And for the worschip of his moder deere. 
Yet may I synge O alma lowde and cleere. 

" This welle of mercy, Cristes moder swete, 
I loved alway, as after my connynge : 
And whan that I my lyf schulde leete. 
To me sche cam, and bad me for to synge 1^070 

This antym verraily in my deyinge. 
As ye have herd, and, whan that I had songe, 
Me thought sche layde a grayn imder my tonge. 

" Wherfor I synge, and synge moot certeyne 
In honour of that blisful mayden fre, 
Til fro my tonge taken is the greyne. 
And after that thus saide sche to me ; 
* My litil child, now wil I fecche the, 
Whan that the grayn is fro thi tonge i-take : 
Be nought agast, I wol the nought forsake.'" 1^080 

This holy monk, this abbot him mene I, 
His tonge out caught, and took awey the greyn ; 
And he gaf up the gost ful softely. 
And whan the abbot hath this wonder seyn. 
His salte teres striken doun as reyn : 
And gruf he fel adoun imto the grounde, 
And stille he lay, as he had ben y-bounde. 

The covent eek lay on the pavyment 
Wepyng and herying Cristes moder deere. 
And after that thay rise, and forth thay went, l^OdO 
And took away this martir fro his beere. 
And in a tombe of marble stoones cleere 
Enclosed thay this litil body sweete : 
Ther he is now, God lene us for to meete ! 

O yonge Hughe of Lyncoln, slayn also 
With cursed Jewes, (as it is notable, 
For it nys but a litel while ago). 
Pray eek for us, we synful folk unstable. 
That of his mercy God so merciable 



15095^-Hughe of Lyncoln. The story of Hugh of Lincohi, which was 
made the sulgect of a variety of ballads, etc., is placed by the historians 
in the year 1255. The ballads in English and French, were collected 
together by M. Michel, and published at Paris in a small Tolume in 1884. 

On US his grete mercy multiplie, ^^i^ 

For reverence of his modir Marie. 



PROLOGE TO SIBE THOPAS. 

Whan sayd was this miracle, every man 

As sober was, that wonder was to se, 

Til that oure host to jape he bigan, 

And than at erst he loked upon me, 

And sayde thus : " What man art thou ?" quod he. 
" Thou lokest as thou woldest fynde an hare, 

For ever upon the ground I se the stare. 
" Approche ner, and loke merily. 

Now ware you, sires, and let this man have space. 

He in the wast is schape as well as T : i^^^* 

This were a popet in an arm to embrace 

For any womman, smal and fair of fiEice. 

He semeth elvisch by his countenaunce. 

For imto no wight doth he daliaunce. 

" Say now som what, sins other folk han said ; 

Telle us a tale and that of mirthe anoon." 
" Host," quod I, **ne beth nought evel apayd. 

For other tale certes can I noon. 

But of a rym I lemed yore agoon." 1^120 

" Ye, that is good," quod he, " now schul we heere 

Som deynte thing, me thinketh by thy cheere." 



15104 — he bigan. I have ventured to add .the penoual pronoun, 
which is wanting in the Harl. and Lansd. MSS., from Tjrwhitt 

Lesteneth, lordyngs, in good entent, 
And I wol telle verrayment 

Of myrthe and solas, 
Al of a knyght was fair and gent 
In batail and in tomament, 

His name was sir Thopas. 
I-bore he was in fer centre, 
In Flaundres, al byyonde the se, l^^^^ 

At Poperyng in the place ; 
His fader was a man ful fre, 
And lord he was of that centre : 

As it was Goddes grace. 
Sir Thopas wax a doughty swayn ; 
Whyt was his fece as payndemayn, 

His lippes reed as rose ; 



The Tale of sir Thopas. The introdaction of this story by Chaucer 
is clearly intended as a satire on the duU metrical romances, then so 
popular, but of which Chaucer fully saw the absurdity. It is in fact a 
protest against the literary taste of his day. It is made up of phrases 
from the common metrical romances, if it be not a fragment of a romance 
dragged in by Chaucer. It has been stated that such a romance existed 
under the title of The giant Olyphant and chylde TJiopas, but literary 
historians have not yet been able to fiud any traces of such a romance. 
This notion is, however, somewhat favoured by the circumstance that all 
the MSS. do not end with the same line, the Lansd. MS. concluding with 
1. 15322, and the Harl. wanting the last fragment of a line, as though 
different scribes omitted some, or added as from a poem which they had 
in memory. 

15131 — Poperyng. Poppering or Poppeling was aparish in the marches 
of Calais. 



i 

His rode is lik scarlet en grayn, 
And I yow telle in good certayn 

He had a semly nose. isi^o 

His heer, his herd, was lik safroun, 
That to his girdil raught adoun ; 

His schoon of cordewane ; 
Of Brigges were his hosen hroun ; 
His rohe was of sicladoun, 

That coste many a jane. 
He couthe hunt at wilde deer, 
And ride on hankyng for lyver 

With gray goshauk on honde : 
Therto he was a good archeer, i^iso 

Of wrastelyng was noon his peer, 

Ther eny ram schal stonde. 
Ful many mayde bright in hour 
Thay moume for him, par amour. 

Whan hem were bet to slepe ; 
But he was chast and no lecchour, 
And sweet as is the brembre flour 

That bereth the reede heepe. 



15146 — jane. A coin of Genoa (JanuaJ, some of which, apparently of 
inferior value, are called in the English statutes galley halfpence. The 
tiglaton^ or siclaton, was a rich cloth or silk hrought from the East, and 
is therefore appropriately mentioned as bought with Genoese coin. 

15148 — on haukyng for ryver. The riyer side is commonly described 
in the romances as the scene of hawking. Thus in the Squier of Low 
Degree, — 

Homward thus schal ye ryde 
On haukyng by the ryvers syde, 
With goshauke and with gentil fawcon. 
With buglehom and merlyon. 
See also before, 1. 6466. 

15152 — eny ram. See before, line 550 and the tale of Gamelyn,\. 172. 

And so it fel upon a day, 

For soth as I yow telle may, i^i^o 

Sir Thopas wold out ryde ; 
He worth upon his steede gray, 
And in his hond a launcegay, 

A long sword by his syde. 
He pnketh thurgh a fair forest, 
Therin is many a wilde best, 

Ye, bothe buk and hare ; 
And as he priked north and est, 
I tel it yow, hym had almost 

Bityd a sory care. i^i^o 

Ther springen herbes greet and smale, 
The licorys and the cetewale, 

And many a clow gilofre, 
And notemuge to put in ale, 
Whethir it be moist or stale, 

Or for to lay in cofre. 
The briddes synge, it is no nay. 
The sperhauk and the popinjay. 

That joye it was to heere, 
The throstilcok maad eek his lay, i^iso 

The woode dowve upon the spray 

Sche song ful lowde and cleere. 
Sir Thopas fel in love-longing. 
Whan that he herde the briddes synge, 

And priked as he were wood ; 



15182 — ScJie song. The Harl. MS. reads «o for «c^. Tyrwhitt gives 
If. The reading of the text is taken from the Lansd. MS. 

His faire steede in his pnkynge 

So swette, that men might him wrynge. 

His sydes were al blood. 
Sir Thopas eek so wery was 
For priking on the softe gras, 15190 

So fears was his corrage, 
That donn he layd him in that place 
To make his steede som solace, 

And gaf him good forage. 
" 0, seinte Mary, henedidUy 
What eylith this love at me 

To bynde me so sore ? 
Me dremed al this night, parde, 
An elf queen schal my lemman be, 

And slope imder my gore. 15200 

An elf queen wol I have i-wis. 
For in this world no womman is 

Worthy to be my make 

In toime ; 
Alle othir woiomen I forsake. 
And to an elf queen I me take 

By dale and eek by doune." 
Into his sadil he clomb anoon, 
And priked over stile and stoon 

An elf queen for to spye ; 15210 

Til he so longe hath ryden and goon. 
That he fond in a prive woon 

The contre of fairye, 

So wylde ; 

15214 — »o wylde. This and the following lines, with the whole of this 
stanza, are given as they stand in the Harl. and Lansd. MSS., which I 

For in that contre was ther noon, 
That to h^rn dorste ride or goon, 

Neither wif ne childe. 
Til that ther cam a greet geaunt, 
His name was sir OHfaunt, 

A perilous man of dede : 1^220 

He swar, " Child, by Termagaunt, 
For if thou prike out of myn haunt, 

Anoon I slee thy stede. 

With mace. 
Heer is the queen of fayerie, 
With harp, and lute, and symphonye, 

Dwellyng in this place." 
The child sayd : " Al so mote I the. 
To morwe wil I meete with the, 

Whan I have myn armure. 1^230 



belieye to be correct. I do not think, with Tyrwhitt, that there is any- 
thing necessarily wanting: he closes one stanza with line 15218, and 
gives as another stanza (the supplementary lines hsTe been taken from a 
late and bad MS.), — 

Wherin he soughte north and south, 
And oft he spied with his mouth 

In many a forest wilde. 
For in that contree n'as ther non. 
That to him dorat ride or gon, 

Neither wif ne childe. 

15219 — »ir Olifaunt. Ollfauni means an elephant, and is not an inap- 
propriate name for a pagan giant 

15221 — Termagaunt Termagant or Tervagant is the name of one of 
the favourite gods of the Saracens and pagans, in the popular literature 
of the Middle Ages. From the way in which they are made to bluster 
and rant, arose our modem use of the term termagant. 

15222 — For. The Lansd. MS. reads Butf which is perhaps better. 

15228 — thy ttede. This reading is adopted from the Lansd. MS., as 
being evidently the correct one. The Harl. MS. reads as one line, Anoon 
I ike ilie with mace. 

And yit I hope, par ma fey, 

That thou schalt with this launcegaj 

Abyen it fill sore ; 
Thy mawe 
Schal I persyn, if that I may, 
Er it be fully prime of day, 

For heer schalt thou be slawe." 
Sir Thopas drough on bak f ul fast ; 
This geaunt at him stoones cast 

Out of a fell staf slynge ; 15240 

But fjEure eschapeth child Thopas, 
And al it was thurgh Goddis gras. 

And thurgh his faire beiynge. 
Yet lesteneth, lordynges, to my tale, 
Merier than the nightyngale 

I :wol yow roune, 
How sir Thopas with sides smale, 
Prikynge over hul and dale. 

Is come ageyn to toune. 
His mery men comaunded he, i^^fiO 

To make him bothe game and gle. 

For needes most he fight 
With a geaunt with heedes thre, 
For paramours and jolite 

Of oon that schon ful bright. 
** Do come," he sayde, " my mynstrales 
And gestours for to telle tales 



] 5243— /aire. I have added this word from the Lansd. MS. 
16261 — gestours for to telle tales. " The proper business of a gesiour 
was to recite tales, or gestes ; which was only one of the branches of the 

Anoon in myn armjnge, 
Of romaunces that ben reales, 
Of popes and of cardinales, 1^260 

minstrers profession. Minstrels and gestours are mentioned together in 
the following lines, from William of Nassington's translation of a religious 
treatise by John of Waldbj. MS. Reg. 17 C. yiii, p. 2. 

I wame jou furst at the begynninge. 
That I \nll make no Tiun carpinge 
Of dedes of armjs ne of amours, 
As dus mjnstrelles and jestours. 
That malr^s carpinge in many a place 
Of Octoviane and Isemhrasef 
And of many other jestes, 
And namely whan they come to festes ; 
Ne of the life of Bevys of Hampton^ 
That was a knight of gret renoun, 
Ne of Sir Gye of WarwyJce, 
Al if it might sum men lyke — 

I cite these lines to shew the species of tales related by the ancient 
gestours, and how much they difl'ered from what we now call jestes." — 
Tyrwhitt. 

15259 — romaunces. ,reale8. " So in the rom. of Twain and Qawain, 
MS. Cott. Galb. £. ix. 

He fund a knight under a tre ; 
Upon a cloth of gold he lay ; 
Byfor him sat a ful fayr may ; 
A lady sat with tham in fere; 
The maiden red, that thai might here, 
A real romance in that place, — 

The original of this title, which is an uncommon one, I take to be this. 
When the French romances found their way into Italy (not long before 
the year 1300, Crescimh. T. i, p. 880), some Italian undertook to collect 
together all those relating to Charlemagne and his family, and to form 
them into a regular body of history. The six first books of this work 
come down to the death of Pepin. They begin thus : Qui se comenza 
la hysteria el Real di Franza comenzando a Constantino imperatore 
secondo molte lezende che io ho attrovate e racolte insieme. Edit 
Mutina, 1491 , fol. It was reprinted in 1537 under this title, ' Ireali di 
Franza^ nel quale si contiene la generazione di tutti i Re, Duchi, Principi 
e Baroni di Franza, e delli Paladini, colle Battaglie da loro fettte, etc.' 
Quadrio, T. vi, p. 530. Salyiati had seen a MS. of this work written about 
1350 {Crescimb. T. i, p. 330), and I do not believe that any mention of a 
real, or royal, romance is to be found, in French or English, ^rior to that 
date."— ryru;/n7/. 

And eek of love-likynge." 
Thay fet him first the swete wyn, 
And made him eek in a maseljn 

A real spicerye, 
Of gyngehred that was so fyn, 
And licorys, and eek comyn, 

With sugre that is trye. 
He dede next his white leere 
Of cloth of lake whyt and cleere 

A hrech and eek a schert ; 
And next his schert an aketoun, 
And over that an haberjoun, 

For persying of his hert ; 1^270 

And over that a fyn hauberk, 
Was al i- wrought of Jewes werk, 

Ful strong it was of plate ; 
And over that his cote-armour, 
As whyt £is is a Uly flour, 

In which he wold debate. 
His scheld was al of gold so red, 
And therinne was a bores heed, 

A charbocle by his syde ; 



15261 — love likynge. The Lansd. MS. reads, with Tyrwhitt, love, 
longyng. 

16208. Tjrwhitt reads this and the next line,-— 

And mede eke in a maselin, 
And real spicerie. 

But I prefer much the reading of Harl. MS., as mead was not a very 
romantic liquor to be served to a knight adyentnrous. 

15272 — Jeteea werk. I have not met with any passage in medieval 
writers explaining the nature of this Jewes werky but I am not quite pre* 
pared to think with Tyrwhitt that a Jew means here a magician. 

And ther he swor on ale and bred i^^so 

How that the geaunt schal be deed, 

Bytyde what betyde. 
His jambeux were of quirboily, 
His swerdes schethe of yvory, 

His helm of latoun bright. 
His sadel was of rowel boon. 
His bridel as the sonne schon, 

Or as the moone light. 
His spere was of fine cipres, 
That bodeth werre, and no thing pees, J5290 

The heed fill scharp i-gronnde. 
His steede was al dappul gray, 
It goth an ambel in the way 

Ful softely and rounde 
In londe. 
Lo, lordes, heer is a fyt ; 
If ye wil eny more of it. 

To telle it wol I fonde. 

[ FIT II. ] 

Now hold your mouth for charite, 

Bothe knight and lady fre, 1^300 



15286 — rowel boon. This material, whatever it may be, is mentioned 
elsewhere as that of which rich saddles were made ; as in the early ballad 
of Thomas and the Elf queerif sprnddng of the latter, — 

Hir sadiUe was of reuylle hone, 

Semelj was that sight to se, 
Stiflj sette with precions stone, 

Compaste aboute with crapote. 

16289 — -fine. I have added this word from the Lansd. MS. 
15206 — a fyt. This was a common English term for the different 
parts or diyisions of a metrical romance. 

And herkneth to my spelle : 
Of batail and of chivalry, 
Of ladys love and drewery, 

Anoon I wol yow telle. 
Men speken of romauns of pris, 
Of Horn child, and of Ypotis, 

Of Bevys, and sir Gy, 
Of sir Libeaux, and Pleyndamour, 
But sir Thopas bereth the flour 

Of real chivalry. 15310 

His goode steede he bistrood, 
And forth upon his way he glood, 

As spark out of the bronde ; 
Upon his crest he bar a tour. 
And therin stiked a lily flour, 

God schilde his corps fro schonde. 
And for he was a knyght auntrous, 
He nolde slepen in noon hous. 

But liggen in his hood. 
His brighte helm was his wonger, i^s^o 

And by him baytith his destrer 

Of herbes fyne and goode. 
Him self drank water of the welle, 
As dede the knight sir Percivelle 

15305 — romaunces ofpru. Nearlj all the romances here enamerated 
are extant. The romance of Horn is preserved in Anglo-Norman and in 
English; the latter version is printed in Ritson'a Metrical Romancet. 
Ypotis is found in a Cottonian MS. (Calig. A. II) and in the Vernon MS. 
at Oxford. Bevis of Hampton and Gnj of Warwick are too well known 
to need anj explanation. Sir Liheaux, or Libeaus Desconos (the fair 
unknown), is printed also in Ritson's Metrical Romances. 

15824— «tr Percivelle, I have adopted Tyrwhitt's reading instead of 
that of the Harl. MS., of Pertinelle, because I remember no romance or 

So worthy under wede, 
[Til on a day] 



PROLOGE TO MELIBEU8. 

" No mor of this, for Goddes dignite !" 

Quod our hoste, " for thou makest me 

So wery of thy verrey lewednesse, 

That al so wisly God my soule blesse, 15330 

Myn eeres aken for thy drasty speche. 

Now such a rym the devel I byteche ! 

This may wel be rym dogerel," quoth he. 
" Why so?" quod I, ** why wilt thou lette me 

More of my tale than another man, 

Syn that it is the beste rym that I can?" 
" By God !" quod he, ** for pleinly at o word. 

Thy drasty rymyng is not worth a tord : 

Thou dost nought elles but despendist tyme. 

Sir, at word, thou schalt no longer ryme. i<5340 

tale of a knight of Pertinelle, and the romance of Percival is well known. 
Tjrwhitt observes, " The romance of Perceval le Galois, or de Oalia, 
was composed in octosyllable French yerse by Chrestien de Troyes, one 
of the oldest and best French romancers, before the year 1191. Fauchet, 
L ii, c. X. It consisted of above sixty thoasand verses {Bibl. des Mom. 
T. 11, p. 250), so that it would be some trouble to find the fact which is, 
probably, here alluded to. The romance, under the same tide, in French 
prose, printed at Paris, 1680, fol. can only be an abridgement, I suppose, 
of the original poem." 

15325 — So worthy under wede. ** This phrase occurs repeatedly in 
the romance of Emare. 

fol. 70. b. Than sayde that worthy unther wede. 
74. b. The childe was worthy unther wede, 
And sate upon a nobyl stede. 
See also fol. 71, b. 73, ^r—'Tyrwhitt. 

15326 — Til on a day. These words are not in the Harl. MS. 

Let se vrher thou canst tellen ought in gest, 

Or telle in prose som what atte lest, 

In "which ther be som merthe or doctrine." 

" Gladly," quod I, " by Goddes swete pyne, 
I wol yow telle a litel thing in prose, 
That oughte like yow, as I suppose. 
Or elles certes ye be to daungerous. 
It is a moral tale vertuous, 
Al be it told som tyme in sondry wise 
Of sondry folk, as I schal yow devyse. i**50 

As thus, ye woot that every evaungelist. 
That telleth us the peyne of Jhesu Crist, 
Ne saith not alle thing as his felawes doth : 
But natheles here sentence is al soth. 
And alle accorden as in here sentence, 
Al be ther in her teUyng difference. 
For some of hem sayn more, and some lesse. 
Whan thay his pitous passioun expresse ; 
I mene of Mark and Mathew, Luk and Johan, 
But douteles her sentence is al oon. i^soo 

Therfor, lordynges alle, I yow biseche. 
If yow think that I varye as in my speche. 
As thus, though that I telle som what more 
Of proverbes, than I have herd bifore 
Comprehended in this litel tretys here,* 
To enforcen with theffect of my matiere. 
And though I not the same wordes say 
As ye have herd, yit to yow alle I pray, 

15361 — I have. The Lansd. MS. and Tyrwhitt read, ye. 

Blametb me nought, for, in my sentence, 

Schul ye no wher fynde difference ^^^''^ 

Fro the sentence of this tretys lite, 

After the which this litil tale I write. 

And therfor herkeneth what I schal say, 

And let me tellen al my tale, I pray." 



THE TALE OF MEUBEUS. 

A YONG man called Melibeus, mighty and riche, bygat 
upon his wif, that called was Prudens, a doughter which 
that called was Sophie.^ Upon a day byfel, that for his 
desport he is went into the feldes him to play. His 
wif and his doughter eek hath he laft within his hous, 
of which the dores were fast i-schitte. Thre^ of his olde 
foos han it espyed, and setten laddres to the walles of 
his hous, and by the wyndowes ben entred, and betyn 
his wyf, and woundid his doughter with fyve mortal 
woundes, in fyve sondry places, that is to sayn, in here 
feet, in here hondes, in here eeres, in here nose, and in 
here mouth ; and lafte her for deed, and went away. 

Whan Melibeus retoumed was into his hous, ajid 
seigh al this meschief, he, lik a man mad, rendyng his 
clothes, gan wepe and crie. Prudens his wyf, as ferforth 



The Tale of Melibeus. This is a literal translation from a French storj, 
of which there are two copies in the British Museam, MS. Reg. 19, C. 
yii and MS. Reg. 19, C. xi, hoth of the fifteenth century. The former, 
as apparently the hest copy, is qnoted in the following notes. 

1 Sophie. The i}ame of the daughter is omitted in hotii the French MSS. 

3 Thre. The Lansd. MS. and Tyrwhitt read, /ouf&. The reading of 
both the French MSS., however, is ^raM, which is in all probability correct. 
Three was a favourite number in the medieval tales and apologues. 

t2 

as 8che dorste, bysought him of his wepyng to stynte. 
But not forthi he gan to crie ever lenger the more. 

This noble wyf Prudence remembred hire upon the 
sentens of Ovide,^ in his book that cleped is the Remedy 
of Love, wher as he seith : He is a fool that distourbeth 
the moder to wepe in the deth of hir childe, til sche 
have i-wept hir fiUe, as for a certeyn tyme : and than 
schal man doon his diligence as with amyable wordes 
hire to recomforte and praye hire of hire wepyng to 
stinte. For which resoun this noble wif Prudens suf- 
fred hir housbonde for to wepe and crie, as for a certeyn 
space ; and whan sche seigh hir tyme, sche sayd him in 
this wise : " Alias ! my lord," quod sche, " why make 
ye youre self for to be lik a fool? Forsothe it apper- 
teyneth not to a wys man, to make such sorwe. Youre 
doughter, with the grace of God, schal warischt be and 
eschape. And al were it so that sche right now were 
deed, ye ne oughte nought as for hir deth youre silf 
destroye. Senec saith. The wise man schal not take to 
gret discomfort for the deth of his children, but certes 
he schulde suffren it in pacience, as wel as he abydeth 
the deth of his owne persone." 

This Melibeus answerde anoon and sayde: "What 
man," quod he, " schuld of his wepynge stynte, that 
hath so gret a cause for to wepe ? Jhesu Crist, oure 
Lord, him self wepte for the deth of Lazarus his firend." 
Prudens answerde: "Certes, wel I wot, attemperel 



' the sentens of Ovide. The allusion is to the Memed. Am. 1. 125, — 
Quis matrem, nisi matris inops, in funere nati 
Flerevetet? etc. 



k 

"wepyng is no thing defended to him that sorwful is, 
amonges folk in sorwe, but it is rather graunted him to 
wepe. The apostel Poule unto the Romayns writeth, 
A man schal rejoyce with hem that maken joye, and 
wepe with such folk as wepen. But though attemperel 
wepyng be graunted, outrageous wepynge certes is de- 
fended. Mesure of wepynge schuld be conserved,* after 
the lore of Crist that techeth us Senec : Whan that 
thi frend is deed, quod he, let nought thin yen to 
moyste ben of teres, ne to moche drye : although the 
teeres come to thine eyghen*, let hem not falle. And 
whan thou hast for-gon thy frend, do diligence to gete 
another frende : and this is more wisedom than to 
wepe for thy frend, which that thou hast lorn, for therin 
is no boote. And therfore if ye goveme yow by sapience, 
put away sorwe out of youre hert. Remembreth yow 
that Jhesus Sirac saith, A man that is joyous and glad 
in herte, it him conserveth florischinge in his age : but 
sothly sorweful herte maketh his boones drye. He 
saith eek thus, that sorwe in herte sleth fiil many a 
man. Salamon saith, that right as motthes in schepes 
flees annoyeth the clothes, and the smale wormes to 
the tre, right so annoyeth sorwe to the herte. Wherfore 
us oughte as wel in the deth of oure children, as in the 



* conserved. The Lansd. MS., and Tyrwhitt lewl, considered; but the 
reading of the Harl. MS., representing the word garder^ is correct. The 
original is, " E pour ce on doit paine mettre et garder la mesure, que 
Senesques dist." 

' come to thine eyghen. I have kept the reading of Tjrwhitt, as most 
accordant with the original. " Car ja soit ce que la lerme viengne k 
Teueil, elle ne doit point jssir dehors." The Harl. MS. has, come out of 
thine eyghen ; the Lansd. MS. comen of. 

losse of oure goodes temporales, have pacience. Be- 
membreth yow upon the pacient Job, whan he hadde 
lost his children and his temporal substance, and in his 
body endured and receyved ful many a grevous tribula- 
cioun, yit sayde he thus : Oure Lord it sent unto me, 
oure Lord it hath raft fro me ; right so as oure Lord 
wil, right so be it doon; i-blessed be the name of 
oure Lord!" To these forsayde thinges answerith 
Melibeus unto his wif Prudens : " Alle thine wordes 
ben soth," quod he, " and therto profytable, but sothly 
myn herte is so troubled "with this sorwe, that I noot 
what to doone." " Let calle," quod Prudence, " thy 
trewe frendes alle, and thy linage, whiche that ben trewe 
and wise ; telleth hem youre grevaunce, and herken what 
thay say in coimseilynge, and yow goveme after here 
sentence. Salamon saith, werke al thi thing by coun- 
seil, and the thar never rewe." 

Than, by the counseil of his wyf Prudens, this MeH- 
beus let calle a gret congregacioun of peple, as surgiens, 
phisiciens, olde, and yonge,® and some of his olde ene- 
myes recounsiled (as by her semblaunt) to his love and to 
his grace : and therwithal ther come some of his neighe- 
bours, that deden him reverence more for drede than 
for love, as happeth ofte. Ther comen also ful many 
subtil flaterers, and wise advoketes lemed in the lawe. 
And whan these folk togidere assemblid were, this 
Melibeus in sorwful wyse schewed hem his caas, and 
by the maner of his speche, it semed that in herte he 

* olde, yonge. This is literal from the French original. Tyrwhitt 
reads, olde folk and yonge. 

bar a cruel ire, redy to do vengeance upon his foos, and 
sodeynly desirede that the werre schulde bygynne, but 
natheles yit axed he her counseil in this matier. A 
sirurgien, by licens and assent of suche as "were wyse, up 
ros, and to Melibeus sayde, as ye may hiere. 

" Sire," quod he, "as to- us sirurgiens appertieneth, 
that we do to every mght the beste that we can, wher 
as we ben withholde, and to oure pacient that we do no 
damage : wherfore it happeth many tyme and ofte, that 
whan tweye han everich wounded other, oo same sur- 
gien heleth hem bothe, where unto oure art it is not 
perteyned to norische werre, ne parties to supporte. 
But certes, as to warisching of youre doughter, al be it 
so that sche perilously be woundid, we schulleu do so 
tentyf besynes fro day to night, that with the grace of 
God sche schal be hool and sound, als soone as it' is 
possible." Almost right in the same wise the phisiciens 
answerden, save that thay sayden a fewe wordes more : 
that ryght as maladies ben cured by her contraries, 
right so schal men warissch werre by vengeaunceJ His 
neygheboures ful of envy, his feyned freendes that 
semede recounsiled, and his flatereres, maden semblaunt 
of wepyng, and appaired and aggregged moche of this 
matiere, in preisyng gretly Melibe of might, of power, 
of riches, and of frendes, despisinge the power of his 
adversaries ; and sayden outerly, that he anoon schulde 
wreke him on his adversaries be bygynnynge of werre. 

^ wariuch werre by vengeaunce. So the Harl. and Lansd. MSS. read 
correctly. Tyrwhitt omits the words by vengeaunce. The original is, 
" aussi doit on guerir guerre par vengence." 

Up roos tbanne an advocate that was wys, by leve 
and by counseil of othere that were wise, and sayde : 
" Lordynges, the needes for whiche we ben assemblit m 
this place, is ful bevy thing, and an heigh matier, 
bycause of the wrong and of the wikkednes that hath ben 
doon, and eek by resoun of. the grete damages that in 
tyme comyng ben possible to falle for the same, and eek 
bycause of the grete richesse and power of the partes 
bothe, for the whiche resouns, it were a ful gret peril to 
erren in these materes. Wherfore, Melibeus, this is 
oure sentence; we counseile yow, aboven alle thinges, 
that right anoon thou do diligence in kepyng of thy 
body in such a wyse that thou ne wante noon espye ne 
wacche thy body for to save. And after that, we coun- 
seile that in thin hous thou sette suffisaunt gamisoun, 
so that thay may £is wel thy body as thin hous defende. 
But certes for to moeve werre, ne sodeynly for to doo 
vengeance, we may not deme in so litel tyme that it 
were profitable. Wherfore we axon leysir and a space 
to have deliberacioun* in this caas to demon; for the 
comune proverbe saith this : He that soone demeth, 
soone schal repente. And eek men sayn, that thilke 
juge is v^s, that soone understondeth a matier, and 
juggeth by leysir. For al be it so, that alle taryinge is 
anoyful, algates it is no reproof in gevynge of juggement, 
ne of vengaunce takyng, whan it is suffisaunt and reson- 
able. And that schewed oure Lord Jhesu Crist by en- 

^ Space to have deliberacioun. I have add6d the three last words from 
the Lansd. MS., as they are autliorized hy the French original. They 
are omitted in the Harl. MS. 

sample, for whan that the womman that was i-take iu 
advoutrie, was brought in his presence to knowen .what 
schulde be doon of hir persone, al be it that h^ wist 
him self what that he wolde answere, yit wolde he not 
answere sodeynly, but he wolde have deliberacioun, and 
in the ground hem wrot twyes. And by these causes we 
axe delibexjaotoun ; and we schul thanne by tlie grace of 
God coujipellQ the thing that schal be profytable." Up- 
starten thenne tlie yonge folkes anoon at oones, and the 
moste parte of that companye ban skorued these olde 
wise men, and bygonne to make noyse and sayden: 
** Eight so as whil that iren is hoot men scholden 
smyte, right so schulde men wreke here wronges, whil 
that thay ben freische and newe :" and with lowde vois 
thay cryde, " Werre, werre." 

Uproos tho oon of these olde wise, and with his bond 
made countenaunce that men schulde holde hem stille, 
and given him audience. " Lordyngs," quod he, " ther 
is ful many a man that crieth werre, werre, that wot ful 
litel what werre amoimteth. Werre at his bygynnyng 
hath so greet an entre and so large, that every wight 
may entre whan him liketh, and lightly fynde werre : 
but certes what ende schal falle therof, it is not lightly to 
knowe. For sothly whan that werre is oones bygonne, 
ther is fill many a child unbore of his mooder that scha] 
sterve yong, bycause of thilke werre, or elles lyve in 
sorwe and deye in wrecchidnes : and therfore er that 
eny werre be bygonne, men moste have gret counseil 
and gret deliberacioun." And whan this olde man 
wende to enforce his tale by resouns, wel neigh alle at 

oones bygonne thay to rise, for to broke his tale, and 
beden him ful ofte his wordes to abrigge. For sothly he 
that precheth to hem that liste not to heere his wordes, 
his sermoun hem anoyeth. For Jhesus Sirac saith, 
that musik in wepyng^ is a noyous thing. This is to 
say, as moche avayleth to speke to-fore folk to whiche his 
speche annoyeth, as it is to synge byfore hem whiche that 
wepith. And whan this wise man saugh him wanted 
audience, al schamefiast he sette him doiin agayn. For 
Salamon saith, Ther as thou may have noon audience, 
enforce the not to speke. ** I se wel,'* quod this wise 
man, '*that the comune proverbe is soth, that good 
counseil wantith, whan it is most neede." Yit hadde 
this Melibeus in his counseil many folk, that prively in 
his eere counseled him certein thinges, and counseled 
him the contrarie in general audience. 

Whan Melibeus hadde herd that the grettest party of 
his counseil were accorded that he schulde make werre, 
anoon he consented to here counseilyng, and fidly 
affermed here sentence. Thanne dame Prudence, whan 
that sche saugh that hir housbonde schop him to wreke 
him of his enemyes, and to gynne werre, sche in ful 
humble wise, whan sche saugh hire tyme, sayde him 
these wordes : "My lord," quod sche, " I yow biseche^^ as 
hertily as I dar and kan, ne haste yow nought to faste. 



* Mtuik in ioepyng. The Harl. MS. reads wepyng in mutik ; but the 
other reading, taken from the Lansd. MS., is authorized not only by the 
French original, but it is required by the context 

^® i yow biteche.** Sire, dist elle,je yons prie que vous ne vonshastez, 
et que yous pour tous dons me donnez espace." 

and for alle guerdoims as geve me audience. For P6res 
Alfons" saith, Who that doih to the outher good or harm, 
haste the nought to quyten him, for in this wise thy 
freend wil ahyde, and thin enemy schal the longer lyve 
in drede. The proverbe saith. He hastith wel that 
wisly can abyde : and in wikked haste is no profyt." 
This Melibeus answerde unto his wyf Prudens: "I 
purpose not," quod he, " to werke by thy counseil, for 
many causes and resouns : for certes every wight wolde 
holde me thanne a fool ; this is to sayn, if I for thy 
counseil "wolde chaimge thinges that affermed ben by so 
many wise. Secoundly, I say that alle wommen be 
wikked, and noon good of hem alle. For of a thousand 
men, saith Salamon, I fond oon good man : but certes 
of alle wommen good womman fond I never noon. And 
also certes, if I govemede me by thy counseil, it schulde 
seme that I hadde given to the over me thej maistry : 
and God forbeede er it so were. For Jhesus Sirac 
saith, that if a wif have maistrie, sche is contrarious to 
hir housbond. And Salamon saith, Never in thy lif to 
thy wyf, ne to thy child, ne to thy freend, ne geve no 
power over thi self: for better it were that thy children 
axen of thy persone thinges that been needful to hem, 
than thou se thi self in the hondes of thy children. 
And also, if I wolde werke by thy counselynge, certes it 



1^ Peres Alfons. Peter Alfonsus, or Alfonsi, was a converted Spanish 
Jew, who flourished in the twelfth century, and is well known for hia 
disciplina clerioalis, — a collection of stories and moralizations in Latin 
prose, which was translated afterwards into French yerse under the title 
of the Casloiement Sun pere a son fils. It was a hook much in vogue 
among the preachers from the thirteenth to the fifteenth century. 

most som tyme be secre, til it were tyme that it moste 
be knowe : and this ne may not be."^^ 

Whan dame Prudence, ful debonerly and with gret 
pacience, hadde herd al that hir housbonde liked for to 
seye, thanne axed sche of him licence for to speke, and 
sayde in this wise : " My lord," quod sche, **as to youre 
firste resoun, certes it may lightly be answered ; for I say 
it is no foly to chaunge counsel whan the thing is chaungid, 
or elles whan the thing semeth otherwise than it was 
bifom. And moreover I say, though that ye han sworn 
and i-hight to parforme youre emprise, and natheles ye 
wayve to parforme thilke same emprise by juste cause, 
men schulde not say therfore that ye were a lyere, ne 
for-swom : for the book seith, that the wise man maketh 
no lesyng, whan he tometh his corrage to the better. 
And al be it so that youre emprise be establid and 
ordeyned by gret multitude of people, yet thar ye not 
accomplise thilke same ordinaunce but you like : for the 
trouthe of a thing, and the profyt, ben rather founde in 
fewe folk that ben wise and ful of resoun, than by gret 
multitude of folk, ther every man crieth andclatereth 
what that him liketh: sothely such multitude is not 
honest. And to the secounde resoun, wher as ye sayn, 
that alle wommen ben wikke : save youre grace, certis 



^* Ne may not be. After tins paragraph, Chaacer has omitted to trans- 
late a passage of the French original, which, as it is requisite to under- 
stand some parts of the lady's replj, is here giyen. Melibens cimcludes 
his discourse with the ohservation — " Car il est escript, la genglerie des 
femmes ne puet riens celler fors ce qu elle ne scet. Apres le philozophe 
dit, en mauvais conseil les femmes vainquent les hommes. Et par ces rai* 
sous je ne dois point user de ton conseil." 

ye despise alle wommen in this wise, and he that alio 
despysith, saith the book, alle displeseth.^ And Senec 
saith. Who so wil have sapience, schal no man disprayse, 
but he schal gladly teche the science that he can, 
withoute presnmpcioun or pryde : and suche thinges as 
he nought can, he schal not ben aschamed to leme hem, 
and enquere of lasse folk than himself. And, sire, that 
ther hath be ful many a good womman, may lightly be 
proeved ; for certes, sire, our Lord Jhesu Crist nolde 
never han descended to be borne of a womman,^* if aUe 
wommen hadde ben wikke. And after that, for the 
grete bounte that is in wommen, oure Lord Jhesu Crist, 
whan he was risen fro deth to lyve, apperede rather to a 
womman than to his apostles. And though that Sa- 
lamon say, he fond never good womman, it folwith 
nought therfore, that alle wommen ben wikke : for 
though that he fonde noone goode wommen, certes 
many another man hath founden many a womman ful 
goode and trewe. Or elles paraventure thentent of 
Salamon was this, as in sovereyn bounte he fond no 
womman ; this is to say, that ther is no wight that hath 
soverein bounte, save God aloone, as he him self re- 
cordeth in his Evaungelie. For ther nys no creature so 
good, that him ne wantith som what of the perfeccioun 
of God that is his makere. Youre thridde resoun is 
this : ye seyn that if ye governed yow by counsel of 

?' And he that alle despysith. " Car il est escript, qui tout desprise, k 
tons desplaist" The words alle displeseth are omitted in the Harl. MS. 

^* May lightly . ... of a womman. The whole of this passage has heen 
accidentally omitted hj the scribe of the Harl MS. It is here supplied 
from the Lansd. MS. 

me, it schulde seme that ye hadde geve me the mays- 
try and the lordschipe over youre persone. Sire, save 
youre grace, it is not so ; for if so were that no man 
schulde be counseiled but by hem that hadde maystrie and 
lordschipe of his persone, men wolde nought be coun- 
seiled so ofte : for sothly thilke man that axeth counseil 
of a purpos, yet hath he fre chois whether he wil werke 
by that purpos or non. And as to youre ferthe resoun, 
ther ye sayn that the janglerie of wommen can hyde 
thinges that thay wot not of; as who saith, that a 
womman can nought hyde that sche woot. Sire, these 
wordes ben understonde of wommen that ben jangelers 
and wikke; of whiche wommen men sayn that thre 
thinges dryven a man out of his oughne hous; that is to 
say, smoke, droppyng of reyn, and wikked wyfes. Of 
suche wommen stdth Salamon, that it were better to a 
man to dwelle in desert, that with a womman that is 
riotous. And, sire, by youre leve, that am not I ; for 
ye ban fill offce assayed my grete silence and my grete 
pacience, and eek how wel that I can hyde and hele 
thinges, that ben secrely to hyde. And sothly as to 
youre fyfte resoun, wher as ye sayn, that in wikkede 
counseil wommen venquisscheth men, God wot thilke 
resoun stent here in no stede : for understondith now, 
ye axon counseil to do wickidnes ; and if ye wil wirke 
wickidnes, and youre wyf restreyne thilke wicked pur- 
pos, and overcome you by resoun and by good counseil, 
certes youre wyf oweth rather be preised than y-blamed. 
Thus schulde ye understonde the philosopher that seith. 
In wicked counseil wommen venquyschen her hous- 

bondes. And ther as ye blame alle wymmen and here 
resouns, I schal schewe by many resouns and ensamples 
that many a womman hath ben ful good, and yit been and 
here counseiles ful holsome and profitable. Eke some 
men ban sayd, that the counseilyng of wommen is 
outher to dere, or to litel of pris. But al be it so that ful 
many a womman is badde, and hir counseil vile and not 
worth, yet ban men founde many a ful good womman, 
and fill discret and wys in counseilyng. Lo, Jacob, by 
counseil of his moder Rebecca, wan the blessyng of his 
fader Ysaac, and the lordschipe of alle his bretheren. 
Judith, by hire good counseil, delyvered the citee of 
Bethulie, in which sche dwellid, out of the honde of 
Olophemus, that had byseged it, and wolde ital de- 
stroye. Abigayl delivered Nabal hir housbond fro David 
the king, that wolde have i-slayn him, and apposed the 
ire of the kyng by hir witte, and by hir good coun- 
seilynge. Hester by good coimseil enhaunsed gretly the 
poeple of God, in the regno of Assuerus the kyng. And 
the same bounte in good counseilyng of many a good 
womman may men rede and telle. And moreover, 
whan oure Lord had creat Adam oure forme fader, he 
sayde in this wise : It is not good to be a man aloone : 
make we to him an help semblable to him self. Here 
may ye se that if that a womman were not good, and hir 
counseil good and profytable, oure Lord God of heven 
wolde neither have wrought hem, ne called hem help of 
man, but rather confiisioun of man. And ther sayde 
oones a clerk in tuo versus,^^ What is better that gold ? 

" In two versus. I haye not met with the two Terses in question, but 

Jasper. And what is better than jasper? Wisedom. 
And what is better than wisedom ? Womman. And 
what is better than a good womman ? No thing. And, 
sire, by many other resouns may ye se, that many 
wommen ben goode, and eek her counseil good^* and pro- 
fitable. And therfore, if ye wil tniste to my counseil, I 
schal restore you youre doughter hool and sound : and 
eek I wil doon you so moche, that ye schul have honour 
in this cause." 

Whan Melibe had herd these wordes of his wif Pru- 
dens, he seide thus : "I se wel that the word of Sala- 
mon is soth ; he seith, that the wordes that ben spoken 
discretly by ordinaunce, been honycombes, for thay 
geven swetnes to the soule, and holsomnes^^ to the body. 
And, wyf, bycause of thy swete wordes, and eek for 
I have assayed and proved thi grete sapiens and thi 
grete trouthe, I wil goveme me by thy counseil in alle 
thinges." 

** Now, sire," quod dame Prudens, " and syn ye 
vouchen sauf to be governed by my counseilyng, I wil 
enforme you how ye schul goveme youre self, in chesyng 



tliey seem to be a modification of a distich wliich iA not uncommon in 
MSS., and which are printed thus in the Reliq. Antiq. i, p. 19:— 

Auro quid melius? jaspis. Quid jaspide? sensus. 

Sensu quid ? ratio. Quid ratione ? nihil. 
In the manuscript from which this distich is there printed, it is coupled 
with another much less fayourable to the fair sex than the version given 
by dame Prudence : — 

Vento quid levins? fulgur. Quid fulgure ? flamma. 

Flomraa quid ? mulier. Quid muliere ? nihil. 
^' And eek her counseil good. These words have been accidentally 
omitted in the Harl. MS. 

^'' HoUomnes. The Harl. MS. reads erroneously Ao/tne«. The French 
original has, et sanU au corps. 



THE TALE OF MELIBEUS. 337 

of youre conseil. Ye schul first in alle youre werkes 
mekely biseche to the hihe God, that he wol be your 
counseilour: and schape you to that entent that he give 
you counseil and confort, as taughte Toby his sone : At 
alle tymes thou schalt blesse God, and pray him to 
dresse thy wayes ; and loke that alle thi counseiles be in 
him for evermore. Seint Jame eek saith : If eny of 
yow have neede of sapiens, axe it of God. And aftir- 
ward, thanne schul ye take counseil in youre self, and 
examine wel youre thoughtes, of suche thinges as you 
thinkith that is best for youre profyt. And thanne schul 
ye dryve fro youre herte thre thinges^® that ben con- 
trarie to good counseil; that is to say, ire, coveytise, 
and hastynes. First, he that axeth counseil of him self, 
certes he moste be withoute ire, for many cause. The 
first is this : he that hath gret ire and wraththe in him 
self, he weneth alwey he may do thing that he may not 
doo. And secoundly, he that is irons and wroth, he may 
not wel deme : and he that may not wel deme, may 
nought wel counseile. The thridde is this : that he that 
is irons and wroth, as saith Senec, may not speke but 
blamefiil thinges, and with his vicious wordes he stireth 
other folk to anger and to ire. And eek, sire, ye moste 
dryve coveitise out of youre herte. For thapostle saith, 
that coveytise is roote of alle harmes. And trusteth wel, 
that a coveitous man ne can not deme ne thinke, but 



" Dryve fro youre herte Hire thinges. The Harl. MS. reads imperfectly 
hertes tho that ben, and the Lansd. MS. omits the word thre, which how- 
ever is requisite to give the full sense of the original, — " Et lors tu dois 
oster de toj troix choses qui sont contraires k conseil." 

oonly to fulfille the ende of his coveitise ; and certes 
that may never ben accomplised ; for ever the more 
abundaunce that he hath of riches, the more he de- 
sireth. And, sire, ye moste abo dryve out of your 
herte hastynes : for certes ye may nought dome for the 
beste a sodein thought that falleth in youre herte, but ye 
moste avyse you on it ful ofte. For as ye herde here 
bifom, the comune proverbe is this; that he that 
soone demeth, soone repentith. Sire, ye ben not alway 
in lik disposicioun, for certis som thing that som tyme 
semeth to yow that it is good. for to doo, another tyme 
it semeth to you the contrarie. Whan ye han taken 
counseil in youre selven, and han domed by good deli- 
beracioun such thing as yow semeth best, thanne rede I 
you that ye kepe it secre. Bywreye nought youre coun- 
seil to no persone, but it so be that ye wene sicurly, 
that thurgh youre by wreyinge youre condicioun schal be 
to yow the more profytable. For Jhesus Syrac saith. 
Neither to thi foo ne to thi freend discovere not thy 
secre ne thy foly ; for they wil giv6 you audience and 
lokyng and supportacioun in thi pre3ence, and scorn in 
thin absence. Another clerk saith, that skarsly schal 
thou fynde eny persone that may kepe counseil se- 
creely. The book saith : Whil thou kepist thi coun- 
sail in thin herte, thou kepest it in thi prisoun : and 
whan thou bywreyest thi counseil to any wight, he hold- 
eth the in his snare. And therfore yow is better hyde 
youre counseil in youre herte, than prayen him to whom 
ye have bywryed youre counseil, that he wol kepe it 
clos and stille. For Seneca seith : If so be that thou 

ne maist not thin owne counseil hyde, how darst thou 
preyen any other wight thy counseil secreely to kepe ? 
But natheles, if thou wene securly that thy bywreying 
of thy counseil to a persone wol make thy condicioun 
stonde in the better plite, thanne schalt thou telle him 
thy counseil in this wise. First, thou schalt make no 
semblaunt wher the were lever werre or pees, or this or 
that ; ne schewe him not thi wille and thin entent : for 
truste wel that comunly these counseilours ben flaterers, 
namely the counselours of grete lordes, for thay en- 
forcen hem alway rather to speke plesaunt wordes 
ericlynyng to the lordes lust, than wordes that been 
trewe and profytable. And therfore men say, that the 
riche man hath selden good counseil, but if he have it of 
him self. And after that thou schalt consider thy 
frendes and thine enemyes. And as touching thy frendes, 
thou schalt considere which of hem beth most faithful 
and most wise, and eldest and most approvyd in coun- 
saylinge : and of hem schalt thou axe thy counsail, as the 
caas requireth. 

" I say, that first ye schul clepe to youre counseil 
youre frendes that ben trewe. For Salamon saith, 
that right as the hert of a man delitith in savour that is 
soote, right so the counseil of trewe frendes geveth 
swetnes to the soule. He saith also, ther may no 
thing be likened to the trewe freend : for certes gold ne 
silver beth nought so moche worth as the goode wil of a 
trewe freend. And eek he sayde, that a trewe frend is 
a strong defens ; who that it fyiideth, certes he fyndeth 
a gret tresour. Thanne schul ye eek considere if that 

z2 

youre trewe frendes ben discrete and wyse : for the 
book saith, Axe thi counseil dwey of hem that ben "wyse. 
And by this same resoun schul ye clepe to youre comi- 
seil of youre frendes that ben of age, suche as have 
i-seye sightes and ben expert in many thinges, and 
ben approvyd in counseylinges. For the book saith," 
that in olde men is the sapience, and in longe tyme the 
prudence. And Tullius saith, that grete thinges ben not 
ay accompliced by strengthe, ne by delyvemes of body, 
but by good counseil, by auctorite of persones, and by 
science : the whiche thre thinges ne been not feble by 
age, but certis thay enforsen and encresen day by ddy. 
And liianne schul ye kepe this for a general reule. 
First schul ye clepe to youre counseil a fewe of youre 
frendes that ben especial. For Salamon saith, many 
frendes have thou, but among a thousand chese the oon 
to be thy counseilour. For al be it so, that thou first ne 
telle thy counseil but to a fewe, thou mayst afterward 
telle it to mo folk, if it be neede. But loke alwey that 
thy counseilours have thilke thre condiciouns that I 
have sayd bifore ; that is to say, that they ben trewe, and 
olde, and of wys experiens. And werke nought alwey 
in every neede by oon counseilour alloone : for som 
tyme byhoveth it be counseiled by many. For Salamon 
saith, Salvacioun of thinges is wher as there beth many 
counseilours. 

" Now sith that I have told yow of whiche folk ye 
schul be counseiled, now wil I telle yow which counseil 

^' For the booh saith, Tbe original refers for this maxim to the book 
of Job, — " Car il est escript en Job." 

ye ought eschiewe. First, ye schal eschiewe the coun- 
seil of fooles ; for Salamon seith, Take no eounseil of a 
fool, for he ne can not counseile but after his oughne 
lust and his affeccioun. The book seith, that the pro- 
prete of a fool in this: he troweth lightly harm of 
every wight, and lightly troweth alle bounte in him 
self. Thow schalt eschiewe eek the eounseil of alle 
flaterers, suche as enforcen hem rathere to prayse 
youre persone by flaterie, than for to telle yow the soth- 
fiastnesse of thinges. Wherfore Tullius saith, Amonges 
alle pestilences that ben in frendschipe, the grettest is 
flaterie. And therfore is it more neede that thou 
eschiewe and drede flaterers, more than eny other peple. 
The book saith, Thou schalt rather drede and flee fro 
the swete wordes of flaterers, then fro the egre wordes 
of thy frend that saith the thi sothes. Salamon saith, 
that the wordes of a flaterer is a snare to cacche in inno- 
centz. He saith also. He that speketh to his frend 
wordes of swetnesse and of plesaunce, setteth a nette 
byfore his feet to cacchen him. And therfore saith 
Tullius, Encline not thin eeres to flaterers, ne tak no 
eounseil* of the wordes of flaterers. And Catoun^* 
saith, Avyse the wel, and eschiewe wordes of swetnes and 
of plesaunce. And eek thou schalt eschiewe the coun- 
selyng of thin olde enemys that ben recounsiled. The 
book saith, that no wight retometh safly" into the grace 



"^ eounseil. I have retained this reading on the authority of MS. 
Lansd. and the original French. The Harl. MS. reads, conjort. 

•' Catoun. lib. iii, dist. 6, — 

Sermones blandos bleesosque cavere memento. 

^ Safly, In the French original, seurement. The Haii MS. reads, 
ioone. 

of his olde eneinyes. And Ysope^ saith, Ne truste not 
to hem, with which thou hast had som tyme werre or 
enmyte, ne telle not hem thy counseil. And Seneca 
telleth the cause why : it may not be, saith he, that 
wher as a greet fiiyr hath longe tyme endured, that 
there ne leveth som vapour of hete. And therfore 
saith Salamon, In thin olde enemy truste thou nevere. 
For sicurly, though thin enemy be reconsiled, and make 
the cheer of himiilite, and lowteth to the his heed, 
ne trist him never : for certes he makith thilke feyned 
humilite more for his profyt, than for «ny love of thi 
persone ; bycause he demyth to have victorie over thi 
persone by such feyned countynaunce, the which vic- 
torie he might nought have by stryf and werre. And 
Petir Alphons saith: Make no felaschipe with thine 
olde enemyes, for if thou do hem bounte, they wil per- 
verten it into wikkednes. And eek thoa most eschiewe 
the counseilynge of hem that ben thy servauntz, and 
beren the gret reverence : for paraventure thai say it 
more for drede than for love. And therfore saith a 
philosophre in this wise : Ther is no wight parfytly 
trewe to him that he to sore dredeth. And Tullius 
saith, Ther is no might so gret of any emperour that 
longe may endure, but if he have more love of the peple 
than drede. Thow schalt also eschiewe the counseil of 
folk that ben dronkelewe, for thay ne can no coun- 
sel hyde. For Salamon saith, Ther is no privete 

33 Ympe. Several collections of fables in the Middle Ages went under 
the name of Ywpc, or iEsop, so that it would not be easy to point out the 
onr from which, this moral aphorism is taken. 

ther as regneth dronkenesse.^ Ye schul also have in 
suspect the counseil of such folk as counseileth you oon 
thing prively, and counseile yow the contrarie openly. 
For Cassiodorie saith, It is a maner sleighte to hindre," 
whan he schewith to doon oon thing openly, and werkith 
prively the contrarie. Thou schalt also eschiewe the 
counseil of nvikked folkes ; for the book saith, The coun- 
selyng of wikked folk is alway ful of fraude. And David 
saith, Blisful is that man that hath not folwed the 
counseilyng of wikked men or schrewes. Thow schalt 
also eschiewe the counseilynge of yonge folk, for here 
counseU is nought lype. 

" Now, sire, syn I have schewed yow of what folk 
ye schul take youre counsail, and of whiche folk ye 
schullen eschiewe the counseil, now schal I teche yow 
how ye schul examyne youre counseil after the doc- 
trine of Tullius. In examynyng of youre counseil- 
oures, ye schul considre many thinges. Althirfirst ye 
schul considre that in thilke thing that thou proposist, 
and up what thing thou wilt have counseil, that verray 
trouthe be sayd and considerid ; this is to sayn, telle 
trewely thy tale. For he that saith fals, may not wel 
be counseled in that cas of which he lyeth. And after 
this, thou schalt considere the thinges that accorden to 
that purpos for to do by thy counseil, if resoun accorde 



9* drorikeneue. Nul secret n*e8t oil regne yrresse. Fr, Orig. 

* to hindre. Tyrwhitt, with the Lands. MS., reads to hinder hit 
enemy f which conveys a meaning totally different from that of the original 
French, which has : "Cassiodoire dit, nne maniere de grever ton amy est 
quant on lui conseille une chose en secret et monstrer en appert que on 
veult le contraire." 

therto, and eek if thy might may accorde therto, and if 
the more part and the better part of thy counseilours 
accorde therto or noon. Thanne schalt thou cosidere 
what thing schal folwe of that consailynge ; as hate, 
pees, werre, grace, profyt, or damage, and many other 
thinges: and in alle these thinges thou schalt chese the 
beste, and weyve alle other thinges. Thanne schalt 
thou considre of what roote engendred is the matier of 
thy counseil, and what fruyt it may conceve and en- 
gendre. Thow schalt also consider al these causes, from 
whens thai ben sprongen. And whan ye hav6 examined 
youre counseil, as I have said, and which party is the 
better and more profitable, and han approved by many 
wise folk and olde, than schalt thow considre, if thou 
maist parforme it and make of it a good ende. For 
resoun wol nought that any man schuld bygynne a thing, 
but if he mighte parforme it and make therof a good 
ende : ne no wight schulde take upon him so hevy a 
charge, that he mighte not here it. For the proverbe 
seith. He that moche embrasith destroyeth" litel. And 
Catoun^ seith. Assay to do such thing as thou hast power 
to doon, lest that thy charge oppresse the so sore, that 
the bihove to wayve thing that thou hast bygonne. And 
if so be that thou be in doubte, wher thou maist performe 
a thing or noon, chese rather to suifre than bygynne. 
And Petre Alfons saith, If thou hast might to doon a 

*^ destroyelh. The Lansd. MS. and Tyrwhitt read, distreineth. The 
original has, " Car on dit ou proverbe, Qui trop embrasse, pou estraint" 
" Catoun. This is from the De Morib. lib. iii, dist 16, — 
Quod potes, id tentato ; operis ne pondere pressus 
Succumbat labor, et frustra tentata relinqnas. 

thing, of which thou most repente, it is better nay than 
yee : this is to sayn, that the is better holde thy tonge 
Btille than to speke. Than may ye understonde by 
strenger resouns, that if thou hast power to performe a 
a werk, of which thou schalt repente, thanne is it better 
that thou suffre than bigynne. Wei seyn thay that 
defenden every wight to assaie thing of which he is 
in doute, whethir he may performe it or noon. And 
after whan ye han examyned youre counseil, as I have 
sayd bifom, and knowen wel ye may performe youre 
emprise, conferme it thanne sadly til it be at an ende. 

"Now is it tyme and resoun that I schewe yow 
whanne, and wherfore, that ye may chaunge youre coun- 
seil withouten reproof. Sothly, a man may chaunge 
his purpos and his counseil, if the cause cesseth, or 
whan a newe cause bytydeth. For the lawe seith, upon 
thinges that newely bitydeth, bihoveth newe counseil. 
And Seneca seith. If thy counseil be comen to the eeres 
of thin enemy, chaunge thy counsail. Thow maist also 
chaunge thy counseil, if so be that thou fynde that by 
errour, or by other processe, harm or damage may 
bytyde. Also thou chaunge thy counseil,^ if thy coun- 
seil be dishonest, or elles cometh of dishoneste ; for the 
lawes sayn, that alle the hestes that ben dishoneste ben 
of no valieu : and eek, if it so be that it be impossible, 
or may not goodly be performed or kept. And take 
thia for a general reule, that every counseil that is 
afifermed or strengthed so strongly that it may not be 

^ also ifiou chaunge. The original gives this briefly, " Aprds, quant le 
conseil est deshonneste ou vient de cause deshonneste, il est de nulle value.** 

chaunged for no condicioun that may bitide, I say that 
thilke counseil is mkked.** 

This Melibeus, whan he had herd the doctrine of his 
yfji dame Prudens, answerde in this wise. " Dame," 
quod he, " yit as into this tyme ye han wel and coven- 
ably taught me, as in general, how I schal goveme me 
in the chesynge and in the withholdynge of my coun- ' 
seiloures : but now wold I feyn ye wolde condescende 
as in especial, and telleth me what semeth or how 
liketh yow by oure counseiloures that we han chosen 
in oure present neede." 

"My lord," quod sche, "I byseke yow in al hum- 
blesce, that ye wil not wilfully repplye ageinst my re 
souns, ne distempre youre herte, though I say or speke 
thing that yow displesith ; for God woot that, as in myn 
entent, I speke it for youre beste, for youre honour, 
and for your profyt eek, and sothly I hope that youre 
benignite wol take it into pacience. For trusteth me 
wel," quod sche, "that youre counseil as in this caas 
ne schulde not (as for to speke propurly) be called a 
counseilyng, but a mocioun or a moevynge of foly, in 
which counseil ye han erred in many a sondry wise. 
First and forward, ye han erred in the gaderyng of 
youre counseilours : for ye schulde first han cleped a 
fewe folkes, if it hadde be neede. But certes ye han 
Bodeinly cleped to your counseil a gret multitude of 
poeple, ful chargeous and ful anoyous for to hiere. 
Also ye han erred, for ther as ye schulde oonly have 
clepid to youre counseil youre trewe frendes, olde and 
wise, ye have i-cleped straunge folk, yonge folk, fidse 

flatereres, and enemyes reconsiled, and folk that doon 
yow reverence withoute love. And also ye ban erred, 
for ye ban brought with yow to youre counseil ire, 
coveitise, and bastynes, the whicbe tbre things ben 
contrarious to every coimsail honest and profitable : the 
whicbe tbre thinges ye have nought annentissched or 
destroyed, neytber in youre self ne in youre coun- 
seiloures, as ye oughte. Also ye have erred, for ye 
have schewed to youre counseilours youre talent and 
youre affeccioun to make werre, and for to doon ven- 
geaunce anoon, and thay ban espyed by youre wordes 
to what tbinge ye ben enclined: and therfore have thay 
counselled yow rather to youre talent than to youre 
profyt Ye have erred also, for it semeth that yow 
sufficeth to have been counseiled by these counseilours 
only, and with litel avys, wher as in so gret and so 
heigh a neede, it hadde be necessarious mo counseilours 
and more deliberacioun to performe youre emprise. Ye 
have erred also,^ for ye have maked no divisioun bytwixe 
youre counseilours; this is to seyn, bitwix youre frendes 
and youre feyned counseilours : ne ye ne have nought 
i-knowe the wille of youre frendes, olde and wise, but 
ye have cast alle here wordes in an hochepoche, and 
enclyned youre herte to the more part and to the gretter 
nombre, and there be ye condescendid; and syn ye wot 
wel men schal alway fynde a gretter nombre of fooles 

^ Te have erred also. Tyrwhitt has here added a short paragraph, 
apparently made up from more than one MS. The original is : " Apres 
tu as erre quant tu as felt la division de ton conseil ; tu n'as mie suiyj la 
Toulente de tes loyaux amis saiges et anciens, mais as seulement regardc 
le grant nombre ; et tu sees que tousjours li fol sont en plus grant nombie 
que les saiges." 

than of wyse men, and therfore the counsailes that ben 
at congregaciouns and multitudes of folk, ther as men 
taken more reward to the nombre than to the sapience 
of persones, ye se wel that in suche counseilynges 
fooles have maystrie." 

Melibeus answerde agayn and sayde : " I graunte wel 
that I have erred ; but ther as thou hast told me to-foro, 
that he is nought to blame that chaungethhis counseilours 
in certeyn caas, and for certeyn juste causes, I am al redy 
to chaunge my counseilours right as thou wilt devyse. The 
proverbe saith, that for to do synne is mannysch, but certes 
for to persevere longe in synne is werk of the devyl." 

To this sentence anoon answerde dame Prudens, and 
saide : " Examineth," quod sche, " youre counsail, and 
let us se which of hem hath spoke most resonably, and 
taught you best counsail. And for as moche as the 
examinacioun is necessarie, let us byginne at the surgiens 
and at the phisiciens, that first speken in this matiere. 
I say you that the surgiens and the phisiciens han sayd 
yow in youre counseil discretly, as hem ought : and in 
here speche say den fill wisely, that to the ofl&ce of hem 
appendith to doon to every wight honour and profyt, and 
no wight to annoy, and after here craft to do gret dih- 
gence unto the cure of hem whiche that thay have in 
here govemaunce. And, sire, right as thay answerde 
wisely and discretly, right so rede I that thay be heighly 
and soveraignly guerdoned for here noble speche, and 
eek for thay schullen do the more ententyf besynes in 
the curyng of youre doughter dere. For al be it so that 
thai be youre frendes, therfore schul ye nought suffre 



THE TALE OF MELIBEUS. 349 

that thay schul serve yow for nought, but ye oughte 
the rathere to guerdoune hem and schewe hem yours 
largesse. And as touchynge the proposiciouns w];^che the 
phisiciens han schewed you in this caas, this is to sayn, 
that in maladyes oon contrarie is^ warisshed by another 
contrarie, I wolde fiayn knowe thilke text and how thay 
understonde it, and what is youre entente." " Certes," 
quod Melibeus, "I understonde it in this wise; that 
right as thay han do me a contrarie, right so schold I 
do hem another ; for right as thai han venged hem on 
me and doon me wrong, right so schal I venge me upon 
hem, and doon hem wrong ; and thanne have I cured oon 
contrarie by another." " Lo, lo," quod dame Prudence, 
" how lightly is every man enclyned to his oughne ple- 
saunce and to his oughne desir! Certes," quod sche, 
" the wordes of the phisiciens ne schulde nought have 
ben understonde sone in that wise ; for certes wikked- 
nesse is no contrarie to wickednesse, ne vengauns to 
vengeaunce, ne wrong to wrong, but tJiai ben sem- 
blable : and therfore a vengeaunce is nought warisshed 
by another vengeaunce, ne oon wrong by another wrong, 
but everych of hem encreseth and engreggith other. 
But certes the wordes of the phisiciens schul ben 
understonde in this wise: for good and wikkednesse 
ben tuo contraries, and pees and werre, vengeaunce and 
sufferaunce, discord and accord, and many other thinges : 
but, certes, wikkednes schal be warrisshed by goodnesse, 
discord by accord, werre by pees, and so forth of other 
thinges. And herto eiccordith seint Paul the apostil 
in many places : he saith, Ne yeldith nought harm for 

harm, ne wikked speche for ydkked speche ; but do 
wel to him that doth the harm, and blesse him that 
saith the harme. And in many other places he amo- 
nesteth pees and accord. But now wil I speke to yow 
of the counseil, which was give to yow by the men 
of lawe, and the wise folk, and olde folk,* that sayde 
alle by oon accord as ye have herd byfore, that over alle 
thinges ye schal do youre diligence to kepe youre per- 
sone, and to warmstore youre house : and seyden also, 
that in this yow aughte for to wirche ful avysily and with 
gret deliberacioun. And, sire, as to the firste poynt, that 
touched to the kepinge of youre persone, ye schal 
understonde, that he that hath werre, schal evermore 
devoutly and mekely prayen bifom alle thinges, that 
Jhesu Crist wil of his mercy have him in his protec* 
ciouD, and ben his soverayn helpyng at his neede : for 
certes in this world ther nys no wight that may be coun- 
seiled or kept sufiGicauntly, withoute the kepinge of cure 
lord Jhesu Crist. To this sentence accordeth the pro- 
phete David, that seith : If God ne kepe not the citee, 
in ydel wakith he that kepith it. Now, sire, thanne 
schul ye committe the keping of youre persone to youre 
trewe frendes, that ben approved and y-knowe, and of 
hem schul ye axen help, youre persone to kepe. For 
Catoun^* saith : If thou have neede of help, axe it of thy 



^ and olde folk. These three wordes are omitted in the Harl. MS., 
but I have restored them from tlie MS. Lansd. and the French original. 
'* Catoun. The passage alluded to is found in the Distich, de Moilb. 
lib. iv, dist. 14. 

Auxilium a notis petito, si forte laboras ; 

Nee quisquam melior medicus quam fidus amicus. 

freendes, for ther is noon so good a phisicien at neede 
as is a trewe frend. And after this than schal ye kepe 
you fro alle straunge folkes, and fro lyeres, and have 
alway in suspect here compaignye. For Pieres AlfonB 
saith : Ne take no compaignye by the way of a straunge 
man, but so be that thou knowe him of a longer tyme : 
and if so be he falle into thy compaignye paraventure 
withouten thin assent, enquere thanne, as subtilly as 
thou maist, of his conversacioun, and of his lyf bifore, 
and feyne thy way, and say that thou wilt go thider as 
thou wolt nought goon ; and if he here a spere, hold the 
on the right syde, and if he here a swerd, holde the on 
the lyft syde. And so after this thanne schul ye kepe you 
wisely from al such peple as I have sayd bifore, and 
hem Ld here counseH eschiewe. And after this, tWe 
schul ye kepe yow in such manere, that for eny pre- 
sumpcioun of youre strengthe, that ye despise not the 
might of youre adversarie so lite, that ye lete the 
kepinge of youre persone for your presumpcioun ; for 
every wis man dredeth his enemy. And Salamon saith : 
Weleful is he that of alle hath drede ; for certes he that 
thurgh hardynes of his herte, and thurgh the hardinesse 
of himself, hath to gret presumpcioun, him schal evyl 
bitide. Thanne schal ye evermore counterwayte em- 
busshementz and alle espiaille. For Senec saith, that 
the wise man that dredith harmes, eschiewith harmes, 
ne he ne fallith into noone perils, that perils eschieweth. 
And al be it so that the seme that thou art in siker place, 
yit schaltow alway do thy diligence in kepyng of thy 



862 THE CANTERBURY TALES. 

persone ; this is to say, be not necgligent to kepe thy 
persone, nought oonly for thy gretteste enemyes, but firo 
thy lest enemyes. Senec saith : A man that is wel 
avysed, he dredith his lest enemy. Ovide seith,** that 
the litel wesil wol sle the grete bole and the wilde hert 
And the book saith, a litel thorn wol pnkke a king ful 
sore, and an hound wol holde the wilde boore. But na- 
theles, I say not that ye schul be so moche a coward, 
that ye doute where is no neede or drede. The book 
saith,^ that som folk have gret lust to disceyve, but yit 
thay dreden hem to be decey ved. Yet schal ye drede 
to ben empoisoned. And kepe the fro the companye of 
scomers : for the book saith, with scomers make no 
compaignye, but flee hem and here wordes as venym. 

** Now as to the secounde poynt, where as youre wise 
counseilours wamede yow to warmstore youre hous with 
gret diligence, I wolde fayn wite how that ye under- 
stoode thilke wordes, and what is your sentence." Me- 
libeus answerde and saide : " Certes, I understonde it 
in this wise, that I schal warmstore myn hous with 
toures, suche as han castiles and other manor edifices, 
and armure, and artilries ; by suche thinges I may my 
persone and myn hous so kepen and edifien and defen- 

" Ovide seith. The original quotes more fully, " Et Ovide, ou livre da 
Remade d'Amours." The maxim is not found, as far as I can discorer, 
in Ovid, de Remed. Amor. 

'' The hook taith, "Car il est escript, ancunesgens ont enseingnielenr 
decevoir, car ils ont trop doubts que on ne les deceust/' Tjrrwhitt has 
what he calls " patched up" this passage in his edition, bj the insertion 
of some words of his own. I have followed the Harl. MS. eiacfly. 
Chancer amplifies and alters his original in this part,, which makes it dif- 
ficult to correct it by the French. 

den, that myn enemyes schul be in drede myn hous to 
approche." 

To this sentence answerde dame Pradence : " Warm- 
storynge," quod sche, " of heihe toures and grete edi- 
fices, is with grete costages and grete travaile; and 
whan that thay ben accomplised, yit both thay nought 
worth a straw, but if they be defended by trewe frendes, 
that beth olde and wise. And understondeth that the 
grettest strength or gamisoun that the riche man may 
have, as wel to kepe his persone as his goodes, is that 
he be biloved with his subgites and with his neighe- 
bours. For thus saith Tullius, that ther is a manor 
gamisoun, that no man may venquisshe ne discomfite, 
and that is a lord to be biloved with his citezeins, and 
of his peple. 

" Now thanne as to youre thridde poynt, where as 
youre olde and wyse counseillours sayde, ye oughte 
nought sodeinly ne hastily precede in this neede, but 
that ye oughte purveyen yow and apparaile yow in this 
caas with greet diligence and gret deliberacioun; trewely« 
I trowe, that thay sayden soth and right wisely. For 
Tullius saith : * In every nede, er thou bigynne it, ap- 
paraile the with gret diligence.* Thanne say I, that in 
vengeance takinge, in werre, in bataile, and in warm- 
storinge of thin hous, er thou bygynne, I rede that thou 
apparaille the therto, and do it with gret deliberacioun. 
For Tullius saith, that long apparaylyng byfore the 
bataille, maketh schort \ictorie. And Cassidorus saith, 
the gamisoun is stronger whan it is long tyme avysed, 

" But now let us speke of the counseil that was 

A A 

accorded by youre neighebours, suche as doon you reve- 
rence withoute love, youre olde enemyes recounsiled, 
your flatereres, that counseile yow certeyn thinges 
pryvely, and openly counseile yow the contrarie, the 
yonge also, that counsaile yow to make werre and venge 
yow anoon. And certes, sire, as I have sayd byfom, 
ye have gretly erred to have cleped such manor folk to 
youre counseil, whiche be now reproved by the resouns 
byfore sayd. But natheles let us now descende to the 
purpos special. Ye schul first procede after the doc- 
trine of Tullius. Certes, the trouthe of this matier or 
this counseil nedeth nought diligently enquere, for it is 
wel wist, whiche it ben that doon to yow this trespas 
and vilonye, and how many trespasoures, and in what 
maner thay han to yow doon al this wrong and al this 
vilonye. And after that schul ye examyne the secounde 
condicioun, which Tullius addith therto in this matier. 
Tullius put a thing, which that he depeth consent- 
ynge :^* this is to sayn, who ben thay, and whiche ben 
thay, and how many, that consentid to this matiere, and 
to thy counsail in thy wilfulnesse, to do hasty venge- 
aunces. And let us considere also who ben tho, and 
how many ben tho, that consenteden^ to youre adver- 
saries. And certes, as to the first poynt, it is wel 
knowen whiche folk ben thay that consentid to youre 



3^ Consentynge. The Harl. MS. reads coveiynge, by an error of the 
scribe, as appears by the sequel. 

35 Conscnteden. I have restored this reading from MS. Lansd. and the 
French original, instead of the reading of the Hurl. MS., that ben court- 
seilours. 

first wilfulnes. For trewly, alle tho that counsailled 
yow to make sodejn werre, beth nought youre frendes. 
Let us considre whiche ben tho that ye holde so gretly 
youre frendes, as to youre persone ; for al be it so that 
ye be mighty and riche, certes ye been alloone : for 
certes ye have no childe but a doughter, ne ye have no 
bretheren, ne cosins germayns, ne noon other neigh 
kynrede, wherfore that youre enemyes for drede schuld- 
en stynte for to plede with you, and struye youre per- 
sone. Ye knowe also, that youre richesses mooten in 
divers parties be departed ; and whan every wight hath 
his part, thay wol take but litel reward to venge thy 
deth. But thyne enemyes ben thre, and have many 
children, bretheren, cosynes, and othere neigh kynrede ; 
and though it so were ye hadde slayn of hem tuo or 
thre, yet dwellen there y-nowe to wreke here deth and 
sle thi persone. And though so were that youre kyn- 
rede were more sekir and stedefest than the kynrede 
of youre adversaries, yit natheles youre kynrede nis but 
a fer'^ kynrede, and litel sib to yow, and the kyn of 
youre enemyes ben neigh sibbe to hem. And certes, 
as in that, here condicioun is bet than youres. Thanne 
let us considere also if the counseilynge of hem that 
counselled yow to take sodein vengeance, whethir it 
accorde to resoun. And certes, ye knowe wel, nay; 
for as by right and resoun, ther may no man taken 
vengeaunce upon no wight, but the jugge that hath 



'^ A fer. This is Tyrwhitt's reading, which seems to agree better witli 
the coutext than the readiug of the Harl. MS., litel. 

AA 2 

jurediccioun of it, ^whan it is y-graunted him to take 
thilke vengeaunce hastily, or attemperely, as the lawe 
requireth. And yit moreover of thilke word that Tul- 
lius clepith consentynge, thou schalt considre, if thy 
might and thy power may consente and suffice to thy 
wilfudnes and to thy counseilours. And certes, thou 
maist wel say, that nay ; for sicurly, as for to speke pro- 
perly, we may doo no thing hut oonly oon thing which 
we may do rightfully: and certes rightfully may ye 
take no vengeance, as of youre owne auctorite. Than 
may ye se that youre power consentith not, ne accordith 
not, with youre wilfulnesse. 

" Let us now examyne the thridde poynt, that Tul- 
lius clepeth consequente. Thou schalt understonde, 
that the vengeance that thou purposiddest for to take, 
is consequent, and therof folweth another vengeaunce, 
peril, and werre, and other damages withoute nombre, 
of whiche we be not war, as at this tyme. And as touch- 
ing the fourthe poynt, that Tullius clepeth engendiynge, 
thou schalt considre that this wrong which that is doon 
to the, is engendred of the hate of thin enemyes, and 
of the vengeaunce takinge up that wolde engendre 
another vengeaunce, and moche sorwe and wastyng of 
riches, as I sayde. Now, sire, as to the poynt that 
Tullius clepith causes, whiche that is the laste poynt, 
thou schalt understonde that the wrong that thou hast 
receyved hath certeyn causes, whiche that clerkes caUe 
orienSj and efficiens, and caiisa longinqua^ and cama 
propinqua, this is to say, the fer cause, and the neigh 
cause. For the fer cause is almighty God, that is 

cause of alle thinges : the nere cause, is the thre ene- 
mjes ; the cause accidental was hate ; the causes mate- 
liflles been the fyve woundes of thy doughter ; the cause 
formal is the manor of here werkyng, that brought in 
laddres and clombe in at thin wyndowes ; the cause 
final was for to sle thy doughter; it letted nought in as 
moche as was in hem. But for to speke of the fer 
cause, as to what ende thay schal come, or what schal 
finally betyde of hem in this cause, can I not dome, 
but by conjectyng and by supposyng ; for we schul sup- 
pose, that thay schul come to a wikked ende, bycause 
that the book of Decrees saith : Seelden, or with gret 
peyne, ben causes i-brought to a good ende, whan thay 
ben evyl bygonne. 

"Now, sire, if men wolde axe me, why that God 
suffirede men to do yow this wrong and vilonye, certes 
I can not wel answere, as for no sothfastnes. For the 
apostil saith, that the sciences and the juggements of 
cure Lord God almyghty ben fid deepe, ther may no 
man comprehende ne serchen hem sufficiauntly. Nathe- 
les, by certeyn presumpciouns and conjectinges, I holde 
and bilieve, that God, which that is ful of justice and of 
rightwisnesse, hath suffred this to bityde, by juste cause 
resonable. Thy name, Melibe, is to say, a man that 
drynketh hony. Thou hast y-dronke so moche hony 
of sweete temperel richesses and delices and honours of 
this world, that thou art dronke, and hast forgete 
Jhesu Crist thy creatour : thou hast not doon him such 
honour and reverence as the oughte to doone, no 
thou hast nought wel taken keep to the wordes of 

Ovide,^ that saith, Under the hony of thy goodes of thy 
body is hid the venym that sleeth thi soule. And Salflr 
mon saith, If thou have founde hony, ete of it that suf* 
ficeth ; for if thou ete of it out of mesure, thou schalt 
spewe, and be nedy and povere. And peraventure 
Crist hath the in despit, and hath tomed away fro the 
his face and his eeres of misericorde ; and also he hath 
suffred that thou hast ben punysshed in the manor that 
thou hast i-trespassed. Thou hast doon synne ageinst 
oure Lord Crista for certes thi thre enemyes of man- 
kynde, that is to say, thy flessche, the feend, and the 
world, thou hast y-suffred hem to entre into thin herte 
wilfully, by the wyndow of thy body, and hast nought 
defended thiself suflficiently agayns here assautes,^ and 
here temptaciouns, so that thay have woundid thi soulo 
in fyve places, this is to sayn, the dedly synnes that ben 
entred into thin herte by thy fyve wittes : and in the 
same manor oure Lord Grist hath wolde and suffined, 
that thy thre enemyes ben entred into thin hous by tho 
wyndowes, and have i-woundid thi doughter in the fo^ 
sayde manor." 

" Cortes," quod Melibeus, " I se wel that ye enforce 
yow moche by wordes to overcome me, in such manere, 
that I schal not venge me on myn enemyes, schewynge 
me the perils and the yveles that mighten felle of this 
vengeaunce. But who so wolde considre in alle ven- 

37 Ovide, I presume the allusion is to Ovid. Amor. lib. i, el. viii, 104. 

Impia sub dulci melle venena latent 

38 Assauies. Tho Uarl. MS. reads ascenlisy and the Lands. MS. de- 
faittes. 'J'ho reading here adopted from T^rwhitt is authorized bj the 
French original, which has aigauiV. 

geaunces the perilea and the yveles that mighten folwe 
of vengeaunces takjnge, a man wolde never take ven- 
geaunce, and that were hann : for by vengeaunce takynge 
be wikked men destruyed and dissevered fro the goode 
men. And thay that have wille to wikkednes, res- 
treignen here wikked purpos, whan thay seen the pun- 
ysshyng and the chastisyng of trespasours. 

" And yit* say I more, that right so as a sengle per- 
sone synneth in taking of vengeaunce, right so the 
jugge synneth if he doo no vengeaunce of him that it 
hath deserved. For Senec saith thus : That maister, 
he saith, is good that reproveth schrewes.** And as 
Cassoder saith: A man dredeth to doon outrage, 
whan he woot and knoweth that it displeseth to the 
jugges and the soveraynes. And another saith: The 
jugge that dredeth to demon right, maketh schrewes. 
And seint Poul thappostoil saith in his epistil, whan 
he writeth to the Romayns : The jugges here not the 
spere withoute cause, but they beren it to punysshe 
the schrewes and mysdoers, and for to defende with the 
goode men. If ye wol take vengeaunce on youre ene- 
myes, ye schul retoume or have recours to the jugges, 



39 And yit. The commeDcement of this paragraph, which is tcij ne- 
cossary for the sense, is not foand in Chaucer's translation in any of the 
MSS. In the French original it stands thus : — ** Et & ce respont dame 
Prudence, * Certes,' dist^lle, ' je t'octroye que de vengence vient molt de 
maulx et de hiens, mais vengence n'appartient pas k un chascun, fors 
seolement aux jnges, et k ceux qui ont la juridiction sur les malfaitteurs. 
Et dit plus que,' " &c. 

*• For Senec, schrewes. I give this reading, adopted hy Tynvhitt, 
instead of that of the Harl. MS., He that maister is, tie saith good to re- 
prove schrewes, which neither oflers any apparent sense, nor represents the 
French original, " Cor Scuesque dit, Cellui nuit aux. buns qui cspargne 
les luauvais." 

that have jurediccioun upon hem, and he schal pun- 
issche hem, as the lawe axeth and requireth.** ** A !** 
quod Melibeus, " this vengeaunce liketh me no thing. 
I bythenke me now, and take heed, how fortune hath 
norissched me fro my childhode, and hath holpe me to 
passen many a strayt passage ; now wol I aske her 
that sche schal, with Goddes help, helpe me my schame 
for to venge." 

" Oertes," quod Prudence, " if ye wil wirche by my 
counseil, ye schul not assaye fortune by no manor way, 
ne schul not lene ne bowe unto hire, after the word of 
Senec ; for thinges that both folly, and that both in 
hope of fortune, schul never come to good ende. And 
as the same Sen^ saith : The more cleer and the 
more schynynge that fortime is, the more brutil, and 
the sonner breketh sche. So trusteth nought in hire, 
for sche is nought stedefast ne stable : for whan thou 
wenest or trowest to be most seur of hir help, sche wol 
fayle and decey ve the. And wher as ye say, that for- 
tune hath norisshed yow fro youre childhode, I say that 
in so mochel ye schul the lasse truste in hire and in 
hire witte. For Senek saith: What man that is no- 
rissched by fortune, sche maketh him to gret a fool. 
Now siththe ye desire and axe vengeaunce, and the 
vengeaunce that is doon after the lawe and byfome the 
jugge ne liketh yow nought, and the vengeaunce that is 
doon** in hope of fortune, is perilous and uncerteyn, 



*^ After the lawe,,, that is doon. These words are omitted in the Harl. 
MS. hy au evident error of the scribe, who skipi)ed from the first doon 
to the second. They have their representative in the original French, 
and are here given liem the Laudb. MS. 

thanne haveth ye noon other remedye, but for to hav6 
recours unto the soveraigne jugge, that vengith alle 
vilonies and wronges ; and he schal venge yow, after 
that himself witnesseth, where as he saith : Leveth 
the vengeaunce to me, and I schal yelde it." Meli- 
beus answerd : " If I ne venge me nought of the vilo- 
nye that men have doon unto me, I schal sonnere wame 
hem that han doon to me that vilonye, and alle othere, 
to doo me another vilonye. For it is writen: If 
thou tak no vengeaunce of an old vilonye, thou somnest 
thin adversarie do the a newe vilonye. And also, for 
my suflfraunce, men wolde do me so moche vilonye, 
that I mighte neither here it ne susteyne it ; and so 
schulde I be put over lowe. For men say, in moche suf- 
feiynge schal many thinges falle unto the, whiche thou 
schalt nought nowe suflfre." " Certes," quod Prudence, 
" I graunte yow wel, that over mochil sufiraimce is 
nought good, but yit folwith it nought therof, that every 
persone to whom men doon vilonye, take of it ven- 
geaunce. For it appertieneth and longeth al oonly to the 
jugges, for thay schul venge the vilonyes and iiyuries : 
and therfore the auctoritees that ye have sayd above 
been oonly understonden in the jugges : for whan thay 
suflfre to mochil the wronges and the vilonyes that ben 
doon withoute punysshyng, thay somne not a man 
oonly to doo newe wronges, but thay comaunde it. 
Also the wise man saith : The jugge that correcteth not 
the synnere, comaundith him and byddith him doon 
another synne. And the jugges and sovereignes 
mighten in here lend so mochil suffren of the schrewes 

and mysdoeres, that thay schiilde by such sufiraunce, 
by proces of tyme, wexen of such power and might, 
that thay schulde put out the jugges and the sove* 
reignes from here places, and atte laste do hem lese 
here lordschipes. But lete us now putte, that ye han 
leve to venge yow : I say ye ben nought of might ne 
power as now to venge you : for if ye wolde make com- 
parisoun as to the might of youre adversaries, ye 
schulde fynde in many thinges, that I have i-schewed 
yow er this, that here condicioun is bettre than youres, 
and therfore say I, that it is good as now, that ye suffire 
and be pacient. 

" Forthermore ye knowe that after the comune sawe, 
it is a woodnesse, a man to stryve with- a stronger or a 
more mighty man than him selven is ; and for to stiyve 
with a man of evene strengthe, that is to say, with as 
strong a man as he is, it is peril ; and for to stryve with 
a weykere, it is folye ; and therfore schulde a man fle 
stry vynge as moche as he mighte. For Salamon seith : 
It is a gret worschipe, a man to kepe him fro noyse and 
stryf. And if it so biMle or happe that a man of gret- 
ter might and strengthe than thou art, do the gre- 
vaunce, stude and busye the rather to stille the same 
grevaunce, than for to venge the. For Senec saith, he 
putteth him in a gret peril that stryveth with a gretter 
man than he him selven is. And Catoun** saith : If a 
man of heiher estat or degre, or more mighty then thou, 



42 Catoun. Lib. iv. dist. 40 :— 

" Cede locum lecsus, fortunrc cede potentis ; 
Lucdcre qui potuit» prodessc aliquando valebit' 

do the anoye or greyaimce, suffre him ; for he that hath 
oones don the a grievaance, may another tyme relieve 
the and helpe the. 

*' Yit sette I a caas, ye have both might and licence 
for to venge yow, I say ther ben fid many thinges that 
schulde restreigne yow of vengeaonce takynge, and 
make yow to encline to suffre, and to have, pacience of 
the wronges that han ben doon to yow. First and for- 
ward, ye wol considre the defautes that been in youre 
owne persone, for whiche defautes God hath snffred yow 
to have this tribulacioun, as I have sayd yow herbyfore. 
For the poete saith, We oughten paciently to suffre the 
tribulacioun that cometh to us, whan that we thenken 
and consideren, that we han deserved to have hem. 
And seint Gregorie saith, that whan a man considereth 
wel the nombre of his defautes, and of his synnes, the 
peynes and the tribulaciouns that he suffereth semen 
the lasse unto him. And in as moche as him thenkith 
his synnes the more hevy and grevous, in so moche his 
peyne is the lighter and the more esier unto him. 
Also ye oughten to encline and bowe youre herte, to 
take the pacience of cure Lord Jhesu Christ, as saith 
seint Peter in his Epistles. Jhesu Crist, he seith, 
hath suffred for us, and given ensample unto every man 
to folwe and sewe him, for he dede never synne, ne 
never cam vileyns worde out of his mouth. Whan men 
cursed him, he cursed hem not ; and whan men beete 
him, he manased hem not. Also the grete pacienco 
which that seintes that been in Pai'adys han had in tri- 
bulaciouns that thay have had and suffred withoute 

desert or gait, oughte moche stire yow to paciencfe. 
Forthermore, ye schuld enforce yow to have padence, 
consideringe that the tribulaciouns of this world bat 
litel while enduren, and soon passed ben and goon, and 
the joye that a man secheth to have by pacience in tri- 
bulaciouns is perdurable ; after that the apostil seith in 
his Epistil : the joye of God, he saith, is perdurable, 
that is to say, evermore lastynge. Also troweth and be- 
lieveth stedefasUy, that he is not wel norisched and 
taught, that can nought have pacience, or wil nought re- 
ceyve pacience. For Salamon saith, that the doctrine 
and the witte of a man is i-knowe by pacience. And in 
another place he seith : He that hath pacience govern- 
eth him by gret prudence. And the same Salamon seith, 
that the wrathful and the angry man maketh noyses, 
and the pacient man attempereth and stilleth him. He 
eeith also : It is more worth to be pacient than for to 
be right strong. And he that may have his lordschipe 
of his oughne herte, is more worth and more to preise 
than he that by his force and by his strengthe taketh 
grete citees. And therfore saith seint Jame in his 
Epistil, that pacience is a gret vertu of perfeccioun." 

** Certes," quod Melibeus, ** I graunte yow, dame 
Prudence, that pacience is a grete vertue of perfec- 
cioun ;*' but every man may not have the perfeccioun 
that ye sekyn, ne I am not of the nombre of right 
parfyte men: for myn herte may never be in pees, 

*3 Certet ,, perfeccioun. These words have been omitted by the scribe 
of the Harl. MS., whose eye ran on from the word p^r/eccumn which closes 
the preceding paragraph to the words but every many etc. They are here 
restored from the Lansd. MS. 

unto the tyme it be venged. And al be it so, that it 
was a gret peril to myne enemyes to don me a vilonye 
in takinge vengeaunce upon me, yit tooken thay noon 
heede of the peril, but fulfilden here wikked desir and 
her corrage : and therfore me thenkith men oughten 
nought reprove me, though I putte me in a litel peril 
for to yenge me, and though I do a gret excesse, that is 
to say, that I venge oon outrage by another." 

"A !'* quod dame Prudence, " ye say youre wille and 
as yow likith ; but in noon caas in the world a man ne 
schulde nought doon outrage ne excesse for to venge 
him. For Cassidore saith, as evel doth he that avengith 
him by outrage, as he that doth the outrage. And ther- 
fore ye schul venge yow after the ordre of right, that is 
to sayn, by the lawe, and nought by excesse, ne by out- 
rage. And also if ye wil venge yow of the outrage of 
youre adversaries, in other manor than right comaund* 
eth, ye synnen. And therfore saith Senec, that a man 
schal never venge schrewednes by schrewednes. And if 
ye say that right axeth a man to defende violence by 
vyolence, and fightyng by fightynge: certes, ye say 
soth, whan the defence is doon anoon withouten inter- 
valle, or withouten taiyinge or dilay, for to defenden 
him, and nought for to venge ham. And it bihoveth a 
man putte such attemperance in his defence, that men 
have no cause ne matiere to repreven him, that de- 
fendith him, of excesse and outrage. Parde I ye knowe 
wel, that ye make no defence as now for to defende yow, 
but for to venge yow : and so semeth it, that ye have no 
wille to do youre wille attemperelly : and therfore me 

thenkith that pacienoe is good. For Salamon saith, 
that he that is not pacient, schal have gret harm.** 
"Certes," quod Melibeus, "I graunte you wel, that 
whan a man is impacient and wroth of that that toucheth 
him nought, and that apperteineth nought to him, though 
it harme him it is no wonder.^ For the lawe saith, 
that he is coupable that entremettith him or mellith 
him with such thing, as aperteyneth not unto him. Dan 
Salamon saith. He that entremetteth him of the noyse 
or stryf of another man, is lik him that taldth the 
straunge hound^ by the eeres : for right as he that 
takith a straunge hound by the eeres is other while 
biten with the hound, right in the same wise, it is 
resoun that he have harm, that by his impacience mel- 
leth him of the noise of another man, where it aper- 
teyneth not to him. But ye schul knowe wel, that this 
dede, that is to sayn, myn disease and my grief, toucheth 
me right neigh. And therfore, though I be wroth, it is 
no mervayle : and (savynge your grace) I can not see 
that it mighte gretly harme me, though I toke ven- 
geaunce, for I am richer and more mighty than myne 
enemyes been : and wel knowe ye, that by money and 
by havynge of grete possessiouns, ben alle the thinges 
of this world govemede. And Salamon saith, that alle 
thinges obeyen to moneye.** 



44 of that,,, no wonder. This passage is omitted in the Harl. MS., but it 
is restored from the Lansd. MS., supported by the French original. 

** the fttraunge hound. Tlie word straunge is omitted in tlie Hurl, and 
Lansd. MSS., the latter of wliich is somewhat confused hero. It is how. 
ever evidently neccssarv ; the French has, " 1p chien qui ue couguoist.' 
In the next line the Harl, MS. reads, the strong hound. 

Whan Pradonce had herd hire housbond avaunto him 
of his richesse and of his moneye,*® dispraisynge the 
power of his adversaries, tho sche spcd^ and sayde in this 
wyse : " Certes, deere sire, I graunte yow that ye ben 
riche and mighty, and that richesse is good to hem 
that wel have geten it, and that wel conne use it For 
right as the body of a man may not be withoute the 
soule, no more may a man lyve withoute temperel 
goodes, and by richesse may a man gete him greet 
frendschipe. And therfore saith Pamphilles \^ If a 
neethurdes doughter, he saith, be riche, sche may cheese 
of a thousand men, which sche wol take to hir hous- 
bonde : for of a thousand men oon wil not forsake hir ne 
refuse hire. And this Pamphilles seith also : If thou 
be right happy, that is to sayn, if thou be right riche, 
thanne schalt thou fynde a gret nombre of felawes and 
frendes; and if thy fortune chaunge, that thou waxe 
pore, fare wel frendschipe, for thou schalt ben aloone 
withouten eny companye, but if it be the compaignye of 
pore folk. And yit saith this Pamphillus moreover, 
that they that ben thral and bonde of linage, schullen 
ben maad worthy and noble by richesse. And right so 
as by richesse ther come many goodes, right so by povert 



4* Whan Prudence „Jii» moncye. This iscJso omitted in tlie Harl. MS., 
bj an oversight of the scriUv, who passed on from the word moneye at tho 
end of the preceding paragraph. 

^^ Pamphilles This poem has already been mentioned in the note on 
line 1112'^. Tj^rwliitt has given from a Bodleian MS. tho lines here 
idludod to, — 

■ Dummodo ^dt dives cnjusilain nata bubulci, 
Eligit uiillu (juomlibet ilia virum, etc. 

comen ther many harmes and yvels : for grete poverte 
constreigneth a man to doon many yvels.*® And therfore 
clepeth Cassidore povert the moder of^ ruyne, that is to 
sayn, the moder of overthrowyng or Mlynge doun. And 
therfore saith Pieres Alphons : Oon of the grettest ad- 
versites of this world, is whan a free man by kyn or 
burthe is constreigned by povert to eten the almes of 
his enemyes. And the same seith Innocent in oon of 
his bookes, that sorweful and unhappy is the condicioun 
of a povere begger, for if he axe nought his mete, he 
deyeth for hungir, and if he axe, he deyeth for schame : 
and algates the necessite constreigneth hym to axe. And 
therfore saith Salamon, that bettre is it to dej, than to 
have such povert. And as the same Salamon saith: 
Bettir is to deye on bitter deth, than for to ly ve in such 
a wyse. 

" By these resouns that I have sayd unto yow, and 
by many another resoun that I know and couthe* say, I 
graunte yow that richesses ben goode to hem that gete 
hem wel, and to hem that hem wel usen : and therfore 
wol I schewe yow how ye schulde here yow in getyng 
of riches, and in what manor ye schulde use hem. First, 
ye schulde gete hem withoute gret desir, by good leysir, 
sokyngly, and nought over hastily ; for a man that is to 
desirynge for to gete riches, abandoneth him first to 



^ and yveh..,many yveU. The passage, omitted in the HarL MS., is 
restored from the Lansd. MS. 

*^ the moder of. These three words are omitted in the Harl. MS., by 
an oversight of the scribe. The original is, mere de» critmes, mother of 
crimes. 

thefte and to alle othere yveles. And therfore saith 
Salamon : He that hastith him to bisyly to waxe riche, 
schal ben noon innocent. He saith also, that the riches 
that hastily cometh to a man, soone and lightly goth 
and passeth fro a man, but that richesse that cometh 
alway litel and litel, waxeth alway and multiplieth. And, 
sire, ye schal gete richesse by youre witte and by youre 
trayayle, unto youre profyt, and that withoute wrong or 

- /fearm doynge to eny other persone. For the lawe saith, 

-that no man maketh him self riche, that doth harm to 

1 .fljiother wight; this is to say, that nature defendeth and 

.fprbedith by right, that no man make him self riche 
unfOtthe harm of another persone. Tullius saith, that 
no sbrwe ne drede of deth, ne no thing that may falle to 
a man, is so moche ageinst nature, as a man to encresce 
his oughne profyt to the harm of another man. And 

.'' though the grete men and the riche men gete richesse 

, more lightly than thou, yit schalt thou not be ydil ne 
.^biwe to. thy profyt," for thou. schalt in alle wise flee 

. ydilnes. For Salamon saith, that ydelnesse techith a 

• min to do many yveles. And the same Salamon saith, 

that lie that travaileth and besieth him to tilye the lond, 

- •^' - • • • • 

• . schialrete breed : but he that is ydil, and casteth him to 

* mo b.usynesse ne occupaicioun, schal felle into povert, and 
. deje -for hunger. And he that is ydel and slough, can 

. never fynde.him tyme, for to do his profyt. For ther is 
• a'vipiBifiour saith, the ydel man excuseth him in wynter, 

• ' • • • 

bycdtase of the grete colde, and in somer by enchesoun of 
; the gfete hete. For these causes, saith Catoun, waketh,*® 



. l^iDolceth., " I can find nothing nearer to this in Cato, than the 
•■••.'••- i.V • . • BB 

and enclineth yow nought over moche for to slepe, for 
over moche reste norischeth and causeth many vices. 
And therfore saith semt Jerom : Doth some goode 
deedes, that the devel, which that is oure enemy, ne 
fynde yow unoccupied; for the devel ne takith not lightly 
unto his werkes suche as he fyndeth occupied in goode 
werkes. Thanne thus in getynge of riches ye moot flee 
ydelnesse. And afterward ye schul use the richesses, 
the whiche ye han geten by youre witte and by youre 
travaile, in such a manor, that men holde yow not skarce 
ne to sparynge, ne to fool large, that is to say, over large 
a spender. For right as men blamen an averous man, 
bycause of his skarsete and chyncherie, in the same 
manere is he to blame, that spendeth over largely. And 
therfore saith Catoun : Use, he saith, thi richesses that 
thou hast y-geten in such a manere, that men have no 
matier ne cause to calle the neither wrecche ne chynche; 
for it is gret schame to a man to have a pover herte and 
a riche purse. He saith also : The goodes that thou hast 
i-geten, use hem by mesure, that is to say, spende hem 
mesurably; for thay that folily wasten and spenden the 
goodes that thay have, whan thay have no more propre 
of here oughne, thay schape hem to take the goodes of 
another man. I say thanne ye schul flee avarice, usynge 
youre richesse in such manere, that men seyn nought 
that youre richesse** be buried, but that ye have hem in 

maxim, Lib. iii, dist. 7, ' Segnitiem fugito.' For tbe quotations from the 
bame author a few Hues below, see Lib. iv, dist. 17, and Lib. iii, dist 28." 
— Tyrwhitt. 

^ men seyn nought that youre richeue. These words, omitted in the 
Harl. MS., are restored frcrni the Lansd. MS. 

youre might and in youre weldynge. For the wise man 
reproveth the averous man, and saith thus in tuo versus : 
Wherto and why burieth a man his goodes by his gret 
avarice, and knowith wel, that needes most he deye, for 
deth is the ende of every man, as in this present lif ? and 
for what cause or enchesoun joyneth he him, or knetteth 
him so fast unto his goodes, that alle his wittes mowe 
nought dissever him, or departe him fro his goodes, and 
knowith wel, or oughte knowe wel, that whan he is deed, 
he schal no thing here with him out of this world ? And 
therfore seith seint Austyn, that the averous man is 
likned unto helle, that the more that it swolwith, the 
more it desireth to swolwe and devoure. And as wel 
as ye wolde eschewe to be cleped an averous man or 
chinche, as wel schulde ye kepe yow and goveme yow, 
in such a wise, that men clepe yow nought fool large. 
Therfore saith Tullius : The goodes, he saith, of thin 
hous schulde nought ben hidde ne kepte so clos, but 
that thay might ben opened by pite and by bonairete ;" 
that is to sayn, to give hem part that han gret neede ; 
ne thy goodes schul not be so open, to be every mannes 
goodes. 

" Aftirward, in getynge of youre richesses, and in 
usynge hem, ye schul alway have thre thinges in youre 
herte, that is to say, cure lord God, conscience, and good 
name. First, ye schul have God in youre herte, and 
for no riches ye schul in no manere doo no thing 

^1 bonaireti. TLis seems to be altogether aii English form of the word, 
and occurs elsewhere in English writers. The French had only dehonnaire, 
Tyrwhitt here reads debonaireteet and the French original has, " que jntl^ 
et debonnairete ne les puissent ouvrir." 

BB2 

which might displese God that is your creatour and 
yonre maker. For after the word of Salamon, it is better 
to have litil good with love of God, than to have mochil 
good and tresor, and lese the love of his lord God. And 
the prophete saith: Better is to ben a good man, and 
have litel good and tresore, than to ben holden a schrewe, 
and have gret riches. And yit say I forthermore, that 
ye schuln alway doon youre businesse to gete yow riches, 
so that ye gete hem with good conscience. And the 
apostil seith, ther nys thing in this world of which we 
schuln have so gret joye, as whan oure conscience bereth 
us good witnes. And the wise man saith: The substamice 
of a man is ful good, whan synne is not in his conscience. 
Afterward, in getynge of youre richesses, and in usynge 
of hem, you most have gret busynesse and gret diligence, 
that youre good name be alway kept and conserved. For 
Salamon saith : Better it is, and more aveylith a man, 
for to have a good name, than for to have gret riches. 
And therfore he saith in another place : Do gret dili- 
gence, saith Salamon, in kepynge of thy frend, and of 
thy good name, for it Schal longer abyde with the, than 
eny tresor, be it never so precious. And certes, he 
schulde nought be cleped a gentil man, that after God 
and good conscience, alle thinges left, ne doth his dili- 
gence and busynesse, to kepe his good name. And 
Cassidore saith, that it is signe of a good man and a 
gentil, or of a gentil herte, whan a man loveth or de- 
sireth to have a good name. And therfore saith seint 
Augustyn, that ther ben tuo thinges that ben necessarie 
Jind needful; and that is good conscience and good loos; 

that is to sayn, good conscience in thin oughne persone 
in- ward, and good loos of thin neghebor out-ward. And 
he that trusteth him so moche in his good conscience, 
that he despiseth and settith at nought his good name 
or loos, and rekketh nought though he kepe not his good 
name, nys but a cruel churl. 

" Sire, now have I schewed yow how ye schulde doon 
in getyng of good and riches, and how ye schulde use 
hem : I see wel that for the trust that ye have in youre 
riches, ye wolde meve werre and bataile. I counseile 
yow that ye bygynne no werre in trust of youre riches, for 
thay suffisen not werres to mayntene. And therfore saith 
a philosophre : That man that desireth and wol algate 
have werre, schal never have sufl&ceaunce : for the richere 
that he is, the gretter dispenses most he make, if he wol 
have worschipe or victorie. And Salamon saith : The 
gretter riches that a man hath, the moo despendours he 
hath. And, deere sire, al be it so that for youre riches 
ye mowe have moche folk, yit byhoveth it not ne it is 
not good to bygynnne werre, ther as ye may in other 
maner have pees unto youre worschipe and profyt; for 
the victorie of batailles that ben in this world, lith not 
in gret nombre or multitude of poeple, ne in vertu of 
man, but it lith in the wille and in the bond of oure 
lord God almighty, And Judas Machabeus, which was 
Goddes knight, whan he schulde fighte ageinst his ad- 
versaries, that hadde a gretter nombre and a gretter 
multitude of folk and strengere than was the poeple of 
this Machabe, yit he reconforted his litel poeple, and 
sayde ryght in this wise : As lightly, quod he, may oure 
lord God almighty give victory to fewe folk, as to many 

folk;^ for the victorie of batailles cometh nought by the 
grete nombre of poeple, but it cometh fto oure lord God 
of heven. And, dere sire, for as moche as iher is no 
man certeyn, if it be worthi that God give him victorie 
or nought, after that that Salamon saith, therfore every 
man schulde gretly drede werres to bygynne. And by- 
cause that in batailles £alle many mervayles and periles, 
and happeth other while, that as soone is the grete man 
slayn as the litel man ; and, as it is writen in the 
secounde book of Eynges, the deedes of batayles be 
aventurous, and no thing certeyn, for as lightly is oon 
hurt with a spere as another ; and for ther is gret peril 
in werre, therfore schulde a man flee and eschewe werre 
in as moche as a man may goodly. For Salamon saith: 
He that loveth peril, schal folle in peril." 

After that dame Prudens hadde spoke in this maner, 
Melibe answerde and sayde : '* I se wel, dame, that 
by youre hire wordes and by youre resouns, that ye 
have schewed me, that the werre liketh yow no thing : 
but I have not yit herd youre counseil, how I schall doo 
in this neede." "Certes," quod sche, "I counseile 
yow that ye accorde with youre adversaries, and that ye 
have pees with hem. For seint Jame saith in his 
Epistles, that by concord and pees, the smale ryches 
wexen grete, and by debaat and discord the gret rich- 
esses fallen doun. And ye knowe wel, that oon of the 
moste grettest and soveraign thinges, that is in this 
world, is imite and pees. And therfore saith oure lord 



^3 as to many folk. These words are omitted in the Harl. MS., eri- 
dentlj hj a mere oversight of the scrihe. 

Jhesu Crist to his aposteles in this wise : Wei happy 
and blessed be thay that loven and purchacen pees, for 
thay ben called children of God."^ " A !" quod Melibe, 
** now se I wel, that ye loven not myn honour, ne my 
worschipe. Ye knowe wel that myne adversaries han 
bygonne this debate and brige by here outrage, and ye 
see wel that thay require ne praye me not of pees, ne 
thay askyn nought to be recounseild ; wol ye thanne that 
I goo and meke me unto hem, and crie hem mercy? 
For sothe that were not my worschipe : for right as 
men seyn, that over gret pryde engendreth dispisyng, 
so fareth it by to gret humblete or mekenes." Thanne 
bygan dame Prudence to make semblant of wraththe, 
and sayde : " Certes, sire, save youre grace, I love 
youre honour and youre profyt, as I doo myn owne, 
and ever have doon; ye ne mowe noon other seyn: 
and yit if I hadde sayd, ye scholde have purchaced 
pees and the reconciliacioun, I ne hadde not moche 
mystake in me, ne seyd amys. For the wise man saith : 
The discencioun bigynneth by another man, and the 
reconsilynge bygynneth by thy self. And the prophete 
saith: Flee schame and schrewednesse and doo good 
nesse ; seeke pees and folwe it, as moche as in the is. 
Yet seith he not, that ye schul rather pursewe to youre 
adversaries for pees, than thei schul to yow: for I 
knowe wel that ye be so hard-herted, that ye wil doo 



*' God. The Harl. MS. reads Crist ; but the reading adopted in the 
text is not only supported by the Lansd. MS. and the original French, 
but by the words of St Matthew ▼. 0: '^Beati pacifici, qnoniam filii 
Vei Yocabuntur." 

no thing for me ; and Salamon saith : He that is over 

hard-herted, atte laste he schal myshappe and mystyde." 

Whan Melibe had seyn dame Prudence make sem- 

blamice of wraththe, he sayde in this wise : " Dame, 

I pray yow that ye be not displesed of thinges that I 

say, for ye knoweth wel that I am angry and wroth, and 

that is no wonder ; and thay that ben wroth, wot not 

wel what thay doon, ne what thay say. Therfore the 

prophete saith, that troublit eyen have no cleer sight. 

But sayeth and counsaileth me forth as yow liketh, for 

I am redy to dod right as ye wol desire. And if ye 

reprove me of my folye, I am the more holde to love 

yow and to prayse yow. For Salamon saith, that he 

that repreveth him that doth folic, he schal fynde gret- 

ter grace than he that deceyveth him by swete wordes." 

Thanne sayde dame Prudence : "I make no semblant 

of wraththe ne of anger, but for youre grete profyt. 

For Salamon saith : He is more worth that reproveth 

or chydeth a fool for his folic, schewynge him semblant 

of wraththe, than he that supporteth him and prayseth 

him in his mysdoyng, and laugheth at his folie. And 

this same Salamon saith afterward, that by the sorwe- 

ful visage of a man, that is to sayn, by sory and hevy 

countenaunce of a man, the fool corretteth himscK and 

amendeth." Thanne sayde Melibeus : "I schal not 

conne answere to so many faire resouns as ye putten to 

me and schewen ; sayeth schortly youre voile and youre 

counseil, and I am al redy to fulfiUe and perfourme it." 

Thanne dame Prudence discovered al hire counsail 

and hire will unto him and sayde : ** I counseile yow," 

quod sche, "above alle thinges, that ye make pees 
bitwen God and yow, and beth reconsiled unto him 
and to his grace, for as I have sayd yow herbifom, 
God hath suffred yow have this tribulacioun and dis- 
ease^ for youre synnes ; and if ye do as I say yow, God 
wol sonde youre adversaries unto yow, and make hem 
falle at youre feet, al redy to doo youre wille and youre 
comaundment. For Salamon saith : Whan the condi- 
cioun of man is plesant and likyng to God, he chaung- 
eth the hertes of the mannes adversaries, and con- 
streigneth hem to biseke him of pees and of grace. 
And I pray yow let me speke with youre adversaries in 
prive place, for thay schul not knowe it by youre wille 
or youre assent ;^ and thanne, whan I knowe here wille 
and here entent, I may counseile yow the more seurly." 
"Dame," quod Melibeus, "doth youre wille and 
youre likyng, for I putte me holly in youre disposi- 
cioun and ordinaunce." Thanne dame Prudence, whan 
sche seih the good wille of hir housbond, sche deli- 
bered and took avis by hir self, thenkynge how sche 
mighte bringe tliis neede unto good conclusioun and to 
a good ende. And whan sche saugh hire tyme, sche 
sente for these adversaries to come unto hire into a 
prive place, and schewed wysly unto hem the grete 
goodes that comen of pees, and the grete harmes and 



^ Tribulacioun and disease. The Harl. MS. omits the two first words, 
which are given from the Lansd. MS. The French original has cesie 
iribulacion only. 

^ For thay schul not knowe.., youre assent. Sans feire semblaut que 
ce Tiengne de vostre consentemeut. 

perils that ben in werre ; and sajde to hem, in goodly 
manere, how that hem aughte to have gret repentamice 
of the injurie and wrong that thay hadde doon to Me- 
libe hire lord, and unto hire and hire doughter. And 
whan thay herden the goodly wordes of dame Prudence, 
they were tho surprised and ravyssched, and hadden so 
gret joye of hire, that wonder was to telle. " A, lady !" 
quod thay, " ye have schewed unto us the blessyng of 
swetnes, after the sawe of David the prophete ; for the 
recounsilyng, which we be nought worthy to have in no 
manere, but we oughten require it with gret contricioun 
and humilite, ye of youre grete goodnes have presented 
unto us. Now we se wel, that the science of Salamon 
is ful trewe : he saith, that swete wordes multiplien and 
encrescen frendes, and maken schrewes to ben debon 
aire and meke. Certes," quod thay, " we putten oure 
deede, and al oure matier and cause, al holly in 
youre good wille, and ben redy to obeye to the speche 
and to the comaundement of my lord Melibe. And 
therfore, deere and benigne lady, we pray yow and by- 
seke yow, as meekely as we conne and may, that it like 
to yowre grete goodnes to fulfiUe in deede youre good- 
liche wordes. For we considere and knowleche wel that 
we have offended and greved my lord Melibe out of 
resoun and out of mesure, so ferforth that we ben 
nought of power to make his amendes ; and therfore we 
oblie us and bynde us and oure frendes, for to doo al 
his wille and his comaundmentz. But peraventure he 
hath such hevynes and such wraththe to us-ward, by- 
cause of oui'e offence, that he wol enjoyne us such peyne 

as we mow not here ne susteyne ; and therfore, noble 
lady, we biseke to youre wommanly pit6 to take such 
avysement in this neede, that we, ne oure frendes, ben 
not disherited and destroyed thurgh oure folye." "Cer* 
tes," quod dame Prudence, " it is an hard thing, and 
right a perilous, that a man put him al outrely in the 
arbitracioun and juggement and the might and power 
of his enemyes. For Salamon saith: Leeveth and giveth 
credence to that that I schal say : I say, quod he, geve 
poeple and govemours of holy chirche,^ to thy sone, to 
thi wyf, to thy frend, ne to thy brother, ne geve thou 
never might ne maystry of thy body, whil thou lyvest. 
Now, sith he defendith that a man schulde not give to 
his brother, ne to his frend, the might of his body, by 
a strenger resoun he defendeth and forbedith a man to 
give his body to his enemye. But natheles, I counseUe 
yow that ye mystruste nought my lord ; for I wot wel 
and knowe verraily, that he is debonaire and meke» 
large, curteys, and no thing desirous ne coveytous of 
good ne richesse : for there is no thing in this world 
that he desireth, save oonly worschipe and honour. 
Forthermore I knowe, and am right seure, that he wol 
no thing doo in this neede withoute counsail of me ; 
and I schal so worche in this cause, that by the grace 
of oure lord God ye schul be recounsiled unto us." 



^ / saj/f quod Jie, geve poeple and govemours of holy chirche. These 
words are not found in the Lansd. MS., and are omitted by Tyrwhitt. 
Thej are coni'used ; but the word heed or ear appears to be omitted after 
geve. The French has : " Car Sahnon dit, oiez moy, distil, tous peuples, 
toutes gens et gouverneurs de gloire, a ton filz " &c. 

Thanne sayde thay, with oon voys : " Worschipful lady, 
we putte us and oure goodes al fully in youre wille and 
disposicioun, and ben redy to come, what day that it 
like yow and unto youre noblesse to limite us or assigne 
us, for to make oure obligacioun and bond, as strong as 
it liketh to youre goodnes, that we mowe fulfille the 
wille of yow and of my lord Melibe." Whan dame 
Prudence had herd the answeres of thise men, sche bad 
hem go agayn pryvely, and sche retoumed to hir lord 
Melibe, and tolde him how sche fond his adversaries 
fill repentant, knowlechinge fid lowely here synnes and 
trespasses, and how thay were redy to sufire alle peyne, 
requiring and praying him of mercy and pit6. 

Thanne saide Melibeus, " He is wel worthy to have 
pardoun and forgevenes of his synne, that excusith not 
his synne, but knowlecheth and repentith him, axinge 
indulgence. For Senek saith : Ther is the remissioun 
and forgevenesse, wher as the confessioun is ; for confes- 
sioun is neighebor to innocence. And he saith in 
another place. He that hath schame of his synne, 
knowlechith it. And therfore I assente and conferme 
me to have pees, but it is good that we doo it nought 
withoute assent and the wille of oure frendes." 
Thanne was Prudence right glad and jolyf, and sayde : 
" Certes, sire," quod sche, " ye ben wel and goodly 
avysed : for right as by the counsail and assent and help 
of youre frendes, ye have be stired to venge yow and 
make werre, right so withoute here counseil schul ye 
nought acorde yow ne have pees with youre adversaries. 
For the lawe saith : Ther nys no thing so good by way 

of kinde, as thing to be unbounde by him that it was 
bounde." And thanne dame Prudence, withoute delay 
or taryinge, sente anoon messageres for here kyn and 
for here olde frendes, whiche that were trewe and wyse : 
and tolde hem by ordre, in the presence of Melibe, of 
this matier, as it is above expressed and declared ; and 
praide hem that thay wolde give here avys and comiseil 
what best were to doon in this matiere. And whan 
Melibeus frendes hadde take here avys and delibera- 
ciomi of the forsayde matier, and hadden examyned it by 
greet besynes and gret diligence, they gafe him fnl coim- 
sail to have pees pnd reste, and that Melibeus schulde 
with good hert resceyve his adversaries to forgivenes 
and mercy. 

And whan dame Prudence had herd thassent of hir 
lord Melibeus, and coimseil of his frendes accorde with 
hire wille and hire entencioun, sche was wonderly glad 
in herte, and sayde : " Ther is an olde proverbe that 
saith, the goodnesse that thou maist do this day abyde 
not ne delaye it nought unto to morwe ; and therfore I 
counseile yow ye sende youre messageres, whiche that ben 
discrete and wise, unto youre adversaries, tellynge hem 
on youre bihalve, that if thay wol trete of pees and 
of accord, that thay schape hem withoute dilay or tary- 
inge to come imto us." Which thing was parformedin 
dede ; and whan these trespasours and repentynge folk 
of here folies, that is to sayn, the adversaries of Melibe, 
hadden herd what the messangeres sayden unto hem, 
thay were right glad and jolif, and answerden ful 
mekely and benignely, yeldynge graces and thankinges 

to here lord Melibe, and to al his compaignje: and 
schope hem withoute delay to go with the messangeres, 
and obeye hem to the comaundement of here lord 
Melibe. And right anoon thay token here way to the 
court of Melibe, and token with hem some of here trewe 
frendes, to make Mth for hem, and for to ben here 
borwes. And whan thay were comen to the presence of 
Melibeus, he seyde hem thise wordes : " It stondith 
thus," quod Melibeus, " and soth it is, that ye causeles, 
and withouten skile and resoun, have doon gret injuries 
and wronges to me, and to my wyf Prudence, and to my 
doughter also, for ye have entred into myn hous by vio- 
lence, and have doon such outrage, that alle men knowe 
wel that ye have deserved the deth : and therfore wil I 
knowe and wite of yow, whether ye wol putte the 
punyschment and the chastisement and the vengeaunce 
of this outrage, in the wille of me and of my wif, dame 
Prudence, or ye wil not." Thanne the wisest of hem 
thre answerde for hem alle, and sayde : ** Sire," quod 
he, " we knowe wel, that we be unworthy to come to the 
court of so gret a lord and so worthy as ye be, for we ban 
so gretly mystake us, and have offendid and giltid in 
such a wise ageins youre heighe lordschipe, that trewely 
we have deserved the deth. But yit for the greete good- 
nes and debonairete thai al the world witnesseth of 
youre persone, we submitten us to the excellence and 
benignite of youre gracious lordschipe, and ben redy to 
obeye to alle youre comaundementz, bisechynge yow, 
that of youre merciable pite ye wol considre oure grete 
repentaunce and lowe submissioun, and graunte us for- 

givenes of oure outrage, trespas, and offence. For wel we 
knowen, that youre liberal grace and mercy strechen 
forthere into goodnesse, than doth oure outrage, gilt, 
and trespas, into wikkednes ; al be it that cursedly and 
dampnably we have agilt ageinst youre highe lordschipe." 
Thanne Melibe took hem up fro the groimd ful be- 
nignely, and resceyved here obligaciouns, and hete 
bondes, by here othes upon here plegges and borwes, 
and assigned hem a certeyn day to retoume unto his 
court for to accepte and receyve the sentence and jugge- 
ment that Melibe wolde comaunde to be doon on hem, 
by these causes afom sayde ; which thing ordeyned, every 
man retoumed home to his hous. And whan that dame 
Prudence saugh hire tyme, sche freyned and axed hire 
lord Melibe, what vengeance he thoughte to take upon 
his adversaries. To which Melibeus answerd and 
saide : " Certes," quod he, " I thenke and purpose me 
fully to desherite hem of al that ever thay have, and for 
to putte hem in exil for evermore." 

" Certes," quod dame Prudence, " this were a cruel 
sentence, and mochil ageinst resoun. For ye ben riche 
y-nough, and have noon neede of other mennes good ; 
and ye mighte lightly gete yow a coveitous name, which 
is a vicious thing, and oughte to ben eschewed of every 
man : for after the sawe of thapostil, covetise is roote 
of alle harmes. And therfore it were bettre for yow to 
lese so moche good of youre oughne, than for to take of 
here good in this manere. For bettir it is to lese good 
with worschipe, than it is to wynne good with vilonye 
and schame. And every man oughte to do his dill- 

gence and his busynesse, to gete him a good name. And 
yit schal he nought oonly busie him in kepinge of his 
good name,^' but he schulde enforce him alway to do som 
thing, by which he may renovele his good name ; for it 
is writen, that the olde goode loos of a man is soone 
goon and passed, whan it is not newed ne renoveled. 
And as touchinge that ye sayn, that ye wol exile youre 
adversaries, that thinketh me mochil ageinst resoun, 
and out of mesure, considered the power that thay han 
gyve to yow upon here body and on hem self. And it 
is writen, that he is worthy to lese his privelege, that 
mysuseth the might and the power that is geve to him. 
And yit I sette the caas, ye mighte enjoyne hem that 
peyne by right and lawe (which I trowe ye mow nought 
do), I say, ye mighte nought putte it to execucioun 
peraventure, and thanne were it likly to tome to the 
werre, as it was bifom. And therfore if ye wol that 
men do yow obeissaunce, ye moste deme more curteisly, 
that is to sayn, ye moste give more esyere sentence and 
juggement. For it is writen : He that most curteysly 
comaundeth, to him men most obeyen. And therfore I 
pray yow, that in this necessite and in this neede ye 
caste yow to overcome youre herte. For Senek saith, 
he that overcometh his herte, overcometh twyes. And 
Tullius saith: Ther is no thing so comendable in a 
gret lord, as whan he is debonaire and meeke, and ap- 
pesith him lightly. And I pray yow, that ye wol forbere 



" And yit ichal .... good name. This passage, omitted in the Harl. 
MS., is restored from the Lansd. MS. 

now to do vengeaimce, in such a manere, that youre 
goode name may he kept and conserved, and that men 
mowe have cause and matiere to prajse yow of pite and 
of mercy ; and that ye have noon cause to repente yow 
ofthingthatye doon. For Senec saith; He overcometh 
in an evel manere, that repenteth him of his victorie. 
Wherfore I pray yow let mercy he in youre herte, to 
the£Pect and thentent, that God almighty have mercy 
and pite upon yow in his laste juggement. For seint 
Jame saith in his Epistil : juggement withoute mercy 
schal be doon to him, that hath no mercy of another 
wight." 

Whan Melibe had herd the grete skiles and resouns of 
dame Prudens, and hir wys informacioun and techynge, 
his herte gan enclyne to the wille of his wyf, consideryng 
hir trewe entent, conformed him anoon and consented 
fully to werke after hir reed and counseil, and thaokid 
God, of whom procedeth al goodnes, that him sente a 
wif of so gret discrecioun. And whan the day cam that 
his adversaries schulden appere in his presence, he spak 
to hem ful goodly, and sayde in this wise : "Al be it 
so, that of youre pryde and heigh presumpcioun and 
folye, and of youre negligence and unconnynge, ye have 
mysbore yow, and trespassed unto me, yit forasmoche as I 
se and biholde youre humilite, that ye ben sory and repent- 
aunt of youre giltes, it constreigneth me to do yow grace 
and mercy. Wherfore I receyve yow to my grace, and 
forgeve yow outerly alle the offenses, injuries, and 
wronges, that ye have don to me and agayns me and 
myne, to this effect and to this ende, that God of his 

cc 



386 THE CANTERBURY TALES. 

endeles mercy wole at the tyme of oure deyinge forgive 
us oure giltes, that we have trespased to him in this 
wrecched world : for douteles, and we ben sory and re- 
pentaunt of the synnes and giltes, whiche we have tres- 
passed inne in the sight of oure lord God, he is so free 
and so merciable, that he Yfil forgive us oure gultes, and 
bringe us to the blisse that never hath ende." Amen. 

